
zemljah od Drave i Dunava pa sve do jadranskoga 
mora žive malen, ali čestit i hrabar narod, koji se zove 
Hrvati. Ima doduše u raznih predjelih i pokrajinah 
i druga imena, kano Slavonac, Sriemac, Dalmatinac, 
Istranin, Bosanac, Hercegovac, — ili Primorac, Zagorac, 
Krajišnik, Bokelj, Ličanin, Bunjevac, — ili Šijak, Šokac,'' 
Vlah, Morlak, Bezjak, Bodul; — ali sva ta imena il 
su pokrajinska, ili mjestna, ili opet šaljivi nadimci. Pravo 
narodno ime bilo je čitavome narodu od davne davnine 
samo Hrvat; pod ovim je imenom stvorio državu, pod 
ovim imenom poznaje ga danas čitavi sviet. 

Hrvati ne žive od pamtivieka u današnjoj krasnoj 
domovini svojoj. Prošlo je tome nešto više od tisuću 
dvie sto i petdeset godina, odkad se ovdje nastaniše. 
Prije toga boravili su kroz stoljeća u svojoj staroj pra- 
domovini, u Velikoj ili Bieloj Hrvatskoj, iz koje 
se izseliše svakolika plemena i narodi slovjenski: Česi, 
Rusi, Poljaci, Srbi i Hrvati. Velika ili Biela Hrvatska 
bila je na sjeveru današnje Ugarske, na sjeveru planina 
Karpata, tamo po prilici, gdje su danas poljske zemlje 
Halič i Vladimirija. 

Velika Hrvatska morala je zaista biti velika i pro- 
strana, pošto je iz nje izašao sav slovjenski sviet. Čehe 
je odveo preko triju rieka knez Čeh, Poljake knez Ljeh, 
a Ruse knez Meh. Srbe je vodio neki knez, koji se je 



s rodjenim bratom zavadio radi baštine; dočim je na- 
pokon Hrvate vodila čitava zadruga, naime petero braće : 
Hrvat, Kluk, Lobel, Muhlo i Kosjenac, i dvie sestre: 
Tuga i Buga. 

Premda je već davno tome, što su se braća slo- 
vjenska iz Velike Hrvatske na sve strane svieta razišla, 
ipak se je dosta dugo sačuvala u njih uspomena na za- 
jedničku domovinu. U Rusa ponosilo se je još u 10. 
stoljeću po Is. jedno pleme imenom hrvatskim, isto tako 
u Češkoj dva plemena; a i u Poljskoj zvala se je Mala 
Poljska dugo vremena Hrvatskom. No najbolje sačuvali 
su uspomenu na staru slovjensku pradomovinu baš Hrvati ; 
oni su ne samo pridržali to ime za svoje narodno, nego 
su i svoju novu domovinu prozvali Hrvatskom. 

A ne moraju se ni stiditi, što su pridržali to pra- 
staro ime. Jer što znači ime Hrvat ? Znamenuje isto, što 
i junak ili branilac. Junaci su naši djedovi vazda bili, 
zato je i zgodno, što su zadržali krasno i dično ime 
hrvatsko. A i branioci bili su vjerni ; ta i danas još pje- 
vamo ponosito: 

„Hrvat nikog sam ne rani, 
Nego samo svoje brani." 

Bože daj, i praunukom našim bilo ime hrvatsko 
dično i sveto, kao što je nama, i ko što je bilo našim 
slavnim djedovom. Baš o dičnih djedovih naših pričat 
ću vam, što sam čitao u knjigah starostavnih. A vi, braćo 
Hrvati, slušajte i ugledajte se u dobra djela predja 
svojih. 

1. Dalmacija i Panonija. 

krasnih zemljah hrvatskih, koje opasuju rieke Drava, 
Dunav, Sava i Kupa, a oplakuje sinje more jadransko, 
živjeli su prije dolazka Hrvata mnogi drugi narodi, kojim 
je ime već davno izginulo. U zemlji med Savom, Dravom 
i Dunavom stanovaše nekad narod Pano u ci, a u zemlji 
uz jadransko more prebivaše ratoborni narod Ilira, raz- 
dieljen na mnogobrojna plemena, od kojih su bila naj- 
znatniji vješti mornari Liburni od Istre i Rieke do 
Zadra, i Dalmati u Dalmaciji. 

Kroz stoljeća živjela su ova plemena i narodi sami 
za se pod svojimi knezovi i kralji. Imali su svoje gra- 
dove i sela, bavili se poljodjelstvom, zanatom i trgovinom, 
a plovili su i na svojih brodovih po jadranskom mora. 
Ali za ilirske kraljice Teute (oko god. 230 pr. Isusa) 
sukobiše se neka plemena s glasovitom i moćnom rim- 
skom državom, koja je obuhvatala veliku čest poznatoga 
tada svieta. Ratovanju vješti Rimljani brzo uhvatiše čvrste 
stope u ovih predjelih, a zatim nastojahu, da pokore svu 
zemlju od jadranskoga mora do Drave i Dunava Dal- 
mati, Liburni i Panonci otimahu im se hrabro, ali na 
posljedku iza dugotrajnih i krvavih bojeva podlegoše 
jačoj sili. Oko godine 78. pr. Is. svladaše Rimljani hrabre 
Dalmate i zauzeše znameniti grad njihov Salonu (Solin), 

a g. 35. pr. Is. pokori kasniji car Oktavijan Panonce, 
osvojivši glavni grad njihov Segestike ili Siscia (danas 
Sisak) kod sutoka Save i Kupe. 

Može se reći, da su u vrieme rodjenja Isukrstova 
Rimljani već čitavim predjelom od mora do Drave i 
Dunava mimo vladali. Od osvojenih zemalja stvoriše 
dvie svoje pokrajine ili provincije: Dalmaciju, koja 
obuhvataše osim dalmatske zemlje još i zemlju Liburniju, 
zatim sve krajeve do Drine na iztoku i Drima na jugu ; 
i Panoniju, koja zapremaše zemlju med Savom, Du- 
navom i Dravom. 

Obima pokrajinama vladahu odsle Rimljani kroz 
stoljeća. Uvedoše svoje uredbe, svoj latinski jezik i svoje 
običaje, svoje zakone i svoju pogansku vjeru, tako da je 
2a par godina prevladala sasvim latinština. Stara ple- 
mena dalmatska, liburnijska i panonska prometnuše se 
u Latine, te zaboraviše sasvim na svoje porieklo. No 
pored toga procvatoše ove pokrajine toli bujno, ko nikad 
prije ni kasnije. Stare gradove i trgove poljepšaše Rim- 
ljani i razširiše : okitiše ih velebnimi hramovi, ogromnimi 
palačami, tvrdimi kulami, prostranimi kazališti (amfi- 
teatar), obskrbiše ih vodovodi i svačim, česa treba za 
sretan i udoban život. U Dalmaciji bijaše grad Sa- 
lona (Solin) mala sUka i prilika svjetskoga Rima; u 
njoj stolovaše carski namjestnik i upravitelj čitave po- 
krajine. No uz ovaj glavni grad cvali su i driigi gradovi, 
poimence uz primoije, kako no Jader (Zadar), Tra- 
gu r i o n (Trogir), Epidaurum (Cavtat, Ragusa vecchia), 
Rlsinum (Risan), Ascrivium (Kotor) i t. d. U Pa- 
noniji bijaše opet najznamenitiji grad Siscia (Sisak) 
^ krasnim hramom boga Mithre, palačami, kupališti, ka- 
zališti, vodovodom i kovnicom novaca; sa Sisciom na- 
tjecao se je slavni Sir mi um (danas Mitrovica) na utoku 
Bosuta u Savu, po kojemu se i danas iztočna Slavonija 

zove Sriemom. Neko vrieme bijaše dapače Sinnium zna- 
menitiji od Siscie, jer je bio sielo poglavice čitavoga 
Ilirika. U Sirmiju stajaše carski dvor s mnogimi pala- 
čami i hramovi u slavu bogova i božica: Apolona, Ve- 
nere i Cerere; tu bijaše velika tvornica oružja, kovnica 
novaca, sielo dunavske mornarice; tu bijaše kazališta, 
kupka, i svega udoblja ko što u samom Rimu. Zato ga 
i zove neki stari pisac „vele napučenom i slavnoEi 
majkom gradova". Uz ove velike gradove bijahu u Pa- 
noniji još znameniti i ovi: Taurunum (Zemun), Ci- 
balis (Vinkovci), Marsonia (Brod) i Mursa maior 
(Osiek). Bilo je i glasovitih kupališta, kao: Aquae 
Jassae (Varaždinske toplice), Aquae Balissae (Lipik 
ili Daruvar). Uz gradove posagradiše Rimljani krasne i 
čvrste ceste i drumove, podigoše obrt i trgovinu, zave- 
doše rudokopja, pače osnovaše i neke škole. Car Probus, 
rodom Sriemac, zasadi goru Mons Almus (Frušku goru) 
u svom zavičaju izabranom i plemenitom vinovom lozom, 
te je i danas još na dobru glasu sriemsko vino. 

Rimsko vladanje u Dalmaciji i Panoniji oslabiše i 
napokon upropastiše dvie stvari: kršćanska vjera i pro- 
vale stranih naroda sa sjevera (seoba naroda). 

Premda poganski Rimljani niesu voljeli kršćanskoj 
vjeri, već su ju čak i progonili, ipak se ona brzo razširi u 
obim pokrajinama. Veoma stare predaje kažu, da su jur 
prvi apostoli sv. Petar i Pavao poslali u Dalmaciju svoje 
učenike sv. Tita i sv. Dujma; ovaj potonji osnova god. 
65. po Is. u gradu Saloni prvu kršćansku biskupiju, koju 
g. 98. posveti svojom krvi. Iz Salone razširi se vjera 
kršćanska po čitavoj pokrajini, premda je to stajalo mnogo 
mučeničke krvi ; no zato se do mala pojaviše u zemlji i 
druge biskupije, kojim ostade maticom i majkom crkva 
salonska. U Panoniji osnova oko g. 56. Andronik kršćansku 

biskupiju u Sinniju, a uz ovu podigoše se brzo biskupije 
u Sisciji i kasnije u Mursi. 

Rimski carevi progonjahu kršćane i njihovu vjeru 
po čitavom carstvu svojem, pa tako i u Dalmaciji i Pa- 
noniji. Najžešći bijaše progon za cara Dioklecijana 
g. 294 — 303 po Is. U to doba pogibe u obima pokraji- 
nama do pet sto kršćanskih mučenika. Dne 8. studenoga 
294. nastrada tužnom smrti pet vrstnih radnika, koji su 
radili u kamenolomu Fruške gore. Car im naime bješe 
naložio, da izklešu kip boga Aesculapa; no pošto oni 
kao dobri kršćani ne htjedoše da to čine, biše najprvo ljuto 
bičevani, a zatim ih po zapovjedi carevoj metnuše u 
olovne struge i baciše u vodu. Malo zatim, g. 303. umre 
mučeničkom smrću i biskup Siscije, po imenu Quirinus. 
Pošto nije hotio zatajiti svoje vjere, metnuše mu mlinski 
kamen oko vrata i baciše ga u rieku. No on plivaše nad 
vodom i opominjaše svedjer na obalah stojeći narod, 
neka se ne da zaplašiti udesom njegovim, već neka prione 
uz vjeru kršćansku. Napokon izprosi u Boga, da je mogao 
potonuti. 

Car Dioklecijan bijaše rodom Dalmatinac. Pravo se 
zvaše Caius Aurelius Valerius, a pošto se bješe rodio u 
gradu Diokleji (u današnjoj Crnoj gori, gdje se i sad 
još kod utoka Zete u Moraču vide velike podrtine sta- 
roga Dukljangrada), dobi pridjevak Dioklecijan ili car 
Dukljanin. Spomen ovoga cara sačuvala se je i u nas; 
jedna narodna pjesma pjeva o caru Dukljanu i krstitelju 
Jovanu, a Crnogorci i danas pričaju, da car Dukljan 
sjedi negdje u dubini morskoj kao ukleti duh, po svoj 
prilici zato, što je kršćansku vjeru toli nemilo progonio. 

No svi progoni bijahu u taman, car Dioklecijan ne 
mogaše zatrti kršćana. Na posljedku dosadi mu i samo 
vladanje, zato se 1. svibnja 305. odreče carske krune, 
te se vrati u svoju domovinu Dalmaciju, da tu mimo u 

samoći proživi zadnje dane svoje. Nedaleko grada Salone 
dade si tik mora sagraditi ogromnu i veleliepu palaču, 
kakove u Dalmaciji nikad ni poslije ni prije nije bilo. 
Bila je to čitava varoš, okružena zidovi u četverokutu 
(iztočni i zapadni zid bijaše dug po 213 metara, a sje- 
verni i južni po 158 metara); unutar zidina bijaše carski 
dvor, zgrade za dvoranike i tjelesnu stražu, divan hram 
boga Jupitra, carev mausoleum ili grobnica, kupalište, 
cirkus, kazalište i t. d. Na zidovih bijaše 18 kula ili 
tornjeva, a ulazilo se je na troja vrata, a najglavnija 
bijahu zlatna vrata, kroz koja je vodio put iz susjednoga 
grada Salone. U ovoj dakle sjajnoj palači ostao je car 
Dioklecijan sve do smrti svoje g. 313., a baš iste godine 
izdao je njegov nasljednik na priestolu, car Konstantin 
u Milanu glasoviti proglas, kojim je dozvolio, da kršćani 
mogu slobodno izpoviedati svetu vjeru svoju. 

Dočim je odsad sve više nestajalo starorimskoga 
života, hvatala je kršćanska vjera sve dublje korienje. 
Poimence u Dalmaciji i Panoniji nicahu redom nove bi- 
skupije, a uz njih se je širila i vjera kršćanska. U to se 
je doba god. 331. rodio sv. Jeronim (Hieronymus) u 
gradu Stridonu na medji Panonije i Dalmacije. On bi- 
jaše vele učen muž, znao je izvrstno židovski, grčki i 
latinski, te je preveo sveto pismo iz židovskoga i grčkoga 
jezika na latinski (vulgata). U kasnije doba pričalo se 
još, da je sv. Jeronim izumio i glagolska pismena, 
kojimi su pisane najstarije crkvene knjige hrvatske. 

Baš u vrieme sv. Jeronima počeli su rimsko carstvo 
salietati neznani došle narodi sa sjevera Europe. Kako 
je rimsko vladanje bilo prostrano, ne mogaše jedan car 
da suzbija tolike neprijatelje. Zato bi rimsko carstvo g. 
395. po Is. razdieljeno na dvoje, na zapadno-rimsko i 
na iztočno-rimsko. Ovo potonje zvali su takodjer grčkim 
ili bjzantskim, jer mu se glavni grad Carigrad ili Kon- 

stantinopolis u staro vrieme zvao Byzant. No ni dva 
cara ne mogahu dovoljno braniti svojih država, te za- 
priečiti sjeverne narode, poimence njemačka plemena, da 
ne provaljuju u pokrajine na medjah obiju carstva. 

Pokrajine Dalmacija i Panonija bijahu nekako baš 
u sredini obiju carevina, te stajahu sad uz jednu, sad uz 
drugu državu. Kraj ovoga kolebanja stradahu od čestih 
navala sjevernih, poimence njemačkih naroda. Osobito 
od god. 476., kad su njemački narodi razorili zapadno- 
rimsko carstvo i osnovali u rimskih pokrajinah svoje 
države, ne bijaše Panoniji ni Dalmaciji ni časa mira. God. 
493. dapače spadoše obje pod kralja Teodorika, koji 
je sa svojim narodom, sa njemačkimi Goti (iztočnimi) 
osnovao kraljevstvo u Italiji. 

Gotska vlada potraja u Dalmaciji i Panoniji god. 
493 — 555., dakle preko šestdeset godina. Još za kasnijih 
stoljeća sjećahu se žitelji stare Dalmacije GotU, poimence 
njihova kralja Totile, o kojem pričahu mnogo dobra i 
zla. Pripoviedahu, da je progonio pravovjerne kršćane 
(on sam i njegovi zemljaci bili su krivovjerci — Arijevci) ; 
no to ne će biti istini prilično, pošto se izvjestno znade, 
da je baš u to vrieme kršćanska crkva i u Dalmaciji i 
u Panoniji liepo cvjetala. 



2. Slovjeni i HrTati. 

Na sjevero-iztoku planina Karpata, koje diele srednju 
Evropu od iztočne, izviru dvie rieke po imenu Bug 
(Bog); jedna utiče u Vislu, a s njom u Baltijsko more, 
dočim druga teče ravno u Crno more. Prostrana ravnica 
naokolo obiju rieka pradomovina je S 1 av j e n a. To je 
Velika ili Biela Hrvatska, iz koje se na sve 
strane razseliše slovjenska plemena i narodi. Jedni kre- 

nufie na zapad pi*ema Krkonošam i Labi, điiigi pođjoše 
preko Karpata prema staroj Panoniji, a treći se uz Crno 
more prikučiše dolnjeniu Dunavu i iztoćno - rimskomu 
carstvu. 

Slovjenih u staro doba piše neki suvremeni Grk 
ovako: „Slovjeni govore jezikom priprostim ; visoka su i 
vitka stasa, a uza to veoma krepki. Ikja puti nije im 
baš biela, a niti posve crna, nego rusa. Isto tako nije 
im ni kosa posve plava. Hrane se kukavno i priprosto, 
kraj toga su nečisti i zamrljani. Srca niesu ni lukava ni 
varava, već su jednostavni u svojih običajih. Obitavaju 
pako u nizkih kolibah, koje su jako raztresene ; uz to 
mienjaju cesto svoja obitališta. Ne pokoravaju se jednome 
čovjeku (kralju), već od starin(» žive pod narodnom 
vladom, pa zato se sastaju na zbor (vieće, sabor), kad 
ih snadje nesreća ili sreća. Ako idu u boj, mnogo na- 
valjuju pješke na neprijatelja, noseći u rukuh malene 
štitove i sulice; oklopa ne meću na prsa. Neki dapače 
nemaju ni zobunca (dolnje haljine) ni kabanice (gornje 
haljine), nego oblače duge i široke gaće, koje sižu do 
pupka, te idu tako neprijatelju u susret. Štuju samo 
jednoga boga, tvorca munja i gospodara svemira (Pe- 
ru n a), te mu žilivuju volove i dnige žrtve. Za usud ne 
znaju ni najmanje, već kad ih snadje bolest ili im je 
poći u rat, pa vide da im prieti smrt, to se bogu zavje- 
tuju, da će mu za svoj spas žrtve doprinieti ; pa oslo- 
bode li se pogibelji, to i čine, što su obrekli, jer misle, 
da im je zavjet zaista život spasao. Osim toga štuju još 
i rieke i vile, i druga neka božanstva, pa im dopri- 
nose žrtve, kod kojih tada gataju". Ovu sliku starih Slo- 
vjena dopunjuje drugi grčki pisac, kad piše, da Slo- 
vjeni niesu ni lukavi ni zlobni, već iskreni i otvoreni, a 
uz to osobito gostoljubivi. Slobodu da ljube nada sve, pa 
se s toga ne će uz nijedan uvjet spokoriti, a niti će kome 

r 

služiti. U svojoj domovini da se bore hrabro i uztrajno, 
da podnose veoma lako vrućinu i zimu, a i nestašicu 
hrane i odiela. Na otvorenom polju da ne umiju vojevati, 
no zato da su osobito vješti, kad se bore u šumah, mo- 
čvarah i klancih. Najmilije da im je udarati na nepri- 
jatelja iznebuha ili iz zasjede; s toga mora ovaj biti 
vazda na oprezu. 

Već u četvrtom stoljeću po Is. počela su neka slo- 
vjenska plemena prelaziti na dolnjem Dunavu u iztočno- 
rimsko ili byzantsko carstvo. Neka dobiše od careva 
zemalja, te se u njih nastaniše, druga biše opet silom 
protjerana preko Dunava. U kasnije doba dolazilo je sve 
više takih doseljenika, te su se mnogi u byzantskom 
carstvu domogli velikih časti i dostojanstva. Pače neki 
postadoše čak i carevi, kako no Justin I. i nećak mu 
Justinijan I. 

Car Justinijan zvao se je pravo U pravda. Eodio 
se je u Vederiani u Maćedoniji od otca Istoka i majke 
Viljenice. Zacarivši se iza smrti igčeve g. 527. upravo 
je prvi od byzantskih careva svimi silami počeo suzbijati 
svoje slovjenske rodjake, koji su u sve većih četah na 
carstvo navaljivali. U isto doba zamisli on oživiti pro- 
palo zapadno - rimsko carstvo, te sjediniti pod svojim 
žezlom sve pokrajine toga carstva, koje su bile u rukuh 
njemačkih naroda. Najprvo se obori na Gote, koji su 
uz Italiju imali još Panoniju i Dalmaciju. S toga se 
porodi dvadesetgodišnji rat, za kojega su obje pokrajine 
ljuto stradale. Osobito kad je gotski kralj Totila uvidio, 
da ne može sili carevoj odoljeti, pozove on Slovjene u 
pomoć. I tako g. 548. prvi put slovjenska noga 
stupi na zemljište Panonije i Dalmacije. 
Slovjeni oplieniše obje pokrajine nemilo, zauzeše mnoge 
tvrdje i doprieše na jug čak do grada Drača. Navale se 
ove obnoviše još g. 551. i 553., i možda bi još više 

učestale, da nije u to g. 555. car Justinijan Gote sasvim 
svladao, te Dalmaciju i Panoniju zajedno s Italijom svojoj 
državi pridružio. 

Tako spadoše Dalmacija i Panonija pod byzantsko 
carstvo. Za života Justinijanova ostadoše kroz nekoliko 
godina mirne ; no umah iza smrti njegove počeše na njih 
navaljivati iznovice ne samo Slovjeni, nego i Obri 
(Avari), koji se bjehu g. 568. prikučih byzantskomu 
carstvu, podloživši si uzput mnoga slovjenska plemena i 
knezove. Avarski kan (vojvoda) pozva još i slovjenskoga 
kneza Lovretu, da mu se pokori i danak plaća ; ali ovaj 
odsieče kanovim poslanikom: „Tko bi od svih ljudi, koje 
sunčane zrake griju, mogao silu našu svladati? Mi smo 
vikli, da drugim vladamo, a ne da se pokoravamo. Pa 
tako će i ostati, dok bude rata i mačeva." 

Obri, a uz njih i Slovjeni, zauzeše najprvo Panoniju, 
a onda provaljivahu odavle svaki čas u Dalmaciju. Mnoga 
slovjenska plemena ostajala bi za ovaMh provala u gorskih 
predjelih dalmatinskih, te je tako ova pokrajina sve više 
dobivala slovjenske žitelje Osobito grozna bijaše provala 
avarsko-slovjenska godine 598. Avarski kan udari ovaj 
put starom rimskom cestom, koja je iz Sirmiuma (Mitro- 
vica) kroz sredinu Dalmacije sve do morske obale kod 
Salone vodila. Kud su prelazile čete avarske i slovjenske, 
ostajaše iza njih pustoš i razvaline. Do četrdeset manjih 
gradova dalmatinskih obraćeno bi u prah i pepeo, zemlja 
ostade poharana, a žitelji biše poubijani ili u roblje po- 
vedeni. 

Slavna nekad pokrajina Dalmacija naličila je ga- 
rištu. Jedino još gradovi uz morsku obalu, poimence 
Jader, Salona, Tragurium i Epidaurum ostadoše još čitavi, 
jer su ih branile tvrde zidine, a i more, kojemu ni Avari 
ni Slovjeni niesu vični bili. No i ovim primorskim gra- 
dovom osvanuše na jednom crni dani, osobito od onoga 

časa, kad se pokrajini Dalmaciji prikuči opet jedno novo 
pleme slovjensko, koje đodje sa daleka sjevera. [Bijahu 
to Hrvati. 

Stara, pradavna priča kaže, da su Hrvati poput 
mnogih plemena slovjenskih ostavili svoju sjevernu do- 
movinu na Bugu (u današnjoj Poljskoj), te pošli na jug 
prema moru. Vodilo ih je petero braće : Hrvat, Kluk, 
Lobel, Muhlo i Kosjenac, i dvie sestre: Tuga i Buga. 
Ne zna se, da li su bili sporazumni s iztočno-rimskim 
carem Heraklijem ili s obarskiui kanom; no svakako 
stoji, da su njegdje iza g. 600 došli u Dalmaciju, da ju 
zauzmu i u njoj se nastane. Iz posavskih krajeva pro- 
vališe najprvo u zagorske predjele, te si upokoriše ne 
samo slovjenska plemena, koja s6 nedavno naseliše, nego 
i stare žitelje ilirskoga i latinskoga poriekla. Napredujući 
sve više doprieše i do primorskih gradova, koji su došle 
sretno odolievali svim navalam. No ovaj put kucnu im 
osudni čas. 

Najprvo padoše Hrvati pod starodrevnu Salonu, glavni 
grad čitave pokrajine. Veličanstveni taj nekoć grad bješe 
u potonje vrieme poradi neprestanih navala slovjenskih i 
obarskih duboko pao. Jedan Ijetopisac pripovieda o ta- 
danjih prilikah Salone ovako: „U gradu bijaše sve ne- 
složno ; načelnik gradski ne bijaše pametan ni mudar 
muž, u gradu nije bilo pravice, već je zavladalo samo- 
silje, s kojega su osobito slabiji stradali. Straha Božjega 
bješe nestalo, a i pobožnosti, a mjesto toga otela mah 
mržnja, otimačina i drugi griesi. Vjera bila je izvrgnuta 
sniiehu, svećenstvo se nije poštivalo, crkva u svojih pravih 
stezala. Načelnik gradski nije radio za obći boljak, već 
je radio u prilog samo svojim prijateljem, a na škodu 
protivnikom ; u gradu bilo je puno gospodara, a malo se 
tko pokoravao ; dohodke gradske grabili su odličniji gra- 
djani, a sve terete plaćali i snašali su samo ubogi. Oso- 

■ bito je u gi*adu zavladala velika razkalašenost. Ugadjalo 
86 je najprostijim strastim : žeiie, mladići i starci, sve to 
bilo je izkvareno i puteno. Jezikom bili su svi junaci; 
no kad se je bilo ogledati s nepiijateljeni, svi su bili 
bojažljive kukavice". 

Uz ovake prilike kako bi odoljeli latinski žitelji su- 
rovim, ali krepkim i hrabrim Hrvatom? Ovi obkoliše 
grad s iztocne, a i sa zapadne ili moi>ke strane, te po- 
češe na nj svom silom udarati. Salonjani so doduše iz- 
prva ohrabiise, te će juriše hrvatske suzbijati : no na 
jednom obuze ih tolik strah, da su mislili samo na bieg. 
Jednoga dana odnieše bogatiji ^radjani svoje blago kri- 
omice k mom, da bi j;a u brodove ukrcali i s njim po- 
bjegli. Kad to opazišc i)ucani, svi nagnuše bjpžati kluci; 
i pograbiv svatko, što bi gdje našao, krcali bi so u l)ro- 
dove i ladje. Stajaše tu vika žene i djece: neki skočiše 
goli u more, a mnogi potonuše u valovih morskih. Ali 
još se niesu svi mogli ukrcati u ladjc, kad Hrvati provale 
u grad, te robeći i pliiMicći unište sve. što je ostalo. 
Grad sdm sa svojini! li^'jnmi palačami i crkvami bi spa- 
ren i razoren, te obi-aćeii u ju-ah i pepeo, preostavše 
pučanstvo bi koje poubijano, koje zarobljeno. Tako ne- 
stade staroslavne Salone sa lica zemlj;'. a danas se još 
razabiru samo silne i'azvaline njezine kod Solina. Latinski 
žitelji Salone, koji se spasoše, razbjegoše se po susjednih 
otocih, po I5rac.li. Maslinici. Hvaru i Visu. 

Zauzevši Hrvati ovako Salonu oboriše se na druge 
primoi'ske gradove. Neke ])03vojiše, kakono Xonu (Nin). 
a druge razoriše. kako licfpi Epidaurus. Žitelji latinski 
ovih gradova ili se spasoše ])iegom na more. ili umakoše 
u nutrnju zemlju, da se zaklone u šumali, šjuljah i pe- 
ćinah. Stanovnici grada Trogira obraniše se jedino tako, 
da su pobjegli na susjedni otok Čiovo (Hua), koji bijaše 
uzkom i)revlakoni spojen s ostalim kopnom. Od svih 

krasnih i bogatih gradova latinskih odhiTa se jedina 
Jadera (Zadar), pošto joj se žitelji nagodiše s hrvatskimi 
knezovi. 

Čitava Dalmacija bijaše sada u rukuh hiTatskoga 
naroda. Gospodstva i života latinskoga nestade sasvim; 
pače i ime zemlje promienilo se: ona se ne zove više 
Dalmacija, nego Hrvatska (Hrvati). 

Ostatci starih latinskih žitelja na otocih i po gorah 
trajali su tužne dane. Hrvatski knezovi i župani progo- 
njahu ih svagdje, gdje bi ih stizavali. A još ih više za- 
tirahu i s toga, što su bili kršćani, dočim su Hrvati bili 
pogani, te su se klanjali svome bogu Perunu (gromo- 
vniku), njegovu sinu D a j b o g u (suncu), mjesecu, zviezdi 
Danici i drugim bogovom. 



3. Sabor na Dii vanjskom poljn. 

Tužni udes slavne nekad Dalmacije kosnuo se je 
ne samo gospodara njezina, iztočno - rimskoga cara u 
Carigradu, nego još više poglavice kršćanske crkve, pape 
u Rimu. 

Još- godine 600., umah iza prvih žestokih provala 
slovjenskih, sažaljivao je slavni papa Gregorije I. solin- 
skoga nadbiskupa Maksima, što sa svojim vjernim stadom 
toliko pati od Slovjena. On mu piša: „Poradi slovjenskih 
pukova, koji vama silno priete, žalostim se jako, a i 
uznemirujem. Žalostim se, jer zajedno s vama patim ; a 
bojim se, jer eto već kroz Istru počeše udarati na Italiju." 

No kako se je tek prestravio rimski papa, kad mu 
malo zatim stigoše glasi o hrvatskoj provali; kad je ra- 
zumio, da je čitava Dalmacija opustošena, bogati i sjajni 
gradovi razoreni, biskupije uništene, a kršćanski puk iz- 
ginuo ili raztjeran na sve kraje svieta. Bio je tada u 

Bimu papa Ivan IV. (640 — 642), kojega je nevolja 
Dalmacije još više boljela, jer je i sžm bio sin te kršne 
zemlje, čim je razabrao, što se je tamo preko mora . 
zbilo, i kako mu je domovina postradala, umah se po- 
brinu, da se spasi, što bi se još spasiti moglo. Posla 
s toga pobožnoga opata Martina u Dalnaaciju, a na put 
mu dade silu novca. Ovim će novcem izkupljivati Martin 
tužne sužnje latinske od poganskih Hrvata, zatim će sa- 
brati svete moći svetaca i Božjih ugodnika iz razorenih 
crkava. Opat Martin dodje u Dalmaciju, sada već Hrvatsku, 
i uadje za čudo krotke hrvatske knezove i župane. Oni 
mu dozvoliše, da pokupi svete moći iz razorenih hra- 
mova, pa ih onda poveze u Rim, gdje ih papa sahrani 
u lateranskoj crkvi sv. Ivana. Opat Martin za cielo je 
Hrvatom govorio i o drugih stvarih; on ih je sigurno 
odvraćao od poganskih bogova njihovih i razlagao im 
vjeru u jednoga Boga, a možda i onu kršćansku: „Ljubi 
iskrnjega svoga ko samoga sebe". 

Latini medjutim, koji su za provale hrvatske ostali 
bez kuće i kućišta, boravili su još neko vrieme tužne 
dane. Razštrkani po otocih dalmatinskih i po gorskih 
dolinah i pećinah ne mogahu se dovoljno braniti od hrvat- 
skih četa, koje su ih svuda tražile i progonile. No do- 
mala počeše se dozivati sviesti i skupljati, ne bi li se 
ipak Hrvatom ma kako odhrvali. 

Prvi se ohrabriše oni Latini, koji bijahu razasuti 
po otocih. Vještiji moru od Hrvata uzeše se sabirati u 
oveće čete, pa bi na svojih brodovih gonili Hrvate, kad 
bi ih na morskoj pučini zatekli. Pomagani jošte doselje- 
nici iz Italije snovahu ti Latini skoro o tom, kako bi se 
opet na kopno vratili. Najprvo se izkrcaše na južnoj obali, 
pa podigoše nedaleko mjesta, gdje je prije stajao grad 
Epidaurum, novu naselbinu, koja se prozove domala Ea- 
gusium ili Dubrovnik. Temelj ovomu gradu položi še do- 

seljenici, koji biše protjerani (ili možda poslani od pape) 
iz Italije, poimence iz Rima, ali se ovim strancem pri- 
druži i liepo 6islo epidauritaiiskih, a i salonskih poro- 
dica, koje su došle prebivale na otocih Braču, Hvaru i 
Korčuli. 

Ovako je jedna čest salonskih žitelja stekla opet 
dom i ognjište. No većina Salonjana ostade i dalje na 
otocih, bojeći se vratiti u svoj razvaljeni grad. Tad se 
pojavi medj timi bjegunci neki hrabri muž, po imenu 
Severus, koji se rieši, da će svoju braću prevesti na 
kopno. Severus, koga kasnije prozvaše Velikim, svjetova 
svoje sugradjane, da ne idu stanovati više u svoj rodni 
grad Salonu, pošto je posve razvaljena, već da se nasele 
u susjednoj palači Dioklecijanovoj, koja je za hrvatske 
provale ostala čitava, pa da ovdje čekaju zgodnije vrieme, 
kad bi mogli svoj rodni grad obnoviti. Ovaj savjet svidje 
se i plemićem i pučanom salonskim, pa se sporazumješe, 
da će si imućniji gradjani sami o svom trošku kuće po- 
dići, dočim će se ostali smjestiti po kulah i po drugih 
praznih prostorijah, gdje ih goder našli. Na to se diže 
veliko i mlado, mužko i žensko, pa ostavivši stoku na 
otocih, izkrcaše se na obali i udjoše u palaču Diokleci- 
janovu, koja tako postade novim zavičajem salonskih 
bezkućnika. Novi se grad zvao i kasnije palača ili po 
latinski „palatium", odakle mu je nastalo i ime S pa- 
la tu m, ili po hrvatski Split (Spljet). 

Vidivši hrvatski knezovi i župani, kako se Latini 
ohrabriše i na kopno povratiše, počeše ih iznova progo- 
niti. Padoše sa svojimi četami tik pod zidine novoga 
gi'ada Splita, pa ne dadoše gradjanom, ni da se maknu 
na polje. Poharaše im takodjer polja i oranice, što su 
ih izvan grada imali, te je ubogim Splićanom zaprietila 
nova nevolja. U toj se biedi utekoše Latini, poimence 
Splićani pod možno okrilje bizantskoga cara, a i rim- 

skoga pape, moleći ih, đa ih obrane od hrvatske sile, a 
Splićani zanioliše još cara, đa bi im dozvolio stalno pre- 
bivati u nekadanjoj carskoj palači, u sadanjem Splitu. 

U Carigradu vladaše tada (oko g. 679) car Kon- 
stantin Pogonat. On primi poslanike splitske veoma mi- 
lostivo, darova im rado Dioklecijanovu palaču, a u isto 
doba poče i o tom raditi, kako bi Latine, stare podanike 
rimskoga carstva, njekako izmirio s Hitati, te bi mogli 
zadovoljno i sretno živjeti jedni pored drugih. Pošalje 
zato svoje ljude k hrvatskim knezovom i županom, da 
im dojave carevu poruku, a njima pridruži i nešto kršćan- 
skih viestnika, nebi li ovim pošlo za inikom, da Hrvate 
odvrate od poganskih bogova i upute u vjeru ki'šćansku. 
Carevo nastojanje pomagaše i rimski papa, pa tako se 
doskora nadje u novih hrvatskih zemljah uz careve 
glasnike i liepo čislo kršćanskih svećenika. Ovi zatekoše 
hrvatski narod za čudo spreman na svako dobro djelo, i 
tako im sve podje sretno za rukom. 

Najprvo nastojahu carski glasnici, kako će Hrvate 
izmiriti s latinskimi žitelji. Hrvati se brzo pogodiše: 
oni privoliše, da latinski žitelji u gradovih primorskih, 
poimence u Zadru, Splitu, Trogiru i Dubrovniku žive 
slobodno po svojih starih zakonih i da se pokoravaju 
bizantskomu caru u Carigradu; ali zato zadržaše za se 
svu ostalu zemlju zajedno s onimi gradovi primorskimi, 
koje su u prvi čas osvojili. Hrvati ne će smetati Latina, 
koji žive u svojih tvrdih, bedemi opasanih gradovih, aU 
za to će latinski žitelji za svoje vinograde i polja, što 
ih imaju izvan zidina gradskih u zemlji hrvatskoj, pla- 
ćati hrvatskim knezovom i županom godišnji danak. 

U to se kršćanski svećenici, poslani iz Rima i Ca- 
rigrada, razidjoše po čitavoj zemlji hrvatskoj, propovie- 
dajući narodu vjeru Božju. Hrvati prihvatiše rado vjeru 

kršćansku, i tako domala sav narod zavrgne stare svoje 
poganske bogove, te prione uz novu vjeru i novi red. 

Da bi se taj novi red utvrdio, uputiše bizantski car 
i rimski papa hrvatske knezove, da sazovu sav svoj na- 
rod ili barem poglavice njegove na veliku narodnu skup- 
štinu na prostrano Duvanjsko polje, koje se stere 
nekako u sredini stare Dalmacije. Ovamo će doći gla- 
snici carski i papinski, pa će s poslanici latinskih gra- 
dova i s čitavim narodom hrvatskim sve udesiti, da se 
uredi crkva kršćanska i da se opeta povrati stari red u 
svih zemljah uz obalu jadranskoga mora. Stići će amo 
i plemena srbska, najsrodnija po krvi i jeziku hrvatskomu 
puku, koja su se nedavno naselila dozvolom carevom u 
zemljah Hrvatom na iztoku. 

I razidjoše se glasnici po svih župah hrvatskih, te 
pozivahu narod, da se za dvadeset i pet dana sabere 
oružan na Duvanjskom polju. Osvanu urečeni dan, a na 
širokom tom polju polegla sila naroda, a na čelu mu 
knezovi, župani, satnici i druge poglavice. Dodjoše i 
srbska plemena pod svojimi župani, dodjoše i gradjani 
latinskih gradova, a i mnogi svećenici i redovnici, što ih 
posla Rim i Carigrad. Sve se sastalo, samo se još čekalo 
na poslanike carske i papinske. Kad sa se i ovi primi- 
cali, krenuše im u susret hrvatski knezovi i župani, i 
dovedoše ih na Duvanjsko polje. 

Skupština na Duvanjskom polju trajala je, kako se 
priča, dvanaest dana. Kroz osam dana razpravljalo se o 
duhovnih i crkvenih stvarih. Najprvo bi pokršteno ono 
naroda, što se još nije prignulo pred svetim krstom, a 
onda se viećalo, kako da se obnove porušene biskupije 
i koje nove da se osnuju u zemlji Hrvata. Naredjeno bi, 
da čitava zemlja ostane i dalje, kako je prije bila, pod 
jednim nadbiskupom, koji će stolovati u Splitu mjesto u 
razvaljenoj Saloni. Uz metropolitu splitskoga bit će ši- 



rom zemlje hrvatske, a i po latinskih gradovih (koji će 
se odsad svi zajedno ^vati Dalmacija na uspomenu sta- 
rorimske pokrajine) biskupi, koji će se brinuti za spas i 
Hrvata i Latina. Taki biskupi bit će poimence u Zadru 
(Jadera), na otocih Osoru (Absaro, danas Cres i Lošinj), 
Rabu (Arbe) i Krku (Veglia), zatim u južnih krajevih u 
gradovih Stonu (Stagnum), Dubrovniku i Kotoru (Gataro). 
Da li se je i u nutrnjoj zemlji obnovila koja stara bisku- 
pija, nije nam poviest zabilježila. Na sve ove uredbe 
privoliše knezovi i župani HiTata, pače obrekoše pokli- 
sarom papinskim, da će odsad na miru živjeti ne samo 
8 Latini, nego i sa susjednimi narodi, i da ne će nikad 
više u tudje zemlje provaljivati. Papinski opet glasnici 
blagosloviše hrvatski narod, udieliše mu za zaštitnike 
^v. Petra i Pavla, i obrekoše mu, da će ga vazda bra- 
niti Bog i sveta stolica rimska, kad bi mu na zemlju 
drugi narodi udarili svem tom biše i sastavljena 
pisma, na koja prisegoše i Hrvati i poslanici rim- 
skoga pape. 

Sad se prešlo, da se razpravlja o svjetskih prilikah. 
Ponajglavnije bijaše, da se što točnije označe niedjaši i 
hrvatskih i srbskih župa prema latinskim gi^adovom, ])a 
da se znade, što je čije. Poslanici cara bvzantskoga sa- 
staviše razvod, koji prihvatiš« i hrvatski i srbski knezovi 
i župani. 

Staro-rimska pokmjina Dalmacija bi raztrojena. Dal- 
macijom zvalo se odsele samo onih osam gradova tik 
uz more i na trima otocima, gdje su živjeli ostatci La- 

tina ; sva ostala zemlja postala je hrvatska i srbska. Sto 
je god zemlje uz more od Bojane do Istre, prozvana bi 
Hrvatska (Primorje), te se je dielila na sjevernu ili 
bielu Hrvatsku, i na južnu ili crvenu. Ostala 
zemlja Hrvatom zaledjima dobi ime Srbija, a dielila 
se je kasnije na RaškuiBosnu. U svakoj od tih oblasti 

živjelo je po više plemena, svako je pleme imalo svoju 
župu i svoga župana, i u sred župe utvrđjen grad (ve- 
ćinom na briegu), u kojem bi se zaklanjala djeca, starci 
i žene, kad bi neprijatelj navalio. Uz župane biše u 
svakoj župi namješteni i satnici (stotnici), da „budu puku 
suditi" ; a nad svimi župani i satnici neka bude u svakoj 
oblasti po jedan veliki župan ili knez, koji će biti go- 
spodar svima, i kome će svaki sudac „dati treti dil do- 
hodka, da ga tako pripozna za gospodina svoga". 

Još mnogi drugi a dobri zakoni biše postavljeni na 
velikoj skupštini na Duvanjskom polju. A kad se sve 
uredilo i ustanovilo, oprostiše se poslanici carski i pa- 
pinski od knezova i župana hrvatskih i srbskih, i „od- 
praviše se s velikim poštenjem i darovi". A i puk na to 
zajedno sa svojimi glavari razidje se, i svi „pojdoše do- 
mom i u svoju zemlju". 

Malo vremena bješe prošlo iza sabora na Duvnu, a 
u Dalmaciju stigo poslanik papin, po imenu Ivan iz Ra- 
vene grada. Došavši ovaj u Split, ondješnji ga sviet za- 
voli, te bi od svećenstva i puka izabran za prvoga nad- 
biskupa splitskoga. Kad ga je i papa posvetio, nastani 
se stalno u Splitu, i to u domu, što mu ga darova Se- 
verus, osnovatelj grada. Novi nadbiskup bijaše gorljiv 
pastir svoga stada: on putovaše svom zemljom hrvatskom 
i dalmatinskom, popravljajući i gradeći crkve, posvećujući 
biskupe, osnivajući župe (plovanije), upućujući puk u 
svete istine vjere kršćanske. On htjede, da nova nadbi- 
skupija splitska bude isto tako dična, slavna i ugledna, 
kako no nekad salonska. Zato ga je i boljelo, što se je 
još u samom Splitu dizao poganski hram boga Jupitra, 
što ga bješe car Dioklecijan sagradio. Odluči ovaj po- 
ganski hrani pretvoriti u kršćansku crkvu sv. Marije, te 
priredi veliku svečanost, za koje na očigled brojnoga 
puka i svećenstva posveti taj hram. I tako postade Ju- 

pitrov hram stolnom crkvom nadbiskupije splitske. No 
sve to ne byaše još dosta. Trebalo je još u tu noMi 
krfićanska crkvu prenieti moći svetaca i ugodnika Božjih 
iz raševinah salonskih. tom prenesu priča jedan stari 
pisac ovako: 

„čestiti i vriedni biskup Ivan poče gradjanom split- 
skim govoriti, da bi se tielo sv. Đujma, koje bješe 
ostalo n razvaljenoj Saloni, izkopalo i preneslo u netom 
posvećenu crkvu splitsku. I svidje se svima ovaj predlog. 
Izabravši zato zgodan čas, kad bi to mogli izvesti, po- 
4]oSe do Salone, nu unišavši u nekadanju biskupsku 
crkvu sv. Marije nadjoše tamo sve razbacano i razštr- 
kano, pošto je to mjesto bilo prepunjeno porušenimi kro- 
vovi i silnim pepelom od požara, te je već čak i grmlje 
bilo iz te hrpe izraslo. Bilo je doduše Splićana, koji su 
znali, gdje su moći sv. Dujma sahranjene, nu pošto je 
grobnica bila podzemnim svodovljem zakrita, nije se moglo 
lasno razabrati, gdje da se izvadi tielo sv. Dujma. Izko- 
pavfii zemlju i očistivši mjesto uzeše lies, koji su prvi 
ogledali, pa bojeći se svedjer, da ih ne bi Hrvati zasko- 
JSli, pohitiše s njim što brže u Split Kad ga medjutim 
u gradu otvoriše, uvjeriše se, da to nije tielo sv. Dujma, 
nego sv. Anastazija mučenika. Zato podjoše sutradan opet 
put Salone, te na istom mjestu izvadiše sarkofag sv. 
Đtgma. I pohrliše opet s njim u Split. Na to sahraniše 
u stolnoj crkvi sv. Marije oba svetca, i tu počivaju još 
i dan danas. "" 



4. Hrvatske oblasti. 

čim su Hi*vati, a za njimi Srbi zauzeli staru rimsku 
pokrajinu Dalmaciju, umah si porazdieliše osvojenu zemlju, 
i to još prije sabora na Duvanjskom polju, tako da su 

Hrvati zapremili predjele uz more počev od Istre do 
rieke Bojane (Primoije), a Srbi predjele Hrvatom za le- 
djima (Zagorje). Taj posjed njihov potvrdjen bi i na sa- 
boru Duvanjskom. 

No ni Hrvati ni Srbi niesu umah stvorili države ni 
kraljevstva, već su u prvo vrieme bili podieljeni na 
mnogo niialih plemena, a svako pleme opet na stotine 
zadruga. Zemlja, koju je zauzela jedna zadruga, zvala 
se je baština ili djedina, a predjel, gdje se je na- 
stanilo čitavo pleme, prozvan bi župa. Poglavica župe 
bio je župan, a njemu su bili podredjeni podžupani i 
satnici. Pleme je bilo razštrkano po čitavoj župi, samo 
je u sredini župe, obično na strmu briegu ili uz jezero 
(močvaru) stajao grad, koji je bio branikom čitave župe. 
Za neko vrieme prevlada običaj, te se počeše župe sku- 
pljati u oblasti, t. j. više plemena sjedinilo bi se u 
jedno, da si obrane zemlju i život. Ovaka oblast, nastala 
od više župa, prozvana bi onda po imenu koje rieke, uz 
koju se je sterala, ili koje gore, koja se je u njoj dizala. 
Tako biše prozvane oblasti: Neretva od rieke Neretve 
(Naro), Zahumlje ili Humska zemlja od gore Huma, 
Bosna od rieke Bosne (Basante) itd. Koji put dobila bi 
oblast ime od grada, koji je u njoj bio; n. pr. Duklja 
prozvana bi tako od Dukljan-grada (Dioclea), Poglavica 
ovake oblasti, koja bijaše sastavljena od više župa, zvao 
seje ili veliki župan, ili knez, ili opet ban; a 
njemu bi se pokoravali svi župani čitave oblasti. 

U Hrvata i Srba pojavi se brzo više omanjih oblasti, 
kojim bijahu na čelu veliki župani ili knezovi. U Hrvata 
bijaše najznamenitija ona oblast, koja se steraše od ju- 
žnoga obronka Velebita i od rieke Zrmanje prema jugu 
do ušća rieke Cetine i do Duvanjskoga polja. Ova se 
oblast podiže najviše za to, što je bila u blizini starih i 
slavnih gradova dalmatinskih: Jadere (Zadra), Salone 

(Solina) i Traguriuma (Trogira), te se je žiteljstva nje- 
zina najviše doimala ne samo vjera kršćanska, koju su 
med njim širili svećenici ovih biskupskih gradova, nego 
i starodrevna uljudjenost rimsko-latinska. Ova oblast ne 
dobi posebna imena, već bi na uspomenu stare pradomo- 
vine slovjenske prozvana imenom Biela Hrvatska. U 
njoj se bješe nastanila i ona zadruga od pet braće i 
dvflu sestara, koja je hrvatska plemena s daleka sjevera 
dovela na topli jug. 

Biela Hrvatska postala je tako, da se je u jedno 
sjedinilo dvanaest plemena hi-vatskih, koja su stanovala 
u dvanaest župa. Plemena ta bijahu: Kačići, Kukari, 
Šubići, čudomerići, Svačići, Mogorovići, Gušići, Lapčani 
(kasnije i Karinjani), Poletčići, Lačničići, Jamometići i 
Tugomerići. Izprva zvale su se župe po ovih plemenih, 
no kasnije dobiše nova imena po riekah, gorah, po 
položaju svome, a i po staro-iimskih gradovih i po- 
dorih, što su u njih bili. Tako bi župa uz rieku Cetinu 
prozvana cetinskom, župa uz more primorskom, župa za 
gorami zagorskom, župa u okolici rimskoga grada Nina 
(Nona) ninskom, župa naokolo grada Knina kninskom, 
i t. d. U svakoj župi bilo je sela i selišta, no najzna- 
tnije mjesto bio je grad, koji je bio srčika i branik či- 
tave župe. Te su gradove Hrvati ili sasvim s temelja 
podigli, ili su opet obnovili stare rimske gradove, koji 
za prijašnjih burnih vremena niesu posve propali. Obno- 
vljeni starorimski gi'adovi bijahu Nin, Knin, Drid i Karin, 
a na novo osnovani biše Bribir, Hlivno ili Livno, Klis, 
Imotski, po kojih biše kasnije prozvane i njihove 
župe. Ali i uz morsku obalu utemeljiše Hi'vati više gra- 
dova, kako no znameniti Belgrad, za kasnijih stoljeća 
kneževski i kraljevski gi'ad, — zatim Bihać (s kneževskim 
dvorom), a valjda i Šibenik. 

Ne znamo pravo, kad se je i kojom prilikom dva- 
naest plemena hrvatskih u dvanaest župa sjedinilo u 
oblast Bielu Hrvatsku, ali svakako se je to zbilo još 
prije velikoga sabora na Duvanjskom polju. Poglavica 
te oblasti bio je knez, latinski dux, a birali su ga žu- 
pani sigurno iz one plemenite zadruge, koja je dovela 
Hrvate na jug. Jedan od prvih knezova Biele Hrvatske 
bijaše Porga. On stolovaše po svoj prilici već u kne- 
ževskom dvoru u Bihaću, gdje su i kasnije mnogo puta 
boravili bielo-hrvatski knezovi, premda su imali i drugih 
dvorova u svojoj oblasti. 

Knezovi Biele Hrvatske ne bijahu dugo zadovoljni 
svojom kneževinom, već pomagani nadbiskupom solinsko- 
splitskim i svećenstvom počeše iza Duvanjskoga sabora 
tom nastojati, kako bi svoju vlast razmaknuli na sve 
strane. Najprvo uzeše o tom raditi, da si podlože Hrvate 
u staroj Liburniji, t. j. u predjelu od rieke Zrmanje 
prema sjeveru do rieke Raše u Istri. I ovdje bješe više 
plemena svoje župe stopilo u jednu veću oblast. Najzna- 
menitije župe bijahu tu : krbavska, lička i gadska (gačka) ; 
no sigurno postojale su već tada župe: bočačka, bužka 
i vinodolska. Uz župne gradove bilo je u toj oblasti i 
primorskih gradova, koji su ostali iza rimskoga vladanja, 
a od svih bili su najznatniji Trsat, Bakar, Senj i Ortopla 
(Starigrad). Znamenito je, da se poglavica ove oblasti 
nije zvao knez, nego b a n. S ovim dakle banom zametne 
knez Biele Hrvatske borbu, ne bi li ga svladao. Ne zna 
se, kako je dugo borba trajala i kako se je vodila, ali 
je sigurno, da su se na posljedku oba vladara ovako 
pogodila : Banova oblast sjedinit će se s Bielom Hrvatskom 
u jednu jedinu kneževinu, kojom će vladati rod kneza 
Porge, ban pako bit će prvi častnik do kneza i njegov 
namjestnik, te će kneza zamjenjivati ne samo u svojoj 
dosadanjoj banovini, kojom će posebice upravljati, nego 

u JStavoj kneževini. Tako postade u Bieloj Hrvatskoj 
banska čast, te je ban bio odsle prvi iza kneza, a 
poslije prvi iza kralja. Kad su kasnijih stoljeća hrvatski 
knezovi i kralji širili svoju vlast u druge oblasti, svagdje 
bi u stečenili pokrajinah namještali bane za svoje na- 
mjestnike ; no prvi ban bio je i ostao je u čitavoj državi 
uviek onaj, koji je bio uz kneza ili kralja u Bieloj 
Hrvatskoj. 

Ovako jo postala i razširila se kneževina Biela 
Hrvatska. Što je god bilo zemlje uz jadransko more 
ovoj kneževini na jugu sve do rieke Bojane, zvala se je 
Crvena Hrvatska. Ali ova ne bijaše kneževina, nego 
se je kroz stoljeća dielila u četiri manje oblasti, a ove 
su bile: Neretva, Zahumlje, Travunja i Duklja. 

Oblast Neretva (zvana takodjer Pagania i Ma- 
ronia, kasnije Krajina, a danas Primorje) sastojala je od 
tri župe (makarska, rastočka, duvanjska), u kojih su sta- 
novala tri osobito hrabra plemena, odana dugo staroj 
poganskoj vjeri, te se dugo niesu htjela pokrstiti. Gradovi 
u Neretvi bili su ovi: Makarska, Vrulja, Oštrog i La- 
binac (Lapčanj). Ovoj oblasti pribrajahu se još veliki 
otoci Brač, Hvar, Korčula i Mljet, te su Neretljani već 
od prv^oga časa slovili kao \'j(^šti i smioni brodari. Imali 
su obilje brodova, s kojimi su plovili po jadranskom 
moru čak do italskih obala. 

Neretvi na jugu pa sve do latinskoga grada Uagu- 
siuma ili Dubrovnika prostirala se je oblast Zahumlje 
ili Humska zemlja. Tu bijaše najznatniji grad Blagaj 
više izvora rieke Bune; uza nj se spominje još Ston 
(Stagnum) i drugi gradovi. Zahumlju na jugu bila je 
malena oblast Travunja s gradovi Trcbinjenii Risnom i 
sa župom Konavlinia; a najjužnija crveno-hiTatska oblast 
bila je Duklja (kasnije Zeta, danas južna Crna Gora). 

Već smo spomenuli, da su se Hrvatom za ledjima 
(u Zagorju) nastanili Srbi, te su se predjeli, koje sii ovi 
napučili, prozvali Srbija. I Srbija nije izprva bila jedna 
jedina država, nego se je dielila na više oblasti, od kojih 
su nam poznate samo dvie: Kaša (Raška) i Bosna. 
Raša bijaše matica svih srbskih oblasti, baš kako Biela 
Hrvatska u Hrvata. U Raši bilo je mnogo župa i ple- 
mena, a i gradova, no od svih bijaše najznamenitiji grad 
Ras ili Raški grad (danas Novi pazar). Oblast Bosna 
steraše se naokolo izvora rieke Bosne, a najznatniji grad 
u njoj bijaše Kotor, nedaleko od današnjega grada 
Sarajeva. 

Kako je Bosna medjašila s Bielom Hrvatskom, to 
su bielo-hrvatski knezovi več u najstarije doba nastojali, 
da Bosnu sjedine sa svojom kneževinom. Dok su ovako 
hrvatski knezovi težili za Bosnom, dotle su veliki župani 
srbski, koji su vladali u Raši, svom silom o tom radili, 
kako da se prikuče jadranskomu moru i da si pokore 
one crveno-hrvatske oblasti, koje su s njihovom zemljom 
medjašile, a to su bile oblasti: Duklja, Travunja i Za- 
humlje. 



5. Borbe s Franci. 

Kad su Hrvati bili pošli na jug da zauzmu rimsku 
pokrajinu Dalmaciju, neka se plemena njihova putem 
odvojiše od ostale braće, te ostadoše sa svojimi župani 
u Panoniji, poimence u onoj česti ove pokrajine, što no 
se prostire medju Dravom, Savom i Dunavom. No ovdje 
se je Hrvatom desilo sasvim drugačije, nego li u Dal- 
maciji. Mnogo im zadavahu jada još uviek silni a divlji 
Avari, koji su dapače i neke hrvatske župane podložili 
i puk njihov zatirali. Imenito stradali su oni Hrvati, koji 

se nastaniše u okolišu slavnoga nekad građa Sirmioma 
(Mitrovice), po kojem bješe čitav onaj kraj prozvan Sir- 
niium ili hrvatski Sriem. Sriemski su Hrvati toliko 
trpjeli, da je knez njihov Kuber ustao na Avare, ne bi 
li svoj puk oslobodio njihova jarma. Ali Kuberu posluži 
loša sreća, te bi savladan. Na to on g. 758. s čitavim 
pukom svojim ostavi Sriem i izseli se preko Dunava u 
byzantsko carstvo, samo da dulje ne robuje Avarom. 

Mnogo bolje nije bilo ni onim Hrvatom, što su pre- 
bivali više na zapadu, i kojim je bio glavni grad staro- 
drevna Siscia ili Sisak. Ova hrvatska oblast nije izprva 
imala posebna imena, nego su ju zvali starim latinskim 
imenom Panonija ; istom u kasnija stoljeća počeli su ju 
južni Bieli Hitati zvati imenom : Slovinska zemlja, 
po čemu bi sva zemlja med Dravom i Savom (zajedno 
sa Sriemom) prozvana od stranaca imenom Slavonija. 

I ovi Hrvati, što su bili u Slovinskoj zemlji pod 
svojim knezbm u gradu Sisku, mnogo su stradali od 
Avara i njihovih kana (kagana), kojim su morali danak 
plaćati i u vojsci služiti. Priča se, da su Avari s ovim 
hrvatskim pukom baš nemilo postupali. Zaprezali bi mu- 
ževe i mladiće u jaram, te bi njimi orali ko maiTom; 
a žene hrvatske i djevojke zlostavljali bi i skvrnili, gdje 
bi ih samo zatekli. Kad bi Avari pošli u rat, hivatske 
bi čete morale piTe srtati u vatru, te mnogo puta i 
ludo gubiti glavu, samo da utru put avarskim vojnikom. 

Upravo ovo težko robovanje dodija Hrvatom u Slo- 
vinskoj zemlji, te se ogledavahu na sve strane za pomoć. 
Baš u to vrieme digo se u današnjoj Njemačkoj i Fran- 
cezkoj silan vladar, po imenu Karlo Veliki,* kralj 
franački, da kazni Avare, što su i na njegove zemlje 

* Slovjeni su toliko oienili i poštivali Karla, da su kasnije 
i svoje vojvode počeli zvati karl ili kralj (dakle slovjenska 
rieČ kralj postala je od imena Karl) 

udarali i njegove podanike robili. God. 791. odpravi 
Karlo Veliki tri velike vojske, da potraže Avare u nji- 
hovoj zemlji i da taj divlji narod izkoriene. Kuda su 
godj uz put prolazile franačke vojske, svagdje bi im se 
pokorili slovjenski puci i pristajali uz njih na zator 
Avara. I Hrvati u Slovinskoj zemlji pridružiše se već 
g. 792. Karlovim vojskam, te vojevahu s njimi sve do 
propasti avarske države. Istom g. 799. slomljena bi moć 
avarska. Glavni tabor (hring = prsten, jer je bio poput 
koluta okmgao) avarski medju Dunavom i Tisom u da- 
našnjoj Ugarskoj bi osvojen i razoren, a ostatci naroda 
biše ili iztriebljeni ili silom pokršteni. U taboru za- 
robljen bi silan plien, poimence množtvo srebra i zlata, 
koje su Avari ovdje kroz dva stoljeća zgrtali. Sav plien 
poslan bi Karlu Velikome u Aachen, koji jedan dio blaga 
pokloni rimskome papi. 

Ovako se Hrvati u Slovinskoj zemlji iza dviesto- 
ljetnih patnja oslobodiše Avai'a i njihove vlasti. Ali spa- 
doše samo iz zla. u gore, jer postadoše podanici njemački. 
Car Karlo ostavi doduše Hrvatom Slovinske zemlje do- 
maće knezove i župane, ali im nametnu za svoga na- 
mjestnika furlanskoga markgrofa Eri eha, muža u istinu 
hrabra i oružju vješta, no srca kruta i nemilostna. Osim 
toga poliegoše po čitavoj zemlji i po Sriemu silne fra- 
načke vojske, tobož da brane franačko carstvo od Bugara. 
Ove čete banile su se poimence u Sriemu, koji se je po 
njih tada i prozvao Frankohorion, (t. j. zemlja 
Franaka). Franci osnovaše u Sriemu ijedan grad Fran- 
ka vili a (današnji Mangjelos), koji se često i za ka- 
snijih stoljeća spominje. U obće mora da je vlast Franaka 
u tom kraju silna bila, pošto narod još i danas zove 
sriemsku goru imenom „F ruska gora" t. j. Franačka 
gora (Frug = Franak). 

Franci ne bijahu zadovoljni time, što su sretno obo- 
rili avarsku državu i pokorili hrvatska plemena, koja su 
n staroj Panoniji obitavala. Franačkome markgrofu Erichu, 
gospodaru Istre, Furlanske i drugih zemalja, prohtjede 
86 još, da svlada i hrvatska plemena, što su bila u staroj 
rimskoj Dalmaciji pod svojimi knezovi i župani, a pod 
zaštitom byzantskoga cara i rimskoga pape. U to ime 
diže Erich još god. 799. vojsku na Biele Hrvate. On 
provali iz Istre i prolazeći primorjem dopre do grada 
Trsata kraj Rieke. No u Trsatu dočekaše ga Hrvati baš 
\judski. On poče grad obsiedati i jurišati, ali bi suzbit. 
Žitelji grada Trsata bacahu na vojsku franačku ljute 
strjelice i ogromno kamenje, te ju potjeraše u bieg. Sftm 
Erich pogibe u toj borbi. 

Poraz franačke vojske i smrt Ericha pod Trsatom 
silno se kosnu Franaka. Patrijarha oglejski Pavle zabu- 
gari u smrt Erichovu tužaljkom, u kojoj prokune zemlju, 
gdje je fi'anački junak poginuo. A nasljednik Erichov, 
po imenu Kadolach, umah druge godine (800) po na- 
logu Karla Velikoga upade u Bielu Hrvatsku. Ali ni on 
ne pokori Hrvata. 

U to bi Karlo Veliki na sftm Božić godine 800 
u gradu Rimu okruiyen od pape za cara rimskoga. 
Čuvši to hrvatski knezovi, ne htjedoše se više otimati 
vlasti njegovoj, već ga priznaše za vrhovnoga gospodina 
svoga, znajući, da bi onako njegovoj većoj sili na po- 
sljedku podlegli. Novi se car sporazumi s Hrvati lako: 
Hrvati (i bieli i crveni) birat će si i dalje po svojoj 
volji svoje knezove, velike župane i bane, a izabranici 
poći će pred cara, pokloniti mu se, te ga moliti, da ih 
potvrdi. U druge posle hrvatske ne će pačati ni car ni 
ljudi njegovi ; neka Hrvati žive po starih običajih svojih, 
kako no i dosada. 

3 

Godine 814. umre car Karlo Veliki, a naslieđi ga 
sin Ljudevit Pobožni. Čim je ovaj sjeo na priestolje, po- 
tekoše predanj u grad Paderborn i hrvatski knezovi, da 
mu se poklone. U Bieloj Hrvatskoj vladaše tada knez 
Borna, a u Slovinskoj zemlji u gradu Sisku knez Lju- 
devit. Oba bijahu dobri junaci i vrstne vojvode, ali 
pomamni za tudjim dobrom. Jedan i dmgi ulagivao se 
caru i franačkoj gospodi, ne bi li ga zapalo vladati svimi 
Hrvati. 

Franačka gospoda zamietiše tu neslogu i jal hrvat- 
skih knezova, koji još niesu znali onu divnu: „Tko ne će 
brata za brata, priznat će tudjina za gospodara". Osobito 
je lukavi markgrof Kadolach sve više razpirivao sure- 
vnjivost hrvatskih knezova, ne bi li posvema omraaio 
jednoga drugome. Sad bi radio u prilog Borni, ma da 
je i kriv bio; sad je opet prikratio Ljudevita, pa bio 
on prav i čist ko zlato. Tako se zavadiše dva po Bogu 
i jeziku rodjena brata, dvie nesretne zemlje hrvatske, a 
sve tudjinu na uhar, koji je, zavrgnuvši obećanja Karla 
Velikoga, sve se više banio po ubogoj zemlji i upletao 
se u domaće posle hrvatske. Kako je car Ljudevit Po- 
božni bio daleko, a k tome slab i nemoćan, markgrof 
je Kadolach radio sve po volji svojoj, ne pazeći ni malo, 
što je pravo i zdravo. 

Zulum markgrofa Kadolacha dodija najprvo knezu 
Ljudevitu. Pošalje zato jeseni god. 818. svoje glasnike 
pred cara u Heristall. Ovi će caru potanko izpričati na- 
silja i okrutnosti Kadolachove, oni će zatražiti lieka 
svemu zlu. No car ni da čuje, da je Kadolach išta kriv, 
ta kako bi vrana vrani oči izkopala ! Poslanici se vratiše 
ne opravivši ništa. 

Ljudevita se to težko kosnulo. Mjesto da car usliša 
pravedne tužbe njegove, on mu glasnike nemilo odpravi, 
pače ga potvori, da snuje o nevjeri! Uvjerio se knez 

Ljudevit, da mu je zalud uticati se caru slabiću, koji 
samo ono radi, u što ga bezdušni savjetnici upućuju, 
pače se Ljudevit morao bojati, da će sad kivni mu Ka- 
dolach još gore zulumčariti. I zbilja nam stare knjige 
pričaju, da su sada Franci u Slovinskoj zemlji gotovo 
pomanitali. Bies iyihov bijaše tolik, da su čak i sitnu 
djecu s materinjih grudi trgali, ubijali i psom za hranu 
bacali. Toga ne mogaše Ljudevit više gledati, pa diže 
napokon sav narod svoj na oružje, voleći slavno izginuti, 
nego sramotno robovati. Ali i Franci ne ostaše skrštenih 
ruku. Čim su stigli glasi, da se je Slovinska zemlja od- 
metnula, umah poslaše još g. 819. veliku vojsku iz Ita- 
lije, na čelu joj markgrofa Kadolacha, da svlada bun- 
tovnike. No franačka vojska prodje zlo : ona bi od Hrvata 
razbita, te se morade sramotno vratiti. Na povratku raz- 
boli se i umre Kadolach ; ljetopisi kažu, da ga je shrvala 
groznica, ali bit će što nije mogo preživjeti poraza u 
Slovinskoj zemlji. 

Car franački boravio je u srpnju 811). u Ingelheimu, 
kad mu stigoše tužni glasi, da mu je vojska od Hrvata 
potučena, a markgrof Kadolach da je umro. No još ga 
više iznenadi, kad malo zatim dodjoše preda nj poslanici 
kneza Ljudevita, nudeći mu mir. Knez naime Ljudevit 
nije se uzoholio s pobjede svoje, već znajući, da je bojna 
sreća čudne ćudi i promjenljiva, htjede se s carem iz- 
miriti. Knez će opet priznati vrhovnu vlast franačku, 
ako car pristane na neke uvjete. No car se ne htjede 
tobož s odmetnikom nagadjati, već zavrgne sve njegove 
uvjete i zahtievaše od njega, da mu se pokori. Tome 
opet ne mogaše privoljeti Ljudevit, pa t^ko ne ostade 
druge, nego da se nastavi rat. 

Obje se stranke spremahu sada na odlučan rat. Knez 
Ljudevit znao je dobro, da mu se nije šaliti, jer će se 
na nj dići sva sila ogromnoga carstva. Razumio je, da 

mu kneževini prieti velika pogibelj, pa đa mu je ovaj 
put ili sjajno pobieđiti ili sasvim propasti. No kako da se 
mala kneževina Slovinska odupre ogromnoj sili franačkoj ? 
Zato se najprvo pobrinu za saveznike. Liepu mu pomoć 
pruži patrijarka Gradski, podanik byzantskoga cara, koji 
se nije upravo pazio s franačkim carem. Ovaj mu pošalje 
četu zidara i tesara, koji se razštrkaše po Slovinskoj 
zemlji, gradeći kule i braništa, i utvrdjujući glavni grad 
Sisak, da bi mogao franačkim jurišem odoljeti. Najviše 
pomoći izčekivaše Ljudevit od slovjenskih srodnika, što 
su bili naokolo kneževine njegove. I ne prevari se. Slo- 
venci u Korutanskoj, što ih je god bilo pod franačkom 
vladom od gornje Drave do Soče na jugu, digoše se 
listom na noge, da se oslobode tlačitelja i krvnika svojih : 
Bavaraca i Franaka. I slovjenska plemena na iztoku, 
koja se nedavno pokoriše Frankom, poimence Timo- 
čani oko rieke Timoka (u današnjoj Srbiji) odmetnuše 
se opet i zgrnuše se pod zastavu Ljudevitovu, da se bore 
za slobodu i neovisnost svoju. Tako se okupiše oko Slo- 
vinske zemlje svi Slovjeni počam od izvora Drave, Save 
i Soče pa sve onamo do sutoka Timoka i Dunava. Samo 
s jednoga zazebe Ljudevita na dnu srca: najbliži brat 
njegov, bielohrvatski knez Borna ne htjede ni čuti o tom, 
da bi ga pomagao, nego se čak sdruži s Franci na pro- 
past i zator njegov. Tužne li braće, kad jedan gradi 
sreću svoju na propasti drugoga! 

U to se pripraviše i Franci. Car na mjesto Kado- 
lacha imenova furlanskim markgrofom Baldericha, te 
mu povjeri vojsku, koju će voditi na Ljudevita. Balde- 
richu se dobre volje pridruži bielohrvatski knez Borna, 
jer se nadaše^ da će iza pada Ljudevitova sjediniti nje- 
govu zemlju sa svojom kneževinom. Odlučeno bi, da će 
se na Slovinsku zemlju udariti s dvie strane : sa zapada 

iz Korutanske provalit će Balđerich, a s juga iz Biele 
Hrvatske prođriet će knez Borna. 

Junačina Ljudevit razabere, kako ga snuju s dm 
strane zaskočiti, pa će zato svoje neprijatelje preteći. 
Najprvo upade s vojskom svojom u Eorutansku, gdje se 
Slovenac bješe listom podigo, pa podje odavle pred Bal- 
dericha. Ali ga zlo snašlo. Na gornjoj Dravi suzbio ga 
Balđerich, te morade na to i Korutansku ostaviti. Bal- 
đerich ga nije progonio, već bijaše sav sretan, što je 
svoju zemlju od neprijatelja oslobodio. U to se bješe i 
knez Borna podigo, da provali u Slovinsku zemlju, koju 
je tada velika i gusta šuma Gvozd (danas Velika i 
Mala Kapela) razstavljala od Biele Hrvatske. Borna predje 
Gvozd i krene na sjever prema rieci Kupi. Nu tu ga 
dočeka Ljudevit, vrativši se iz Korutanske. Borna je 
imao veliku vojsku, a u njoj je bio i Dragomuž, tast 
Ljudevitov, koji je bojeći se njegdje Franaka volio pri- 
stati uz Bornu, nego li uz svoga zeta. U bitci naginjaše 
pobjeda izprva sad jednoj, sad drugoj strani; no na 
jedanput odmetne se od Borne pleme Gadčana (žitelji 
župe Gacke uz rieku Gacku kod današnjega Otočca) i 
predje k Ljudevitu, ne htijući, da krv svoju prolieva za 
propast svojih zemljaka. Borna bi sada do nogu potučen, 
pače bi i s^m dopanuo rana ili sužanjstva, da ga nije 
obranila tjelesna straža njegova. Desilo se to njegdje 
zadnjih mjeseci g. 819. 

Vrativši se poraženi Borna kući, nastojaše da kazni 
nevjerne Gadčane, i da tako krvlju opere sramotu svoju. 
Ali mu ni to ne podje za rukom, jer je već u prosincu 
iste godine u sred zime knez Ljudevit provalio s oda- 
branom vojskom u Bielu Hrvatsku, da izdajicu u vlastitoj 
kući potraži. Silan strah zavlada sada u Bieloj Hrvatskoj ; 
Borna se ne usudi oprieti ni dočekati ga na otvorenom 
polju. Djecu, žene i starce, a i sve vrednije stvari od- 

r 

premi u tvrđe gradove, što su sred župa hrvatskih bili, 
a s&m s najodabranijimi junaci začne četovati u onih 
planinskih krajevih, napadajući na Ljudevita sad iza 
ledja, sad s boka, te uznemirivaše tako iyegovu vojsku 
dan i noć bez prestanka. 

Ljudevitova vojska, privikla životu u nizkoj Posavini, 
ne mogaše u tih planinah sred ciče zime neprestanim 
hajdučkim navalam Bominih četa dugo odolievati. Lju- 
devit izgubi za te vojne do 3000 ljudi i 300 i više konja, 
a k tomu još mnogo hrane i pliena. Videći napokon, da 
ne može uz ove prilike postići svoga cilja, vrati se kući. 
Mogao se je barem pohvaliti, da ga sve uz bratsku iz- 
daju ni ovaj put nije franačka sila nadhrvala. Borna pako, 
sretan što je ostao živ i čitav, pošalje glasnike caru fra- 
načkomu, te ga obaviesti kako mu je bilo ; a uz to sno- 
vaše pun gnieva osnove, kako bi se Ljudevitu osvetio. 

U siečnju 820. desio se je car Ljudevit na državnom 
saboru franačkom u Aachenu. Tu se je posve ozbiljno 
razpravljalo, kako da se. svlada ustanak u Slovinskoj 
zemlji, koji je iza neuspjele vojne od prošle godine tolik 
mah preoteo, da su svi Slovenci uz Ljudevita pristali. 
Na zbor u Aachen bješe došao i s^m knez Borna, da 
bude svojim savjetom Frankom u pomoć. Na carskom 
dvoru uvjeriše se, da se je ustanak već toliko razgranio, 
te se ne bi običnimi silami mogao ugušiti; zato bi od- 
lučeno, da se podignu tri velike vojske, koje će s tri 
strane na Ljudevita udariti. I zbilja, čim je zima minula 
i snieg okopnio, zalistala šuma i probila trava iz zemlje, 
da bude hrana teglećoj marvi, krenuše tri ogromne vojske 
franačke put Slovinske zemlje. Južnoj vojsci bilo je poći 
iz Italije, sjevernoj iz Bavarske preko gornje Panonije, 
dočim je srednja a glavna polazila kroz Korutansku. Sve 
tri vojske sjedinit će se na medji Slovinske kneževine i 
posve sgnječiti tu ubogu zemlju. 

No Božja providnost nije ni ovaj put dosudila, da 
Ljudevit podlegne. Južna vojska dočekana bi od hrvatskih 
i slovenskih četa u planinah, te bi sustavljena ; sjeverna 
vojska prevali doduše daleki svoj put Panonijom i dopre 
do Drave, ali preko ove rieke ne mogaše preći, jer su 
prelaz branili junaci kneza Ljudevita. Odlučna borba bir 
jaše i ovaj put u Korutanskoj, kamo bješe Ljudevit pro- 
valio, da zaprieči franačkoj vojsci put u svoju kneževinu. 
Ova franačka vojska bijaše veoma jaka, te sastojaše od 
Sasa, iztočnih Franaka i Alemana. Tri put ogleda se 
s njom Ljudevit, ali svaki put morade uzmaci pred većom 
silom. Na posljedku morade i Korutansku ostaviti, te se 
vratiti u svoju domovinu. Čim se Ljudevit udalji iz Ko- 
rutanske, ubogi Slovenci, što su bili priskočili njemu u 
pomoć, opet biše svladani i postadoše kmetovi okrutnih 
Franaka. 

Sada provališe sve tri vojske franačke u kneževinu 
Slovinsku, te se sjediniše u jedno. Ljudevit videći, da 
ne bi mogao tolikoj sili odoljeti na otvorenom polju, za- 
povjedi svojemu narodu, da ostavi kuće i kućišta, pa da 
umakne u šume, močvare, i u župne gradove. Sdm pako 
zatvori se s izabranom četom u jedan tvrdi grad, što 
ga bješe na visoku i strmu briegu sagradio, te suzbijaše 
odavle juriše neprijateljske. Franačka vojska ne mogaše 
utvrdjenih gradova i mjesta nikako zauzeti; a videći, kako 
Ljudevit ni čuti ne će, da se pokori, poče na sve strane 
ravno polje pustošiti i ostavljene kuće paliti. Ljudevit, 
premda ga je duša boljela, kad mu je krasna zemlja ostala 
pustoš, ostade ipak tvrd i postojan, dok nije franačka 
vojska duhom klonula. U sjevernoj vojsci franačkoj, koja 
bješe preko Drave prešla, te je zatim morala prolaziti 
močvarnimi predjeli, zavlada kužna bolest. Ovo, a i slaba 
nada, da bi Franci skoro mogli osvojiti tvrda mjesta u 
Slovinskoj zemlji, sklone franačke vojvode na povratak 

u svoj zavičaj. Slovinska kneževina ostade doduše poha- 
rana i poplienjena, ali slobodna i neovisna. Šarao je Lju- 
devit ovaj put izgubio najvjerniju braću svoju, Slovence, 
koji na novo spadoše pod markgrofa Baldericha. 

I opet se u veljači g. 821. sastane državni sabor 
franački, gdje se je viećalo, kako da se ipak jednom 
šatre hrabri Ljudevit. Na ovaj sabor dodjoše i glasnici 
Bielih Hrvata; ovi javiše caru, da im je umro knez 
Borna, te zamoliše cara, da im potvrdi kneza Ladislava, 
sinovca Borne, koga su za svoga vladara izabrali. Car 
privoli na to, a zatim umah odredi, da se ljeti opet pri- 
beru tri vojske, koje će poći na kneza Ljudevita. Već u 
svibnju krenuše sve tri vojske na hrvatskoga junaka, 
koji lišen svojih dosadanjih saveznika nije više mogao 
da dočekuje Franke na otvorenom polju. On se opet 
zatvori u tvrde gradove i Franci opet opustošiše ravno 
polje ; ali zemlje ipak ne pokoriše, jer Ljudevit nije htio 
da zametne boj. Poharavši Franci Slovinsku zemlju vra- 
tiše se zlovoljni kući, i kad je polovinom listopada opet 
bio državni sabor u Diedenhofenu, obaviestiše franačke 
vojvode cara, da su Hrvatsku doduše strašno opustošili, 
ali Ljudevita da niesu svladali, jer on nije htio, da se 
s njimi bori. 

Sve do konca 821. nebi Slovinska zemlja svladana. 
Ljudevit je junački uztrajao kroz četiri godine i suzbio 
navale od devet franačkih vojska. No kraj ovih groznih 
borba bješe i snaga njegove zemlje sasvim smalaksala. 
Kad je car franački opet g. 822. poslao vojsku iz Italije, 
Ljudevit podvoji o spasu Slovinske zemlje, i videći da 
se ne bi mogao oprieti, ostavi svoj glavni grad Sisak i 
pobježe preko Save i Bosne u Srbiju, gdje se udomi u 
nekoga župana. Odlazak Ljudevitov bijaše smrtni udarac 
za ubogu Slovinsku zemlju: ustanak bi sasvim ugušen, 
a zemlja opet s furlanskom markgrofgom sdružena. 

Nesretni Ljudevit bude u Srbiji nezahvalan svome 
domaćinu. On ga naime ubije, otme mu grad i župu i 
zavlada objema. No radi toga morade pobjeći iz Srbije. 
On umakne u Bielu Hrvatsku i nadje zaklona u Ljude- 
mišla, ujaka svoga suparnika Borne. Nu tu ga dade 
Ljudemišl u potaji ubiti. Kad se je po franačkom carstvu 
raznesla u svibnju 823. g. viest o smrti Ljudevitovoj, 
nastade veliko veselje u svem puku, jer je nestalo muža, 
koji je kroz punih pet godina prietio miru franačke države. 



6. Borbe s Mletcima. 

Još u ono vrieme, kad je u staroj rimskoj Dalma- 
ciji gradio car Dioklecijan (Dukljanin) svoju palaču kod 
Salone, živio je u sjevernoj Italiji, a uz obalu jadran- 
skoga mora narod po imenu Vene ti. Veneti su tada 
govorili latinskim jezikom, a glavni grad njihov bila 
je Aquileia ili Oglej. U petom stoljeću po Is. 
počeli su Veneti mnogo stradati od naroda, koji su sa 
sjevera provaljivali u Italiju. Priča kaže, da su najviše 
pretrpjeli jada, kad se je pojavio kralj Huna po imenu 
Attila. Kralj Attila, prozvan „bič Božji", razorio je oko 
g. 455. po Is. Aquileiu, a žitelji ovoga grada pobjegoše 
na to s mnogo drugih Veneta s kopna na one brojne 
otoke, što se nižu uz morsku obalu od ušća rieke Pada 
pa do ušća Piave. Stanovnici deset otoka, kojima je na 
početku stajao na čelu otok Građo, složili su se u jednu 
gradsku obćinu, koja se prozove Venetia (Venezia), t. j. 
grad Veneta. Po ovom imenu postade i hrvatsko ime 
toga grada Mletci (u starije doba Bnetci). Gradom i pu- 
kom upravljali su od početka VII. stoljeća vojvode, koje 
su žitelji zvali dux ili doge, po čem je postalo i hrvatsko 
ime dužd ili dužda. Sielo dužda bijaše izprva otok Građo, 



42 

zatim otok Heraklea (danas Cortellazo), kasnije otočić 
Malamocco, a napokon Bialto, koji je postao maticom 
današnjih Mletaka. 

Mletčani su od prvoga početka svoga bili ponajpače 
brodari i trgovci. Dok su zajedno s Istrom i Dalma- 
cijom imali jednoga vrhovnoga gospodara, naime cara 
byzantskoga, plovili su slobodno čitavim jadranskim mo- 
rem, pristajali su sa svojimi brodovi i trgovali u gra- 
dovih dalmatinskih i istarskih. No odkad su Hrvati osno- 
vaU svoje kneževine na ruševinah stare Dalmacije, počeše 
se otimati s Mletčani, tko će biti jedini gospodar ja- 
dranskoga mora. Najviše se ogledahu s Mletcima kne- 
zovi Biele Hrvatske, ali i Neretljani u Crvenoj Hrvatskoj 
zadavahu Mletčanom trista jada, pošto su još bili po- 
gani, pa s toga mnogo goropadniji i silovitiji od ostalih 
plemena hrvatskih. Zalud je oko g. 830. mletački duždo 
Ivan nastojao, da umiri i pokrsti Neretljane, oni nasta- 
više gusarenje po moru, pače zarobiše g. 834. nekoliko 
brodova mletačkih, koji se iz Beneventa vraćahu kucam 
svojim. U isto vrieme zarati se i bielohrvatski knez 
Moj si a V (nasljednik Ladislava) sa Mletcima. Tadanji 
duždo mletački Petar Tradonico htjede da velikim bro- 
dovljem uništi hrvatsku mornaricu, te podje 839. preko 
mora prema Hrvatskoj. Nu doprievši do nekoga pri- 
morskoga gradića, koji se je zvao Sv. Martin, sklopi mir 
s hrvatskim knezom Mojslavom. Odavle krenu na jug, 
te se pogodi takodjer s neretvanskim županom Družcem, 
koji mu obreče, da ne će više puštati svojih ljudi, da po 
moru gusare. 

U Bieloj Hrvatskoj nasliedi Mojslava knez Trpimir, 
koji stolovaše u kneževskom gradu Bihaću uz more 
(medju latinskimi gradovi Splitom i Trogirom). Tu na 
kneževskom dvoru sastajahu se na sabor župani iz naju- 
daljenijih župa bielo-hrvatskih ; tu su kneza hrvatskoga 

okružavali njegovi komomici, dvorski kapelani i drugi 
službenici. Trpimir, kojega se je kneževina sterala da- 
leko u nutmju zenJju, bio je vladar miroljubiv i pobo- 
žan, te se je držao svetih ugovora, što su ih nekad 
uglavili predji iyegovi s rimskim papom. Osobito je 
volio kršćansku vjeru i crkvene poglavare, poimence nad- 
biskupa splitskoga Petra, koji mu je bio i krstnim ku- 
mom. God. 852. darova on nadbiskupiji splitskoj i nje- 
zinome vriednome pastiru, koji se je u velike brinuo za . 
duševno dobro hrvatskoga puka, mnoge zemlje i posjede 
u svojoj kneževini, zajedno sa svimi kmetovi, što su 
živili po ovih zemljah. 

Za kneza Trpimira smiriše se neko vrieme borbe 
nieđju Hrvati i Mletcima, a to zato, što je obima zaprietio 
zajednički neprijatelj. Bijahu to Arapi ili Saraceni iz sje- 
verne Afrike. Ovi su još od g. 827 udarali na otok 
Siciliju i južnu Italiju, a kad se ovdje smjestiše, počeše 
se zalietavati i gusariti po jadranskom moru, tako da su 
od njih ljuto stradali trgovci mletački, a i hrvastki i 
dalmatinski. Najsmjelije vojvode tih saracenskih gusara 
bijahu Kalfo i Saba, koji su zadavali straha i trepeta, 
gdje bi se samo pojavili. God. 840 krenuše s 36 bro- 
dova put južne Dalmacije i Crvene Hrvatske, te poharaše 
ovdje više gradova, poimence Budvu i Kotor. Kasnije 
doprieše i na sjever do Dubrovnika, te ga obsiedahu 
punih petnaest mjeseci Dubrovčani u tolikoj nevolji za- 
tražiše pomoći u svoga vrhovnoga gospodara, u cara 
byzantskoga. I zbilja im podje grčka mornarica u pomoć; 
no čuvši Saraceni za to, ostaviše Dubrovnik i podjoše 
preko mora na italske primorje, gdje zauzeše znamenite 
gradove Bar i Tarent (g, 841), odakle su sada uzne- 
mirivali čitavo jadransko more. Mletčani stradahu od toga 
zuluma najviše; zato se diže njihov duždo Petar Tra- 
donik sa šestdeset brodova i podje prema Tarentu, da 

razprši silu saracensku. Ali bješe loše sreće; vojvoda 
Saba razbije mletačku mornaricu, što nije Mletčana u 
bitci izginulo, bi zasužnjeno i u roblje prodano. Sad se 
tek Saraceni uzjoguniše. Umah iza poraza mletačkoga 
provališe sve do otoka Cresa i na sftm drugi dan us- 
krsa spališe tamo grad Osor; na povratku pako zaskočiše 
grad JaMn i pohvataše silu mletačkih trgovaca, koji se 
vraćahu trgovinom iz Sicilije (g. 842). Dvie godine zatim 
doploviše Saraceni s velikim brodovljem čak u Kvar- 
nerski ili Riečki zaljev. Mletčani se toli prepadoše, da 
su umah sabrali brodove i pošli im u susret. Kod ma- 
lenoga otoka Sušaka (Sansego) zametnu se bitka. Iz- 
prva činilo se, da će Mletčani nadjačati; no kasn^e 
okrenuše ledja i pobjegoše glavom bez obzira. 

Poraz Mletaka kod Tarenta i Sušaka obodri opet 
Hrvate i Neretljane, da udaraju na Mletčane God. 846 
ohrabriše se Hrvati toliko, da su zauzeli mletački otok 
Caorle, pače se Neretljani spremahu i na to, kako bi 
osvojili i same Mletke. Borba medju Mletčani i Hrvati 
plane na novo svom silom, kad je umro miroljubivi Tr- 
pimir, a knezom hrvatskim postao Domagoj. 

Knez Domagoj vladao je u Bieloj Hrvatskoj g. 
865—876. Ma da je za njega i Hrvatskoj zaprietila koji 
put pogibija od Saracena, on je ipak najvolio udarati na 
Mletčane, samo da bi moć njihovu posve skršio. Mlet- 
čani su ga za to zvali „najgori knez Hrvata," i 
mrzili su na-nj iz sve duše. Knez Domagoj bio je obće 
silan vladar, koji nije htio znati za nikakoga gospodara 
nad sobom, niti za cara byzantskoga, a niti za cara 
franačkoga, kojega je još knšz Trpimir, barem po imenu 
pripoznavao. Za kneza Domagoja borili su se Hrvati 
na moru i sa Mletčani i sa Saraceni, te je hrvatsko 
ime postalo strah i trepet susjeda. S§,m papa Ivan VHI. 
pisao je za to na Domagoja ovo pismo: „Slavnomu 

knezu Domagoju. Opominjemo tebe i tvoju revnost, đa 
što žešće uzrađiš i planeš na morske gusare, koji iz- 
noseći tvoje ime biesne na kršćane, tim već ma, što 
znadeš, da je po nevaljanštini ovih ljudi došlo i tvoje 
ime na zao glas. Vjerovati se može doduše, da gu- 
sari suprotiv tvoje volje čine zasjede brodovoni; no 
pošto se znade, da bi ih ti mogao prisiliti na mir, ne 
ćemo te smatrati nedužnim, ako ih zbilja ne utjeraš u 
rog. Pisano je naime: „Tko griehe i zločine, ako ih 
može, sžlm ne izpravi i ne zaprieči, kriv je kano da ih 
je s4m počinio." 

No ovo je pismo slabo prudilo. Domagoj doduše nije 
više puštao svojim ratnim brodovom, da udaraju na Mlet- 
čane, ali su zato ipak pojedine družine hrvatske krsta- 
rile morem i prietile prolaznikom. God. 875. dapače, 
kad su Saraceni opet na Mletke udarili i Comacchio 
oplienili, navališe družine hrvatskih gusara na samu Istru 
i razvališe tamo četiri grada, medju njimi i Rovinj. 
Odavle se spremahu da udare na same Mletke, na otok 
Građo. Mletčani skupiše sve svoje sile i opremiše jedno 
30 brodova, samo da obrane taj otok. U odlučnoj bitci 
potuče mletački duždo hametom Hrvate ; mletački se lje- 
topisi hvale, da se baš nijedan Hrvat nije domu povratio, 
već da su svi do jednoga izginuli. 

Sada tek planuše ljute i krvave borbe, koje potrajaše 
sve do smrti kneza Domagoja. Istom kad je g. 876 
Domagoja nestalo, a na priestol hrvatski stupio pomoćju 
byzantskoga cara knez Sedeslav, izmlriše se Mletci s Bie- 
lom Hrvatskom. Ali uz koje uslove! Mletci morađoše 
priznati Hrvatskoj prvenstvo na jadranskom moru, a da 
bi njihovi brodovi mogli slobodno i sigurno ploviti po 
hrvatskom moru, morađoše obećati, da će u to ime pla- 
ćati hrvatskim knezovom godišnji danak. Hrvatska se 

moć sada na moru toliko podigne, da su Mletci obećani 
danak plaćali neprestance do g. 998. 

Za krvavih borba, što su ih u to vrieme Hrvati 
vodili na jadranskom moru toli s Mletčani koli sa Sa- 
raceni (Arapi), dopanuli su mnogi hrvatski mornari i 
vojnici neprijateljskoga sužanjstva. Po tadanjem surovom 
običaju prodavali su se ratni sužnji u roblje, i to za 
skupe novce. Glavni trg za prodaju robova bio je grad 
Aleksandrija u Misiru (Egiptu), a najnesdušniji trgovci 
Mletčani. Što bi ovi zarobili Hrvata i Neretljana, poveli 
bi na svojih brodovih u daleku Afriku, pa bi ih ondje 
u Aleksandriji prodavali. 

Tako dodje mnogi hrvatski sin na robiju u najdalje 
krajeve poznatoga tada svieta. No najviše hrvatskih ro- 
bova kupovali bi arapski kalifi (vladari), koji stolovahu 
u gradu Kordovi, na rieci Quadalquiviru u Španiji. Ovi 
kalifi Kordovski vladahu sjajno, stanovahu u krasnoj pa- 
lači Alkazaru, okruženi brojnom kitom umnih i umjetnih 
ljudi, koji su svoje gospodare proslavili divnimi zgra- 
dami, uznositimi pjesmami i učenimi djeli. No pored 
svega toga sjaja i slave ne bijaliu kalifi ipak sretni 
ni zadovoljni. Kako su bili siloviti i tlačili svoj vlastiti 
puk, niesu bili ni časak sigurni od osvete podanika 
svojih. Za to si ustrojiše jaku tjelesnu stražu, koja bi 
im štitila priestol i čuvala život. Ne pouzdavajući se 
pako u svoje domaće ljude, uzimali su kalifi za svoje 
tjelesne stražare najviše strance, osobito krepke, stasite 
i vjerne Hrvate, koje bi na trgu u Aleksandriji kupo- 
vali. Tako je već oko g. 800 Kalif Hakem I. imao u 
Kordovi tjelesnu stražu od 5000 momaka, sve samih 
kupljenih robova, medju kojimi je bilo do i:000 Hrvata. 
Četa hrvatska bila je odieljena od drugih, te je imala 
posebnoga vojvodu. Stanovala je pako po kasarnah kraj 

kraljevske palače Alkazara, i dobivala je plaću ko re- 
dovita vojska Buduć da Hrvati niesu umjeli arapski go- 
voriti, zvali su ih Arapi imenom „Niemci". No upravo 
s toga bili su kalifom jako u volji, jer se niesu mogli 
s urodjenici ni sporazumjeti ni urotiti. Tako postade 
„hrvatska straža" u Španiji. 

U doba od g. 822—976., kad su u Kordovi moćni 
kalifi vladali, bijaše „hrvatska straža" najkrepčija pod- 
pora njihova. Kalif Abderrahman III., za koga se pri- 
povieda, da se je liepo pazio s evropskimi vladari, a po- 
imence s hrvatskimi knezovi, uvidi, koliko mu vriedi hr- 
vatska straža, pa ju zato poveća do 6000 momaka i 
dade joj vojvodu hrvatskoga roda. Za sina Abderrahma- 
nova, za Alhakema II. stekoše Hrvati toliko povjerenja, 
da su tik pred njegovim priestolom stražu stražili. 

Kad su iza Alhakema H. vladali slabi kalifi, te sa 
se na njih dizale bune i urote, domogoše se vojvode 
hrvatske straže velikoga ugleda, te su se koji put toliko 
osilili, da su drmali čitavom državom arapskom. Neki 
od njih dostaše se najvećih časti u zemlji, mnogi po- 
stade i hadžib (prvi savjetnik) u svoga gospodara. Da- 
kako da je kraj smutnja u Kordovi koji put čitava hr- 
vatska straža izginula, kako no g. 980, kad no ju svu 
posječe neki Almanzor; ali ovaj umah zatim ustroji 
novu četu hrvatsku i nazove ju svojim porodičnim ime- 
nom „Alameris". 

Najznatniji i najmoćniji vojvoda hrvatske straže bi- 
jaše Wadha el Ameri, rodjen Hrvat, koji je za ka- 
lifa Hešama kroz pet godina (1009 — 1013) bio prvi 
čovjek u Kordovi. On je hrabro i vjerno branio život i 
priestol svoga gospodara, i suzbijao sve njegove proti- 
vnike ; zato ga kalif i inienova svojim hadžibom. Kad se 
je ove najveće časti domogao, ponamjesti u sve veće 
službe same svoje zemljake, te vladaše sada gotovo ko 

da je Bkm kalif. No upravo s toga zamrznuše na nj ro- 
djeni Arapi, te nastojahu oko svoga vladara, da opadnu 
vjernoga mu Hrvata. Slabi Hešam povjerova tim zlo- 
bnikom, dade Wadhu uhvatiti i radi izdaje osuditi na 
smrt. Tako pogibe Wadha el Ameri, muž vješt, lukav 
i hrabar, od ruke onoga, kojemu bješe više puta život 
spasao i priestol sačuvao. 

Od vojvoda hrvatske straže spominje se kasnije još 
i Hairan, plemenit i hrabar Hrvat, koji je takodjer 
obnašao čast hadžiba. On pogibe mačem u ruci, braneći 
svoga gospodara. Osim ovih prvih vojvoda proslaviše se 
u Španiji i drugi Hrvati, kao Zabor i Hambar, koji su 
jednom prilikom obranili Kordovu. Jedan Hrvat dapače, 
po imenu Zohair Alameri (1018 — 1041) osili se za 
smutnja u Španiji toliko, da je ko svoj gospodar neko 
vrieme upravljao čitavim iztočnim primorjem španjolskim 
i Balearskimi otoci. 

Iza ovoga ne ima više hrvatske straže u arapskoj 
Španiji. Kalifi niesu imali čim da više uzdržavaju toliko 
ljudi na svom dvoru, a niesu ni mogli dobivati više hr- 
vatskih sužnjeva, jer je rimski papa zabranio trgovinu 
kršćanskim robljem. Upravo ponukani papom prestadoše 
i Mletci prodavati ratne zarobljenike ; pače g. 960 izdade 
s^ni mletački duždo, sporazumivši se s patrijarhom i 
viećnici mletačkimi, posebnu zabranu, da se ne smije 
više roblje hvatati ni prodavati, a najmanje u Istri i 
Dalmaciji. 



7. Sv. Oiril (Konstantin) i Metodije. 

Hrvatom i Srbom na iztoku, pa skoro sve do sa- 
moga Carigrada iiaseljivahu se kroz stoljeća mnoga slo- 
vjenska plemena, i to poimence u pokrajinah, koje su se 

od starine zvale Moesija i Thracija. Ova slovjenska ple- 
mena življahu svako za sebe, a bila sa izpremiešana 
s prvašnjimi žitelji, osobito s Grci, koji su obitavali ve- 
ćinom u gradovih, dočim su se Slovjeni nastanjivali po 
ravnom polju i po gorskih dolinah. God. 679. provali 
preko Dunava u pokrajinu Moesiju neko tudje, neslo- 
vjensko pleme, po imenu Bugari. Ovi ratoborni Bugari 
svladaše pod svojim knezom Isperihom mnogo slovjenskih 
plemena i utemeljiše bugarsko-slovjensku državu (Bu- 
garsku), koja je kasnije bila strah i trepet samome 
Carigradu. Vriedno je spomenuti, da su pokorena slo- 
vjenska plemena primila ime bugarsko, dočim su Bugari 
kasnije zaboravili svoj narodni jezik, te prihvatili jezik 
i običaje svojih slovjenskih podanika. Tako od dva razno- 
rodna naroda postade jedan narod, naime bugarski, koji 
govori slovjenskim jezikom. 

Baš u ono vrieme, kad su bugarski knezovi žestoko 
udarali na Carigrad i prietili obstanku byzantske države, 
cvjetao je u pokrajini Macedoniji a uz morsku obalu grad 
Solun. Žitelji mu Grci bijahu valjani trgovci i vješti 
svakomu liepomu znanju i umienju. Kako je sav okoliš 
solunski bio napučen slovjenskimi plemeni, živilo je i u 
Solunu mnogo slovjenskih porodica, te su Solunjani Grci 
pored grčkoga jezika razumjeli i slovjenski. U tom g^adu 
dakle živio je početkom devetoga stoljeća neki imućan 
čovjek Leon, plemenita roda, koji je u gradu bio prvi 
iza carskoga namjestnika (stratega), naime druugarij t. j. 
drugi činovnik carev. U Leona bilo sedmero djece, međju 
njima dva sina, stariji Metodije i mladji Eonstantin, koji 
se rodi god. 827. Otac odgajao je pomno svu djecu svoju, 
no najhitrije pameti bijaše mladi Konstantin, a iza njega 
brat mu Metodije. 

Konstantin snivaše jednom u sedmoj godini svojoj 
čudan san. Pričini mu se, da su ga okružile djevice oso- 

4 



50 

bite ljepote, izmedju kojih si je mogao izabrati, koja bi 
mu se najbolje svidjela; on to i učini, izabravši si naj- 
ljepšu i najdražestniju od svih, po imenu Sofiju ili dje- 
vicu mudrosti. Preporučiv se njezinu ravnanju i pomoći 
nastojaše svom snagom oko nauke, pri čem je vazda 
najveću slast ćutio, čitajući pisma sv. Gregorija Nazianzena, 
koga si bješe zaštitnikom izabrao. U to mu umre otac 
Leon. Već prije bješe carev strojitelj Theoktist u Cari- 
gradu čuo ljepoti, mudrosti i marljivomu učenju mla- 
doga Konstantina, pa zato pozove god. 842. četrnaest- 
godišnjega mladića u Carigrad, da se tu s mladim carem 
Mihajlom, za koga je mati Theodora vladala, pod upravom 
glasovitih učitelja vježba u raznih znanostih. Konstantin 
podje s najvećim veseljem u Carigrad, te učaše tuj tako 
zvanih sedam slobodnih umjetnosti, od kojih je prva 
gramatika s čitanjem grčkoga pjesnika Homera. Filozofiju 
ili mudroslovje izuči uz učitelje Lava i Fotija, koji je 
poslije postao patrijarha u Carigradu. Nitko se ne rado- 
vaše toliko nad vrlim napredkom mladoga Konstantina, 
koliko se je radovao njegov dobročinitelj Theoktist. 
Da nadari njegovu izvanrednu marljivost i primjernu 
ćudorednost, podieli mu strojitelj (kancelar) svu vlast u 
svojoj kući, pa mu dopusti, da slobodno ulazi u carsku 
palaču. Još mu ponudi, da si uzme za ženu neku dje- 
vojku iz odlične porodice, kojoj bješe sam krstnim kumom, 
pa dodade i to obećanje, da će mu car neku kneževinu 
podieliti. No na sve ove liepe i bogate ponude odgovori 
Konstantin : „Velik je to dar onima, kojim ga treba, no 
za me nema ništa boljega nego je učenje." I odbiv 
tako ženitbu i svjetsku slavu, dade se zarediti za sve- 
ćenika. Zaštitniku svome sv. Gregoriju nakani ostati vjeran. 
Njemu, vele, da je u svojoj sobi posvetio i na zid na- 
pisao ovu molitvu: „Oj Gregorije, čovjek tielom, a andjeo 
duhom, tvoje ustne kao one od serafina slave Boga, a 

učeći pravu vjeru razsvjet^igu cio sviet. Uzmi mene za 
učenika, svom vjerom i ljubavlju ja sam ti odan, budi 
moj vodja, budi moj meštar." Da bi uz molitvu mogao 
i učiti, prime službu knjižničara kod patrijarhe, koju mu 
službu bješe sstm car naraienio. 

Ovako odraste Konstantin. Stariji mu brat Metodije 
odgojen bi na svjetsku, a na to ga car imenova vojvodom 
neke slovjenske pokrajine, po svoj prilici u slovjenskoj 
tada Thesaliji. Tuj upozna Metodije Slovjene, njihov 
jezik i običaje. No i Metodiju na jednom omrzne svjetska 
slava, pa ostavi svoju krasnu službu i podje samotovati 
u samostan na gori 01ympu. Za njim povede se i mlađji 
brat. I on ostavi knjižnicu patrijaršku u Carigradu i 
sklone se u jedan manastir na Bielom moru. Tako po- 
stadoše braća redovnicima, stupivši u red sv. Vasihja, 
koji je jedini u iztočnih kršćana postojao. 

No Konstantin ostade samo pol godine u samostanu. 
Car ga pozove u Carigrad i htjede ga opet namjestiti za 
knjižničara. Konstantin se tome otimao i jedva je pri- 
volio, da je primio službu učitelja filozofije na carskom 
sveučilištu. Kako bjeSe uz to vješt iztočnim jezikom, za- 
pade ga g. 851. zadaća, da ide u ime carevo k nekome 
knezu saracenskomu (arapskomu), koji je zatražio u cara 
učena bogoslova kršćanskoga, da razpravlja kod Arapa 
svetom Trojstvu. Arapi naime bili su navalili na jedno 
božanstvo svetoga Trojstva govoreći: „Kako vi kršćani, 
koji priznajete jednoga Boga, opet ga ciepkate u troje, 
govoreći : da je otac i sin i duh ? Ako možete to javno 
dokazati, pošljite k nama muževe, koji mogu o tom go- 
voriti i nas uvjeriti." Čuvši za to car byzantski, učini 
mu se toli važnim, da je skupštinu sazvao, gdje je ovako 
Konstantinu prozborio: „čuješ li, filozofe, što govore 
Agareni (Saraceni) o našoj vjeri? Ti pako, kano svete 
Trojice sin, sluga i učenik podji k njima i protivi se 

njima." Konstantin pokori se velikom pripravnosti carevoj 
želji, pa sastavši se s učenijimi Saraceni, obrani kršćansku 
nauku velikom vještinom od neprijateljskih nasrtaja. Raz- 
jareni protivnici, nemogući podnieti, što ih je pobio dva- 
deset i četirgodišnji kaludjer, dadoše Konstanti nu otrova, 
da ga popije; ali onaj, koji no je rekao: „I ako šta 
smrtna popijete, ne će vam naškoditi", oslobodi njegov 
dragocjeni život od prieteće mu pogibelji. . 

Kad je Konstantin to dovršio, podje u samostan na 
gori Oljmpu, da se uz brata svoga u samoći smiri. Ali 
mu tu ne bi duga obstanka. Stiže mu nova carska za- 
povied, da podje medju Kozare, koji su prebivali na obalah 
Crnoga mora. Oko god. 857. dodjoše naime u Carigrad 
poslanici od kozarskoga kana, koji je živio u prijateljstvu 
s Grci. Kozare, koji su bili još pogani, gledahu i Arapi 
i Židovi premamiti na svoju vjeru; no njihov gospodar 
zamoli u byzantskoga cara čovjeka književna, koji će ih 
poučiti u vjeri kršćanskoj, pa ako nadvlada Arape i Ži- 
dove, oni će se pokrstiti. Za ovaj težki posao odabra car 
opet Konstantina, a on za slavu Božju ostavi drage volje 
goru 01ymp, i pridruživši sa sobom brata Metođija podje 
s carskom pratnjom u zemlju Kozara. Došavši u grad 
Herson na poluotoku Krimu, ostane Konstantin ondje za 
neko vrieme, da se nauči jeziku kozarskomu i nekim 
drugim, i podje da potraži moći sv. Klementa pape rim- 
skoga, Petrova učenika i nasljednika, koji je bio onamo 
prognan te je ondje umro. S pomoći Božjom nadjoše zbilja 
sv. moći na jednom otoku Crnoga mora i prenesoše ih 
u grad u crkvu. Po tom podje Konstantin s pratnjom do 
kagana (kneza) kozarskoga, koji ga liepo dočeka. U dvoru 
kaganovu prepiraše se Konstantin dosta vremena sa Ži- 
dovi i Arapi. Na svršetku prepiranja proglasi prvi ka- 
ganov doglavnik: „Vjera je kršćanska jedino istinita i 
bez nje ne može nitko polučiti života vječnoga." Zatim 

dokonča sav zbor, neka je svakome prosto da se pokrsti ; 
i umah se pokrsti dvie sto Kozara. 

Dok su braća Konstantin i Metodije boravili u zemlji 
Kozara, zgođiše se u Carigradu znatne promjene. Fotije, 
nekad učitelj Konstantinov, popevši se na stolicu patrijar- 
šku, zametnu svađju medju Carigradom i Rimom, iz koje 
se porodi velik crkveni razkol, koji kršćansku crkvu ka- 
snije razdvoji za vijekove u dvoje: na zapadnu crkvu 
ili latinsku, kojoj ostade glavom papa u Rimu, i na iz- 
točnu ili grčku, kojoj su bili na čelu patrijarhe u Ca- 
rigradu. Vrativši se braća Konstantin i Metodije s mo- 
ćima sv. Klimenta u Carigrad, ne htjedoše da pačaju u 
te smutnje i svadje, pače ne htjedoše primiti ni časti, 
koje su im car i patrijarha nudili; već Konstantin na- 
stani se kod crkve svetih apostola provodeći ondje vrieme 
u molitvi, a Metodije podje u samostan Polihronski za 
igumana. U to stigoše u Carigrad poslanici iz slovjenske 
zemlje, iz kneževine Morave, moleći cara, da bi poslao 
njihovu knezu Rastislavu pobožne i učene ljude, koji bi 
narod njegov slovjenskim jezikom učili vjeri kr- 
šćanskoj. 

Velika Moravska ili Gornja Morava (VyšniMo- 
rava) zapremala je u ono vrieme ne samo današnju mark- 
grofiju Moravsku medju Austrijom i Češkom, nego je 
obuhvatala još i druge zemlje, poimence svu sjevero-za- 
padnu Ugarsku, gdje no danas žive Slovaci, te je na 
jug dopirala do Dunava i preko njega. Za vrieme Karla 
Velikoga bješe Morava poput Hrvatske podložna vrho- 
vnoj vlasti franačkoga carstva. Njezini knezovi stolovali 
su u gradu Velegradu* prilično samostalno, ali su morali 
plaćati godiši\ji danak i k tome još primati u svoju 

* Velegrad (stari) bio je tamo, gdje je danas Staro 
mjesto kod Ugarskoga HrađiSta, nedaleko odanle, gdje je sa- 
danji (novi) Velegrad. 

silesiju njemačkih (franačkih) svećenika, koji su 
širili po Moravi vjeru kršćansku. Za vrieme bielo-hrvat- 
skih knezova Mojslava i Trpimira vladaše Moravom knez 
Mojmir. Ovaj se zavadi s Privinom, podčinjenim si kne- 
zom u Njitri, te ga kazni tako, da ga je protjero iz 
zemlje njegove. No Privina uteče se franačkomu caru, 
a ovaj mu podieli drugu zemlju, Moravi na jugu a Hr- 
vatskoj na sjeveru, naime današnju zapadnu Ugarsku 
oko rieke Sale i Blatnoga jezera. Tu utemelji Privina 
grad Blatno (Mosaburk) i stane vladati tamošnjim Slo- 
vjenom u ime cara i. kralja franačkoga. 

Kneza Mojmira nasliedi u Moravi sinovac Rati- 
slav. Ovaj snovaše, kako bi svoju zemlju oslobodio fra- 
načkoga gospodstva, a još više nasilnih svećenika nje- 
mačkih, koji su narodu njegovu nerazumljivim jezikom 
propoviedali vjeru Božju. Upravo zato pošalje on pod 
konac g. 862 poslanike byzantskomu caru Mihajlu III., 
moleći ga za slovjenske vjeroviestnike. Poslanici govorili 
su caru ovako: „U našu zemlju udjoše mnogi učitelji 
kršćanski iz Italije, Grčke i Njemačke, učeći nas razli- 
čite stvari, a mi Slovjeni, prosta čeljad, i nemamo tko 
bi nas naučio istinu i razum nam pripovjedio. Indi, dobri 
vladiko, pošalji takova muža, koji će izpričati svu istinu." 

Kad car razumi poruku Rastislavljevu, zabrinu se 
bolan, odkud da smogne takih učitelja, kakih eto Mo- 
ravljani traže. I sjeti se Konstantina i brata mu Meto- 
dija i njihova uspješna rada u zemlji Kozara. Pozove na 
to braću preda se i očitova im svoju želju. Na to će 
umah Konstantin caru : „ S veseljem idem onamo , ako 
imaju knjiga u svome jeziku." Car ga ohrabri ovima 
riečima: „Drugi ne može toga obaviti do tebe. Dat ću 
ti mnoge dare, uzmi brata svoga igumana Metodija i 
podji onamo. Vi ste Solunjani, a Solunjani čisto dobro 
slovjenski govore." Braća se na to pokoriše i uzeše se 

spremati na veliki put u Moravsku. Pripravljajući se za 
svoj veliki posao udesi umni Konstatin najprvo grčka 
pismena za jezik slovjenski, pridodavši grčkoj azbuci 
neka nova pismena za slovjenske glasove. Složiv tako 
slovjensko pismo, prozvano kasnije glagolica, poče 
prevoditi i neke česti svetoga pisma na slovjenski jezik, 
no to pravo dovrši tek u Moravskoj. Stari pisac slovjenski, 
po imenu Hrabar, piše o Konstantinu i njegovu pismu 
ovako: „Prije Slovjeni nemahu pismena, već crtami i 
rezami čitahu i gatahu budući pogani. Erstivši se pako 
pisahu svoj slovjenski jezik bez reda. I tako bijaše dugo 
vremena, dok se Bog ne smilova rodu slovjenskomu i 
posla im svetoga Eonstantina filozofa, nazvana Ćirila, 
muža pravedna i istinita, i učini im pismena trideset i 
osam, neka po grčkih pismenih, neka po slovjenskom 
jeziku." 

Ovako pripravljeni i obskrbljeni od cara obilatom 
poputbinom i dragocjenimi darovi za Rastislava krenuše 
Konstantin i Metodije g. 863 na put, ponesavši sa so- 
bom i moći sv. Elementa. Prolazili su Bugarskom, koje 
je knez Mihajlo Boris bio već kršćanin, zatim hrvatskim 
Sriemom, te stigoše napokon koncem godine u Moravsku, 
gdje ih Bastislav primi uz velike počasti u svom grada 
Velegradu. Najprije sabraše oko sebe kitu mladih ljudi, 
da ih uče pismu, što ga je udesio Konstantin, nadahnut 
od Duha svetoga. Naučivši još i govor slovjenski, kako 
se je tada govorio u ravnom Podunavlju, počnu prevoditi 
svetu službu Božju, i sveto pismo, da na mjesto latin- 
skoga bogoslužja zapjevaju jezikom slovjenskim, da budu 
po riečima svete predaje : „i otvoriše se uši gluhim i raz- 
rieši se jezik niemim". Množtvo učenika plemenite mla- 
deži slovjenske okupi se oko vriedne braće, te su im 
u pomoći bili oko prievoda i prepisa svetih knjiga. 

Braća Eonstantin i Metodije bili su samo svećenici, 
zato su po zakonih crkve morali priznati, da ovaj kraj 
u kojem propoviedaju (naime Moravska), spada pod bi- 
skupe njemačke. Svećenstvo iyema6ko (franačko) pako 
upravo se je zgražalo s njihovih novotarija, pošto je 
jedini papa mogao dozvoliti novi koji jezik u crkvi. 
Prema tome dokazivali su njemački popovi, da se samo 
u tri jezika smije misa pjevati, naime u židovskom, gr- 
čkom i latinskom, a ni malo u slovjenskom. No Kon- 
stantin malo je za to mario, tim manje, što je broj 
učenika njegovih i bratovljevih rastao svakim danom. 
Na to njemački svećenici obtužiše slovjenske apostole 
pred samim papom u Bimu. Papa Nikola I. pozove sada 
Konstantina i Metodija preda se u Rim, da se opravdaju, 
zašto pjevaju misu na jeziku slovjenskom. Braći upvavo 
u dobar čas dodje papina pozivnica, da se papi po- 
klone, i da s ugledom i zaštitom svete stolice satru svoje 
neprijatelje, njemačke svećenike. I tako braća nakon če- 
tirgodišnjega boravka u Moravskoj podjoše god. 868 u 
Rim. Putem prolažahu kroz slovjensku kneževinu kneza 
Kocela, koji je nasliedio otea svoga Privinu. Ovaj ih 
primi u gradu Blatnom vrlo liepo, ugosti ih, i zavoli 
tom prilikom slovjenske knjige i bogoslužje tako, da im 
je petdeset učenika predao u nauk. Htjede ih i bogato 
nadariti, ali Konstantin ne primi darova, već uprosi 
Eocela, da radje pusti na slobodu nekoliko sužnjeva, 
što knez dragovoljno i učini. Dalje putovahu braća kroz 
slovinsku zemlju hrvatsku (medju Savom i Dravom), no- 
seći sobom moći sv. Elementa, te mjesta Elimen, Eli- 
mentovac sjećaju nas i danas, kuda su sa svetim mo- 
ćima prolazili. No došavši u Italiju, snadju Eonstantina 
u Mletcima neprilike. Navališe na nj tamošnji svećenici, 
što je uveo slovjensko bogoslu^e, buđuć da su samo 
tri jezika, u kojih je dostojno Boga slaviti. Eonstantin 

branio se je što upornije, jer da i u svetom pisma stoji : 
„Hvalite Boga svi narodi i pohvalite ga svi ljudi, svaki 
dah neka hvali Oospodina^. 

U to umre papa Nikola I., a na papinsku stolica 
sjede Hadrijan II. Ovaj izadje braći u susret sa svim 
svećenstvom i narodom rimskim, s krstovi i dupliri, da 
počasti moći sv. Elementa. I tako u sjajnom sprovodu 
unesu sv. moći na brieg Caelij u crkvu sv. Elementa, 
gdje počivaju do danas. Braća zatim predadu svoje prie- . 
vode svetih knjiga, a papa dade na oltaru sv. Petra, a 
po drugih u crkvi Maria Maggiore nad njimi misu čitati. 

Sada nastane rat i obrana za slovjenski jezik, te 
Eonstantin i Metodije održaše sjajnu pobjedu u odli- 
čnom zboru. Papa pristane uz njih, pošto su izpovjedili 
\jeru, kako je uči crkva rimska. Na to posveti Eon- 
stantina na Stjepanje dne 26 prosinca 868. za biskupa, 
i tom prigodom promieni mu ime Eonstantin u ime 
Ćiril, obzirući se po svoj prilici na sv. Ćirila Alek- 
sandrinskoga, revnoga pristaše rimske stolice, te ovako 
nagovješćujući, kako je i novomu biskupu čvrsto pristfi- 
jati za stolicom sv. Petra, na koju su upravo tada iz 
Carigrada stali žestoko navaljivati. Od učenika Ćirilovih 
biše redjeni neki za svećenike, a neki za djakone ili 
niže službenike crkvene. Što se pako tiče porabe slovjen- 
skoga jezika pri službi Božjoj, papa Hadrijan uzevši na 
um prilike tadašnjega vremena, želje i potrebe slovjen- 
skih naroda i razloge od Ćirila i Metodija napomenute, 
odobri posvema prievod bogoslužnih knjiga i porabu slo- 
\jenskoga jezika pri službi Božjoj. Da pako bude očito 
priznanje slovjenskoga jezika u crkvi svemu svietii, dade 
papa na jednom službu Božju slovjensku služiti u pet 
crkva rimskih. Biskupsku misu odsluži Ciril, a uz njega 
dva rimska duhovnika. U sred te najveće slave, kad 
vidje ovjenčan uspjeh svoga velikoga i trudnoga života. 

razboli se ćiril i umre četrdeset i jednu godinu star 
14. veljače 869., preporučivši bratu Metodiju, da ne ide 
više u blaženu samoću, koju toliko ljubi, već neka na- 
stavi spasonosno skupno djelo. Papa, tronut smrti nje- 
govom, dade ga pokopati onim sjajem, kojim se poka- 
paju pape rimski. Metodije htjede bratovlje tielo odnesti 
po želji svoje majke u domaći im samostan, ali ne dade 
puk i svećenstvo rimsko, koji su papu molili, neka ovo 
sveto tielo ostavi u Rimu. Pokopaše ga u crkvi svetoga 
Klimenta u Rimu pokraj moći ovoga svetca, s kojimi je 
i u životu toli dugo drugovao. Slava Ćirilova ostade 
tolika u Rimu, da su još u jedanaestom stoljeću dali 
Rimljani nad njegovim grobom načiniti sliku, koja je 
prikazivala smrt i sprovod ovoga slovjenskoga apostola. 
Dok je još Metodije boravio u Rimu i smišljao o 
svom povratku u Moravsku, stiže vriednoga kneza Ra- 
stislava velika nevolja. Niemci provališe u zemlju nje- 
govu i osvoje ju, a njega zasužnjena odvedu u Njeijaačku 
i osliepe ga, te je tamo kao sliepac u jednom samo- 
stanu izdahnuo. Metodije ne mogaše se sada vratiti u 
Moravsku, poplavljenu od njemačkih vojnika i svećenika. 
U to stiže papi molba kneza Kocela, gdje ga moli, da 
Metodija posveti za biskupa njegove zemlje. Papa pri- 
voli na to, posveti g. 870. Metodija za biskupa, i ob- 
novi tom prigodom staru biskupiju panonsko-sriemsku, 
koje bješe za seobe naroda nestalo. Pod njegovu bisku- 
piju spadat će ne samo kneževina Kocelova s Blatnim 
gradom, nego i slovinska zemlja hrvatska medju Dravom 
i Savom, gdje je u ono doba vladao knez Mutimir, po 
svoj prilici u gradu Sisku, nekadanjoj priestolnici Lju- 
devitovoj. Tako postade Metodije biskupom onoga diek 
današnje Hrvatske i Slavonije, koji se stere medju Dra- 
vom, Dunavom i Savom. 

Slavan je doduše bio ulaz Metodijev u Kocelovu 
zemlju na čelu od kojih dvadeset mladih svećenika slo- 
yjenskih, ali sada tek nastadoše za nj jadi i nevolje. 
Njemački biskupi, koji su dosele širili xjeru kršćansku 
u zemlji Kocelovoj, ne htjedoše ni da čuju za papine 
odredbe, a kamo li da bi priznali Metodija za svoga 
druga. Podigoše se poimence solnogradski i pasovski bi- 
skup i pozvaše Metodija, da im se pokori, ili da dodje 
pred njihov sud, da mu sude, što im otimlje tolike die- 
love biskupije. Metodije im odgovori, da on neposredno 
spada pod vlast svete stolice rimske. Gadna pohlepa nje- 
mačkih biskupa za slovjenskom desetinom, koju sada iz- 
gubiše, ona im potamni sasvim razum. Ne zna se kako, 
ali jamačno silom dodje Metodije zbilja pred njihov sud. 
Tamo ga bace u tavnicu, gdje su ga zvjerski mrcvarili 
pune dvie godine. Bacali su ga najprvo i trgali po sniegu 
i kiši, ne bi li ga tako slomili. Zatim su ga tukli i bi- 
čevali. Biskup pasovski bio bi ga sam korbačem biče- 
vao, da ga drugi biskupi niesu suzdržali. Kada je novi 
papa Ivan VIII. doznao za tu nevolju slovjenskoga apo- 
stola, posla svoga poslanika Pavla, biskupa jakinskoga, 
do franačkoga (njemačkoga) cara, da izhodi slobodu Me- 
todiju, a biskupe krivce pozva k sebi u Bini na sud. 
Sada tek dodje Metodije na slobodu, da nastavi svoj rad 
u vinogradu Gospodnjem, ali da i opet podnosi nove muke. 

Jedva što se bješe vratio u svoju biskupiju, umre 
mu zakrilnik, vriedni knez Kocel, koji ga bješe opet 
liepo primio. Pošto su iza smrti Kocelove Niemci po- 
plavili svu zemlju, ne bi mu tu duga obs tanka, već se 
sklone u kneževinu Moravsku, gdje je još g. 87 1 junački 
Svatopluk protjerao Niemce i sjeo zatim na kneževsku 
stolicu. Metodije bijaše sada nadbiskup moravsko-panon- 
ski, te učini sielom svoje metropolije moravsku priestol- 
nicu Velegrad, odakle je svoje duhovno stado razboritim 

bogoljubstvom nagovarao, obučavao i popravljao, čupajući 
škodljivo a sijući spasonosno, i dižući crkve Gospodnje, 
gdje su se opet slovjenski zvuči razliegali. Divnoga uči- 
telja okružilo krasno čislo učenika i pomoćnika, od kojih 
nam je poviest imena samo petorice sačuvala, i to su 
Klement Bugarin, Naum, Angjelarije, Sava i Gorazd 
Moravac. Apostolsko djelovanje Metodijevo i učenika nje- 
govih predje sada i preko medje Moravske: oko g. 874. 
pokrsti on na dvoru Svatoplukovu češkoga kneza Bo- 
fivoja i ženu mu Ljudmilu, te tako prionuše i Česi uz 
vjeru kršćansku. 

Ovako blagoslovna rada Metodijeva niesu mogli do- 
brim okom gledati protivnici njegovi. Njemački su sve- 
ćenici jednako prišaptavali papi Ivanu VIII., da Metodije 
ne uči ono, što uči rimska stolica i da ne prestaje službu 
Božju služiti surovim jezikom slovjenskim. A i hrabroga, 
no prevrtljivoga kneza Svatopluka gledali su omraziti 
s Metodijem, tobož da ne uči čiste vjere, poimemce da 
ne moli vjerovanja, kako ga uči rimska crkva, već kako 
to od Fotijeva vremena čine Grci. Papa se gotovo za- 
čudi raznošenim glasovom o Metodiju, pa da učini kraj 
svakoj sumnji pozove pismom od 14. lipnja 879. Metodija 
u Kim, „da iz njegovih usta čuje i pozna, da li onako 
drži i izpovieda, kao što je ustmeno i pismeno svetoj 
rimskoj stolici obećao da vjeruje?" S proljeća g. 880 
podje Metodije u Rim. Papa se opet uvjeri, da je slo- 
vjenski apostol nevin, da „vjeruje i pjeva vjerovanje, 
kako ga uči crkva rimska, kako odlučiše svete crkvene 
skupštine i uče sveti otci." Teže je bilo Metodiju uprtiti 
papu, da slovjenski jezik nije onako grub i surov, da se 
ne će njime obezčastiti veličanstvo rieči Božje, i da se 
ne će njim porušiti jedinstvo crkve u vjeri. Na posljedku 
podje mu i to za rukom, te papa u poslanici knezu Sva- 
topluku odredi ovo: „Mi posvema potvrdjujemo pismena 

slovjenska, kako ih je udesio nekad Eonstantin filozof. 
Mi potvr(yujeino, da se u istom jeziku pripoviedaju pro- 
ročtva i djela Isusa Krsta gospoda našega, jer nas uči 
sveto pismo, da se Bog slavi ne samo u tri jezika, već 
u svih kada veli: „Slavite gospoda svi narodi, i pro- 
slavite ga svi puci." 

Što je ovako kršćanski patnik Metodije izvojevao, 
čemu se je sav kršćanski sviet slovjenski toliko obra- 
dovao, to je opet pokvario neodlučni i prevrtljivi knez 
Svatopluk. Dao se je uputiti od Niemaca, s kojimi je 
opet stao prijateljevati, da ipak jednu latinsku biskupiju 
osnuje. Svatopluk na to zamoli u pape, neka mu dade 
latinsku biskupiju u gradu Njitri, a za nju predloži 
Niemca Vichitiga, čovjeka podla i grdna njemačkoga 
idizavca. Papa i tomu privoli, ali samo uz pogodbu, da 
biskup Viching bude pokoran svomu nadbiskupu Metodiju. 
Ovaj bezdušni Viching skuje sa svojom njemačkom braćom 
god. 881. pismo pape Ivana VIII., gdje tobože papa pro- 
klinje nevjernoga Metodija, te preporuča kao jedinoga pra- 
voga pastira Vichinga ; zabranjuje slovjensku službu Božju, 
jer da je i nevjerni Metodije pred svetim Petrom pri- 
segao, da ne će više u tom jeziku slavu Božju pjevati. 
Na to se Metodije potuži papi Ivanu VIII., koliko mu 
je muka i nevolja podnositi od protivnika i od samoga 
svojega pedručnika biskupa Vichinga. Papa časa nepočasiv 
piša Metodiju (23. travnja g. 881.) poslanicu, kojom hvali 
skrb njegovu oko spašavanja duša i revnost za pravu 
vjeru ; uvjerava ga, da je lažna ona poslanica, kojom 
tobož papinska stolica njega osudjuje, i da nije Vichingu 
dao nikakovih osobitih tajnih naputaka; utješava ga za 
napasti, koje mu je podnositi, a na posljedku mu obećaje, 
da će sve dobro izvidjeti i dokončati. 

U to se opet razvrže prijateljstvo međju Svatopiukom 
i Niemcima, te potukavši Svatopluk više puta hametice 

njemačke čete, pridobi svojoj državi i predjašiyu kneže- 
vinu Kocelovu na Blatnom jezeru; jošte mu se država 
razprostrani na sjever u Češku i čak do Visle. Svato- 
plukova država steraše se sada na jug do medja hrvatskih 
i bugarskih, a svoj ovoj velikoj državi bijaše duhovni 
pastir sv. Metodije. „Od to doba — kaže stari životopisac 
Metodijev — poče učenje Božje veoma rasti i množiti 
se kršćani po svih gradovih, i pogani ostavivši bludnje 
svoje vjerovati u pravoga Boga". Imenito pak znamo iz 
ovoga doba, da je Metodije nagovarao kneza nadvislan- 
skoga, neka se pokrsti drage volje u svojoj zemlji, da 
ne bude na to prinužden kao zarobljenik; i da je na 
Petrovo g. 884. u nazočnosti kneza Svatopluka i nebro- 
jenoga naroda u moravskom gradu Brnu |)OSvetio crkvu 
na čast poglavicam apostolskim, svetim Petru i Pavlu. 
U to uvidiše učenici Metodijevi, da njihovu meštru 
ginu dnevice sile i da mu se primiče posljednji čas. Za- 
moliše ga zato, da si još za života odredi nasljednika. 
A on poznavajući dobro svoje učenike, odredi za naslje- 
dnika svoga Gorazda, jer je bio vješt latinskoj knjizi, 
pravovjeran i rodjeni Moravac. Metodijevoj smrti go- 
vori njegov životopisac ovako: Dne 4. travnja 885. na 
samu CATJetnicu unidje sv. Metodije s učenici svojimi u 
crkvu Velegradsku, gdje je bio sviet sakupljen, reče im 
kratku besjedu, blagoslovi cara i kneza, i svećenstvo i 
sve ljude, i reče im: „Čuvajte me, djeco, do trećega dana". 
Tako i bijaše. Kad je treći dan svanuo, reče : „U ruke 
tvoje, gospode, polažem dušu svoju". I na rukama sve- 
ćeničkim preminu blaženo s ovoga svieta dne G. travnja 
iste godine. Posavjetovavši se učenici njegovi učiniše mu 
dostojnu počast, obaviše crkvenu službu po latinski, grčki 
i slovjenski, i sahraniše mu tielo u istoj zbornoj crkvi. 
Ljudi pako, bezbrojan narod, sabravši se, sprovadjahu ga 
sviećami, plačući za dobrim učiteljem i pastirom : mužki 

spol i ženski, mali i veliki, bogati i ubogi, slobodni i 
robovi, udovice i sirote, strani i domaći, bolestni i zdravi, 
jer svim je bio sve, da sve pridobi za Hrista. 

Po smrti Metodijevoj postade nadbiskupom moravsko- 
panonskim ućenik njegov Gorazd. No proti ovomu podiže 
se njemačko svećenstvo, na čelu mu biskup njitranski 
Viching, te ga opadnuše pred papom. Tadanji papa Stjepan 
VI. pošalje na to g. 887. svoje poslanike, biskupa Do- 
minika i svećenike Ivana i Stjepana u Moravsku, da rieše 
spor. Ovi upućeni od njemačkoga svećenstva skinuše 
s nadbiskupije Gorazda, zabraniše slovjenski jezik u crkvi, 
pače skloniše i samoga Svatopluka, da je učenike Meto- 
dijeve ili pobacao u tavnice ili ih protjerao preko medja 
svoje države. Nesretnici ti umakoše sa svetimi knjigami 
slovjenskimi na jug u Bugarsku i Hrvatsku. Gorazd, Ele- 
ment, Sava, Naum i Angjelarije pobjegoše u Bugarsku, te 
ih već na medji te države, u bugarskom tada Biogradu 
(na Dunavu) razkriljenih ruku dočeka Boritakan, vojvoda 
kneza Borisa. Ostali odoše u Hrvatsku, gdje je tada 
vladao knez Branimir. Moravska pako država propade 
malo zatim, jer je pustila Niemce u svoju kuću, da pljuju 
na žrtvenike i svetinje slovjenske. 



8. Branimir i Mutimir, knezovi hrvatski. 

Još za kneza Domagoja zgodiše se velike smutnje 
u svietu kršćanskom, nastade naime razkol ili razdor u 
crkvi kršćanskoj. To bješe ovako. 

U Carigradu bijaše carem Mihajlo HI., onaj isti, 
koji je pokrstio bugarskoga kneza Borisa, i koji je sv. 
Ćirila i Metodija poslao knezu Rastislavu u Moravsku. 
No inače bijaše Mihajlo slab i nevaljan vladar, a još 
gori bijaše mu ujak i skrbnik Bardas. Tadanji patrijarha 

carigradski, učeni i pobožni Ignatije korio je javno zla 
djela i nevaljanštinu carskoga dvora. Uvriedjen s toga 
skinu Bardas Ignatija s patrijaršije i dade ga okovana 
odvesti u progonstvo na neki otok. Za patrijarhu pako 
postavi učena, ali slavična i tašta čovjeka Fotija, koji je 
bio prije carski bilježnik, te je za osam dana od careva 
pisara postao patrijarhom. Kad je za to dočuo rimski 
papa Nikola I., zapovjedi, da se Ignatiju vrati njegova 
stolica, a Fotija izobći ha crkvenom saboru iz krila 
kršćanske crkve (863.). Fotije na to sazove sabor od 
nekoliko grčkih biskupa, te prokune i papu i sve pri- 
staše njegove. Uza to obtuži papu i poglavice zapadne crkve 
zbog raznih tobož krivih nauka, n. pr. što su dopustili, 
da se nauča, da „Duh sveti izhodi od otca i sina"" mjesto 
„od otca", što poste u subotu, što ne dopuštaju sveće- 
nikom, da se žene i t. d. Tako se razdvoji crkva cari- 
gradska (iztočna ili grčka) s rimskom (zapadnom 
ili latinskom) i glede same vjere. 

Kad je god. 867. postao carem u Carigradu Vasi- 
lije I., rodom Slovjenin iz Drinopolja, poče on o tom 
raditi, kako bi Hrvate, koji su za tih smutnja ostali vjerni 
rimskoj stolici, odvratio od pape i podložio crkvi grčko- 
iztočnoj. Gradovi dalmatinski : Zadar, Split, Trogir i Du- 
brovnik poslušaše namah svoga cara i gospodara, pa i nad- 
biskup solinsko-splitski sa svojimi područnici pokori se 
carskoj zapoviedi; ali bielo-hrvatski knez Domagoj ne 
htjede o tom ni čuti. Kako je Domagoj bio muž ponosit, 
te nije nikoga priznavao za svoga svjetskoga gospodara, 
volio je ostati pod okriljem svete stolice rimske, bojeći 
se, da bi mu kneževina opet spala pod bjzantskoga cara, 
čim bi se priklonio iztočnoj crkvi. Kad se car uvjeri, da 
Domagoj ne će s dobra, poče podanike kneževe buniti i 
odvraćati ih od njega. I tako se skuje urota proti knezu. 
Ali Domagoj ne znade šale. On m'otnike i buntovnike 

pohvata ; neke dade pogubiti, a druge protjera iz zemlje, 
pošto bješe papa milost za njih izprosio. 

Istom iza Domagojeve smrti (870) mogaše se car 
Vasilije nadati, da će cilj svoj polučiti. U Carigradu 
nadje se tada neki Sedeslav, koljenac iz roda kneza 
TiTpimira, koji je hlepio za tim, da postane knezom Biele 
Hrvatske. On zaklinjaše cara, da ga pomogne, i obeća- 
vaše mu, da će biti njegov kletvenik (vazal), i da će 
patrijarhu Fotija priznati za duhovnoga glavara hrvat- 
skoga naroda. Car ga usliša, podade mu pomoći, a Se- 
deslav se na to nametnu Hrvatom za kneza. Sinovi Do- 
magojevi pobjegoše u Mletke. To se zgodi g. 878. 

Sada se Sedeslav sasvim baci u krilo caru Vasiliju 
i patrijarhi Fotiju. tom pripovieda neki stari Ijeto- 
pisac ovako: „U vrieme prepobožnoga cara Vasilija po- 
slaše Hrvati (knez Sedeslav) do njega poslanike moleći 
ga, da bi pokrstio one od njih, koji još niesu kršteni, a 
k tome poželješe, da budu opet podložni bjzantskomu 
vladanju, kako no su izprva bili podložni. Razumivši to 
blaženi car pošalje svoga carskoga čovjeka sa svećenici 
u Hrvatsku. Podjedno odredi, da si Hrvati po volji bi- 
raju knezove iz porodice (plemena), koju najviše poštivaju 
i ljube. I od toga ča^a birahu si Hrvati knezove iz jedne 
odredjene porodice, a ne iz više njih". Da bi Sedeslav i 
dalje ostao odan caru i patrijarhi, obnovi car nmoge 
ustanove nekadanjega sabora na Duvanjskom polju, pače 
naredi, da dalmatinski gradovi opet plaćaju danak hrvat- 
skomu knezu, kako su ga plaćali u prvo vrieme. Split 
davat će Sedeslavu na godinu dvie stotine dukata danka, 
Trogir stotinu, Zadar sto i deset, Osor sto, Rab sto, i 
Krk sto. Tako će Dalmacija plaćati godišnjih sedam sto 
i deset dukata hrvatskome knezu, najviše zato, da bi 
gradjani latinskih gradova smjeli u Hrvatskoj svoja polja 
i vinograde obradjivati i za trgovinom ići. 



66 

Ali kratko bješe slavlje kneza Sedeslava. Hrvatski 
narod nije više htio da prigne svoj vrat pod jaram 
grčkoga cara. Dizahu se bune i snovahu urote, koje se 
svršiše tako, da je Sedeslav već druge godine svoga vla- 
danja izgubio priestol i život. Ubiše ga nezadovoljni 
Hrvati, a na kneževski stolac uzpne se Branimir (879). 

Čim je Branimir postao knez Biele Hrvatske, umah 
odkaza posluh byzantskomu caru i patrijarhi. Ali ovim 
činom ostade čitava Biela Hrvatska bez duhovnih pastira, 
jer je prvostolni biskup splitski sa svimi gradovi latinske 
Dalmacije i dalje ostao pokoran Fotiju, koji je upravo 
g. 879 iznova zapodjeo kavgu s rimskom stolicom. 

Kako je sada Hrvatska ostala bez biskupa, dosjeti 
se Branimir, te poče o tom raditi, da se osnuje posebna 
biskupija jedino za Hrvate. Već Domagoj bješe na to 
mislio, kad je puko razdor medju Carigradom i Rimom, 
te je dao od hrvatskih svećenika izabrati „hrvat- 
skoga biskupa", koji bi stolovao u gradu Ninu, te 
bi mu duhovna vlast obuhvatala čitavu zemlju hrvatsku. 
Ali tome odupre se tada papa Nikola I. (867), koji Hrva- 
tom razloži, da se jedino uz papinu dozvolu smiju osni- 
vati nove biskupije. Sada prihvati Domagojevu misao 
knez Branimir. I opet se sastade hrvatsko svećenstvo na 
zbor, a hrvatskim biskupom izabran bi Teodosije, 
bivši valjda dosad kapelan na kneževskom dvoru. Novo 
izabrani biskup uze si za stolicu grad Nin, odakle je 
upravljao čitavom Hrvatskom. 

Kad je Branimir sve tako udesio, zamoli nekoga 
popa Ivana, koji je u papinskih poslovih često zalazio u 
Bugarsku i Moravsku, da ponese u Rim njegovu posla- 
nicu na papu, pa da glavara kršćanske crkve naustice 
poduči, što se je zbilo u Hrvatskoj, i da u njega izhodi 
potvrdu Ninske biskupije i posvetu biskupa Teodosija. 
Razabravši papa Ivan VIII. iz poslanice i iz kazivanja 

Ivanova svu istinu, obradova se silno, te već 7. lipnja 
879. počasti hrvatskoga kneza ovim pismom: „Dragi 
sinko Branimire! Čitajući pismo tvoga gospodstva, što 
ga posla po častnom popu Ivanu, jasnije od sunca- uvidih, 
koliku vjeru i štovanje imaš prema crkvi svetih apostola 
Petra i Pavla i prema nama. I jer pokorno izpoviedaš, 
da želiš biti vjeran i u svemu podložan sinak svetomu 
Petru i nama, koji u ime njegovo vladamo : to ti zahva- 
ljujemo gospodstvu tvojemu hvalom, vriednom tvojega 
gospodstva, ovim apostolskim pismom, pa te otčinskom 
ljubavi ko najmilijega sinka primamo, gdje se vraćaš u 
krilo svete stolice apostolske, majke tvoje, u koje su se 
i predji tvoji napajali iz najčišćega. vrela svete istine. 
Bit ćemo ti skloni apostolskom blagosti, da vazda nad 
tobom lebdi blagoslov svetih apostola Petra i Pavla, a 
i naš, da od vidljivih i nevidljivih neprijatelja, koji vazda 
priete ljudskomu spasu, budeš vazda siguran i spašen, i 
da laglje stečeš žudjenu pobjedu nad svojimi dušmani . . . 
I jer si nas .po popu Ivanu zamolio, da bi te za sigur- 
niji spas tvoj blagoslovili svojim blagoslovom, učinili smo 
to rado. Jer kad smo na dan uzašašća Gospodnjega či- 
tali misu pred žrtvenikom svetoga Petra, digosmo ruke 
u vis i blagoslovismo tebe i narod tvoj i svu zemlju 
tvoju, da uzmogneš ovdje sretno vladati, a po smrti da 
se na nebesih s Bogom raduješ u sve vieke". I hrvat- 
skomu narodu stiže od pape krasna poslanica. Ivan VIII 
pisao „svim častnim svećenikom i svekolikomu narodu" 
ovako: „Pročitavši pismo vašega kneza Branimira, što 
ga posla po častnom popu Ivanu, vidjesmo ne samo nje- 
govu, već i vašu vjsru i iskrenu ljubav prema sv. Petru 
i nama. I pošto se ko najmiliji sinci želite vratiti svetoj 
crkvi rimskoj, te tražite našu apostolsku milost i blago- 
slov, to smo se s toga u velike uzradovali. Zato vas pri- 
mamo s razkriljenim rukama i otčiaskom ljubavi, i bit 

ćemo vam u svem skloni, ako u toj odluci i zavjetu sve 
do kraja iskreno uztrajete. Jer Gospodin kaže: „Tko uz- 
traje do kraja, spasti će se". Zato budite vjerni svetomu 
Petru do smrti, kako se zavjeriste, pa ćete steći krunu 
života, što je daje Bog onima, koji ga ljube". Sasvim je 
naravno, da je oduševljeni papa rado privolio, da se 
osnuje biskupija za Hrvate u Ninu, pače on priznade i 
Teodosija za biskupa hrvatskoga. Samo se zabrinu papa, 
da bi Teodosije mogao vjerom krenuti i poput dalma- 
tinskih biskupa tražiti posvetu u patrijarhe oglejskoga, 
koji je šurovao s Carigradom ; zato papa pošalje i Teo- 
dosiju pismo, u kojem ga pobudjuje, da ostane stavno 
odan rimskoj crkvi,- i da sigurno dodje u Rim, gdje će 
ga posvetiti za biskupa. 

S proljeća 880. krene Teodosije u Rim. Tamo se 
sastane sa slavnim nadbiskupom panonsko-moravskim, 
sv. Metodijem, i tako sazna za slovjensku službu Božju, 
a i za sveto pismo slovjensko, koje bješe sv. Metodije 
preveo. Teodosije prihvati požudno i jedno i drugo, oso- 
bito kad je papa iznovice potvrdio pismo slovjensko i 
dozvolio porabu jezika slovjenskoga u crkvi. Teodosije 
primljen bi od pape osobito ljubazno, te bi potvrdjen i 
posvećen za biskupa hrvatskoga sa stolicom u Ninu. Pošto 
je Teodosije još bolje uvjerio papu Ivana VIII., kako 
knez Branimir od srca prianja uz rimsku crkvu i nje- 
zina glavara, uzhićeni papa sastavi poslanicu, koja po- 
činje ovako: „Preuzvišenomu gospodinu Branimiru, sla- 
vnomu knezu i ljubljenomu sinku našemu, svim pobožnim 
svećenikom i poštovanim županom, a i čitavomu narodu 
mir i milost u ime Kristovo". Papa se neizmjerno ra- 
duje, što može Hrvate u svoje vjerne ovce ubrajati, pa 
želi, da iza povratka biskupova u Hrvatsku pošalju u 
Rim dobre i čestite ljude, koji bi uredili neke stvari 
medju hrvatskom kneževinom i rimskom stolicom. I papa 

poslat će u Hrvatsku svoje poslanike, pred kojimi će po 
običaju crkve čitav narod vjeru i odanost priseći. 

U to se povrati i biskup Teodosije iz Rima. Po svoj 
prilici da je ovom prilikom došao u Bielu Hrvatsku i sv. 
Metodije, da uputi hrvatsko svećenstvo u slovjensko bo- 
goslužje. Stara, veoma stara knjiga kaže, da je zaista 
sv. Metodije bio još s bratom Konstantinom (Ćirilom) u 
Hrvatskoj, i da su upravo sveta braća, koja su procvala 
„kao ruže", uvela slovjenski jezik u hrvatsku crkvu. Stari 
taj Ijetopisac piše: „Biše u gradu, ki se zoviše Tesalo- 
nika (Solun), jedan človik mnogo naučen i filosof, imenom 
Konstanc, i taj muž biše sasvim dobar i sveta života . . 
i naredi popove i knjigu hrvatsku, i stumači iz grčkoga 
hrvatsku knjigu, i hrvatski iztumači evangjelja i sve epi- 
stule crkvene, i tako staroga kako novoga zakona, i učini 
knjige s papinim dopušćenjem i naredi misu i utvrdi 
zemlju u viru Isukrstovu ... i napuni i utvrdi kralja 
(kneza) u vjeri, i krsti se sa svimi, kijoš u kraljevstvu 
(kneževini) njegovu bihu nekršćeni. I u to vrieme bi 
učinjeno veselje veliko medju kršćani". 

Odsad su pod vrlim biskupom Teodosijem imali 
Hrvati svoju narodnu crkvu hrvatsku. Slovo Božje tu- 
mačilo se jezikom hiTatskim, u crkvah pjevala i čitala 
se sveta misa slovjenski. Svete knjige Ćirilove širile se 
po Hrvatskoj; već oko g. 886. dao je Teodosije pisati 
psaltir slovjenski, koji su onda hrvatski popovi prepisi- 
vali. A knez Branimir natjecao se sa svojim vrlim bi- 
skupom, gradeći crkve po svojoj kneževini, i čineći za- 
dušbine za spas duše svoje i žene svoje Maruše. Godine 
888. podiže u gornjem Muću crkvu, te sve do danas sa- 
čuvao se je napis, koji to spominje. I učenike Metodijeve, 
koji su po smrti svoga učitelja morali ostaviti Moravsku, 
primi knez Branimir gostoljubivo, te ih zakloni i obskrbi 
u svojoj zemlji. 

Oko g. 890 umre Branimir, jedan od najvrlijih kne- 
zova bielohrvatskih. Nasliedi ga knez Mutimir. Ovaj 
se je 892. jednom desio u kneževskom dvoru u Bihaću, 
gdje se oko njega na sabor sabrala odlična kita dvorskih 
častnika, župana i svećenika. Od dvorskih častnika bio 
je najznamenitiji dvorski župan ili palatin Budimir, osim 
toga bijahu prisutna tri komornika kneževa, zatim njegov 
pehamik, buzdohanoša i štitonoša. Nadošlo i više župana, 
kako no župan klišM, župan hlivanjski; na posljeđku i 
više svećenika, od kojih se je osobito izticao Žitalj, nad- 
stojnik samostana hrvatskih i glavar tadanjih škola. 

vladanju Mutimirovu slabo se šta znade ; vrieduo 
je samo upamtiti, da se je u vrieme njegovo pojavio u 
susjedstvu Hrvata nepoznat došle narod, naime Magj ari. 

Magjari, narod finsko-uralskoga poriekla, biše iz 
svoje domovine na dalekom iztoku od svojih neprijatelja 
protjerani, to se onda nastaniše kraj Kozara, ko^e su po- 
magali u ratovih njihovih. Kozari pako prebivali su^tada 
u južnoj Ruskoj naokolo Dona. Kasnije ođieliše se Ma- 
gjari od svojih saveznika Kozara, pomakoše se k zapadu 
i dodjoše sa svojom stokom i prtljagom u prostrane stepi 
(ravnice) medju riekom Dnjeprom i ušćem rieke Dunava. 
U to doba bijahu podieljeni u porodice, rodove i plemena. 
Izprva bijaše u njih sedam plemena, kasnije im se pri- 
druži kao osmo jedr.o pleme kozarsko, po imenu Kabiri. 
Prvim, zajedničkim knezom svih magjarskih plemena bi- 
jaše neki Arpad, sin Salmucesa. U njegovu rodu ostade 
kneževska čast nasljedna. 

Magjari obilov«ili su osobito stokom i konjima, koje 
su ljeti i zimi na pašu gonili ; osim toga znali bi si lo- 
vom i otimačinom dobaviti svega, što im je bilo nuždno 
za život. Već oko g. 8G2 znalo se za njih u zapadnoj 
Evropi, a trideset godina zatim udarali su čak na kne- 
ževinu Moravsku kao saveznici njemačkoga (franačkoga) 

kralja Arnulfa. Ovaj kralj naime bijaše zakleti dušmanin 
moravskoj kneževini i njezinu gospodaru Svatopluku, te 
nastojaše svimi silami, da Moravsku pokori svojoj vlasti. 
U to ime pozove u Hengstfeld Braslava, kneza Hrvata 
u Slovinskoj zemlji, koja je još svedjer priznavala vrhovno 
gospodstvo Franaka, te se s njim i s drugimi vojvođami 
dogovori, kako će se oboriti na Svatopluka. Bojeći se 
medjutim, da ne bi uza svu silu franačku mogao Mora- 
vljane nadhrvati, poče ugovarati i s Magjari, da bi s iz- 
toka udarali na Svatopluka. Već g. 892. provali Arnulf 
u Moravsku s trima vojskama, a pomagaše ga ne samo knez 
Braslav, nego i brzi konjanici magjarski. Kroz četiri ne- 
djelje haraše Arnulfova vojska po Moravskoj, obrati ju 
gotovo u prah i pepeo, ali je ipak ne osvoji. Bat potraja 
sada do smrti kneza Svatopluka ; tek sinovi njegovi sklo- 
piše na to g. 894. mir s kraljem Arnulfom. 

Premda je sada bio mir, Magjari ipak, jednom do- 
zvani, zalietali bi se svaki čas u Moravsku. Do mala 
počeše udarati i na zemlje njemačkoga kralja Arnulfa, 
ne štedeći više prijatelja ni neprijatelja. Tako provališe 
još g. 894. u nekadanju dolnju Panoniju i proletiše na 
brzih konjih svojih čitavom zemljom. Po svome običaju 
poubiše svu oružju doraslu čeljad, a žene i djecu odve- 
doše sa sobom u robstvo. Ali vrativši se domu svomu 
nadjoše zemlju svoju medju Dnjeprom i Dunavom pustu 
i oplienjenu: bijaše to osveta Bugara, kojih zemlju bjehu 
pred godinu dana ljuto poharali. Kamo će sada Magjari ? 
Na jug u more ne mogu, na iztok ne dadu Kozari i 
drugi narodi. Odoše na zapad. Pokupivši ono malo blaga, 
što im Bugari ostaviše, krenuše uz Dunav i nastaniše 
se u predjelu medju Tisom i Dunavom. Bijaše 
to g. 895. Nova domovina magjarska prozvana bi Un- 
garija ili Ugarska. 

Odkad se Magjari ugniezdiše u Potisju i Podunavlju, 
ne bi više mira susjednim narodom i državam. Knaz nji- 
hov Arpad šiljao je dnevice čete magjarske na sve strane, 
te se robilo i plienilo sve u šestnaest. Osobito je stradala 
dolnja Panonija, nekadanja kneževina Privinova i Koce- 
lova; zato kralj njemački Arnulf povjeri tu oblast zajedno 
s Blatnim gradom (g. 896) slovinsko-hrvatskoniu knezu 
Braslavu, da je brani od Magjara. Ali slovenski narod 
tamošnji bježao jatomice preko Drave, tražeći utočišta u 
Hrvata. Od tih silnih pribjega prozvana bi valjda i oblast 
medju Dravom, Dunavom i Savom zemljom slovinskom. 

Neuredjenim još tada Magjarom bila bi lako odo- 
ljela Moravska sa Slovinskom zemljom, da ih je valjano 
pomagalo njemačko (franačko) kraljevstvo. Ali o takoj 
slozi ne bješe ni govora. Zaredale dapače iznoviee borbe 
medju Niemci i Moravci, a dotle Magjari udarali i pu- 
stošili Moravu; g. 899. dapače provalili kroz njemačke 
zemlje i u samu Italiju. Niemci su izprva veselim okom 
gledali, kako im Magjari pomažu obarati Moravsku; ali 
kad su Magjari uzeli na zub i franačke zemlje : Korušku 
i Bavarsku, prepadoše se ljuto, pa se izmiriše g. 901 u 
Regensburgu s Moravci, da bi složno mogli suzbijati za- 
jedničkoga neprijatelja. 

Ali već bješe prekasno. Moravska bijaše suviše osla- 
bljena, te ne mogaše više Magjarom odoljeti. Navale Ma- 
gjara učestaše, a odpor Moravaca bivaše sve slabiji. 
Napokon g. 906 razoriše Magjari slavnu nekad kneževinu 
moravsku, a za njom osvojiše i slovensku kneževinu Koce- 
loMi s Blatnim gradom. 

Tako se Magjari primakoše medjam hrvatskih oblasti. 
Mi u Bieloj Hrvatskoj ne vladaše više knez Mutimir, nego 
slaVni i junački Tomislav, prvi kralj hrvatski. 

9. Tomislav, prvi kralj hrvatski. 

(900-930). 

rodu kneza Tomislava, tko mu je bio otac, tko 
li mati, ne znamo ništa. Ali stara hrvatska knjiga priča 
za nj, da je bio hrabar mladić, jak na oružju i vele 
podhvatljiv, „da je bio mlad i krepak u hrvanjih". I ne 
laže ta naša tnjiga starostavna. 

Kad je knez Tomislav postao knez Bielih Hrvata, 
prietila je velika pogibelj Slovinskoj zemlji, a i samoj 
Bieloj Hrvatskoj. Magjari bjehu već oborili veliku nekad 
državu Moravsku i zauzeli Kocelovu kneževinu s Blatnim 
gradom. Silan narod slovjenski grnuo na jug preko Drave, 
da nadje zaklona u Slovinskoj zemlji. Tu stajaše dan i 
noć na braniku knez Braslav sa svojim pukom. Ali ma- 
gjarski konjanici preplivaše i plahu Dravu, pa će udarati 
na sve strane po zemlji Slovinskoj. Bijaše tuj \jutih 
okršaja i bojeva; Magjari opustošiše ravnu zemlju, ali 
ne mogoše uzeti tvrdih gradova. Za tih okršnja ne stade 
i kneza Braslava. Braslavov brat, kome dodija prolie- 
vanje krvi, ostavi svoj zavičaj i podje u daleku Nje- 
mačku, da tamo u Fuldi u manastiru strese sa sebe 
prah svjetski; a i majka Braslavova pobježe iz nesretne 
zemlje Slovinske, da pod okriljem njemačkoga . cara pro- 
živi zadnje dane svoje u Božjem miru. 

Magjarske čete, kad su Slo vinsku zemlju obratile u 
prah i pepeo, počeše udarati i na Bielu Hrvatsku. Ali ta 
zemlja sa svojim Gvozdom, kršnim Velebitom i visokom 
Dinarom bješe grob Arpadovim sokolom. Ne mogoše oni 
preletjeti na brzih konjih svojih ovom zemljom ko ra- 
vnom Podravinom i Posavinom; pa kad bi i koja četa * 
pregazila gudure i klance, i pala u hrvatske župe, do- 
čekao bi ju spremah knez Tomislav. Više puta upadali 
Magjari u Bielu Hrvatsku, ali se ili vratili razbijenih 

glava, ili opet netragom izginuli u planinah hrvatskih, 
kako no nekad izgibe vojska kneza Ljudevita, kada za- 
ratova na kneza Bornu. Liepo bilježi stara knjiga hr- 
vatska: „I kraljujući Tomislav u to vrieme bješe u 
kraljevstvu ugarskom kralj imenom Arpad. I on skupi 
vojske i izajde s vojskom na kralja Tomislava. Bijaše 
pako Tomislav mlad i krepak u hrvanjih. I činiše medju 
sobom mnoga hrvanja, i vazda Arpad, kada bojevahu, 
izgubljaše, i napokon ne mogaše suprotiviti se i pobježe". 

Knez Tomislav sretno obrani svoju kneževinu od 
navala magjarskih. Ali to ne bješe sve. Goneći čete ina- 
gjarske iz djedovine svoje ušo slavodobitno u Slovinsku 
zemlju, gdje ga narod dočeko ko spasitelja svoga. Ma- 
gjari bježe kraj Zagreba, kraj Požege, kraj Vukovara, a 
iza Vukovara preplivaše Dunav i vratiše se tužni pred 
lice kneza Arpada. A Tomislav na to svu tu ravnu zemlju 
pridBUŽi svome vladanju, te će odsle sizati država nje- 
gova do Drave i Dunava. Hrvati i Slovjeni veselo i za- 
hvalno prionuli uz krv krvi svoje, uz osloboditelja svoga. 
Slovinska zemlja postala banovina hrvatske kneževine; 
za kneza Tomislava upravljat će zemljom ban slovinski 
koji će stolovati u starodrevnom gradu Sisku, u onome 
gradu, gdje su prošloga stoljeća knezovali Ljudevit, Mu- 
timir i Braslav. 

Tako sjedini knez Tomislav Slovinsku zemlju s kne- 
ževinom Bielom Hrvatskom, i izpuni ono, za što su pred 
sto godina Ljudevit i Borna toliko bratinske krvi prolili. 
Slava Tomislavljeva razliegala se svagdje, gdje je bilo 
srca i jezika hrvatskoga. Narod grnuo jatomice pod stieg 
njegov, i tako je bilo Tomislavu možno, da stvori vojsku, 
kake je tada u Europi malo bilo. Grčki Ijetopisac a su- 
vremenik kneza Tomislava, byzantaki car Konstantin 
piše u jednoj knjizi svojoj, da je za Tpmislava „Hrvatska 
mogla dići šestdeset tisuća konjanika i sto tisuća pje- 

šaka ; da je imala osamdeset velikih brodova, na svakom 
do četrdeset ljudi, i sto manjih brodova, na svakome 
deset do dvadeset momaka". Zato nije čudo, što su se 
za ljubav i prijateljstvo njegovo otimali vladari susje- 
dnih oblasti hrvatskih i srbskih, i da su se dapače i neki 
knezovi Crvene Hrvatske utjecali okrilju njegovu. Po- 
imence Mihajlo Višević, ponosni knez Humske zemlje, 
gotovo da je Tomislava priznao za gospodara svoga. 

Ali još netko trsio se je, da udje moćnome Tomi- 
slavu u volju. Bijaše to car byzantski Konstantin VI., a 
gonila ga na to prieka nužda, strah naime od bugarskoga 
kneza Si me ona. Odkad je ovaj silni knez zavladao 
Bugarskom iza otca svoga Mihajla Borisa (g. 893), by- 
zantsko se je carstvo dnevice primicalo rubu propasti. 
Knez Simeon htio je po što po to, da obori tu slavnu 
carevinu, pa da onda sam zagospodufe u divnome Cari- 
gradu. Već više puta osvanuo je s hrabrimi Bugari pod 
zidinami toga grada, i težkom mukom i krvavim znojem 
suzbijali su Grci juriše njegove. Simeon ne mogao Cari- 
grada uzeti, jer nije bilo u njega brodova; ali zato on 
Grke do nogu potuče u krvavoj bitci na rieci Aheloju 
20. kolovoza 917. Iza ove sjajne pobjede udje slavodobitni 
Simeon u svoju priestolnicu Prieslavu i dade se tamo 
okruniti za cara i prozove se „car Bugara i samo- 
držec Grkom". 

Čim je Simeon prvi put zaprietio Carigradu, car se 
byzantski ogledao za prijatelji i saveznici, da suzbije 
silu bugarsku. A tko da mu bude valjaniji i bolji sa- 
veznik, nego li moćni knez Tomislav? Istina, već od 
Branimira niesu hrvatski knezovi više marili za Carigrad 
niti za byzantske carevo, ali svakolika latinska Dal- 
macija sa svojimi biskupi ostala je vjerna caru i njegovu 
namjestniku (strategu). Car se dosjeti, kako da udje u 
volju Tomislavu. On naredi, da se svi latinski gradovi 

U Dalmaciji, poimence Split, Zadar, Trogir, Osor, Rab 
i Krk u ime carevo dadu pod okrilje hrvatskoga kneza 
Tomislava, koji će biti u neku ruku carev namjestnik 
ili strateg u tih građo vih. Povrh toga počasti car Tomi- 
slava još i 5astnimi naslovi, imenova ga svojim con- 
suloni (konzulom), i obsipa ga obilnimi darovi. Knez 
Tomislav videći, da car ne traži od njega, da mu bude 
podanik, nego samo prijatelj i saveznik, rado prihvati 
careve ponude i časti. Uze pod svoje zakrilje latinske 
gi'adove Dalmacije, koji su sada opet plaćali danak 
hrvatskome knezu. Kako su sada i biskupi dalmatinskih 
gradova spali pod Tomislava, nastojaše on, da splitskoga 
prvostolnika i njegove područnike izmiri s rimskim pa- 
pom i povrati u krilo latinske crkve. To mu i podje za 
rukom. Po njegovu savjetu i nutkanju čitava Dalmacija 
odvrže se od carigradskoga patrijarhe i pridruži se opet 
Rimu. Da bi što više ušo u volju svojim novim poda- 
nikom, Tomislav ugadjaše Latinom u svem i svačeni; 
gotovo da je tim povriedio i same Hrvate. Ali zato mo- 
gaše se sada ponosno zvati knezom „Hrvatske i Dal- 
macije". 

Odsad je Tomislav bio prijatelj byzantskoga cara i 
pomagao ga je, da se obrani od sile bugarskoga cara 
Simeona. Tomislav nije doduše dizao svoje vojske, da 
bije boj s Bugarinom ; ali je radio u prilog srbskim kne- 
zovom, starim protivnikom Bugara, a podložnikom by- 
zantskoga cara. U Srbiji bješe naime još veliki župan 
Mutimir, suvremenik hrvatskoga kneza Sedeslava, oko 
g. 879. priznao vrhovnu vlast byzantskoga cara, te su i 
on i njegovi nasljednici vazda ostali vjerni caru u Cari- 
gradu, ma da su poradi toga silu jada od Bugara pre- 
trpjeli. Osobito je Simeon sve sile napeo, da šatre Srbiju, 
koja ga je najviše smetala, kada je udarao na Carigrad. 
Kad bi god Simeon provalio u Srbiju (Rašku), veliki 

župan ftrbski sa svojom porodicom i narodom svojim tra- 
žio bi zaklona u Hrvatskoj, te bi knez Tomislav srbske 
pribjege razknljenim rukama dočekao i gostio, pače bi 
im koji put i pripomogo, da se vrate u svoju milu do- 
movinu. Najveća pogibija zaprieti Srbom poslije Sime- 
onove pobjede na rieci Aheloju (917.). Simeon kaznit će 
srbskoga velikoga župana Petra, što je vojevao s Grci, 
pa će u to ime čitavu Srbiju svojoj vlasti podložiti. Ali 
ovaj put ko da se je Bugarom sreća iznevjerila. Hrabri 
Petar otimaše se junački bugarskim vojvodam, te ga ne 
mogoše silom svladati. U to se domisliše prevari. Po- 
zvaše Petra preda se, i počeše mu govoriti, da mu ne će 
više raditi o glavi, nego da će se s njim izmiriti. Ne- 
bogi Petar povjerova kletvam njihovim u zao čas po 
sebe, jer ga baciše u težke okove i odvedoše sobom u 
Bugarsku, gdje no bolan umrie u tavnici. Kad se Si- 
meon ovako domogo Srbije, namjesti tamo velikim žu- 
panom sliepoga Pavla, unuka Mutimirova, a sina Bran- 
kova. Pavao bijaše gojence bugarsko, za to se nadaše 
Simeon, da će mu novi veliki župan srbski biti odan i 
vjeran. Ali s tom promjenom ne bijaše sporazuman car 
byzantski. U Carigradu desio se neki Zaharija, takodjer 
unuk Mutimirov a sin Pribislavov. Ovoga ndadića sklone 
car Konstantin, da na svoje ime ide otimati Srbiju Bu- 
garom i županu Pavlu. Ali bješe loše sreće. Provalivši 
Zaharija u Srbiju bi pobiedjen i ulovljen, a Pavao ga 
na to pošalje svomu gospodaru Simeonu, da kazni di'- 
znika. I tako zapade Zahariju mjesto zlaćenoga priestola 
bugarska tavnica (920.). 

Sada ostade velikim županom u Srbiji sliepi Pavao. 
No i njemu bilo je mučuo podnositi bugarsko gospodstvo. 
Kad je g. 923. car bugarski Simeon pokrenuo posljednji 
rat s byzantskom državom, te se pripravljao, da s ogro- 
mnom vojskom svojom podje pod zidine Carigrada, sliepi 

Pavao, potaknut od grčkoga cara, a možda i od hrvat- 
skoga kneza Tomislava, ođkaže posluh Bugarom. Simeon 
planu gnjevom s te nevjere, ali kako se bješe već spre- 
mio na Carigrad, ne htjede da ide glavom u Srbiju, nego 
izpusti iz tavnice zasužnjenoga Zahariju, pa ga posije 
na čelu bugarskih četa u Srbiju, da skine Pavla i da 
sam sjedne na stolicu velikoga župana. Na polazku mo- 
rade Zaharija obreći Simeonu, da će biti vazda vjeran 
i pokoran njemu i nasljednikom njegovim. Ali ni Zaha- 
rija ne održi vjere. Čim se domože vlade u Srbiji, 
odmetnu se od Bugara i pristade uz Grke. Simeona raz- 
ljuti ta nevjera još više, jer bješe zamienio loša slugu 
za lošijega. Ali kako je već polazio na Carigrad, ne 
podje sto u Srbiju, nego pošalje onamo svoje vojvode 
Marmaisa i Sigricisa, da kazne buntovnika. 

Dok je Simeon vojevao sretno pod zidinami Cari- 
grada i snivao o budućem carstvu svojem, stiže čete nje- 
gove u Srbiji ljuta nevolja. Podupiran Grci, a možda i 
hrvatskim knezom Tomislavom, dočeka Zaharija bugarsku 
vojsku i razbije ju do nogu. I bugarske vojvode Mar- 
mais i Sigricis biše zarobljene. Zaharija dade im odru- 
biti glave, te ih pošalje u znak pobjede svoje byzant- 
skomu caru u Carigrad. Simeona se kosnu ta nesreća 
toli duboko, da je malo zatim (9. studenoga 924.) sklo- 
pio mir s byzantskim carstvom i pohitio kući, da osveti 
sramotu svoju. Vrativši se u Bugarsku, pozove preda se 
srbskoga kneževića Česlava, koga bješe na svom dvoru 
odhranio, te ga uputi, da ide u Srbiju, gdje će zamieniti 
neharnika Zahariju. Kneževiću Česlavu pridieli car ve- 
liku bugarsku vojsku i nekoliko vjernih vojvoda svojih, 
kojim naloži, da protjeraju Zahariju, ali da ne namjeste 
Česlava, nego da pretvore Srbiju u bugarsku pokrajinu. 

Začuvši Zaharija, da se velika bugarska vojska s Če- 
slavom primiče, a ne uzdajući se, da će i dalje srbska 

gospoda uzaiij pristajati, ostavi on svoju zemlju Bugarom 
i pobježe u Hrvatsku, gdje ga je knez Tomislav gosto- 
ljubivo i bratski u svom dvoru primio. Odavle nadaše se 
on, da će se kojom zgodom uz pripomoć Hrvata opet do- 
moći djedovine svoje. Bugarska se vojska u to s Česla- 
vom približi medjam srbske zemlje, te 'bugarski vojvode 
pozvaše srbske župane, da dodju do njih i da prime iz 
njihovih ruku novoga vladara Česlava. Srbska gospoda 
ne hljedoše izprva vjerovati Bugarom; ali kad se voj- 
vode zakleše, da im ne će ništa na žao učiniti, dodjoše 
na žalost svoju. Svikolici biše okovani u verige i zajedno 
s kraljevićem Česlavom poslani u Bugarsku na robiju. 
Sada tek provali bugarska vojska u Srbiju. Nesretni 
narod, lišen vodja svojih, postrada grozno: mnogo ga 
pogibe od mača, a što preostade, staro i mlado, bješe 
u bugarsko sužanjstvo odvedeno. Srećom da je već za 
prijašnjih smutnja mnogo puka pobjeglo u susjedne hr- 
vatske zemlje, poimence u Crvenu Hrvatsku. Zemlja 
srbska bi ljuto poharana, i priličila je gotovoj pustoši, 
u kojoj bješe kako se priča ostalo jedva nešto preko 
petdeset ljudi (924.). 

Srbija bijaše uništena. Ali kraj pogažene Srbije sta- 
jaše još moćna i svježa Hrvatska, jaka na kopnu i na 
moru ko nikad prije ni kasnije. Hrvatski knez Tomislav 
primao i zakriljivao srbske bjegunce, ko da je htio Si- 
meonu pokazati, da ga se ne boji, pače da se želi s njim 
i ogledati. I Simeon se uvjeri, da mu se je pobiti 
s Hrvatskom, jer da inače neće nikada postići cilja svoga. 
U to ime počne kupiti vojsku na Hrvate. Pobiedi li Hrvate, 
pasti će i Carigrad, te će njegova vlast sizati od jadran- 
skoga mora pa do onih mora, koja diele Evropu od 
Asije. 

Godine 925. polazila je bugarska vojska pod vojvo- 
dom Alogoboturom na Hrvate. Bilo joj je prevaliti kršne 



80 

gore hrvatske, da se prikuči motu, gdje je bilo sree 
hrvatske države. Ali baš u tih neprohodnih gorah 
stiže bugarske čete zla sudbina. Tomislav dočeka Bu- 
gare u neprohodnih klancih, te ih razbije tako, da se 
je malo koji vratio domu svojemu. Još u kasnija stoljeća 
spominjahu grčki* Ijetopisci slavnu pobjedu hrvatsku, pače 
i ruski Ijetopisac Nestor zabilježi taj znameniti dogadjaj 
ovimi riečmi: „Simeon podje na Hrvate, i pobiedjen bi 
od Hrvata". 

Poraz u gorah hrvatskih bijaše za Simeona najveći 
udarac, jer se tim jedinim dogadjajem razbiše sve velike 
osnove njegove. Bugarska zviezda poče tavniti, a k tome 
umrie 27. svibnja 927. i sžm car Simeon. Poslije smrti 
njegove, za njegova sina Petra propadaše Bugarska dne- 
vice, . dok nije kasnije postala byzantskom pokrajinom. 

U to se pako podiž ^ slava i ugled kneza Tomislava. 
Oko dobitnika bugarskoga okupiše se ne samo crveno- 
hrvatski knezovi, kako no Mihajlo Višević zahumski i 
drugi, nego i srbski veliki župan Zaharija rado se po- 
kloni osloboditelju svome. Knez Tomislav priznan bi 
glavom svih hrvatskih i srbskih gospodara sve do Drine, 
Kosova polja i Bojane, pod njegov stieg hrlili su junaci 
Duklje, Srbije, Bosne i čitave Hrvatske. Gdje je bilo 
govora hrvatskoga i srbskoga, slavila se pobjeda Hrvata, 
tamo se spominjalo i veličalo ime junaka Tomislava. 

Pobjedom nad Bugari sjedinio je knez Tomislav sve 
dosadanje velike i male oblasti hrvatske i srbske u jednu 
veliku državu, koja je obuhvatala sav narod hrvatski i 
srbski, a i sve latinske gradove uz morsku obalu (Dal- 
maciju). K tome je Tomislav već odprije bio prijatelj i 
byzantskoga cara i rimskoga pape. Ko što se je Simeon 
iza pobjede na Aheloju dao ovjenčati carem Bugara, 
tako poželi sada i Tomislav, da si glavu okiti kraljev- 

skom krunom i da se proglasi kraljem Hrvatske i Dal- 
macije. 

Uinah negdje iza pobjede nad Bugari pozvan bi 
sav narod hrvatski, da se nadje na okupu na Duvanj- 
skom polju, gdje će biti veliki sabor (skupština). Doći 
će amo svi bani i župani, doći će amo poslanici rim- 
skoga pape, splitski prvostolnik sa svojimi područnici, a 
i svi oni crveno-hrvatski i srbski veliki župani, koji su 
nedavno priznali Tomislava za starješinu. Knez Tomislav 
vjenčat će se za kralja svih Hrvata i uredit će se mnogi 
drugi poslovi. 

Na urečeni dan prekiio je Duvanjsko polje silan 
narod, oružjem u ruci, a razdieljen po plemenih i ro- 
dovih. Eto već i kralja, gdje u svečanu provodu ide u 
crkvu. Najprvo ide sjajna kraljeva tjelesna straža u 
oklopi h sa srebrnim! i pozlaćenimi šljemovi na glavi, sa 
štitom u jednoj ruci, a kopljem u drugoj. Za njimi do- 
lazi svećenstvo slovjenskoga i latinskoga obreda s užga- 
nimi sviećami noseći takodjer krstove, sv. moći, i razne 
crkvene posude. Zatim dolaze župani, načelnici gradova, 
upravitelji (kaštelani) župnih i kraljevskih gradova, bani 
i knezovi raznih banovina i oblasti. Na čelu im je dvor- 
ski župan, uz njega djed (maior domus), dvorski kance- 
lar ili biskup hrvatski, dvorski rizničar ili blagajnik, 
župan mačonoša s kraljevskim mačem krstašem, župan 
stjegonoša s kraljevskom zastavom,« župan kopljonoša 
s kraljevskim kopljem, župan štitonoša s bogatim kra- 
ljevskim štitom, župan peharnik ili vinotoč sa zlatnim 
peharom, župan konjušnik sa zlatnim štapom, župan 
ubrusar sa zlatnimi vilicami, župan posteljnik s bogato 
izvezenim jastukom, župan ključar ili vratar sa zlatnim 
ključem, župan bravar, župan volar, župan psar, župan 
sokolar, župan tepčija ; ovih pet posljednjih nose po svoj 
prilici darove, kojimi će kralj darivati svoj narod. Na- 

6 

pokon dolazi i kralj. Odljeven je u grimrzner haljine, a 
opasan dragocjenim pašom. Ne ima na njem još ni plašta 
ni krune. U ruci nosi dragocjenu posudu s darovi za 
svećenika, koji će ga vjenčati i pomazati. Prolazeći mimo 
naroda pada ovaj nicice i veselimi uzklici prekida dvorske 
žastnike, koji pjevaju hvalospjev: „U zdravlje i slavu 
kraljevu" i „Na mnoga ljeta". Pred crkvom čeka kralja 
više svećenstvo, papini poslanici s prvostolnikom split- 
skim i drugimi biskupi, te vode kralja u crkvu. U sred 
crkve pita krunitelj narod, hoće li, da bude novi kralj 
zakonito krunjen. Kad narod odgovori, da hoće, odvede 
krunitelj svećenik kralja na jedno uzvišeno mjesto kraj 
žrtvenika, gdje je već namješten kraljev priestol. Iza 
priziva Duha sv. pozva krunitelj kralja, da na sveto 
evangjelje narodu i crkvi položi svečanu prisegu, a po- 
slije primi sv. pričest. Zatim opasa krunitelj kralja po- 
svećenim kraljevskim mačem, pomaza klečećega svetim 
uljem radosti, postavi mu obima rukama krunu na glavu, 
i dade mu u ruke kraljevsko žezlo kao šibku pravde, kre- 
posti i spasenja. Postavi ga napokon na priestol pravde 
„u ime otca i sina i svetoga duha" uz kratku molitvu: 
„Da ga Bog ogradi i svojom i Duha svetoga silom, da 
mu ukriepi mišice, da usadi u srce njegovo strah Božji 
i milost prema grešnikom, da ga sačuva neporočna u 
vjeri, a učini jaka branioca crkvenih zakona, da sudi 
svim Ijudem pravedno, da brani uboge od sile i progona, 
i da bude dostojan carstva nebeskoga". 

Po molitvi uze krunitelj sa stola, koji je stajao tik 
do priestola, cipele i plašt, predade ih rizničaru, a ovaj 
uz pripomoć komomika ogrnu plaštem kralja i obuje mu 
cipele. Sada ustade kralj i tri puta poklonivši se prema 
žrtveniku reče glasno: „Va višnjih Bogu i na zemlji 
mir va čelovecjeh blagovolenije", pa sjede na priestolje. 
Na to stupahu redomice podložnici kraljevi iz svih sta- 

liša pred priestolje, da svome gospodaru ljube ruke i 
skute njegovih posvećenih haljina. Napokon stupi na 
ambon (poviše mjesto pred oltarom) jedan odličniji sve- 
ćenik, da odpjeva slavu Božju. Pjevalo se pako ovako: 

„Slava Boga na visini, a mir Ijađem na nisini ! 

Slava i hvala Boga, koji se smilova naroda te ma dade krn- 
njena kralja. 

Slava i hvala svetomu oton papi rimskoma. 

Slava i hvala svietloma i dobromu kralja hrvatskomu (Tomi- 
slava). 

Slava i hvala i zdravlje 

Blago naroda, koji dozivi taj veliki dan, da vidi krunjena svoga 
kralja. 

Blaženi dan novoga života naroda hrvatskoga. 

Blaženi dan, koji Tebi kralja darova vienac vrh tjemena Tvoga. 

Slava i hvala Bogu, koji Te uresi znakovi kraljevskim! . 

Slava i hvala Bogu, koji Te prikaza naroda kao kralja velika 
i možna. 

čavao te Bog u zdravlju na mnoga ljeta na slavu i sreću naroda! 

Usliši Gospodi molitvu puka tvoga; usliši G-ospodi! 

Na mnoga ljeta, na mnoga ljeta slava i hvala i zdravlje svie- 
tlomu kralju hrvatskomu (Tomislavu) i svietloj kraljici i 
njegovoj djeci i njegovoj svojti. 

Na mnoga ljeta slava i hvala i zdravlje I** 

Poslije ovih hvalospjeva nadari kralj svoga kruni- 
telja. Ovaj mu prvi čestita, a za njime svi glavni dosto- 
janstvenici kraljevstva, a narod (vojska) kliče : Na mnoga 
ljeta ! Sad izadju istim redom iz crkve. Kralj zajaši pri- 
pravljena konja, te na uzvi^enijem mjestu stupi med 
narod (vojsku), pak zasječe mačem na sve četiri strane 
svieta za znak, da će braniti kraljevinu svoju od nepri- 
jatelja sa svih strana. Poslije toga dariva kralj narod 
(vojsku) sjajnom gostbom, a poglavice plemena i oblasti 
donose kralju razne darove. 

Ovako po prilici obavljeno bi krunisanje kralja To- 
mislava na Duvanjskom polju. I poslije toga svečanoga 
čina ostade narod još više dana na saboru. Novi kralj 

Hrvata milostivo je daiivao vjerne službenike svoje, a 
poimence one junake, koji se proslaviše u ratu bugar- 
skom. Kraj toga učini mnogo zadušbina, potvrdi mnoge 
povlastice i darovnice svojih predja i predšastnika, a ne 
zaboravi ni na svećeničke zborove i redovničke samo- 
stane, osobito na redovnike sv. Benedikta, kojih je već 
tada bilo mnogo u Hrvatskoj. Napokon biše uredjene i 
prilike novo stečenih pokrajina i oblasti, ponamješteai 
bani i župani, a i razmještena neka plemena hrvatska 
u nove oblasti. Valjda bi ovom prilikom još ustano- 
vljeno, da bude kraljevska čast nasljedna u rodu kralja 
Tomislava, a kad ta porodica izumre, da pristoji hrvat- 
skim banom birati nova kralja i novu kraljevsku poro- 
dicu. Bani pako birat će se iz najodličnijih zadruga ovih 
šest plemena : Kačića, Kukara, Svačića, Čudomerića, Mo- 
gorovića i Šubića; a birat će ih svih dvanaest plemena 
bielo-hrvatskih, koja su odsad tvorila plemstvo u kra- 
ljevstvu hrvatskom. 

I poslije svečanoga krunisanja na Duvanjskom sa- 
boru bilo je kralju Tomislavu ratovati s Bugari, da 
obrani braću srbsku od tlačenja njihova. Rat potraja 
još dvie tri godine, no napokon se umieša rimski papa, 
te dokrajči taj zlokobni rat. On pošalje g. 927. svoje 
poslanike, biskupa Madalberta i svietloga vojvodu Kume, 
po imenu Ivana, u naše krajeve, te ovi izhodiše, da je 
kralj Tomislav sklopio mir s bugarskim carem Petrom 
Simeonovićem. Uslovi mira niesu poznati, ali to je si- 
gurno, da iza toga mira nije nikad više bilo krvoprolića 
medju rodjenom braćom hrvatskom i bugarskom. 

Malo vremena iza mira s Bugarskom umre i Tomi- 
slav, prvi kralj hrvatski. Kako i gdje je umro, ne znamo ; 
a ne znamo ni to, gdje su sahranjeni ostatci utemelji- 
telja hrvatske države. 

10. Gregorije, biskup ninski. 



Ođkad je postojala hrvatska biskupija u Niriu, pro^ 
mienila su se u njoj tri biskupa : Teodosije, Aldefred i 
Gregorije. Najznamenitiji i najsrčaniji bješe Gregorije, 
suvremenik kralja Tomislava. 

Dok je Tomislav bio naprosto knez Hrvata, lako je 
bilo biskupu Gregoriju. On je bio knežev doglavnik i 
savjetnik, a i katicelar; njegova je biskupija obuhvatala 
svu zemlju bielo-hrvatsku, ta se je svagdje pjevala slava 
Božja jezikom slovjenskim i čitale svete knjige slovjenske, 
koje ostadoše svetom baštinom iza slovjenskih apostola 
sv. Ćirila i Metodija. U duhovnih stvarih nije Gregorije 
imao gospodara do pape u Rimu: ovaj ga bješe za bi- 
skupa posvetio i narodnu crkvu hrvatsku pod svoje okrilje 
primio. 

Gorki dani osvanuše biskupu Gregoriju, kad Ao 
oko g. 914 latinski gradovi Dalmacije spadoše pod To- 
mislava i kad se prvostolnik splitski sa svojimi podru- 
čnici povrati zapadnoj crkvi i njezinome glavaru. Od toga 
časa zaredaše borbe medju latinskim i hrvatskim svećen- 
stvom, medju slovjenskim i latinskim jezikom u crkvi, 
a i medju glavarom hrvatske narodne crkve u Ninu i 
nadbiskupom u Splitu. Latinski biskupi, na čelu im nad- 
biskup u Splitu, zahtievahu, da se dokine hrvatska bi- 
skupija u Ninu, pošto je nezakonita te se njezin glavar 
nameće svoj hiTatskoj zemlji, dočim je od davne starine 
sva zemlja hrvatska bila pod nadbiskupom splitskim i 
njegovimi područnici. K tome da je biskup hrvatski 
uveo u službu Božju nekaki surovi jezik slovjenski, a i 
knjige, što ih je sastavio krivo vjerac Metodije, dočim 
se u crkvi kršćanskoj smije slaviti Bog samo posvećenimi 
jezici: židovskim, latinskim i grčkim. U sav glas za- 
htievaše sada latinsko svećenstvo, da se dokine hrvatska 

biskupija u Ninu i da se slovjenski jezik posve iztriebi 
iz crkve; zemlja hrvatska pako da se vrati onim bisku- 
pijam latinskim, pod koje je od starine spadala, i koje 
su kršćanstvo med hrvatskim narodom razširile. 

Biskup hrvatski Gregorije branio se je od prigovora 
i napadaja latinskih svećenika i biskupa, kako je samo 
mogao, a uza nj pristajahu hrvatski popovi (glagolaši) i 
sav narod hrvatski. Gregorije je dokazivao, da je nadbi- 
skup splitski izgubio pravo na hrvatsku kneževinu, kad 
se je odmetnuo od rimskoga pape i podložio patrijarhi 
u Carigradu, da je s§m papa osnovao za Hrvate bisku- 
piju u Ninu i posvećivao tamošnje biskupe, da je hrvatski 
biskup prvak u čitavom vfedanju Tomislavljevu i da 
se ne mora pokoravati prvostolniku splitskomu, do ne- 
davna još odmetniku, nego jedino glavaru zapadne crkve 
u Rimu. A što se tiče slovjenskoga jezika i svetih knjiga 
slovjenskih u crkvi, najlašnje je bilo Gregoriju da se 
brani, kad je mogao pokazati toliko poslanica papinskih, 
koje su odobravale čitav rad slovjenskih apostola! 

Ali sav trud bješe mu zaludu. Latinski popovi bi- 
jahu tvrde glave, pa ne popustiše. I tako planu ljuta 
borba medju obima strankama, koje su dozivale u pomoć 
i rimsku stolicu i kneza Tomislava. No Tomislav nije se 
dugo pačao u te razmirice. Bilo mu suzbijati Magjare, i 
braniti Srbe i Crvene Hrvate od sile bugarskoga cara 
Simeona. Istom nakon sjajne pobjede nad Bugari, pošto 
se Tomislav bješe ovjenčao kraljem hrvatskim i uredio 
prostranu državu svoju, mogao je pomišljati i na to, kako 
da se u njegovoj kraljevini rieši ovaj spor medju latin- 
skim i hrvatskim svećenstvom. Sigurno ga je na to nutkao 
i papa rimski Ivan X , koji se bješe nekako nagodio 
s carem byzaiitskim i patrijarhom carigradskim, pa je 
sada htio, da se urede crkveni posli u Hrvatskoj i Bu- 
garskoj. A bilo je u Hrvatskoj pokraj borbe medj nad- 

biskupom splitskim i biskupom hrvatskim, a i pokraj 
pitanja o slovjenskom jeziku u crkvi još i drugih stvari, 
koje su se morale nekako urediti. Godine naime 925. 
spale su pod okrilje kralja Tomislava črveno-hrvatske 
oblasti Neretva, Zahumlje, Travunja i Duklja, a i neke 
srbske oblasti, koje su se došle u crkvenih stvarih po- 
koravale carigradskome patrijarhi. Tomislav nije htio, 
da ove pokrajine ostanu i dalje uz iztočnu crkvu, zato 
mu bješe nešto učiniti, da se tu rimska crkva utvrdi, 
poimence bješe mu odlučiti, da li će se stare biskupije 
tih oblasti: stonska, dubrovačka i kotorska iz- 
nova podrediti prvostolniku splitskomu, kako su nekad 
bile, ili će se možda koja od njih uzvisiti na nadbisku- 
piju? Napokon bjehu i u samoj crkvi zavladali mnogi 
neredi i nepodobštine ; svećenici niesu svagdje živjeli prema 
crkvenim ustanovam i odredbam, a i svjetovnjaci radili 
su mnogo toga, što nije bilo u skladu s naukom i pre- 
dajami vjere kršćanske. Trebalo je s toga uvesti neke 
odlučne preinake i poboljšice (reforme) u crkvi hrvatskoj 
i dalmatinskoj. 

Da se dakle sva ova pitanja rieše i poboljšice izvedu, 
naumi papa Ivan X., sporazumivši se s kraljem Tomisla- 
vom i knezovi crveno-hrvatskimi, sazvati crkveni sa- 
bor čitave Dalmacije i Hrvatske, koji bi se 
sastao u gradu Splitu, u stolici prvaka svih biskupa. 
Na ovom saboru, gdje će biti ponajglavniji biskupi, opati 
i drugi svećenici, aU i neki svjetski velikaši s kraljem, 
viećat će se o ovih stvarih: 

1. Izravnat će se spor (pravda) o prvenstvo medju 
prvostolnikom splitskim i biskupom hrvatskim. 

2. Iztražit će se i odlučiti o slovjenskom jeziku u 
crkvi. 

3. Uredit će se crkveni posli u crveno-hrvatskih i 
srbskih oblastih. 



< 

4. Uvesti će se neke poboljšice glede stege crkvene, 
a tako isto izdat će se naredbe, da se poboljša ćudo- 
redni život toli svećenika koli svjetovnjaka. 

Još god. 925., umah iza krunisanja Tomislavljeva, 
prispješe u Hrvatsku dva poslanika papina, po imenu 
Ivan, biskup Jakinski, i Leon, biskup Prenestinski. Njima 
povjeri papa, da sazovu na ime njegovo sabor crkovnjaka 
u Split, da njime ravnaju, i da na posljedku donesu u 
Rim zaključke saboraša, da ih papa ili odobri ili za- 
vrgne. Poslanici papini donieše sobom i više pisama pa- 
pinskih, što ih Ivan X. napisa biskupom hrvatsko-dal- 
matinskini i kralju Tomislavu. U pismu biskupom go- 
vorio je papa uz ino ovako: „Ivan (X.) biskup, sluga 
službenika Božjih, prečastnomu i presvetomu bratu na- 
šemu Ivanu, nadbiskupu svete crkve solinske i svim 
područnikom njegovim. Što ste se vi kroz toliko godina i 
mjeseci klonili svete rimske apostolske i katoličke crkve, 
svakako se čudimo. I pošto je do nas dopro glas, da se 
uz vaše mucanje i odobravanje širi u vašem vladanju 
druga neka nauka, koje nema u svetih knjigah, to se 
veoma žalostimo. Daleko bilo vjernikom i dobrim kršća- 
nom, da bi se, zabacivši ustanove evangjelja i apostolske 
naredbe, ravnali po nauku nekoga Metodija, kojega nigdje 
ne nalazimo medju svetimi pisci. Zato vas opominjemo 
ozbiljno, moji najmiliji, da sporazumivši se s mojimi po- 
slanici, biskupom Ivanom i Leonom, nastojite odlučno sve 
stvari popraviti u zemlji slovjenskoj (hrvatskoj), tako da 
se u zemlji slovjenskoj (hrvatskoj) obavlja služba Božja 
po običaju rimske crkve jezikom latinskim, a ne stra- 
nim ..." I kralja Tomislava i kneza humskoga Mihajla 
počasti papa poslanicom, u kojoj im govoraše: „Biskup 
Ivan, sluga službenika Božjih, ljubljenomu sinu Tomi- 
slavu, kralju Hrvata, i Mihajlu, presvietlomu knezu Hum- 
Ijana, svim županom, i svemu narodu po Dalmaciji i 

Slovjenskoj zemlji. Svemogući Bog odredio je tako, te je 
nama povjerena briga i skrb nad svimi crkvami, a to 
zato, da bi mogli duhovnom vlasti svagdje sjeme zloće 
i tmine čupati, a osobito kod onih, koji se smatraju naj- 
odabranijimi sinovi rimske crkve. Ovima pribrajate se i 
vi, jer tko da o tom i dvoji, da se kraljevstva slovjenska 
imaju uvrstiti medju prvence crkve, pošto je vaša sadanja 
domovina primala duševnu hranu od učenika apostolskih. 
S vama je isto onako, ko s Anglosasi, koji naseliše Bri- 
taniju ; ovima je naš blažena spomenuća predšastnik papa 
Gregorije I. uz kršćansku vjeru donio i učenu izobraže- 
nost, i to u jeziku" apostolske matice crkve. U starom 
naime zavjetu pisano je, da imamo piTence i desetinu 
svoje imovine Bogu prinositi; novi nam zavjet pako 
nalaže, da posvetimo Bogu ne samo desetinu našega 
imetka, nego i desetinu našega života na zemlji ; a tome 
ćete zadovoljiti jedino onda, ako djecu svoju od rane 
mladosti šaljete u škole, da uče koristne znanosti; a 
djeca ova moći će onda svojim znanjem vlastite svoje 
roditelje odvraćati od zabluda. Ta koji odabrani sin svete 
rimske stolice, kao što ste vi, da se nasladjuje, kad se 
Božja služba obavlja slovjenskim ili barbarskim jezikom? 
Zato vas i opominjemo, da u svem slušate naše puno- 
moćnike, biskupe Ivana i Leona, i da im sve vjerujete. 
To vam tim bolje preporučamo, i što god vama oni na- 
lože, da se trsite što prije pokorno izvršiti, ako ne ćete, 
da budete izobćeni iz našega društva". 

Crkveni sabor u Splitu sastade se još iste g. 925. 
Na nj dodje prvostolnik Ivan, biskup zadarski Formin, 
i diTjgi mnogi biskupi, medju njimi i hrvatski biskup 
Gregorije iz Nina. Bilo je i drugih svećenika, ali latin- 
skih popova dovrvilo iz dalmatinskih gradova kud i kamo 
više, nego li hrvatskih glagolaša. Ta latinskih biskupija 
bilo je jedno desetak, a hrvatska samo jedna jedita. 

Vjerojatno je, da se je na saboru bar neko vrieme desio 
i kralj Tomislav, knez humski Mihajlo Višević i drugi 
svjetski velikaši, ali ovi niesu utjecali u razprave, nego 
su tek postrance slušali, što su duhovnici govorili. Ne 
znamo, kako se je na ovome saboru glasalo, ali vidimo, 
da su latinski popovi pretegli i mnogo toga ustanovili, 
što je bilo narodnoj hrvatskoj crkvi na zator. Hrvatski 
biskup odupiro se svojim protivnikom kako je znao i 
mogao, ali mu je sve slabo prudilo, jer je ostao sam 
samcat sred svojih protivnika. U svem stvori sabor ovih 
petnaest zaključaka ili članaka: 

1. Pošto je u davnoj starini bi. Dujmo bio poslan 
od sv. Petra, da u Saloni navješćuje vjeru kršćansku, to 
se naredjuje, da saJonsko-splitska crkva, u kojoj počivaju 
moći bi. Dujma, imade prvenstvo nad svimi crkvami 
ove pokrajine (hrvatsko-dalmatinske), i da bude prvo- 
stolna biskupija nad svimi biskupijami, da se u njoj 
posvećuju biskupi područnici, i da se tu drže crkveni 
sabori. 

2. Neka se u svih crkvah (biskupijah), za koje 
se znade, da su nekad imale svoga biskupa, a sada 
imaju dovoljan broj svećenika i dosta puka, opet namjesti 
biskup, jer po odredbi otaca nije dozvoljeno u malih va- 
roših ili na selih osnivati biskupske stolice, da tim bi- 
skupsko ime i čast ne izgubi svoga ugleda. Biskup, koji 
nema stolice, može se uz privolu prvostolnika i drugih 
biskupa smjestiti u kojoj uzpražnjenoj biskupiji. 

3. Pošto se nikako ne smiju razmicati medje bisku- 
pijam, ustanovljene od otaca (predja). zato neka se svaki 
biskup drži označenih mu medja, i neka nipošto ne po- 
siže za tudjom biskupijom. Samo svojom smije upravljati, 
u njoj posvećivati crkve, rediti misnike, itd. 

4. Crkvena posjedovanja, darovana od pobožnih ljudi 
u ime zadušbine a na slavu svetaca, neka ne služe ni 

najmanje svjetskim svrham, jer stvari, posvećene jednom 
Bogu, ne smiju se više namjenjivati ljudskoj porabi. 

5. Crkve, i u obće sve zemlje, koje su pravovjernici 
izpravami i pod kletvami darovali matici crkvi sv. Petra 
(rimskoj stolici), neka se toj svrsi ne uzkrate, jer su i 
darovatelji i darovane stvari pod okriljem sv. Petra. 

6. Ako bi se po Božjem sudu zgodilo, te bi za na- 
rodne bune knez ili poglavica zemlje ostao mrtav (ubijen 
od puka) ; — buduć da ono, što mnogi počine, ostaje ne 
osvećeno (nekažnjeno), to neka barem oni, koji su (smrti 
kneževoj) krivi, diele milostinje za dušu ubijenoga. Ako 
je pako (ubijeni knez) crkve gradio ili robove na slobodu 
puštao, neka vriede i dalje odredbe njegove; osim toga 
neka krivci poštivaju udovu njegovu i brane siročad 
njegovu. 

7. Ako bi tko, potaknut od vraga, hotimice ubio 
svoga gospodara, neka mu se priveže kamen o vrat, a 
tiilo gvozdenim obručem opaše,* pa neka tako u pro- 
gonstvu čini pokoru. 

8. Biskupi kotorski i dubrovački, kojih su biskupije 
nekad bile jedno, neka tu biskupiju podiele na jednake 
dielove tako, da ako jedan od njih umre, drugi njegovom 
biskupijom upravlja, sve dok se novi biskup zaredi. 

9. Biskup Licinije neka ostane zadovoljan biskupi- 
jom, za koju je posvećen. Neka nadalje nitko ne misi u 
biskupskoj ni u svećeničkoj crkvi, dok je njezin biskup 
ne posveti. 

10. Neka se ne usudi nijedan biskup ove pokrajine 
(t. j. nadbiskupije) povisiti na koji viši red onake, koji 
bi bili vješti samo slevjenskomu (hrvatskomu) jeziku; 
oni pako, koji već jesu povišeni, smiju Bogu služiti samo 
u nižih redovih ili kao redovnici. Neka takovu (slevjen- 
skomu svećeniku) ne dopusti nijedan biskup u kojoj crkvi 
svojoj misiti; ako bi pako nastala nestašica svećenika 

latinskih, neka se umoli rimski papa, da bi takovim 
(slovjenskim) svećenikom dozvolio tim jezikom svoju sve- 
ćeničku službu vršiti. 

1 1 . Biskup hrvatski (Gregorije), kao što i ostali bi- 
iskupi Dalmacije, neka bude podložan prvostolniku (u 
Splitu). 

12. Ako bi kralj hrvatski i gospoda hrvatska že- 
ljela, da sve biskupije u obsegu splitske nadbiskupije 
podrede svomu (hrvatskomu) biskupu, to ne će nitko od 
nas u njihovoj zemlji niti krstiti, niti svećenike rediti, 
niti crkve posvećivati. Neka oni zajedno sa svojim bi- 
jskupom odgovaraju za to pred Bogom, u koliko će s loga 
trpjeti saina vjera kršćanska. 

13. U crkvi, gdje je svećenik ubijen, ne smije se 
misa čitati, dok se taj grieh ne okaje. Svećenikom nije 
islobodno crkveno dobro raztepati, niti preuzevši jednu 
^arkvu (župu) bez razloga je ostaviti. Ako koji to učini, 
dok raztepeno (dobro crkveno) ne naknadi, ili dok se 
ne vrati svojoj crkvi, neka bude izobćen. 

14. Žene ne mogu se više odpuštati (tjerati), jedino 
radi nevjere. Ako se je tko sa ženom razstavio, neka 
ostane razdružen. Roditelji moraju svoju djecu slati u 
(latinske) škole, da ih ova kasnije odvraćaju od zabluda, 
jer će radje slušati svoju djecu, nego li strance. 

15. Svećenici, koji su oženjeni, neka zadrže svoje 
iene, ali neka živu ko brat i sestra. Ako bi se koji 
jsvećenik s nova ženio, neka bude izobćen. 

Sve ovo uglaviše latinski saboraši — a ovih je bilo 
najviše — u gradu Splitu. Člancima: prvim, desetim i 
jedanaestim zadaše smrt hrvatskoj narodnoj crkvi, a 
člankom dvanaestim zaprietiše istome Tomislavu, kad bi 
jse usudio tome uzprotiviti. Papini poslanici bijahu posve 
jsporazumni sa svimi članci, pa će ih sada odnieti u Rim, 
da ih papa potvrdi. Njima se pridruži još i Petar, sve- 

ćenik nadbiskupije splitske, da u ime svoga gospodara' 
još i naustice papu upućuje; Ali papa Ivan X., ma da 
je inače podhvatljiv i odlučan bio, ipak je krzmao, da 
kaže odlučnu rieč. Najprvo se prepade članka dvanae-- 
stoga, jer razabere, da se ugledni i veliki kralj hrvatski 
Tomislav slabo slaže s latinskimi popovi, kad mu čak i 
priete kletvom ili interdiktom (obustavom), ako ne pri-- 
stane uz njih. Nadalje uvidi papa, da se je na saboru 
malo pazilo na rieč i glas hrvatskoga biskupa Gregorija, 
da je dapače na saboru „išo šapat i mrmor od usta do' 
usta", a najjače da su se mrgodili i rogoborili hn^atski 
glagolaši, kad bi jedanaestim člankom odredjeno, da se 
hrvatski biskup Gregorije mora pokoravati prvostolniku 
splitskomu. A i biskup hrvatski Gregorija ne ostade skr- 
štenih ruku. On se svečano ogradi kod pap3 proti svim 
zaključkom sabora u zator hrvatske narodne crkve, pa 
se čini, da je i sam pohitio u Rim, da svoje pravo obrani. 
Sigurno je sobom nosio i pisma pape Ivana VIIL, od 
g. 879. i 880., kojimi je biskupa Teodosija podložio- 
izravno rimskoj stolici, te ga po neki način učinio prva-- 
kom hrvatske naredne crkve. Oslanjajući se na ove po-- 
vlastice zahtievao je Gregorije odlučno, da i nadalje^ 
ostane samosvojan i neovisan o prvostolniku splitskomu. 
Papa Ivan X., premda je volio latinskomu sve-- 
ćenstvu, ipak nije mogo na prosto pogaziti povlastice,, 
dane od predšastnika njegovih. Znao je doduše, da je 
splitski prvostolnik sve do razkola u crkvi kršćanskoj 
imao prvenstvo u čitavoj staroj Dalmaciji, ali je i to^ 
uvidjao, daje prvostolnik svoje prvenstvo izgubio, čim 
se je pridružio carigradskomu patrijarhi, dočim je jedini 
biskup hrvatski u Ninu ostao vjeran rimskoj stolici, te 
j'* tako postao samosvojan i jedino podložan papi. Upravo 
s toga ne htjede papa naprečac suditi, već odluči čitavu 
stvar pomnije iztražiti. U to ime piša pismo dalmatin-- 

skim biskupom, kojim potvrdi sve zaključke sabora split- 
skoga, jedino jedanaestoga člaJika ne potvrdi, pošto se 
je proti ovome članku digo jak odpor hrvatskoga sve- 
ćenstva. Da bi se ipak spor ma kako dokončao, pozove 
papa u Rim na svoj papinski sud i biskupa ninskoga, a 
i nadbiskupa splitskoga, pa da će se pred papom par- 
biti, dok papa posljednju ne reče. Napokon izjavi papa 
svoju veliku žalost, što je na crkvenome saboru bilo ne- 
mira i smutnja, pa se tako osujetio sporazumak, a tim 
da je pretrpjela veliku štetu i crkva i vjera. 

Kroz pune dvie godine vodile su se sada razprave 
u gradu Rimu. Neutmdivi Gregorije napeo sve sile, 
da održi hrvatsku narodnu crkvu. Splitski prvostolnik 
pozivao se je na prvenstvo svoje crkve prije dolazka 
Hrvata, a Gregorije izticao je, kako je ninska biskupija 
za pape Ivana VIII. postala prva u Hrvatskoj i neovisna 
Splitu. Papa ne mogaše spora dokrajčiti inače, već se 
rieši, da će sazvati još jedan pokrajinski sabor za Hr- 
vatsku i Dalmaciju u gradu Splitu, pa što ovaj odluči, 
neka onda vriedi. U to ime odabere i novoga poslanika za 
taj sabor, naime biskupa Madalberta. 

Godine 927. dodje biskup Madalbert zajedno s voj- 
vodom od Kume, Ivanom, u Hrvatsku. Odavle podje u 
Bugarsku, gdje okruni na ime papino mladoga cara Petra 
Simeonovića i izmiri Bugare s Hrvatima. Na to se vrati 
u Hrvatsku i otvori drugi crkveni sabor u Splitu. Na 
saboru bješe Ivan, nadbiskup splitski, a i Gregorije, bi- 
skup ninski. I na ovome saboru preteglo latinsko sve- 
ćenstvo. Ovo zabaci sve, što se bješe u devetom stoljeću 
zgodilo, kao nezakonito, i uze za temelj svojih razprava 
stanje crkve u Hrvatskoj i Dalmaciji prije crkvenoga 
razkola, kad su još latinski biskupi Dalmacije piiznavali 
rimskoga papu za svoga glavara. Na ovoj podlozi za- 
ključiše crkvene starješine ovako: 

1. Da crkva sv. Dujma, t. j. splitska nadbiskupija 
imađe zaista prvenstvo u cieloj Hrvatskoj i Dalmnciji, 

2. Da sve biskupije, pođredjene Splitu, za k<ye se 
zna, da su od starine postojale, ostanu i nadalje ; ali da 
se svaki biskup drži svojih starinom opredieljenih niecya, 
i da nikako ne zalazi u tudje biskupije. Tako stare bi- 
skupije jesu: zadarska, rabska, krčka i osorska na sje- 
veru; a stonska, dubrovačka i kotorska na jugu. 

3. Za ninsku biskupiju znade se, da nije od sta- 
rine imala biskupa, nego samo nadpopa, koji je bio pod- 
ložan biskupu zadarskomu^ Za to se mora biskupija 
ninska ukinuti, a njezin biskup Gregorije može se smje- 
stiti u gradu, gdje je nekad bilo sielo biskupije. A taka 
mjesta jesu Skradin, Sisak i Duvno. Ova su mjesta dobro 
naseljena, te imaju dosta svećenstva i naroda. Ako je 
Gregoriju toli mio i ugodan biskupski teret, te nije za- 
dovoljan s jednom od ovih triju biskupija, neka si uzme 
sve tri, ali na pogibio svoju i svoga stada, jer niti će 
moći puk uživati milosti biskupske časti po odredbah 
svetih otaca, niti će on moći točno obavljati u svih 
svoje dužnosti, požto su veoma prostrane, te ih je mučno- 
obaći. 

Kako vidimo, splitskim saborašem bilo je najviše 
do toga, da se dokine upravo ninska biskupija, jer pa- 
dom njezinim pasti će i povlasti njezine, a tim će pre- 
stati i hrvatska narodna crkva. Jer čim se dokine ninska 
biskupija, koja nije nikad spadala pod Split, a dosadanji 
ninski biskup primi koju od napomenutih biskupija, ta 
on ne će biti više svoj, nego će postati područnik split- 
skoga nadbiskupa, kojemu su ove biskupije nekad bile 
podložne. Evo mudrolije latinske! Sigurno da se je i 
ovaj zaključak splitskoga sabora živo kosnuo hrvatskoga 
puka i njegovih glagolaša. Ako se ukida ninska bisku- 
pija — govorili su negdje ovi — samo zato, što je nije 

bilo od starine, e onda bi se morale dokinuti i sve druge 
biskupije, jer je bilo doba, kad i njih nije bilo ! Ta nije 
ni splitsko-solinsko nadbiskupija postojala od stvorenja 
svieta ! 

Zanimivo je svakako, da se na drugom splitskom 
saboru nije ni rieči spomenulo o slovjenskom bogoslužju. 
Po tom se čini, da je latinsko svećenstvo valjda odu- 
stalo od daljega progona slovjenskoga jezika, nadajući se 
možda, da će padom ninske crkve propasti i slovjensko 
bogoslužje u Hrvata. Ali se prevariše splitski crkovnjaci : 
Hrvati uzdržaše i kasnije taj amanet svoj kroz stoljeća 
pokraj svega nastojanja latinskih popova. 

Papin poslanik Madalbert bijaše u svem sporazuman 
sa zaključci splitskoga sabora, premda je i opet biskup 
Gregorije proti njima prosvjedovao. Madalbert dapače za- 
prieti svakome, koji bi htio da ove zaključke prekrši, 
a onda ih ponese sobom u Rim, da ih papa potvrdi i 
da pošalje prvostolniku splitskomu Ivanu nadbiskupski 
plašt. Baš kad je Madalbert stigo u Rim, zgodi se pro- 
mjena na papinskoj stolici : odlučni 1 podhvatljivi Ivan 
X. bi silom svrgnut, a njegovo mjesto zauze Leo VI. 
Dočim se je Ivan X. bar donekle obazirao na želje 
Hrvata, pristajaše Leo sasvim uz dalmatinske biskupe. 
On umah još g. 928. potvrdi sve zaključke sabora split- 
skoga i pošalje u to ime svećenstvu Dalmacije i Hrvatske 
ovu poslanicu: 

„Biskup Leo, sluga službenika Božjih, Forminu bi- 
skupu zadarskomu, Gregoriju ninskomu, i svim ostalim 
biskupom u Dalmaciji. Pošto ste milošću Božjom biskupi, 
zapada vas, da se pokoravate svome prvostolniku, split- 
skomu nadbiskupu, i da ga osobito poštujete. Ta što se 
može pomisliti gorega, nego biskup, nepokoran svome 
prvostolniku ? I pošto znademo, da biskup ne smije svoga 
prvostolnika prezirati ni zanemarivati, zašto vi dalma- 

tinski biskupi prezirete svoga glavara, te poput hajduka 
grabite tuđje biskupije? Opominjemo vas, đa svi budete 
medjami svojih biskupija zadovoljni ... A za nadbiskupa 
splitskoga želimo, da mu se oblast prostire i po zemlji 
hrvatskoj, baš u onom obsegu, koji je nekad imala sa- 
lonska nadbiskupija; jer biskupija ne može se sastojati 
samo od grada medju zidinami gradskimi, nego i od 
prostranih župa, zemalja, sela, vinograda i crkava na 
otvorenom polju. • Gregoriju pako, koji je za nepo- 
voljnih i zlih vremena postao biskupom u zemlji Hn^ata, 
zapoviedamo, da bude biskupom jedino u 
skradinskoj biskupiji; u tudje biskupije neka više 
ne dira, jer kad bi to činio, znajte, da bi ga namah iz 
crkve izobćio". 

Ovom poslanicom pape Leona VI. bješe borba za 
hrvatsku narodnu crkvu završena. Ubogi Gregorije ko 
dobar sin rimske crkve težMm srcem posluhne papu, te 
ostavi Nin i podje u Skradin. Ponosna stolica u Ninu 
opusti, a hrvatski narod spade pod latinskoga nadbiskupa 
u Splitu. Nu misaa hrvatske narodne crkve ne bi tim 
ipak ugušena, ona oživi iza dva stoljeća na novo, dakako 
u nešto drugom obliku. 



11. Kriesimirovići. 

(930-1058.) 

Tomislava, prvoga kralja hrvatskoga, nasliedi oko 
g. 930. sin njegov Kriesimir I., koji je sretno održao 
hrvatsko kraljevstvo onako jako i silno, kako ga ostavi 
veliki otac njegov. Izprva doduše bilo je bojazni, da će 
mladi još kralj težko odoljeti mnogim dušraanom svojim 
i odpadnikom, koji se na nj podigoše; no uz pomoć 
svoga ujca sretno se odhrva svim neprililiam i utvrdi 

7 

priestolje svoje. Najviše mu jada zađavaše vjerolomni 
ban bosanski, koji bješe zauzeo tri župe uz medju 
hrvatsko-bosansku, naime Uskoplje (Skoplje), Luku (Dno- 
luka) i Plivu. Ali mlađi Eriesimir zaratova na bana, 
potuče ga negdje na Vrbasu, te ga na posljedku prisili, 
da je ostavio svoju banovinu i pobjego nekamo u Un- 
gariju. Svladavši još i druge odpadnike vladaše sretno i 
slavno u Hrvatskoj i Dalmaciji. Mnogo je puta dolazio 
u pohode i latinskim gradovom, osobito gradu Zadru, 
gdje je u Latina imao svojte i rodjaka, poimence veoma 
odlična gradjanina Madija. Deseci se tako jednom u 
Zadru, posjeti tamošnji samostan sv. Krševana, te da- 
rova na molbu opata crkvi i samostanu „za spas duše 
svoje" nekoliko zemalja u Hrvatskoj. 

Kriesiniir, kojega su potomci njegovi kasnije nazivali 
Starijim za razliku od njegovih nasljednika istoga imena, 
umre oko g. 945. još u najboljih godinah, te ostavi za 
sobom više nedoraslih sinova. Najstarijega Miroslava 
zapade kraljevsko priestolje. No kako bijaše i on još 
malodoban, upravljaše za njega kraljevstvom bielohrvatski 
ban Pribunja, koji je banovao još za otca mu Kriesi- 
mira. Ban Pribunja pomami se za krunom, te uze raditi 
djetetu glavi. I podje mu nedjelo za rukom. Mladja- 
huoga Miroslava dade iza četiri godine ubiti, a na to se 
sam nametne Hrvatskoj za vladara. 

Tim zločinom raztepe nevriedni Pribunja hrvatsku 
državu. Skoro nijedan ban ne htjede da priznade kr- 
vnika za svoga glawra, već se redom odmetahu. Tako 
se u tinji čas odvrže bosanska banovina, a za njom se 
povedoše i crveno-hrvatske oblasti, te se neke ovom 
prigodom za sve vieke odružiše od hrvatske države. Ovo 
razsulo hrvatskoga kraljevstva dodje u dobar čas srb- 
skomu velikomu županu Česlavu (Sejslavu), koji bješe još 
g. 9.85. pobjego iz bugarskoga sužanjstva i vratio se u 

Srbiju, da uz pomoć byzantskih careva opet okupi i po- 
digne srbski narod. Obnovivši već prije velikožupansku 
vlast u Raši i drugih oblastih pridruži mu se sada i 
banovina bosanska, a iza nje i crveno-hrvatske oblasti i 
pokrajine, koje su se radje pokoravale obnovitelju srbske 
slave, nego li banu krvniku. 

Nesretnome banu Pribunji ostade tako jedino Biela 
Hrvatska sa slovinskom banovinom. Kako je hrvatska 
kraljevina tolike zemlje izgubila, smanji joj se znatno i 
bojna snaga. Mjesto osamdeset velikih brodova imala ih 
je sada samo trideset ; isto tako bješe pješaka i konja- 
nika kud i kamo manje, nego li prije za sretnih vre- 
mena. K tomu zaredaše i u samoj Bieloj Hrvatskoj ne- 
prestane bune i urote, samo da se obori s priestolja 
nametnik Pribunja. 

Na posljedku podiže se Držislav, jedan od mla- 
djih sinova kralja Kriesimira I., da osveti smrt bra- 
tovu. Pribunja pogibe u borbi, a Držislav se proglasi 
kraljem. Bilo je to oko g. 970. Ali kako tužnu primi 
sada slavnu nekad državu hrvatsku! Kako nije mogao 
više ni snivati o tom, da povrati svojoj vlasti crveno- 
hrvatske oblasti i banovinu bosansku, nastojaše Držislav 
svimi silami, da barem preostalu kraljevinu ojača i uredi. 
U tom ga podupiraše izprva i sžm car bjzantski, kome 
je prietila pogibija najprvo od Rusa, a zatim od Bugara. 
Car byzantski priznade rado Držislava za kralja Hrvatske 
i Dalmacije, ostavi mu latinske gradove Dalmacije, pače 
ga obaspe darovi i počasti. Poimence se spominje, da 
gaje odlikovao častnim naslovom „eparha" ili „patricija". 
A Držislav bijaše i zahvalan svome prijatelju i savezniku. 
On ga pomagaše u borbi s Bugari, te su s toga i mnogi 
bugarski boljari (velikaši), protjerani od bugarskoga cara 
Samuila, tražili utočišta u Držislava. Tako dodje negdje 
g. 978. neki boljar Penča, bratučed cara Samuila, u 

Hrvatsku, te se ovdje nastani s braćom, sestrom i sinom 
Plesom. Držislav ugosti nesretne pribjege, nastani ih tik 
Splita u pođgradju građa Klisa, a povrh toga pokloni 
im neke posjede kod razvalina grada Salone, i dozvoli 
im, da si uzmu od razvaljenoga kazališta salonskoga ka- 
menja, da si sagrade crkvu sv. Mihajla i dva mlina. 

Držislav vladaše kroz liepo čislo godina Hrvatskom 
slavno i sretno. No najednom nabraše se nad glavom 
njegovom tanini oblaci. Najprvo se zavadi s byzantskim 
carem Basilijem II. Bugarobijcem, jer se bješe pridružio 
bugarskomu caru Samuilu. Basilije II., da se osveti hr- 
vatskomu kralju, poče sada svimi silami pomagati Mletke, 
koji su i onako kroz čitavo stoljeće i dulje mučno pod- 
nosili hrvatsko gospodstvo na moru, plaćajući danak 
hrvatskim kneževom i kraljem. Mletački duždo Petar U. 
iz odlične porodice Orseola, muž vele nadaren i podu- 
zetan, pošalje sada g. 992. svoje poslanike u Carigrad, 
da se poklone cam i izhode hrisovulju (pismo sa zlatnim 
pečatom) za mletačke trgovce, da bi slobodno plovili i 
trgovali po čitavom carstvu grčkom. Car Basilije jedva 
dočeka te poslanike, počasti ih svimi počastmi, a naj- 
zad im dragovoljno podieli sve, što su sami tražili. 

Ohrabren ovako carem grčkim ponese se silno duždo 
Petar II. Orseoli, i uze raditi o tom, da na jadranskom 
moru šatre moć hrvatsku, a podigne mletačku. Najprvo 
odkaže danak hrvatskomu kralju Držislavu, što su ga 
kroz stoljeće i pol plaćali Mletci, a zatim pošalje oko 
g. 994. vojevodu Badovarija Bragadina sa šest brodova, 
da zauzmu otok Vis, tu prvu predstražu hivatskoga pri- 
morja. Bragadin zaskoči doduše grad Vis i zauze ga, 
ali umah zatim povrati se u Mletke, jer se hrvatska 
mornarica bješe Visu prikučila. 

Poradi ovoga nasrtaja plane ljuta mržnja medju 
hrvatskim kraljem i mletačkim duždom. Oba se spre- 

mahu na odlučan boj za gospodstvo na jadranskom moru. 
Mletčani, da bi laglje pobiedili, počeše tajno odvraćati 
latinske gradove dalmatinske, a uza to prihvatiše pomoć 
hrvatskoga izdajice. Bijaše to Svetoslav, nadimkom Su- 
rinja, stariji brat kralja Držislava. Svetoslav Surinja ne 
mogaše pregorjeti, što mu se je mladji brat popeo na 
priestolje, dočim je sama sebe smatrao pravim naslje- 
dnikom otca Kriesimira I. A da bi se bratu osvetio, što 
ga bješe lišio kraljevskoga priestolja. ponudi se sada 
Mletčanom, da će sa svojimi pristalicami pokrenuti bunu 
u Hrvatskoj, te mletačkoj mornarici pomoći, da svlada 
kralja Držislava. I tako se složi kraljević Svetoslav Su- 
rinja s najvećimi dušmani hrvatskoga naroda, da šatre 
brata svoga, a s njim i domovinu svoju ! Ugovoriše tužni 
saveznici, da će Mletčani s velikom silom dojedriti u 
hrvatsko primorje, a u isti čas dići će se Surinja na 
brata svoga. 

Pošto su sve priprave bile gotove, a i mletački bro- 
dovi bili spremni da zaplove morem, sabere duždo mle- 
tački na Spasovo 28. svibnja 998. sve oblasti, svećenstvo, 
puk, vojsku i mornare u hramu sv. Petra na otoku Oli- 
volu. Biskup Dominik odpjeva službu Božju, i izmolivši 
zatim molitvu, da mletačko oružje pobiedi, predade dužđu 
„stieg pobjede". Još isti dan otisnu se brodovlje na mor- 
sku pučinu. Za nekoliko dana osvane Petar II. Orseoli 
pred gradom i otokom šorom. Latinski žitelji grada, 
već prije odvraćani od svoga kralja, ne opirahu se Mlet- 
čanom, već ih čak dočekaše uz veliko slavlje. Čim se 
je pročulo, da je mletački dužd s velikim brodovljem 
doplovio, zgmuše se žitelji obližnjih mjesta, Latini i 
odmetnici Hrvati, i prisegoše duždu zakletvu vjernosti. 
U Osoru proboravi duždo Duhovski blagdan (5. lipnja), 
a na to zapovjedi svima, koji mu se pokloniše, da se 
pridruže četam njegovim. Mnogi se odazvaše pozivu i 

stupiše za novac međj vojnike njegove; a zatim ođplovi 
slavodobitni dužd ravno prema Zadru. Kad se ovome 
gradu približi, dodjoše mu u susret gradski načelnik sa 
starješinami i biskup sa svećenstvom, te ga odpratiše u 
grad. Tu mu se pokloniše i drugi svjetski i duhovni po- 
glavari latinskih gradova Dalmacije, poimence biskupi 
Krka i Raba s načelnici ovih gradova. 

Kralj Držislav gledaše, skrštenih ruku ovo slavlje 
mletačkoga dužda. Iznevjerili mu se latinski gradovi, 
izdao ga rodjeni brat sa svojimi hrvatskimi pristaši, a 
on ostao gotovo bez brodovlja, uzdajući se jedino u ko- 
pnenu vojsku svoju, koja mu bješe ostala vjerna. No 
s ovom ne mogaše se ogledati s mletačkom mornaricom ; 
zato pošalje u Zadar do dužda svoje poslanike, nudeći 
mu mir, ako ostavi hrvatsko primorje. Ali srećom opo- 
jeni Petar II. Orseoli videći, kako ga pomažu car by- 
zantski, latinski gradovi, a najviše hrvatski odmetnici, 
na čelu im nesudjeni kralj Svetoslav Surinja, ne htjede 
ni čuti miru. Pače proboravivši pet dana u Zadru i 
ojačavši svoju vojsku latinskimi četami dalmatinskimi 
odplovi na jug, da uzme skroz hrvatski grad Belgrad. 
Grad branila je hrvatska posada ; zato se Mletčani ne 
usudiše izkrcati na kopno, već stadoše kod bližega otoka 
Pazmana, da odavle udaraju na grad. Najprvo odpravi 
dužd poslanike u grad i pozove građjane, da mu se dobrim 
predadu, pa će ih zapasti milost njegova ; ako pako toga 
ne učine, razvalit će grad i odvesti sve žitelje u su- 
žanjstvo. Belgradski građjani nađjoše se u velikoj nevolji. 
Težko im bješe iznevjeriti se svome kralju Držislavu, a 
u drugu ruku bijahu uvjereni, da je mletačka sila ovaj 
put velika i da joj ne bi mogli odoljeti, pošto im kralj 
pomoći ne može. Napokon slomljeni strahom pokloniše 
se mletačkome duždu na očigled hrvatske posade, koja 
je sa svoje kule morala sve to mirno gledati. 

Petai' II. Orseoli podje na to na jug prema gradu 
Trogiru. Došav pred grad pokloni mu se biskup sa sve 
<ienstvom i latinskim pukom, a na to udje duždo u grad. 
TJ Trogiru živio je u posljednje doba i nesretni kraljević 
Svetoslav Surinja, radeći odavle na zator svoga brata i 
domovine. Duždo Petar ulazio u grad, a kraljević Su- 
rinja, potomak slavne kraljevske porodice, podigo se, ali 
ne da tjera tudjina — ta on ga bješe sairi dozvao — 
već da se dušmaninu svoga naroda smiemo pokloni. Čim 
je duždo ušo u Trogir, eto preda nj Surinje, gdje mu se 
klanja i prisegom zavjeruje ! A da će i u napred biti 
ortak i sluga mletački, i dužda proti svojemu rodu po- 
magati, daje duždu jedinca sina Stjepana za taoca! 
Tužne li slike iz prošlosti hrvatske, tužnije nema ni za 
kobnih turskih vremena ! Utisnimo si, braćo Hrvati, ovu 
tužnu sliku duboko u srca naša i ne zaboravimo ni- 
kada rieči pjesnika hrvatskoga: 

„Oprošteno jest grešnima, 

Zulumćaru, ubojici; 

Prošteno je svima, svima, — 

Samo nije izdajici". 
Poradi očite izdaje kraljevića Surinje zavlada u 
hrvatskom kraljevstvu metež i buna, te kralju Držislavu 
ne bi moguće, da ovaj put sustavi slavodobitne Mletčane. 
Od Trogira podje duždo u Split, najodličniji grad dal- 
matinski. Splićani, ma da su većinom bili Latinjani, ipak 
se težka srca riešiše, da ostave svoga kralja Držislava. 
Ali da ne bude zla i gorega, podjoše i oni s nadbiskupom 
Petrom duždu u susret i zavjeriše se duždu zakletvom 
vjernosti. K tome nastojahu, da u svem ugode duždu, ne bi. 
li ponešto ublažili gniev njegov na hrvatskoga kralja. 

Pohodivši jošte otoke Korčulu i Lastovo, primivši 
poklon od grada Dubrovnika i sklopivši mir s Neretljani, 
krene slavodobitni duždo kući u Mletke. Sobom povede 

kraljevića Stjepana, sina Svetoslavova, i šest neretavskih 
plemića, sve talaca. U Mletcih prozove se ponosno „vo- 
j evo dom Dalmacije", te umah pošalje u latinske 
gradove dalmatinske mletačke plemiće, koji će u ime 
njegovo upravljati timi gradovi. Sina svoga Otona pošalje 
u Split, a unuka svoga u Dubrovnik. 

Slavlje u Mletcih bijaše sada veliko. Vojnom od g. 
998. slondjena bi premoć hrvatskoga kraljevstva na ja- 
dranskom moru. starom danku ne bi više ni spomena, 
a mletačka trgovina bješe osigurana. Mletačka obćina 
postade gospodarica jadranskoga mora. Odredjeno bi, 
da se uspomena na vojnu od g. 998. slavi kroz sva sto- 
ljeća posebnom svetkovinom. Svake godine na Spasovo, 
naime na dan, kad je vojna započela, zaplovio bi duždo 
na velikom brodu na pučinu morsku, pa se onda slavilo 
vjenčanje dužda s morem. Ova svetkovina uzdrži se sve 
do propasti mletačke obćine. 

Crni dani osvanuše sada za ubogu Hrvatsku. Bješe 
odtisnuta sasvim od mora i lišena primorskih gradova, 
te tako gotovo razstavljena s ostalim svietom. Ipak Drži- 
slav ne klonu duhom. Najprvo nastojaše smiriti smutnje 
medju Hrvati i odpadnike kazniti, a zatim sabiraše 
sile, da odmazdi Mletcima. Pomagan bielohrvatskim ba- 
nom Godimirom otjerSi Mletčane najprvo iz Belgrada, a 
zatim počne raditi, da opet latinske gradove predobije. 
To mu se činjaše tim lasnije, jer je latinskim žiteljem 
brzo dodijalo nasilje mletačko, pošto niesu Mletčani po- 
štivali starih pravica, već su ovim gradovom nametali 
svoje plemiće za načelnike. Ne prodjoše ni dvie godine, 
a grad Split, koji se je i onako težka srca pokorio jačoj 
sili, opet se vrati pod okrilje hrvatskoga kralja Držislava. 
Duždev sin Oton protjeran bi iz građa, a načelnikom 
Splita postade neki Florin, koji je k jednu bio poglavar 
susjednoga hi-vatskoga grada Klisa (1000). 

U to umre težko izkušani kralj Držislav, a naslieđi 
ga mladji brat Kriesimir II.. koji uze najmlađega 
brata G oj sava za suvladara. Kriesimir II. nastavi djelo 
svoga pokojnoga brata. Pođje mu sretno za rukom, te 
za nekoliko godina opet podloži svojoj vlasti sve gradove 
dalmatinske i otoke na moru. Jedinoga Zadra ne mogaše 
uzeti, ali ga zato neprekidno uznemirivaše, te je gotovo 
dnevice na nj Jurišao. S toga se upravo prepade mletački 
dužd Oto, sin Petra II. Orseola, ali ni srcem ni duhom 
nalik slavnomu otcu svomu. Da ne bi upravo sve stečevine 
otčeve propale, zaplovi Oto g. 1018 s brodovljem prema 
hrvatskoj obali, da spase grad Zadar. Uzput mu se po- 
kloniše otoci i gradovi Osor, Krk i Eab, te mu iznova 
zaprisegoše vječnu vjernost. Došav do Zadra obrani Oto 
ovaj grad od kralja Krešimira II. ; ali dalje na jug ne 
usudi se mletačka mornarica, već se opet vrati u Mletke. 
Tako ostadoše sjeverni gradovi i otoci latinske Dalmacije 
u vlasti mletačkoj, dočim su južni, poimence Split, i na- 
dalje priznavali hrvatskoga kralja. Možda bi kralj Krie- 
simir II. i sam Zadar bio pokorio, da mu u taj čas nije 
zaprietila velika pogibija od byzantskoga cara Vasilija II. 
Bugarobijca. Ovaj bješe nakon krvavoga rata od četrdeset 
godina posve svladao slavnu nekad bugarsku državu, po- 
korio si zatim sve crveno-hrvatske i srbske oblasti, te se 
prikučio i samoj hrvatskoj kraljevini. Kriesimiru i bratu 
mu ne preostade drugo, nego da se i oni ili pokore silnome 
caru grčkomu ili da s njim zapodjenu borbu za život ili 
smrt. Kriesimir ođabra prvo, pa se g. 1019 zajedno sa 
svojim bratom i s nekimi bani hrvatskimi dobre volje 
pokori dobitniku, caru Vasiliju II. Ovaj pako radostan, 
što mu nije više krvi prolievati, zadovolji se time, što 
ga je hrvatski kralj priznao za svoga vrhovnoga gospo- 
dara, pa ostavi hrvatskome kraljevstva sve stare pravice 
i sloboštine, pače samoga Kriesimira obasu častmi, ime- 

novavSi ga patricijem, i povrh toga pošalje mu još bo- 
gate darove. 

Sva se Hrvatska pokloni byzantskomu caru, jedini 
Sermo, ban kitnjastoga Sriema, otimaše se sili grčkoj. 
On ne htjede slušati ni svoga ki'alja ni byzantskoga cara^ 
već se ponese ko da je samosvojan vladalac. Zato bi iz 
Carigrada naloženo Konstantinu Diogenu, upravitelju su- 
sjedne bugarske pokrajine na jugu Dunava, da Sermona 
nadhiTa i pokori. No Konstantin posluži se radje prieva- 
rom. On pošalje Sermonu iz svoje stolice Beograda glasnike 
i poruči mu, da se želi s njim negdje sastati i o nekih 
stvarih porazgovoriti. Da se ban ne bi bojao zasjede ili 
izdaje, predloži mu, da će se sastati na medji svojih 
oblasti, na rieci Savi ili Dunavu, ali da nijedan ne smije 
sobom povesti više od tri sluge. Sermo uzvjeruje luka- 
vome Grku i dodje na ročište. Pošto su neko vrieme 
razgovarali, Konstantin naglo izvadi nož, što ga bješe 
skrio u njedrima, i turi ga Sermonu u rebra. Sermo pade 
mi-tav na zemlju, dočim se sluge njegove od straha raz- 
bjegoše. Na to Konstantin na brzu ruku sabere nešto 
vojske i provali u Sriem. Prestravljenu udovicu Sermo- 
novu zastraši tim još više, i koje silom koje obećanji 
sklonu ju, da je predala Sriem grčkomu caru. Ona sama 
ode na to u Carigrad, gdje se kasnije udade po drugi put 
za odlična velikaša; Sriem pako ne vrati se više pod 
Hrvatsku, nego bi podčinjen izravno bjzantskomu carstvu. 
Prvi namjestnik carski u Sriemu bijaše sAm Konstantin 
Diogenes (1019). 

Kažu stare priče i predaje, da je baš u to doba 
negdje hrvatski kralj Kriesimir II. počeo prijateljevati 
s Magjari na sjeveru svoje države. Magjari naime, pošto 
su za svoga kneza Arpada i prvih mu nasljednika još 
pol stoljeća srednju Evropu ol)li€tavali i pustošili, na 
jedan put se iza krvavoga poraza kod Augsburga (055) 

smiriše, a njihovi knezovi počeše misliti i snovati, kako 
bi svoj narod priučili urednu životu. Knez Gejza da- 
pače dade se i pokrstiti i dozvoli kršćanskim svećenikom, 
da navieštaju rieč Božju po Ungariji. Još veći prijatelj 
kršćanske vjere i poredka bijaše Gejzin sin Stjepan 
Sveti (997 — 1038), suvremenik hrvatskoga kralja Krie- 
simira II. Stjepan najprvo svlada sve protivnike kršćanske 
vjere medju Magjari, a zatim osnuje u Ungariji nadbi- 
skupiju u Ostrogonu i više drugih biskupija. Tim udje 
u volju rimskome papi Silvestru II., koji trudolju- 
bnome Stjepanu pošalje kraljevsku krunu na dar. 
Stjepan dade se upravo g. 1000 ovom krunom okruniti 
i prozva se „apostolskim" kraljem Ungarije. Da bi lašnje 
u svojem kraljevstvu mogao bolje utvrditi kršćanstvo i 
druge dobre uredbe, nastojaše kralj Stjepan, da živi sa 
susjedi svojimi vazda u prijateljstvu i ljubavi. Tako za- 
voli i hrvatskoga kralja Kriesimira II, a stare predaje 
tvrde, da je Stjepan čak i svoga jedinca sina Emerika 
htio oženiti kćerju hrvatskoga kralja. No Emerik raz- 
deran bi u lovu od divljega vepra, te s toga se ne iz- 
puni želja ftjepanova; ali zato potraja ipak ljubav i 
sloga obiju kralja sve do smrti Stjepanove. 

Dok je u Hrvatskoj vladao kralj Kriesimir II., živio 
je njegov sinovac Stjepan, sin nesretnoga Svetoslava Su- 
rinje, kroz mnogo godina u Mletcih. Kad ga je naime 
otac g. 998 predao za taoca duždu Petru II. Orseolu, 
odvede ga ovaj sobom u Mletke, gdje ga je na svom dvoru 
dao odgajati sasvim po latinskom, ne bi li se prometnuo 
u čitava Latina. Na sjajnom dvoru duždevu vidio je, 
čuo je i uživao je mladi Stjepan mnogo toga, o čem nije 
ni slutio u svojoj domovini. U Mletcima bo živjelo se 
tada na duždevu dvoru gotovo ko i na carskom dvoru u 
Caiigradu. Mlada duždevica Marija, rodom Grkinja, bi- 
jaše tako razkošna i objestna, da se nije htjela ni umivati 

vođom zdenčanicom, već su hitre sluge morale ranom 
zorom kupiti bisernu rosu, u kojoj bi se ohola Grkinja 
kupala. A nije ni jela hvatala prstima, kako je tada bio 
običaj, već bi joj eunuhi (šklopljenici) rezali jestvine naj- 
prvo u sitne komade, a onda bi ih ona dodavala ustima 
zlatnom spravom, koja je imala po dva šiljka. I sobe 
Marijine vonjale su vazda najugodnimi mirisavkami. Uz 
ovu Mariju i njezine drdge odhranio se hrvatski kraljević 
Stjepan. Mora da se je dobrano polatinio, jer mu je duždo 
Petar II. negdje oko g. 1008 dao svoju rodjenu kćer Hi- 
celu za ženu. Tako kraljević Stjepan dodje u svojtu i 
grčkome caru, te ostade udilj u Mletcih i za vladanja 
svoga sure, dužda Otona I. No g. 1026 bukne u Mletcih 
buna proti porodici Orsela: dužd Oton I. bi skinut i sa 
čitavom svojtom svojom poslan u Carigrad, te se nikad 
više lie vrati u domovinu. Ovom prilikom ostade hn^atski 
kraljević Stjepan bez kuće i kućišta. Ne znamo, kuda je 
sve vrludao; no na posljedku se vrati u Hrvatsku, gdje 
ga primi stric Kriesimir II. Pa kad je zatim g. 1035. 
Kriesimir II. umro, uzpne se na hrvatsko priestolje Bkm 
Stjepan. 

Stjepan I. (1035 — 1058) bijaše zaklet dušmanin 
mletačkoj obćiiii, koja bješe rodjake njegove iz svoga 
krila izbacila. Zato je svakom prigodom nastojao, da na- 
škodi Mletcima, a napose da im otme one gradove dal- 
matinske, koji su bili u njihovih rukuh. Pri ovakih podu- 
zeeili pomagao ga je izpiTa i ugarski ki'alj Petar, naslje- 
dnik kralja Stjepana, a sin protjeranoga dužda mletačkoga 
Otona I. Orseola. Ugarski kralj Petar bio je takodjer kivan 
na Mletke, što su mu otca lišili dostojanstva, pa je zato 
rado pomagao svomu tetku, hrvatskomu kralju, kad je 
otimao Zadar i susjedne otoke. Već god. 104J vladaše 
Stjepan Zadrom, te je bielohivatski l)an Stjepan Praska 
bio u to doba načelnik u Zadru i upravitelj čitave la- 

tinske Dalmacije. Ali Mletčani ne mogoše toga podnijeti. 
Duždo njihov Dominik Contaren započe već 1044 iznova 
borbu za Zadar, koja potraja više godina, a završi se 
tako, da je napokon g. 1050 Zadar opet spao pod Mlet- 
čane. Ova šestgodišnja borba bila Je veoma krvava : ne- 
prestano se vojevalo oko Zadra, Osora, Raba i Krka, koji 
su svedjer mienjali svoje gospodare. Ratne grozote bile 
su toli silne, da ih pobožni biskup osorski Gaudencije 
nije mogo du^e svojima očima gledati; zato se odreče 
svoje biskupske časti i vrati u svoju domovinu Italiju. 

Stjepan I. ne mogaše još ovaj put održati Zadra ni 
sjevernih otoka, ali se je bar pokazalo, da je hrvatska 
mornarica opet ojačala i da se može ogledati s mletačkim 
brodovljem. 

Oko g. 1058 umre Stjepan I. i ostavi za sobom 
sina Petra Kriesimira, koji izvede sretno sve, za čim je 
otac mu zaludu težio. 



12. Petar Kriesimir Veliki. 

(1058-1073). 

Petar Kriesimir, sin kralja Stjepana I. i mletačke 
duždevne Hicele, primi kraljevstvo hrvatsko iz ruku ot- 
čevih prilično jako i oporavljeno, premda nije bilo ni iz 
daleka onako silno i prostrano, kako no za prvoga kralja 
Tomislava. Crveno-hrvatske oblasti bijahu već od bune 
bana Pribunje za sve vieke odružene od Biele Hrvatske, 
te je baš nedavno Stjepan Vojslav (1042) sjedinio Duklju, 
Travunju i Humsku zemlju u jednu samostalnu držalu, 
krja je kasnije izašla na glas pod imenom kralje\ine 
Dukljanske. I banovina bosanska bijaše odavna svoja, a 
banovina sriemska ostala svedjer pokrajinom byzantskom. 
Tako je Petar Krešimir u prvi čas vladao jedino bano- 



110 

vinami bielohrvatskom i slovinskom, k tome su mu vlast 
priznavali neki gi*ađovi latinske Dalmacije , poimence 
Split i Trogir. No zato je ostale gradove latinske, kako 
no Zadar na. kopnu, zatim gradove Krk, Rab i Osor iia 
otocih zatekao u rukama mletačkim, premda mu se je 
otac Stjepan I. kroz čitavo vladanje svoje neprestance 
trudio, da ih pridobi pod žezlo svoje. 

Čim se je Petar Krešimir zakraljio i u prisuću pa- 
pina poslanika Majnarda ovjenčao kraljevskim viencem, 
prva mu je bila briga, da Zadar i druge latinske gra- 
dove iztrgne iz ruku mletačkih, pa da tako hrvatska 
država opet zahvati čitavo primorje od Istre do rieke 
Cetine. I nije ga kidala sumnja, hoće li mu djelo poći 
za rukom. Ta on je bio u volji latinskim žiteljem ovih 
gradova, pošto je i u njemu tekla latinska krv, kad ga 
je rodila majka Latinka. K tome bio je u rodu ili bar 
u svojti s najodličnijinii tada porodicami zadarskimi, po- 
imence s Madijem i njegovom braćom, koji su obnašali 
najveće časti u gradskoj obćini. Sam Madije bio je nekad 
gradski načelnik, a brat mu Dujam vele ugledan gra- 
djaiiin. Ovaj je sa svojom ženoni Vekenegom rodio više 
djece, od kojih je Petar Kriesimir najviše volio Čiku, 
gotovo ko rodjenu sestru. 

Kad je dakle Petar Kriesimir počeo o tom snovati, 
da Zadar otme Mletčanom, sami su zadarski gradjani 
radili njemu u prilog. A za Zadrom povedoše se i gra- 
dovi na otocih, tim radje, što se je u njih kao i u samom 
Zadru bilo nastanilo već mnogo hrvatskih porodica, koje 
su voljele hrvatskoga kralja, nego li mletačkoga dužda. 
Na posljedku nije se tome protivio ni novi car byzantski 
Isak Komnen, koji se bješe netom zacario u Carigradu. 
I tako se zgodi, da su se jednoga dana Zadar i gradovi 
na otocih odmetnuli od Mletaka i dali pod zakrilje Petra 
Kriesimira i države hrvatske. 

Sada bijaše u vlasti Petra Kriesimira čitava latinska 
(ili romanska) Dalmacija sve do ušća Cetine, naime gra- 
dovi Zadar, Split i Trogir na kopnu, i Rab, Krk, Osor 
s nekimi manjimi gradovi na otocih. Radostan s toga 
prozove se Petar Kriesimir kraljem Dalmacije, i 
uzvisi tiem ove gradske obćine na kraljevinu, ravnu 
Hrvatskoj. A da ne bi bilo više smutnja ni nespora- 
zumka, uredi Petar Kriesimir baš potanko, kako će ovi 
gradovi vladati sami sobom i kako će se ponieti prema 
svome kralju. Gradovi latinski ne će se pokoravati bielo- 
hrvatskomu banu, nego jedino kralju Hrvatske i Dal- 
macije, koji će vladati njima u ime byzantskoga cara. 
Svaki grad imat će svoje oblastnike, koje će si birati 
sami gradjani; najveći je oblastnik gradski načelnik ili 
prior, koji upravlja gradom. Zadarski načelnik bit će za- 
stupnik i poglavica svih načelnika, zvat će se zato stra- 
teg ili katapan, te će biti posrednik med kraljem i 
gradskimi obćinami, a predvodit će i brodovlje gradskih 
obćina. Kralj Petar Kriesimir nadari još bogato romanske 
gradove obilnimi povlasticami : da ne će pačati u izbor 
gradskih zvaničnika i biskupa, već da će potvrditi sva- 
koga, koji bude redovito izabran, da ne će silom nase- 
Ijivati u te gradove hrvatske žitelje, da ih ne će podložiti 
ni banom ni županom itd. Nasuprot obvezaše se gradovi, 
da će svoga kralja darivati darovi, da će mu plaćati dio 
svoga dohodka od luka, i da će ga svojimi brodovi po- 
magati, ako bi morao poći na vojnu. 

Malo zatim desio se je mjeseca veljače 1059. kralj 
Petar Kriesimir u hrvatskom gradu Belgradu, u kojem 
su se posljednji kralji hrvatski bili krunili. Upravo s toga 
počeo se je Belgrad smatrati glavnim gradom Hrvatske, 
premda hrvatski vladari niesu imali stalne priestolnice, 
već su boravili sad u Kninu, sad u Ninu, sad opet u 
Belgradu ili kojem latinskom gradu. Petar Kriesimir 

došao u grad, da se sastane s odličnici i velmožami 
svoga kraljevstva u mali sabor ili u kraljevsko vieće. U 
gradu ga dočekali načelnik Dragoslav i domaći biskup 
Teodosije, a domala dohrli amo bielohrvatski ban Gojko 
i župani susjednih župa, kako no župan lučki Prvaneg i 
župan siđražki Jurina. Kralja pako dopratili njegovi dvor- 
ski častnici, poimence tepčija Boleslav, Juraj vratar, i 
drugi. Mora da se je viećalo o važnih stvarih, pošto se 
je u vieću desio i opat Majnardo, poslanik pape Nikole 
II. Kad se viećanja svršiše, dodjoše pred kralja podanici 
njegova kraljevstva, budi da im sudi, budi da im milosti 
i povlastice dieU. Tako dodje preda nj i Benediktinac 
Andrija, opat nedavno osnovanoga samostana sv. Ivana 
u Belgradu, pa zamoli kralja, da podieli mladjanome 
manastiru sve sloboštine i povlasti, koje su tada uživali 
drugi samostani po Hrvatskoj i Dalmaciji. Petar Kriesi- 
mir usliša molbu opatovu, pače i sam nadari samostan, 
poklonivši mu čitavi otok Žirje (Zuri) i dvorac Rogovo 
nedaleko od grada Belgrada. 

Petar Kriesimir nastojaše svakom prilikom, da vla- 
danje svoje utvrdi, i da toli u Hrvatskoj koli u Dal- 
iiiaciji uvede stalan mir i poredak, da se više ne vrate 
prijašnja buma vremena. Upravo zato obilazio je redom 
sve oblasti i sve banovine, a i župe, te bi svagdje mirio 
i redio, kako je nuždno bilo. Njegdje g. 1062. desio se 
u svom svratištu u gradu Ninu, okružen dvorskimi čast- 
nici : tepčijom Boleslavom, djedom Volešom, posteljnikom 
Budecom, volarom Zovićem, štitonošom Drugonjom, vino- 
točem Djedovitom, i drugimi. Bio je tu i njegov dvorski 
kapelan Ivan, zatim biskup hrvatski Adam, na posljedku 
i dva susjedna žilpana: ninski župan Adamić i lučki 
župan Vlkić (Vukić). Došao u to na kraljevski dvor opat 
samostana sv. Krševana iz Zadra, pa zamolio kralja, da 
potvrdi samostanu sve povlasti i sloboštine, što mu ih 

pođieliše slavni predji njegovi. Kralj na to izđade samo- 
stanu ovu povelju : „Ja Kriesimir, koji se drugim imenom 
zovem i Petar, kralj Hrvata i Dalmatinaca, obznanjujem 
svima, da mi se činilo pravo i zdravo, da se ne zavrgnu 
odredbe mojih pradjedova, a najmanje one, koje su uči- 
njene za. spas duša njihovih! Našli smo naime medju 
djelima pradjeda našega Kriesimira Starijega, da je on 
za sve vjekove darovao manastiru sv. Krševana u Zadru 
neki posjed Diklo. Ovaj posjed ostade netaknut vlast- 
nikom za njegova vladanja i za njegova sina Držislava, 
isto tako za vrieme Svetoslava i braće mu Kriesimira i 
Gojslava, pa i za njegova sina Stjepana, otca moga. 
Zato i mi to potvrdjujemo, te hoćemo da to stoji u sve 
vieke. A tko bi poslije smrti moje htio da ovu povelju 
poruši, neka ga stigne srčba posljednjega sudca. Dano u 
gradu Ninu". 

Dok je Petar Kjiesimir ovako obilazio svojom drža- 
vom, i svagdje mirio i redio, zgodilo se na sjeveru Hr- 
vatske nešto, na što je morao da svrati pozornost svoju. 
U Ugarskoj naime vladao je od g. 1046., kad su Ma- 
gjari protjerali svoga kralja Petra, muž vele poduzetan 
i hrabar, po imenu Andrija. Kralj Andrija bio je Hr- 
vatom opasan susjed, jer nije poput Petra bio u rodu 
s hrvatskimi Kriesimirovići ; zato se Petar Kriesimir već 
u prvi čas pobrinu, da u slovinskoj banovini namjesti 
bana jaka i odlučna. Tako postade banom slovinskim 
Dimitrija Zvonimir, za koga ne znamo, iz kojega je ple- 
mena hrvatskoga poteko, jedino je poznato, da je imao 
ujaka Stresu. 

Ban slovinski Zvonimir nije samo branio svoju ba- 
novinu, nego je koji put i uticao u posle ugarske. U 
Ugarskoj bješe kralj Andrija I. zaručio svoga sina Sala- 
muna s njemačkom carevnom Juditom, ali tim ozlovolji 
korehjake magjarske, te se na nj digoše. Andrija po- 

gibe g. 1061., a nasliedi ga brat Bela. No i ovaj umre 
već iza dviju godina i tad nastadoše u Ugarskoj silne 
smutnje i nemiri : jedni prianjahu uz Beline sinove Gejzu 
i Ladislava, a drugi pomagahu Salamona, sina Andrije 
I. U te borbe umieša se i slovinški ban Zvonimir, pri- 
stajući uz stranku Gejze i Ladislava. Tek g. 1065. izmi- 
riše se protivnici u Pečuhu. Gejza i Ladislav priznaše 
svoga bratića za kralja, ali svaki njih dobi za to jedan 
dio Ugarski, da njim upravlja ko vojvoda. Bit će, da je 
vojvodina Ladislavljeva medjašila sa slovinskom bano- 
vinom, pa je tako ban Zvonimir i dalje prijateljevao 
s ugarskimi kraljevići. Braća Gejza i Ladislav zavoliše 
ga na posljedku tako, da su mu još iste godine 1065. 
svoju rodjenu sestru Jelenu (Hrvati ju proz vaše Liepa) 
dali za ženu. Tako postade ugarska kraljevna hrvatskom 
banicom. 

Kralj Petar Kriesimir sigurno se je veselio, kad je 
vidio, da mu je ban i podanik postao surom ugarskih 
kraljevića. Sad je hrvatska država na sjeveru mirna, a 
moglo bi se zgoditi, da Zvonimir postane i kraljem ugar- 
skim. No u drugu ruku hvatao je Kriesimira strah, kad 
je u svom vladanju vidio moćna bana, osiljena tudjom 
pomoći, koji bi mogo jednom učiniti ono, što nekad ban 
Pribunja iza Boiesimira I. Strah kraljev bio je još veći, 
što nije sam imao od srca mužkoga poroda, nego jedino 
kćer Nedu. Ni braća niesu mu bila više na životu, za to 
se živo zabrinu, kome da namre državu svoju, da ne 
bude iza smrti njegove poprište otimačine i tudjih sple- 
taka. U toj nevolji obrati svoje oči na mladoga Stje- 
pana, sinovca svoga, te ga g. lOGG. odredi za svoga 
suvladara, a iza smrti svoje za nasljednika. Stjepan ne će 
biti niti kralj niti ban, ali će zapoviedati i banom, ako 
nema kralja u zemlji: on će biti kraljev nangestnik u 
čitavoj državi. Zvat će se vojevoda (po latinski đux); 



115 

a čim anire kralj, zamienit će ga na priestolja, da ne 
bude smutnja ni nemira u zemlji. 

Ovako mišljaše Petar Eriesimir da je osigurao mir 
Hrvatskoj i poslije smrti svoje. Malo zatim desio se je 
u utvrdjenom gradu Šibeniku. Mora da se je tamo vie- 
ćalo veoma važnih stvarih crkvenih, jer su se oko 
kralja skupili svi biskupi hrvatski i dalmatinski. Bijaše 
tu duhovni prvak čitavoga kraljevstva, nadbiskup splitski 
Lovrinac, zatim biskup zadarski Stjepan, hrvatski biskup 
Rajnerije, trogirski biskup Ivan, belgradski biskup Dabro, 
rabski biskup Drago i osorski biskup Petar. Upravo je 
kralj slavio Božić u kolu ovih duhovnih pastira, kad 
no preda nj dođje rodjakinja mu Čika iz grada Zadra. 
Muž Čikin Andrija bješe nedavno tužno poginuo od uboj- 
ničke ruke, a to se toli živo kosnulo plemenite gospodje, 
da je odlučila okaniti se svieta i njegova ništavila, pa 
poći u samostan. U to ime sagradi sama u Zadru nov 
samostan sv. Marije za duvne, gdje će Bogu služiti sa 
starijom kćeri svojom Đomnamom, dočim joj se je mladja 
kći Vekenega udala za plemića Dobroslava. Izgradivši 
i uredivši taj manastir dodje čika sada već ko predstoj- 
nica njegova u Šibenik pred „brata svoga", kralja Petra 
Kriesimira, da svome djelu izhodi „kraljevsku slobodu" 
i druge povlasti. Kriesimir dočeka „milu sestru" raz- 
kriljenih ruku, pa s privolom svoga sinovca, vojvode Stje- 
pana i nadbiskupa splitskoga podieli novome manastiru 
sve, što je Čika zatražila. 

Pored duhovnih posala nije Kriesimir zaboravljao 
ni svjetskih stvari. Možda već od prvoga dana njegova 
vladanja gonila ga je živa želja, da Hrvatskoj vrati onu 
snagu na moru, što ju je imala za kralja Tomislava, 
kada su joj i sami ponosni Mletci plaćali danak. U nje- 
govoj vlasti bili su doduše svi primorski gradovi i otoci 
jadranskoga mora sve do Cetine, te je mogao sabrati 

liepo čislo brodova; ali ponajglavniji pomorci, smioni 
Neretljani, koji su nekad bili strah i trepet Mletaka, 
niesti ga priznavali za svoga kralja. Odluči zato osvojiti 
čitavu oblast Neretvu sa svimi otoci, pa tako razširiti 
državu hrvatsku na jugu od Cetine do Neretve. Kako je 
Neretva bila tada sama za se, te nije spadala ni na dn- 
kljansku ni na srbsku državu, bilo je Eriesimira veoma 
lako, da svlada tu malu oblast te ju pridruži Bieloj 
Hrvatskoj. Osim triju župa neretavskih na kopnu (du- 
vanjske, makarske i rastočke) biše pridruženi hrvatskoj 
državi i veliki otoci Brač, Hvar i Vis, a valjda i Kor- 
čula. Petar Kriesimir namjesti u osvojenih župah i na 
otocih najpouzdanije svoje župane, a čini se, da je tom 
prilikom ovamo naselio pleme Kačića, koje se je kasnije 
upravo ovdje proslavilo. Od makarske župe postala je 
župa morska, te se već malo zatim spominje morski 
župan Rusin, po svoj prilici od plemena Kačića. 

Odkako je Petar Kriesimir pridružio hrvatskomu 
kraljevstvu nekadašnju Neretvu, podigla se upravo silno 
mornarica hrvatska. Broj brodova i mornara povećao se 
znatno, a Hrvati se opet domogli stare premoći na ja- 
dranskom moru. Mletčani niesu sada ni snivali, da bi se 
mogli prikučiti obalam hrvatskim, već su sretni bili, što 
ih niesu uznemirivali hrvatski mornari. 

Godine 1069., pošto bješe Neretva hrvatskoj zemlji 
pridružena, sazvao je opet Petar Kriesimir mali sabor 
ili vieće najuglednijih velmoža hrvatskih Saborovalo se 
u kraljevskom dvoru u Ninu. Ovom prigrdom napisao je 
hrvatski biskup Anastasije, kancelar kraljevskoga dvora, 
u ime kralja Petra Kriesimira ovu povelju: „Ja Krie- 
simir, upravljajući Božjom milošću Hrvatskom i 
Dalmacijom, i kraljujući iza djeda svoga blažene uspo- 
mene kralja Kriesimira i otca svoga kralja Stjepana, — 
koji oba sretno počivaju u Kliskom polju — stolovao 

sam u svom svratištu (dvoru) u Niira, te sam zajedno 
s prisutnimi župani, knezovi i banovi, a i kape- 
lani moga kraljevskoga dvora po&eo o tom razmišljati, 
kako bi svemogući Bog očuvao podieljeno mi vladanje 
moga nasljednoga kraljevstva i podielio dušam mojih 
predja i predšastnika vječni pokoj. I pronadjoh, da od 
djel& mitosrdja nije Bogu ništa povoljnije i našega zem- 
skoga dvora dostojnije, nego kad se posvećeni stanovi 
svetaca i nebesnika snabdjevaju posjedi i dostojnimi da- 
rovi. Pa pošto je svemogući Bog naše kra- 
ljevstvo na kopnu i po moru razprostranio, 
odlučismo i spremna srca ustanovismo, da ćemo samo- 
stan sv. mučenika Krševana (u Zadru) počastiti posjedi 
i zemljami. Nadjosmo takodjer u djelih predšastnika na- 
ših, preuzvišenih naime kraljeva (hrvatskih), da su i oni 
taj samostan darivali premnogimi posjedi i zemljami; a 
mi, ne htijući ma ni čim odstupiti od staze predja naših, 
dajemo i darivamo za spas duše moje i svih mojih po- 
kojnika tebi, blaženi Krševane, i po tebi gospodinu Petru, 
vriednome opatu tvoga svetoga dvora, naš vlastiti (kra- 
ljevski) otok, što se prostire u našem dalma- 
tinskom moru, a zove se Maon, kojemu se s iztočne 
strane stere otok, koji se u hrvatskom jeziku zove Vir. 
Ovaj otok (Maon) dakle neka posjeduje manastir sv. 
Krševana u sve vieke i neka ga nitko od umrlika u 
tome ne smeta, jer tako odredi naša dobra volja uz pri- 
volu i na molbe velemoža čitavoga kraljevstva 
našega. Da pako ova darovnica naša bude trajna i 
i vriedna kroz sva vremena, potvrdjujemo ju i podpisu- 
jemo mi sami zajedno s našimi biskupi, i odredjujemo, 
da svaki čovjek, koji bi, ne spominjući se Božjega suda 
i prezirući našu kraljevsku čast, htio da otme ovaj otok 
rečenomu samostanu, bude krivac na posljednjem sudu; 
neka ga u vječnosti stigne sudbina Heroda, Juđe i Si- 

mona maga, neka bude proklet od Boga i njegovih apo- 
stola, od svih svetaca, a najpače od sv. Krševana. Na- 
redjujemo još, da ovaki zločinac plati našemu dvoru, — 
bilo to za kojega mojih nasljednika kralja, budi župana 
ili bana — globu od sto libara zlata, i da bude u či- 
tavom kraljevstvu našem za uviek nepošten (da izgubi 
sva prava). Ja Kriesimir, kralj Hrvatske i Dalmacije. Ja 
Stjepan, biskup zadarski, podpisah. I ovo su imena svje- 
doka, koji su tome činu prisustvovali: Adamić, ninski 
župan, svjedok. Boleslav, dvorski župan, syjedok. Vlkić, 
župan lučki, svjedok. Voleša, djed, svjedok. Budec, po- 
steljnik, bribirski župan, svjedok. Ivan, kraljevski ka- 
pelan, svjedok. Petar, sudac kraljevskoga dvora, svjedok. 
Studec, kraljevski vinotoč, svjedok. Leo, carski proto- 
spatarij i katapan čitave Dalmacije, svjedok. Selislav, 
ninski sudac, svjedok. Adam kaludjer, opat sv. Bartolo- 
meja, svjedok. Petar, župan sidražki, syjedok. Dragomir, 
župan cetinski, svjedok. Andrija, belgradski načelnik, 
svjedok. U gradu Ninu, Amen." 

U ovo vrieme — oko god. 1069. — bijaše Petar 
Kriesimir na vrhuncu svoje moći i slave. Nijedan kralj 
iza Tomislava nije se mogao ponositi, da je kralj samo 
^Božjom milosti", već su svi više ili manje priznavali 
vrhovnu vlast byzantskih careva. Odavna već nije mogao 
nijedan hrvatski kralj zvati jadransko more „svojim 
dalmatinskim morem", to je tek možno bilo Petru Krie- 
simiru, odkad je zavladao latinskom Dalmacijom i Ne- 
retvom. Zato i nije pusta hvala, kad se kralj ponosi, da 
mu je „svemogući Bog razprostranio kraljevstvo po kopnu 
i moru", ta Hrvatska je sizala tada od Drave na jug 
do Neretve; a što je prikupio zemalja prema iztoku, 
nije nam poviest zabilježila, već samo naslućujemo, pošto 
su ga u Ninu dvorili „knezovi i banovi". Ta ostale 
su nam samo darovnice, što ih je podielio manastirom 

primorskih gradova, a da sa se kojom srećom sačuvala 
i draga pisma, koli bi nam se sjajna ukazala doba kralja 
Petra Kriesimira, koga su punim pravom noviji povjest- 
nici hrvatski prozvali Velikim. A i jest bio velik kralj, 
jer je Hrvatsku iza duboka pada opet podigo i stari joj 
sjaj povratio. On je „obnovitelj hrvatske države", 
kako ga je okrstio znameniti neki njemački povjestnik. 
Zadnjih godina svoga vladanja živio veliki kralj 
hrvatski posve mirno. Njegova rieč slušala se od Drave 
do Neretve, od mora na iztok do Vrbasa i možda do 
Drine. A Petar Kriesimir, sretan što ga je Božja milost 
toli obilno nađarila, činio zadušbine i Bogu ugodna djela. 
Za njegovim primjerom povedoše se i velikaši i plemići 
kraljevstva hrvatskoga. Petar, župan sidražki, poklonio 
sa svojim bratom Slavićem samostanu sv. Krševana svoj 
posjed u Obrovcu. Gradjani ninski, braća Zovinja, Desi- 
mir, Petar, Gromela i Slavić darovali takođjer istome 
samostanu svoj posjed u Obrovcu, a tu darovnicu po- 
tvrdio g. 1072 kralj Kriesimir, kad je sa svojim dvorom 
boravio u Ninu. Sličnih darovnica izdadoše još i drugi. 
Dvorski djed kralja Kriesimira, po imenu Ivan dobi na 
poklon od svoga kralja njeku zemlju „Brda", te ju ka- 
snije dozvolom kraljevom pokloni samostanu sv. Krše- 
vana; istomu samostanu darova i plemić Hrvatin sa 
svojim bratom Ljutstrahom svoj posjed u Sikiranih. Kralj 
Petar Kriesimir najvolio je boraviti medju svojimi hrvat- 
skim! podanici. Jednom prigodom, prolazeći sidražkom 
župom, svrati se dobri kralj sa svojom ženom i družbom 
u kuću svoga vjernoga sokolara Aprića. Kralj ostade 
čitav dan na dvoru ovoga plemenitoga Hrvata, da bi se 
od putovanja odmorio. Sretni Aprić podvorio je ljubljenoga 
kralja baš kraljevski, a pod večer, kad se je Kriesimir 
spremao na polazak, pokloni Aprić ki^alju najboljega 
svoga konja i momka, kraljici najvještiju robinjicu, ki'a- 

Ijevu štitonoši štit i koplje, a ostalim đvoranikoin druge 
darove. . Premda je to Aprić po tadanjem običaju bio 
dužan da čini, kralj ne htjede darova badava primiti, 
već pokloni vjernome sokolaru svome posjed u Jelčanih, 
koji je kasnije Aprić darovao samostanu sv. Ivana u Bel- 
gradu. Ma da je Petar Kriesimir osobito volio Hrvate i 
najradje boravio u njihovu kolu, ipak je cienio i oso- 
bito pazio i svoje latinske podanike, a poimence biskupe 
njihove. Nadbiskup splitski, umni Lovrinac, i biskup tro- 
girski Ivan, koji bi kasnije od pape svetcem proglašen, 
bijahu glavni savjetnici i doglavnici njegovi iza ban^ i 
vojvode i u svjetovnih stvarih. Pa kako je kraJj ljubio 
svoje podanike obiju jezika, tako su se i sami podanici 
počeli medju sobom paziti, cieniti i ljubiti. Hrvatske dje- 
vojke udavale se u latinske gradove, a ponosne Latinke 
polazile za plemenite Hrvate. Latinka Većenega udala 
se tako za Hrvata Dobroslava. Latini, ovako sretni i za- 
dovoljni pod žezlom hrvatskoga kralja, zaboravili lako 
na byzantskoga cara i mletačkoga dužda, te su i u javnih 
izpravah svojih spominjali samo ime Petra Kriesimira, 
kome su i hvalospjeve pjevali u svojih crkvah. 

Godine 1070 zgodiše se dvie znamenite promjene u 
kraljevstvu hrvatskom. Ban bielohrvatski Gojko ili umre 
ili odstupi, a na njegovo mjesto dodje dosadanji slovinsM 
ban Dimitrija Zvonimir, rodjak ugarskoga kralja. Drugo 
bješe još znamenitije. Petar Kriesimir pridruži se ove 
godine što tjesnije rimskome papi Aleksandru H., želeći 
se ovako u jedno kolo uhvatiti s ostalimi vladari zapadne 
Evrope, koji se okupiše oko rimskoga pape, da ih moć 
njegova ojača i pridigne. Jer baš tada počelo se iz Rima 
nauk širiti, da kao što je Bog stvorio dva nebeska svjetla 
— sunce i mjesec, — da preko trakova njihova svjetla 
čovječje oko može gledati ljepotu svieta, da je tako isto 
Gospodin Bog učinio dvie vlasti, apostolsku (papinsku) i 

kraljevska, da sačuvaju red u društvu ljudskom, da ne 
dospije čovječji rod, stvoren na spodobu tvorca, u bogo- 
mrzke bludnje. Te dvie vlasti pako da je Bog uredio 
tako, da je papinskoj dao prvenstvo pred kraljevskom^ 
pošto ova potiče od apostolske, baš kao što i mjesec do- 
biva svoju svjetlost od sjajnoga sunca. 

Koncem g. 1073 umre negdje slavni kralj Petar 
Kriesimir, Sahraniše ga svečano na Solinskom ili Klis- 
kom polju, gdje su počivali kosti slavnih predja nje- 
govih. Tamo naime stajale su dvie crkve: sv. Stjepana 
i sv. Marije, što ih bješe sagradila i darovala splitskoj 
nadbiskupiji neka hrvatska kraljica Jelena. U crkvi sv. 
Stjepana bile su grobnice knezova i kraljeva hrvatske 
krvi; tu bi pokopan i Petar Kriesimir. Ali ne ostade 
miran u tom grobu svojem. Za groznih navala turskih 
razorena bi crkva sv. Stjepana, samostanci, koji su tu 
bdili nad grobovi hrvatskih kraljeva i kraljica, biše raz- 
tjerani, a grobnice uništene. Tako ne znamo danas više^ 
gdje je bio grob Petra Kriesimira Velikoga, da se po- 
klonimo pepelu njegovu i pomolimo za dušu njegovu. 



13. Dimitrija Zvonimir. 

(1076-1088). 

Umah po smrti kralja Petra Kriesimira digoše se 
u hrvatskom kraljevstvu tri stranke. Jedna htjede za 
vladara Stjepana, nećaka Kriesimirova, druga prianjaše 
uz bana Zvonimira, dočim je treća nastojala da uzvisi 
na priestol župana Slavića od roda Svačića. Stjepanovih 
pristaša bilo je u dalmatinskih gradovih i medju latin- 
■ skim svećenstvom, Zvonimira pomagahu njegovi magjarski 
rodjaci, dočim se je Slaviću priklonio najveći dio hrvat- 
skoga naroda, kome nije bilo posve poćudno, što je po- 

kojni kralj Petar Eriesimir toliko ugadjao latinskim ži- 
teljem, te se priljabio rimskome papi ko čestit sinak 
dobrome otcu. Ova naiodna stmnka hrvatska pretegnu, 
i hrvatskim kraljem postade Slavić od plemena SvaSića. 
No proti ovome podigoše se Latini i latinsko svećenstvo, 
a i skm papa rimski ne htjede ga priznati. U Hrvatskoj 
nastadoše smutiye i nemiri, te su protivnici Slavićevi 
pozvali u pomoć hrabre Normane iz južne Italije. Slavić 
se diže da otjera Normane, ali bješe loše sreće : Normani 
ga zarobiše i povedoše sobom u svoju domovinu, gdje 
mu nestade traga i glasa. 

Tako ostade hrvatska država koncem g. 1075. bez 
kralja. Glasoviti rimski papa Gregorije VII. nastojaše 
sada, da hrvatskim vladarom postane čovjek, koji bi 
pošao tragom Petra Kriesimira, te se što bolje priljubio 
rimskoj stolici. Gregorije VII. htjede naime, da još više 
uzvisi papinsku vlast, no što je bila za njegovih pred- 
šastnika. Svi vladari Evrope neka budu jedna zadruga, 
kojoj će poglavar biti papa, namjestnik Božji na zemlji. 
Papa bit će takodjer prvi vojvoda čitavoga kršćanskoga 
fivieta; pod njegovim stiegom ići će kršćanski vojnici, 
£ križem na prsima, daleko preko mora, u svetu zemlju 
Palestinu, pa će tamo nevjernikom otimati Jeruzolim i 
druga sveta mjesta, gdje no je Spasitelj naš živio, na- 
učao i umro. 

Kako je veliki papa Gregorije VII. htio, da mu svi 
kršćanski vladari budu poslušni i da ga podupiru: tako 
je želio, da mu i novi hrvatski vladar bude posve odan 
pristaša. Upravo zato naložio je svomu poslaniku u Hr- 
vatskoj i Dalmaciji, biskupu sipontskomu Gerardu, da 
radi u prilog samo takovu čovjeku, koji bi obreko, da 
će u svem slušati papu. Kraljević Stjepan, sinovac Petra ' 
Kriesimira, bijaše u taj čas težko bolestan, pa se sklo- 

nio u samostan, đa umre u miru Božjem; ostade dakle 
jedini ban Dimitrija Zvonimir od sva tri takmaca. Ovaj 
privoli na zahtjeve i želje papine, pa zato uloži papin 
poslanik sve svoje sile, da i Hrvati i Latini izaberu Zvo- 
nimira za svoga kralja. I tako bi negdje polovicom go- 
dine 1076 Zvonimir gotovo jednodušno izabran kraljem 
Hrvatske i Dalmacije. 

Papa Gregorije VII. odluči sada što sjajnije odliko- 
vati svoga odabranika. Pošto sam nije mogo doći, pošalje 
u Hrvatsku posebnoga poslanika, koji će u ime njegovo 
ovjenčati izabranoga kralja kraljevskim viencem. Poslanik 
taj bješe Gebizon, opat sv. Aleksija i Bonifacija u rim- 
skom samostanu na briegu Aventinu. 

Dan 8. listopada 1076 znamenit je u poviesti hrvat- 
skoj. Polegla toga dana sila naroda po prostranom polju 
solinskom, da svojim očima gleda krunisanje kralja Zvo- 
nimira. Eto se sabrala kita duhovnih pastira : tu je prvo- 
stolnik splitski Lovrinac, biskup zadarski Stjepan, hrvat- 
ski biskup Gregorije, biogradski biskup Teodosije, osorski 
Vasilije, ninski Formino, trogirski Ivan. Došli i bani, žu- 
pani (Dobrila hlivanjski, Pribina cetinski), a i drugi ve- 
likaši kraljevstva. Izabranoga kralja okružili njegovi 
dvorski častnici, od kojih se poimence napominje tepčija 
Dominik. Krunisanje obavljalo se u crkvi sv. Petra. Iza 
svečane mise stupi opat Gebizon pred sabrani narod i 
proglasi, da je Dimitrija Zvonimir složnim izborom na- 
roda i privolom svećenstva izabran za kralja Hrvatske 
i Dalmacije. Zatim podje do Zvonimira, te ga u ime 
pape Gregorija VII., gospodara svega kršćanskoga svieta, 
naresi znakovi kraljevske časti i vlasti, istimi znakovi, 
koji su nekad resili Tomislava i njegove nasljednike. Na 
posljedku stavi mu na glavu i krunu hrvatsku. Ovjen- 
čani kralj klekne na to pred papina poslanika, podigne 

desnicu, te prisegne vječnu vjernost i privrženost rimskoj 
stolici ovom zavjemicom: 

„Ja Dimitrija, koji se zovem i Zvonimir, pomoći 
Božjom kralj Hrvatske i Dalmacije, obvezujem se, obri- 
čem i obećajem tebi, opate Gebizone, koji si mi podielio 
kraljevsku krunu u ime papino, da ću nepromienjeno 
vršiti sve, što mi tvoja svetost bude naložila. U svem i 
svačem čuvat ću vjeru apostolskoj stolici i neopozovno 
ću braniti, što su u ovoj krayevini toli apostolska sto- 
lica koli poslanici njezini odredili, i što će još odrediti. 
Gojit ću pravdu, branit ću crkve, i brinut ću se za pr- 
vience, desetine, i sve, što crkvu ide. Nastojat ću oko 
življenja biskupa, svećenika, djakona i poddjakona, da 
čisto i dostojno žive; štitit ću siromake, udove i sirot- 
čad ; priečit ću nedopuštene brakove medju rodjaci, usta- 
novit ću zakonito vjenčanje prstenovanjem i blagoslovom 
svećeničkim, a ustanovljeno ne ću pustiti da se razrieši. 
Protivit ću se prodaji ljudi, te ću se Božjom pomoći po- 
kazati pravedan u svem, što je pravo. Uza to odredjujem 
po savjetu svih mojih velmoža, da se svake godine na 
uzkrs plati sv. Petru iz kraljevske blagajne danak od 
dvie sto byzantskih dukata, te želim i nalažem, da ovo 
čine i moji nasljednici. Osim toga poklanjam, prepuštam 
i potvrdjujem apostolskoj stolici samostan sv. Gregorija, 
koji se zove Vrana, i sve blago, što ga ima : naime sre- 
brni kovčeg, u kojem je sv. tielo blaženoga Gregorija, 
zatim dva križa, kalež i patenu, dvle zlatne krune dra- 
gulji obložene, evangjelje u srebro vezano; napokon još 
pokretna i nepokretna dobra (samostana), da bude taj 
samostan za uviek svratiste poslanika sv. Petra, i posve 
u vlasti njihovoj. Pošto je dalje Bogu služiti isto, što i 
kraljevati, predajem se i preporučam u tvoje ruke mjesto 
u ruke sv. Petra i našega gospodara pape Gregorija i 



125 

iyegovih nasljednika; i ovu zavjemicu potvrdjujem pri- 
segom. Ja dakle Dimitrija Zvonimir, Božjom pomoći i 
darom apostolske stolice kralj, bit ću od ovoga časa 
vazda vjeran sv. Petru i mojemu gospodaru Gregoriju i 
zakonitim mu nasljednikom, ne ću sudjelovati ni riečju ni 
činom, da budi on ili budući pape iza njega ili poslanici 
njihovi život ili uda izgube, ili da budu zarobljeni; i 
savjet, koji bi mi povjerili, ne ću nikome na njihovu štetu 
odkriti. Kraljevstvo pako, koje mi se predaje po tvojoj 
rud, opate Gebizone, uzdržat ću vjerno, te ga ne ću ni- 
kako odvratiti od apostolske stolice. Gospodara mojega 
papu Gregorija i njegove nasljednike, a i poslanike pa- 
pinske, dodju li u moju oblast, primat ću častno, i če- 
stito ću s njimi postupati, i tako ih odpraviti , te odkle 
god bi me zvali, služit ću im bez krzmanja, koliko ću 
moći. Tako mi Bog pomogo!" — 

Krunisanje bješe tim obavljeno. Novovjenčani kraJj 
podje na to s množtvom velikaša i biskupa u kraljevske 
dvore na polju solinskom, da predsjeda velikomu i ma- 
lomu saboru. Hrvatski bani i župani pokloniše mu se 
prvi, a zatim mu se zavjeriše biskupi i načelnici latin- 
skih gradova u ime Dalmacije. Sabor potraja nekoliko 
dana. Bilo je tu rane prošlih nemira i smutnja izviđati, 
zatim mnoge razmirice i priepore izravnati. S4m Zvo- 
nimir prednjačio je svima : on se izmiri s porodicom pri- 
jašnjega kralja Slavića, pače zadrža njegova bana Petra 
Svačića za svoga prvoga bana. Za njegovim primjerom 
povedoše se i velmože kraljevstva, pa tako se svrši so- 
linski sabor obćim pomirenjem. Zvonimir nadari ovom 
prilikom takodjer neke od svojih pristaša obilnimi da- 
rovi. Prvostolniku splitskomu Lovrincu, koji je možda 
najviše doprineo, da ga je zapalo priestolje hrvatsko, po- 
tvrdi darovnice, koje su nekad nadbiskupiji splitskoj po- 
dielili blage uspomene knezovi Trpimir i Mutimir. 

Čudna li su čuvstva obuzela negdje Đimitiigu Zvo- 
nimira, kad je krunitbeno slavlje utihnulo i sabor se 
razišao, a on se opet desio sam u kolu porodice svoje 
i vjernih svojih. Vidio je, kako mu se je izpunila davna 
želja, kako sjedi na priestolu hrvatskom! Zemlja mu je 
bila uredjena, mir i poredak vladaše svagdje, a obće 
pomirenje na saboru solinskom ukriepilo ga, da će ta 
sloga i dalje trajati. Možda ga je jedino ponešto smetalo, 
što se je poradi priestola hrvatskoga proglasio gotovo 
podanikom rimskoga pape Gregorija VII., te mu prisegao 
vječnu vjeru i odanost. Ali i s toga mogao se je lako 
primiriti, kad je svratio pogled na druge evropske države, 
poimence na moćnu njekad i veliku državu njemačku. 

Upravo u onaj čas, kad je hrvatski narod pod stie- 
gom i zakriljem rimskoga pape birao i krunio Zvonimira 
svojim kraljem, dogadjahu se u Njemačkoj čudne stvari. 
Silni car i kralj njemački Henrik IV., koji nikako nije 
htio da pristane uz osnove pape Gregorija VII., pače 
mu se živo opirao, stradaše sada ljuto. U kratko vrieme 
naime umio je Gregorije naći si u Niemaca toliko pri- 
staša, da se je u samoj Njemačkoj digla velika stranka 
proti kralju Henriku. Bijaše polovicom listopada 1076., 
upravo u vrieme, kad se je slavilo krunisanje u Hrvat- 
skoj. Veliko se čislo njemačke gospode sastalo na sabor 
u Triburu, a pristaše rimske stolice razpravljali sasvim 
ozbiljno, nebi li svoga kralja Henrika IV. svrgli s prie- 
stola, pa izabrali za kralja čovjeka, odana stolici rimskoj. 

Zato su plemenita gospoda hrvatska, koja se sa kruni- 
sanja i solinskoga sabora povratiše kucam svojim, mogla 
biti sretna i zadovoljna, što je malena inače država hr- 
vatska uz pripomoć rimskoga pape postala sada ravna 
većim državam kršćanskim. Zato ih i nije ni najmanje 
zaboljela glava, što je novoga kralja hrvatskoga osjenčala 

ruka strana opata, jer su se malo ne svi vladari onoga 
vieka gotovo natjecali, da od pape dobe znakove kra- 
ljevske vlasti i časti. Englezki i danski kralj upravo su 
se ponosili time, što su bili pod „zakri^jem sv. Petra ^ 
i papinske stolice, a i Boleslav Smjeli, kralj po\jski, po- 
nosio se, što je primio krunu od Gregorija VII. Čak i 
veliki knez ruski Igaslav, koji stolovaše u Kijevu gradu, 
upravo se trudio, da mu papa bude prijatelj i zaštitnik ! 
Dimitrija Zvonimir poklonio se Božjemu namjestniku 
na zemlji, a tim je izašlo kraljevstvo hrvatsko na glas 
niedju kršćanskimi puci i državami. A Zvonimir ostao 
vjeran svojoj zakletvi, dokle je god živio njegov zakrilnik 
Gregorye VII. Zvonimir pomagao papu i oružjem u ruci, 
kad je ovaj ljutu borbu zapodjeo s njemačkim kraljem 
Henrikom IV. Zato bi papa svakom prigodom priskočio 
u pomoć svome štićeniku, kad bi mu god pogibija za- 
prietila. Kad se je g. 1079. drznuo neki Veselin, da se 
digne na Zvonimira, eto umah pape, gdje prieti goro- 
padniku: „Veseline, plemeniti viteže! Znaj, da ti se 
veoma čudimo, što se ti, koji si odavna obrekao vjeru 
sv. Petru i nama, spremaš na ovoga, koga je apostolska 
vlast postavila za kralja u Dalmaciji. S toga te opomi- 
njemo i u ime sv. Petra zapoviedamo ti, da se više ne 
usudiš podići oružje na ovoga kralja. Što god učiniš 
njemu, znaj da si učinio apostolskoj stolici. Ako misliš, 
da imaš što proti njemu, valja ti u nas izprositi sud, te 
racije čekati na pravicu, nego li svoje ruke oružati na 
njega i tako uvriediti apostolsku stolicu. Ako li se ne 
pokaješ za svoju drzost, nego se usudiš raditi prikomo 
proti zapoviedi našoj, tada znaj nesumljivo, da ćemo 
mač bi. Petra izvući na tvoju drzost, te iyim, ako se ne 
opametiš, kazniti preuzetnost tvoju i svih onih, koji te 
budu u tom pomagali. Budeš li pako po razboru po- 

slušao, kako se kršćaninu pristoji, tada ćeš ko pokoran 
sin steći milost bi. Petra i blagoslov apostolske stolice". 

Ali doskora osvanuše crni dani za papu Gregorija 
Vn. Njemački kralj svladao papine pristaše a svoje pro- 
tivnike u Njemačkoj, onda digo vojske, pa će u Italiju, 
da se osveti Gregoriju. Pao pod Rim, pa obsrjeo papu u 
njegovoj priestolnici. No papa ne klonu duhom. On mu- 
ževno uztraja, te se ne dade uplašiti, a u isti čas diže 
iznova na noge svoje pristaše u Njemačkoj, da tako pri- 
sili kralja na povratak u domovinu. Svi, vladari Evrope 
neka pomognu papinovcem u. Njemačkoj, a najpače hr- 
vatski kralj Dimitrija Zvonimir, i njegov sura ugarski 
kralj Ladislav. I oba se kralja zaista složila, te g. 1082. 
provalila u njemačku tad pokrajinu Korušku, gdje je 
Henrikovu stranku vodio vojvoda Leopold. Kažu njemačke 
knjige, da je Zvonimir izprva bio dobre sreće, no na 
posljedku da je Leopoldo izagnao hrvatske čete iz svoje 
vojvodine, pa da nije bilo nove magjarske vojske u pomoć, 
nastradala bi i sama Hrvatska. No tako se hvale Nieraci, 
a od Hrvata nije nitko zapisao, kako je u istinu bilo. 
Tri godine zatim, dne 25 svibnja 1085. umre veliki 
papa Gregorije VII. 

Ma da je Dimitrija Zvonimir koji put pomagao svoga 
zaštitnika Gregorija, ipak je inače bio prijatelj mira. Više 
puta spominje se u njegovih spisih, kako je bio sretan, 
kad mu je „osobitom milosti Božjom vladao mir i tišina 
u čitavom kraljevstvu". Tada bi Zvonimir obilazio kra- 
ljevinom svojom od rieke Drave i otoka Krka pa na jug 
do neretavske zemlje, dieleći pravdu i milosti, podižući 
samostane, crkve i ine zadušbine. Tako pohodi jednom 
na otoku Krku samostan sv. Lucije, gdje su živjeli re- 
dovnici sv. Benedikta, a pristaše slovjenskoga jezika u 
crkvi. Da Zvonimir nije progonio pope glagolaše, naj- 
bolje se vidi, što je upravo ovaj glagolaški samostan na- 

dario zemljom ili „ledinom'*, što se još i danas može 
čitati na kamenu u crkvi sv. Lncije na otoku Krku. 

Najznamenitije djelo Zvonimirova vladanja u Hr- 
vatskoj jest gradnja i {osveta stolne crkve biskupa hrvat- 
skoga u Kninu. Još za Zvonimirovih predšastnika naime, 
a u ono doba, kad su dalmatinski gradovi bili u vlasti 
mletačkoj, osjeti se potreba, da se u Hrvatskoj osnuje 
nekoliko novih biskupija. Tako biše još prije Petra Krie- 
simira utemeljene tri biskupije : ninska (obnovljena), bel- 
gi'adska i kninska sa sielom u gradovih istoga imena. 
Najznatnija, najbogatija i najprostranija od ovih triju 
biskupija bijaše kninska u gradu Kninu ; ova se je po- 
sebice već od g. 1043. zvala hrvatska biskupija, 
te je obuhvatala gotovo svu zemlju Hrvata, tako da je 
na sjeveru dopirala upravo do Drave. Biskup hrvatski 
u Kninu bio je veoma znamenita ličnost na kraljevu 
dvoru: on je sliedom sliedio svoga kralja i njegov dvor, 
on je bio predstojnik kraljevsko pisare, te je u ime kra- 
ljevo izdavao povelje i izprave. 

Ovi dakle hrvatski biskupi, kojim je bilo sielo u 
hrvatskom gradu Kninu, poželješe, da bi imali dostojne 
dvore i što veličanstveniju stolnu crkvu. Biskupski dvori 
biše podignuti izvan gi*ada u krasnom predjelu, koji se 
i danas još zove „Biskupija" ; a malo podalje poče se 
još za Kriešimira Velikoga ili prije njega graditi veli- 
čanstvena stolna crkva na čast blažene djevice Marije. 
Prvih godina Zvonimirova vladanja bi dovršena, a g. 
1078. slavila se posveta njezina. Na tu slavu dodjoše 
svi biskupi hrvatske države, na čelu im prvostolnik split- 
ski Lovrinac, zatim mnogo svjetskih velmoža, župana i 
vlastele, da i skm kralj Zvonimir, koji se nastani u svom 
kraljevskom dvorcu. Došlo i mnogo pobožnoga puka, i tako 
bi uz veliko slavlje posvećena stolna crkva hrvatskoga 
biskupa Petra, kojega se ugled bješe tim silno podigao. 

' r 

Ma da je Zvonimir cienio hrvatskoga biskupa Petra, 
a uz to dopuštao i hrvatskim popovom, da po rimskom 
obredu Bogu slavu poje u slovjenskom jeziku, ipak je 
ponajglavnije slušao savjete latinskoga svećenstva i nji- 
hova glavara, nadbiskupa splitskoga. Može se reći, daje 
prvostolnik Lovrinac bio zaista piTi čovjek u hrvatskom 
vladanju. On je bio vazda uz kralja Zvonimira, koji ga je 
nazivao „svojim duhovnim otcem". Čini se, da se je nad- 
biskup Lovro i u svjetskih stvarih svojim ugledom po- 
digao nad iste vojvode i bane, koji su još za Petra 
Kriesimira bili prvi doglavnici kraljevi. Upravo silni 
upliv latinskoga svećenstva i tiesna sveza Hrvatske sa 
zapadnimi državami učiniše, da je Zvonimir i u drža- 
vnom životu počeo uvadjati mnoge njemačke, francuzke 
i talijanske običaje i uredbe. Za prijašnjih kraljeva hr- 
vatskih ne bijaše nikakove razlike medju hrvatskim 
plemstvom ; za Zvonimira poče se naše plemstva prvi put 
dieliti na više razreda: na barune (barones), velmože 
(primates) i knezove (comites). Isto tako počeli su stare 
hrvatske župane nazivati latinskom rieči comes (komeš). 
Nadalje smaiyena bi znatno i banska vlast. Bani hrvat- 
ski, kakono no Petar Svačić spominju se doduše, ali 
ne utječu više toliko u poslove kraljevstva, koliko prije. 
Zato nalazimo dva nova činovnika: Jakova, vojevodu 
pomorskoga u bivšoj oblasti Neretvi, i kraljevskoga na- 
mjestnika (vikara) Pribimira. Zvonimir se napokon pro- 
zvao „kraljem po Božjoj milosti", htijući valjda pokazati, 
da nije više prvi medju banovi i da svoju kraljevsku 
vlast nije primio od naroda, nego od Boga, pa da zato 
ne mora mnogo slušati, što hoće bani i župani. 

Inače je Zvonimir vladao pravedno i dobro. Ima 
više prilika, gdje je pokazao, kako ljubi pravdu. Je- 
dnom zgodom pokuša bribirski župan Strezinja, da samo- 
stanu sv. Ivana u Belgradu otme neki posjed. S toga 

86 porodi pravda međju Strezinjom i opatom toga ma- 
nastira Petrom. Oba odoše u Nin pred Zvonimira na 
sud. Pošto se pred kraljem iztužiše, izreče tepčija Do- 
minik u ime kraljevo osudu, a posjed ostade i dalje 
samostanu sv. Ivana. Drugom prilikom opet darova sam 
kralj svome ujaku Stresi neke zemlje oko planine Mo- 
sora. Zvonimir naime mišljaše, da su te zemlje kraljev- 
ske i da s toga njemu pristoji pravo, da radi s njimi 
po volji. Ali zemlje bijahu svojina samostana sv. Petra 
kod Solina, pa kad ih je Stresa silom stao otimati sa- 
mostancem, podje opat samostana u Šibenik do Zvoni- 
mira. Kad mu ovdje dokaza, da je samostan sv. Petra 
ove zemlje kupio, opozove kralj svoju darovnicu, zaprietiv 
oštro svakome, koji bi se usudio dirati u svojinu ovoga 
samostana. 

Kako je Dimitrija Zvonimir bio dobar i pravedan, 
nije čudo, da ga je osobito puk ljubio i da ga se je i po- 
slije smrti zahvalno spominjao Pa baš prema pučkomu 
pričanju slavi i jedna stara knjiga hrvatska vladanje 
kralja Zvonimira ovimi riečmi: „I osta kraljem Zvoni- 
mir, koji pošteni kralj, sin dobroga spomenuća, poče 
crkve veoma štovati i ljubiti. I poče dobre pomagati, a 
progoniti zle. I bi od svih dobrih poljubljen, a od zlih 
nenavidjen, jer ne mogaše zla vidjeti. I tako ne biše on 
Z2i Hrvate, zašto oni ne će biti dobrotom dobiti, da bolji 
su pod strahom. I za dobroga kralja Zvonimira biše 
vesela sva zemlja, jer biše sva puna i urešena svakoga 
dobra, i gradovi puni srebra i zlata. I ne bojaše se 
ubogi, da ga izjede bogati, i nejaki da mu uzme jaki, 
ni sluga da mu učini nepravo gospodin. Jer kralj svih 
branjaše, zašto ni samo bezpraveđno ne posjedaše, tako 
ni inim ne dadiše. I tako veliko bogatstvo biše, tako u 
Zagorju kako u Primorju, za pravednoga kralja Zvoni- 
mira. I biše puna zemlja svakoga blaga, i biše više 

vriedna ureha (ures) na ženah i mladih Ijudih i na ko- 
njih, ner inada sve imanje. I zem^a Zvonimirova biše 
obilna svakom razkoši, ni se nikoga bojaše, ni jim ni- 
tkore niogaše nauditi, razmi (osim) gnjev gospodina Boga, 
koji dodje svrhu ostatka njih, kako pismo govori: „Otci 
zobaše kiselo groždje a sinovom zubi utrnuše." 

Čini se, da je Dimitrija Zvonimir još od god. 1086. 
poboljevao, jer nalazimo u to vrieme kraljevskoga na- 
i^jestnika Pribimira, kako izvršuje njegovu vlast. No 
malo zatim, negdje g. 1088. umrie Zvonimir, te bi po 
svoj prilici sahranjen poput Petra Kriešimira u kraljev- 
skoj gi^obnici na solinskom polju. Kasnija priča medju- 
tim umije pripoviedati, da Zvonimir nije umro nara- 
vnom smrti, nego da su ga ubili Slovinci, naime žitelji 
slovinske banovine, gdje je za Kriešimira banovao. Stari 
hrvatski spisatelj Tomašić priča to ovako: Kralj Zvoni- 
mir bio je čovjek veoma hrabar, i veoma vješt vojnik, 
a osobito gorljiv branilac vjere kršćanske. Za to odluči 
on podići veliku vojsku, te poći na daleki iztok i oteti 
i osloboditi grob Spasiteljev, koji bješe spao nevjernikom 
u ruke. Zapovjedi dakle svojim podanikom pod vjeru, 
da pograbe oružje i da se spremni saberu na Petrovu 
polju. Kad su medjutim Slovinci razumjeli zapoviedi i 
nalog kraljev, bude im žao žena i djece njihove, pa 
uzeše govoriti: „Šta radi taj kralj, nikad više ne ćemo 
vidjeti djece, ženž ni domovine svoje. A zašto nas zove 
i puti, da predjemo preko mora (u daleku zemlju)?" Na 
to skloniše nevriedni Slovinci kraljeva tajnika i ujedno 
peharnika mu Tadiju Slovinca, da ubiju kralja. Ovi 
udjoše 20. travnja pod kraljev šator, te ubiše Zvonimira 
na istom polju kraj crkve sv. Cecilije. Prije smrti svoje 
dade smrtno ranjeni kralj sve svoje podanike dozvati 
preda se, te izusti ove rieči: „Oj vi nevjerni Slovinci, 
tko vas je zasliepio te me ubiste?" A zatim: „Oj vi 

vjerna braća moja Hrvati i Dalmatinci, iz dubine srca 
žalim, što sam posljednji vaš kralj, i što ćete odsad biti 
podanici tudjim kraljem i knezovom". Ovo govoreći iz- 
dahnu, te bi sahranjen u kninskoj crkvi sv. Bartolomeja 
kraj velikoga žrtvenika. Oj nesretna Hrvatsko, kad si 
tolika i takova kralja izgubila!" 

Niti je Zvonimir poginuo priekom smrti niti je on 
bio upravo posljednji kralj hrvatski; ali je bio doista 
zadnji veliki kralj Hrvata, pa se je narod za 
kasnijih burnih vremena rado sjećao liepa mira i sigur- 
nosti za vladanja njegova. Čak još g. 1527. spominjali 
su se djedovi naši na saboru u Cetingradu, da je Hr- 
vatska za kralja Zvonimira bila svoja, i da je kasnije 
nije nitko nikad pridobio ni oružjem ni silom. 



14. Petar Svačić i Koloman. 

(1091-1102.) 

Dimitar Zvonimir imao je sa svojom ženom Jelenom 
Liepom, ugarskom kraljevnom, sina Radovana, koji je g. 
1078 — 1083 pratio otčev ki'aljevski dvor te pomagao 
otca u državnih poslovih. No zadnjih godina Zvonimirova 
vladanja ne spominje se više kraljević Radovan, po svoj 
prilici da se je još prije otca razkrstio sa svietom i 
lego u grob. Tako ostade iza kralja Zvonimira samo 
njegova udovica Jelena Liepa. 

Tko će sada biti hrvatski kralj? Od slavnoga roda 
Kriesimirovića živio je još jedan jedini koljenac, po imenu 
Stjepan, kome bješe još Petar Kriesimir namienio prie- 
stolje hrvatsko, te ga u to ime g. 1066 imenovao voj- 
vodom hrvatskim. No po smrti Kriesimirovoj ote Stje- 
panu priestolje najprvo Slavić, a kad je Slavić dopanuo 
normanskoga sužanjstva, ne mogaše opet sjesti na prie- 

stolje, jer ga bješe shrvala ljuta bolest. Tako postade 
kraljem Dimitrija Zvonimir, dočim se kraljević Stjepan 
zavuko med skromne zidine samostana sv. Stjepana kod 
Solina, da u miru Božjem dočeka zadi\je dane svoje. 
Kako mu je pri duši bUo, razabiremo iz njegove daro- 
vnice od g. 107.8, kojom on u prisuću kralja Zvonimira, 
kraljice Jelene Liepe i kraljevića Radovana obdari sa- 
mostan sv. Petra, u koji se bješe sklonio. U toj daro- 
vnici govori Stjepan ovako: „Ja Stjepan, nekad svietli 
vojvoda Hrvata, pritisnut težkom bolesti dozvah k sebi 
častne svećenike kraljevstva hrvatskoga, da mi nadju 
lieka za moje griehe. Po njihovu svjetu pobrinuh se, te 
se dadoh prenieti u samostan sv. Stjepana. Ovdje se 
odrekoh svih časti svojih, i odabrah si grobnicu, preporu- 
čivši se opatu samostana, da me spominje u svojih mo- 
litvah". Stjepan dakle bijaše težko bolestan i pripravljaše 
se na smrt ; zato se i zakloni u samostan, što ga sagradi 
kraljica Jelena, da tamo uz kraljevske grobnice djedova 
i pradjedova svojih sprovede zadnje dane tužnoga žica 
svoga. I zbilja, za čitave vlade Zvonimirove nema Stje- 
panu ni traga ni glasa. On ostade u zabiti, budi da je 
neprestance poboljevao, budi da nije htio pačati u syjetske 
posle, pošto se bješe svieta odreko. Ali kad je Zvonimir 
umro ne ostavivši mužkoga poroda, tada navali sav hr- 
vatski narod, a i Latini, da Stjepan ostavi tihe samo- 
stanske zidine i da sjedne na priestol djedova svojih. 
Pa tako morade Stjepan izaći iz samostana, te bi od 
čitavoga naroda za kralja proglašen i svečano okrunjen. 
Stjepan II. pisao i zvao se je poput predšastnika 
svojih „Božjom milosti kralj Hrvata i Dalmatinaca". Oko 
njega sabrala se u gradu Šibeniku po izbor kita svje- 
tovnih i duhovnih velmoža, da mu se poklone i da čuju 
njegove zapoviedi. Bijaše tu nadbiskup Lovrinac, biskup 
trogirski Ivan, vojvoda pomorski Jakov, župani: bribirski. 

cetinski, zagorski, poljički, dridski, zastobrinski ; — a uz 
ove sila plemstva svih razreda. 

Na nesreću Hrvata vladaše Stjepan II. samo dvie 
godine. On umre koncem g. 1090 ili početkom 1091., a 
na to nastane u vladanju hrvatskom silno komešanje, 
silne smutnje, koje se na posljedku završiše tako, da je 
Hrvatskom i Dalmacijom zavladao kralj tudjega jezika 
i porietla, kralj, kome je matica zemlja bila druga kra- 
ljevina, naime Ungarija. 

Kako je naime smrću Stjepana II. izumrla slavna 
porodica KriesJmirovića, zapade sada hrvatske velmože 
i glave hrvatskih plemena težka zadaća, da biraju no- 
voga kralja i novu kraljevsku porodicu. Ali hrvatska se 
gospoda ne mogoše nikako složiti. razdoru, koji se bješe 
sada u Hrvatskoj pojavio, priča se ovo: „Pošto je sav 
kra\jevski rod izumro, nije više bilo nikoga, koji bi imao 
u hrvatskom kraljevstvu zakonito nasliediti. Poče indi 
medju svimi velikaši kraljevstva nastajati velika nesloga. 
Raztrgani na stranke sad si je ovaj a sad onaj iz puke 
pohlepe za vladanjem prisvajao vladavinu zemlje, nastaše 
nebrojene otimačine, plačkanja, umorstva i legla svih 
opačina, jer nije prestajao dnevice jedan drugoga progo- 
niti, napadati i ubijati. Bijaše u to vrieme jedan hrvatski 
velmoža, koji bješe od svojih drugova i suplemenika pro- 
gonjen mnogimi uvredami i mnogimi štetami, pa ne na- 
dajući se, da bi se inače mogao toliku zlu oprieti, ode 
u Ungariju. Tamo stupi pred kralja Ladislava (brata 
hrvatske kraljice Jelene Liepe), te ga uzme nagovarati 
i putiti, da podje osvojiti kraljevinu Hrvatsku, i pokoriti 
ju svome gospodstvu, uvjeravajući ga pouzdano, da bi to 
mogao lasno izvesti, pošto je kraljevstvo izpražnjeno i 
ostalo bez zaštite kraljevske moći". Ugarski neki Ijeto- 
pisac piše opet ovako: „Zvonimirova udovica (Jelena), 
sestra kralja Ladislava, progonjena mnogimi nepravdami 

od neprijatelja svoga pokojnoga muža, zaiska u ime Isusa 
Krista pomoć od svoga brata, kralja Ladislava". 

Obje viesti kažu, .da je iza Stjepana II. bilo u Hr- 
vatskoj mnogo smutnja i gotovo bezvladje i da niesu znali, 
koga će za kralja priznati, pošto je bilo mnogo takmaca. 
No bila je u kraljevstvu i taka stranka, koja je radila 
za ugarskoga kralja Ladislava, a toj se stranci pribra- 
ah u prijatelji i pristaše Zvonimirove udovice Jelene. Ne 
znamo, kako su se strančari medju sobom ponieli, ali to 
se znade, da se je na pristaoce Ladislavljeve podigla 
druga stranka, koja je podigla na priestolje domaćega 
sina, naime bivšega bana Petra od plemena Svačića. 
Tako bi bar dielomice priznat kraljem Petar Sva6ić, ko- 
jega je pleme bilo tad najuglednije i najsilnije u Hrvat- 
skoj. Čim je postao kraljem, odabra si za priestolnicu 
jako utvrdjeni grad Knin u sredini zemlje, da bi odavle 
lasnije odolievao suparnikom svojim. 

Ako je ugarski kralj već odprije bio donekle sklon, 
da se odazove svojim pristaocem i prijateljem sestre 
Jelene, nije više krzmao čuvši, da je jedna stranka 
hrvatska uzvisila Petra Svačića na kraljevsku čast. La- 
dislav vladaše iza smrti brata Bele (1077) Ugarskom 
sretno i moćno. U pape bješe izhodio, da je rimska sto- 
lica prvovjenčanoga kralja ugarskoga Stjepana i sina mu 
Enierika proglasila svetcima, a na to utvrdi u svojoj 
kraljevini kršćansku vjeru i zapadnu prosvjetu. Godine 
1086 sretno suzbije Polovce (Plavce) ili Kumane, koji 
bjehu u Ugarsku provalili, a g. 1087 ćutio se je toli jak, 
da je njemačkim knezovom nudio svoju vojenu pomoć. 
Sada se spremaše, da pođje na poziv jedne stranke u 
Hrvatsku. On nije išao, da Hrvatsku osvoji ko neprija- 
telj, nego je, kako ugarski Ijetopisac tvrdi, tražio samo 
svoje pravo. Jer je njemu po vladalačkoj pravdi 
pripadala (hrvatska) baština, pošto mu je 

kralj Zvonimir bio u prvom stupnju svojte, 
a nije za sobom ostavio baštinika". 

Ovako misleći predje Ladislav g. 1091 negdje blizu 
Vaške riiku Dravu i provali u banovinu slovinsku, te 
udari putem prema jugozapadu, prema starome gradu 
Sisku. Kako je baš ovaj dio Hi'vatske ponajviše ravan, 
nije se narod mnogo odupirao. Ladislav redom zauze ta- 
mošnje župe slovinske s mjestima Dubravom i Čazmom, 
i dopre do utvrdjenoga grada Siska. Tu je bilo po svoj 
prilici borbe sa slo vinskim banom, te Je napokon i Sisak 
pao u ruke Ladislavove. Mnogo teže bješe magjarskiin 
konjanikom na jugu Kupe i Save. Već kod Gora neda- 
leko od današnje Petrinje bilo je ljutih okršaja, u kojih po- 
gibe Seledin, jedan od glavnih vojvoda magjarskih. Tako 
dopre Ladislav do Gvozda i htjede provaliti u bielo- 
hrvatsku banovinu. Hrvati bijahu doduše i ovdje nesložni, 
te se je svako pleme branilo za sebe, ali visoke planine 
i tvrdi klanci ne dadoše Ladislavu, da se pretuče. Bilo 
mu je uzeti klanac za klancem, grad za gradom, pa tako 
je toli slabo napredovao, da nije ni pravo u hivatsku 
banovinu zašao. U to mu stiže glas, da su sjedinjeni Ku- 
mani i Pečenezi s iztoka provalili u Ugarsku, pa zato 
morade ostaviti Hrvatsku i pohititi kući. Tamo odbije 
doduše Pečenege i Kumane, ali ne dodje više da nastavi 
vojnu u Hrvatskoj. 

Ladislav zadovolji se onim, što bješe g. 1091 osvojio, 
naime banovinom slovinskom medju Dravom i Gvozdom. 
Osvojenu ovu zemlju ne pridruži svojoj kraljevini Unga- 
riji, već ju ostavi samostalnu i dade joj za kralja svoga 
sinovca Alma, sina Belina. Tako se hrvatska država raz- 
dvoji: sjevernom kraljevinom upravljao ugarski kraljević 
Alrao, a južnom s glavnim gradom Kninom vladao Petar 
Svačić. Almo ostade u svojoj novoj kraljevini jedno četiri 
godine. On i stric mu nastojahu u to svom silom, kako 

bi u zauzetoj zemlji što bolje utvrdili svoje gospodstvo • 
i tako ju sasvim odvratili od ostale Hrvatske. Najzgod- 
nije činilo im se, da bi podigli posebnu biskupiju u slo- 
vinskoj zemlji ; ova pako nova biskupija da ne bude po- 
dložna hrvatskome biskupu u Kninu ni splitskome prvo- 
stolniku, nego poglavici biskupft u Ugarskoj. Negdje g. 
1093 dozvaše čeha Duha i učiniše ga prvim biskupom 
slovinskim. Stolica pako novoga biskupa ne će biti banski 
grad Sisak, pošto je bio valjda razvaljen, nego grad 
Zagreb nedaleko Save a na obronku zelene gore. 

Grad Zagreb spominjao se za prijašnjih stoljeća go- 
tovo nimalo, tek jednom napomenulo se mimogredce ime 
njegovo. U ovo doba izgledao grad po prilici ovako : Na 
briegu iznad potoka Medvešćaka, tamo gdje je danas 
gornji grad, stajala velika i čvrsta zgrada s kulami. 
Bio je to župni grad jedne slovinske župe, kojoj ne 
znamo za ime. Po ovom župnom gradu dobio je i sam 
brieg ime Gradec. Izpod grada bilo je u gorskoj dolini 
oveće mjesto s mnogo kuća i selišta, a samo je mjesto 
bilo ogradjeno nasipom. Pošto se u starom jeziku zvao 
nasip = greb, prozvano bi mjesto Zagreb, t. j. mjesto 
iza nasipa. U ovom dakle Zagrebu nastani se novi slo- 
vinski biskup Duh, te si poče graditi stolnu crkvu i 
dvore, u kojih će prebivati. Da bi pako novi biskup 
imao i dohodaka prema svojoj časti, pokloni mu kralj 
Ladislav velike posjede Čazmu i Dubravu sa svimi ze- 
mljami, šumami i kmetovi. Ovako postade slabo dosad po- 
znati Zagreb sielom biskupije, te se za kratko vrieme 
podiže nad sve druge gradove slovinske zemlje. 

Ali hrvatski narod mučno je podnosio, kad je gledao 
filovinsku banovinu u rukuh Almovih. Koncem g. 1094. 
ili početkom 1095., upravo u ono vrieme, kad je u Ugar- 
skoj umro kralj Ladislav, diže se sav narod na oružje. 
Borba nije dugo trajala. Almo bio je čovjek lakouman i 

prevrtljiv, odan više lovu i zabavi, nego li ozbiljnomu 
radu, pa s toga nije bio dosta jak, da zauzetu banovinu 
slovinsku posve smiri i trajno uzdrži. Čim je narod ustao 
na noge, morade Almo svoju kraljevinu ostaviti i preko 
Drave u Ugarsku pobjeći ; kraljevstvo hrvatsko pako raz- 
širi se opet na pjever do Drave. Protjerani kralj nije 
više ni sanjao o tom, da se povrati u Hrvatsku. On 
ostade u svojoj domovini, gdje mu stariji brat Koloman, 
postavši kraljem u Ugarskoj, podieli neku kneževinu u 
Ugarskoj, da njom upravlja. 

Tako bi slovinska banovina opet oslobođjena i sje- 
dinjena s materom zemljom. No zato se malo ne u isti 
čas odvrže od hrvatske države latinska Dalmacija. Već 
umah iza smrti kralja Stjepana II. osoviše se latinski 
gradovi na svoje noge, ne htijući više priznavati novoga 
kralja Petra Svačića. To dodje u zgodan čas mletačkomu 
duždu Vitalu Michielu, koji poželi da se vrate vremei^a 
Petra II. Orseola, i da se latinska Dalmacija opet po- 
kori mletačkoj obćini. Nešto mu pri tom pomagaše i car 
byzantski, ali najviše đoprinieše križari, koji su g. 109G. 
prolazili Hrvatskom i Dalmacijom, i na svome putu mnogo 
nasipa počinili. S toga se prepadoše latinski žitelji, pa 
za to gotovo željno dočekaše mletačke poslanike, koji ih 
dodjoše pozvati, da se dadu u zakrilje moćne mletačke 
obćine. I tako se zgodi, da su g. 1097. latinski gradovi 
dalmatinski pristali uz Mletke, pače još obećali, da će 
ovu obćinu pomagati svojim brodovljem, ako bi poslala 
svoju mornaricu na križarsku vojnu. Svi latinski gradovi 
prisegoše ovom prigodom duždu vječnu vjeru, a njihovi 
načelnici i biskupi podpisaše zavjemice, u kojih izticahu, 
da su se za to sklonili pod mletačko okrilje, „jer su se 
dovoljno osvjedočili, da im je prikladno i najsigurnije 
živiti pod vladavinom tolike gospode i ostati pod njiho- 
vom brižljivom skrbi i providnom zaštitom". 

Još se niesu Hrvati pravo razabrali od ovoga udarca, 
zaprieti im nova pogibija sa sjevera. U Ugarskoj vla- 
daše od g. 1095. kralj Koloman, sinovac Ladislavljev a 
brat Almov. Jedni Ijetopisci ugarski kažu za nj, da je 
bio prava rugoba u ljudskoj spodobi: razrok, rutav, ćo- 
rav grbav, hrom i jecav; drugi opet hvale daševne mu 
vrline, da je bio uljudjen i pismen, ozbiljan, trudoljubiv 
i podhvatna duha. Koloman u svem oponašaše strica 
svoga, pa htjede i Hrvatsku zauzeti, za koju ie mislio, 
da ga ide po pravu nasljedstva. No u prvi čas ne mo- 
gaše izvoditi želje svoje, a niti brata svoga Alma po- 
vratiti u slovinsku zemlju. Pače godine 1097., kad su 
križarske vojske prolazile Ugarskom, bilo mu tako tiesno, 
da se je čak i sprijateljio s hrvatskim kraljem Petrom 
Svačićem. Ove godine bješe si takodjer izprosio za ženu 
Busilu, kćer sicilskoga grofa Rogera I , pa kad je ova 
polazila svome vojnu u Ugarsku, izkrcala se je u hr- 
vatskom Belgradu, pa je onda hrvatskom zemljom prošla 
u Ugarsku. I slieđećih godina ne mogaše Koloman na 
to misliti, da osvoji Hrvatsku, jer se bješe umiešao u 
ruske posle, pohitivši u pomoć kijevskomu velikomu 
knezu proti nekomu udjelnomu knezu. Ali ovaj put 
prodje zlo: vojska ugarska bi razbita, te sam Koloman 
jedva živ uteče u svoju domovinu. 

Istom g. 1101. mogao je Koloman misliti na Hr- 
vatsku i raditi o tom, da ovo kraljevstvo pokori svojoj 
vlasti. Ali se poboja da bi mu osim kralja Petra Sva- 
čića mogli smetati i Mletčani, osobito kad bi uz Hr- 
vatsku posego i za Dalmacijom. U dobar čas dođje mu 
fi toga poziv mletačkoga dužda Vitala Michiela, koji mu 
je nudio prijateljstvo i savez toli proti Hrvatom koli 
proti Normanom u južnoj Italiji. Posavjetovavši se sa 
svojimi velmožami, prihvati objeručke savez s Mletcima, 
jer se nadaše ovako Mletčane zavarati, da bi u to mogao 

svladati osamljene Hrvate. Koloman sklopi s mletačkim 
duždom i pismeni ugovor, u kojem ima i ovo mjesto: 
„Ja Koloman, kralj Ugarske, držat ću od danas u bu- 
duće pravo i tvrdo prijateljstvo i suglasje s tobom Vi- 
talom Michielom, vojvodom mletačkim, dalmatinskim i 
hrvatskim, i podržavat ću s mojimi tebe i tvoje, i sve 
gradove, podložne tvojoj vojvodini, i sve tvrdje i mjesta, 
podvržena i poslušna vlasti tvojoj, i ne ću im nikako sme- 
tati. I ako bi tko od mojih izagnao ili uvriedio jednoga 
od vaših, te bi to ostalo nekažnjeno, popravit ću u roku 
od trideset dana. — Ali jer velmože i starješine su- 
mljaju, imadem li tebe (dužda) zvati vojvodom Hrvatske 
i Dalmacije, to ja za podržavanje prijateljstva, kao što 
je ustanovljeno, hoću a i želim, kako bi se od tebe i 
tvojih, a isto tako i od mene i mojih svaka dvojba što 
prije uklonila, da se jedan drugomu nipošto ne opiremo 
u nijednom slučaju, gdje se može izvjestno dokazati, što 
ide tebe po tvojih, a mene po mojih predšastnicih". 

Iz ovoga se ugovora jasno razabire, da se je Kolo- 
man, prije nego će se oboriti na Hrvate, htio osigurati 
u Mletcih, koji su si takodjer prisvajali neka prava na 
Dalmaciju, pa mu ga s toga mogli smetati u njegovih 
poduzećih. Upravo za to ne htjede on nijekati duždu 
pravo na Dalmaciju, već privoli, da svaki ostane pri 
svome, ne bi li ovako Mletčane lukavo nadmudrio, da 
skrštenih ruku glede, kad će on vojevati s Hrvati. 

Sad tekar 1102. spremi se Koloman, da zauzme 
Hrvatsku. Skupivši vojsku povede ju do Drave. Ali do- 
šavši ovamo bolan spazi, da se je tu velika hrvatska 
vojska sabrala i da se sprema na ođpor. Ne će mu biti 
onako lako, kako no nedavno stricu Ladislavu, koji je 
gotovo bez zapreke zauzeo slovinsku zemlju od Drave 
do Gvozda. Takoj slozi Hrvata nije se Koloman nadao. 
Ma da je bio hrabra srca, ipak poče razmišljati, kako je 

bojna sreća nestalna, i kako mu je ovaj put izašo u susret 
čitav narod, a ne nesložna plemena. Pa tako mu mune 
glavom misao, ne bi li pokušao, da poluči ono mirnim 
putem i sporazumkom, za što bi možda zalud krv pro- 
lievao. Ne htjede za to zametnuti boja, nego pošalje 
k Hrvatom preko Drave svoje poslanike, neka se s njima 
prijateljski pogadjaju i onda ugovor sklope. Ako su Hrvati 
voljni priznati njegovo nasljedno pravo po tetci Jeleni, 
ako ga hoće za svoga kralja, čemu da se onda krv pro- 
lieva? 

Poslanici Kolomanovi dodjoše u tabor hrvatski i 
doglasiše poglavicam i vojvodam vojske, što želi kralj 
ugarski. Vojvode hrvatske sazvaše na to narod, kako je 
stajao pod oružjem, u sabor, te se po starom običaju 
hrvatskom viećalo, ima li se Koloman i njegovi zakoniti 
potomci posaditi na hrvatski priestol, to jest, ima li se 
priznati, da je pravo na hrvatsko kraljevstvo po Zvoni- 
mirovoj ženi prešlo na porodicu ugarskih Arpadovića? 
Kako se je viećalo, ne znamo; ali odlučeno bi, da se 
Petar Svačić mora odreći priestola, a da se onda ugo- 
vara s Kolomanom. Sabor dakle prihvati poruku Kolo- 
manovu, te pošalje k njemu dvanaest svojih poglavica, 
naime starješine dvanaest plemena hrvatskih. Bijahu to : 
knez Juran od plemena Kačića, knez Ugrin od plemena 
Kukara, knez Mrmoi\ja od plemena Šubića, knez Pribi- 
sav od plemena Čudomerića, knez Jurina od plemena 
Svačića, knez Petar od plemena Mogorovića, knez Pavao 
od plemena Gušića, knez Martin od plemena Karinjana 
i Lapčana, knez Pribisav od plen^ena Poletčića, knez 
Obrad od plemena Lačničića, knez Ivan od plemena 
Jamometića i knez Mironja od plemena Tugomerića. Ovi 
dakle knezovi odoše u tabor kralja Kolomana, da mu 
kažu, što je sabor ustanovio. Kralj ih primi vele častno, 
pozdravi ih cjelovom mira, i začne s njima pregovarati. 

Kaže stara predaja, da je sporazumku mnogo doprineo 
zagrebački biskup, koji je mnogo vriedio u Kolomania. 
Hrvatske se starješine s kraljem pogodiše, a na to po- 
djoše i Hrvati i Koloman u grad Križevce, g4je bi i 
pismo sastavljeno, na koje prisegoše i Hrvati i Koloman. 

Ovim ugovorom ili pismom priznaše Hrvati Kolo- 
mana za zakonitoga kralja Hrvatske i Dalmacije (ili 
hrvatske države). Koloman pako zavjetova se, da će šti- 
titi i braniti sva prava hrvatskoga kraljevstva, da će 
hrvatska plemena ostaviti, neka živu po starih običajih 
svojih, a da ne će nikakove daće plaćati kralju za svoje 
posjede. Starješine hrvatskih plemena opet obrekoše, da 
će kralja pomagati sa svojimi đružinami tako, da će 
svaki od njih dovesti za rata kralju u pomoć po deset 
momaka, i to do Drave, naime do medje kraljevstva o 
svom trošku, a preko Drave o kraljevu trošku. Još bi 
za cielo ugovoreno, da će se kralj i nasljednici vazda 
posebice kruniti krunom hrvatskom, da ne će u Hrvatsku 
naseljivati tudjinaca, da će dolaziti u zemlju na . sa- 
bore, da ne će dokinuti banske ni vojvodske 6asti, a 
možda i to, da će što prije povratiti hrvatskomu kra- 
ljevstvu latinske gradove Dalmacije, koji su u taj čas 
bili u vlasti mletačkoj. 

Kralj Koloman poleti sada na jug prema moru. No 
prešav Savu i Kupu uvjeri se, da ima još hrvatskih župa, 
koje ne će da znaju za njega i koje vole razkralja Petra 
Svačića. I zaista pribere Petar Svačić svoje prijatelje i 
pristaoce, te se odupre Kolomanu u predjelu, što je 
medju Kupom i Gvozdom. Bijaše tu ljute borbe i proli 
se mnogo krvi, dok napokon prevlada Koloman, po- 
magan hrvatskimi četami. Nakon očajne borbe pade i 
sam Petar Svačić u planini, koja se po njem za sva 
vremena prozvala Petrova gora. On pade tužno, a s njim 
i nekadanja neovisnost kraljevstva hrvatskoga. 

Bješe to godine 1102. Preko Iješina Petrovih junaka 
stupi Koloman na tlo hrvatske banovine tražeći svagdje, 
da mu se narod pokori. Poslije krvavog sukoba u Pe- 
trovoj gori nije mu s6 nitko više opirao, i tako mu 
sretno podje za rukom, da zauzme svu slovinsku i hr- 
vatsku zemlju sve do Neretve i gradova dalmatinskih. 
Na to sazove veliki sabor Hrvata u gradu Belgradu. Tu 
bi iznova potvrdjen za kralja, a na to se u prisuću hr- 
vatskih i ugarskih velmoža dade u istom gradu okruniti 
za kralja Hrvatske i Dalmacije starodrevnom krunom 
hrvatskom, koja je nekad resila Tomislava, Petra Kriesi- 
mira i Dimitriju Zvonimira. Dočim se je dosad zvao i 
pisao naprosto „kralj Ungarije", ponosio se je od ovoga 
časa naslovom „kralj Ungarije, Hrvatske i Dal- 
macije". 

15. Pad Belgrada. 

čim se bješe Koloman u Belgradu okrunio za kralja 
Hrvatske i Dalmacije, zaboravi u jedan tren na svoje 
saveznike i prijatelje Mletfane, a i na ugovor, što ga 
nedavno sklopi s njihovim duždom. Ne htijući šuštati na 
pol puta ne zadovolji se samom Hrvatskom, već se po- 
mami i za Dalmacijom. Ta on bijaše ovjenčani kralj 
Dalmacije, pa zato bijaše i dužan, da ju iztrgne iz ruku 
mletačkih, te ju opet sjedini s kraljevstvom hrvatskim. 
A možda su ga i gospoda hrvatska nukala, da se toga 
podhvati. 

I tako se rieši Koloman osvojiti latinske gradove 
Dalmacije baš u onaj čas, kad su Mletčani bili u svetoj 
zemlji na križarskoj vojni. Najprvo pade pod prvostolni 
grad Split (1103j i pozove njegove gradjane, neka mu 
se podlože, ako ne će da uništi njih i sve njihovo. Ali 
Splićani mjesto odgovora utvrdiše zidine svoga rodnoga 

građa i postaviše na njih straže bojeći se pasti pod kralja 
strana i nepoznata im naroda, i ne znajući, što Koloman 
smiera s gradom učiniti. S toga ođpora ozlovolji se kralj 
i vojvode njegove, pa misleći, da ih Splićani preziru, 
uzeše im sve više prietiti. Načinivši nedaleko od grada 
logor pustošili su polja gradjana, i plienili su, što bi gdje 
zatekli. Sad se riešiše Splićani, da će radje podnieti sve 
nevolje i pogibelji, nego da se dadu pod jaram ugar- 
skoga kralja. Za neko vrieme saznaše medjutim, da je 
kralj sa svojim pukom kršćanin i da se želi s njimi 
s dobra nagoditi, ako mu se sami mirno pokore. Sada 
se sabraše u skupštinu gdje će viećati, što da učine. Na 
posljedku poslaše svoga nadbiskupa, da s kraljem ugovara. 

U Splitu ne bijaše više na životu nadbiskupa Lo- 
vrinca. On je umro još g. 101)7, pošto je upravljao do 
četrdeset godina crkvom hrvatsko-dalmatinskom, i služio 
tri kralja: Petra Kriesimira, Zvonimira i Stjepana II. 
Njega nasliedi papom imenovani Krescencije, rodom Rim- 
ljanin, čovjek izvrstan i narešen svakom dobrotom. Ovaj 
dakle podje u ime Splićana u tabor Kolomanov. Kralj ga 
primi prijazno, privoli na sve njegove želje i sklopi mir. 
Biše popisane sve pogodbe i pravice grada Splita, te 
kralj Koloman sa svojimi velmožami prisegne, da će ih 
vjerno držati i čuvati. Sutradan opet položiše Splićani 
zakletvu vjernosti, da će u sve vieke biti vjerni Kolomanu 
i njegovim zakonitim nasljednikom. Na to udje kralj sve- 
čano u grad, te bi liepo primljen od svećenstva i puka, 
na što iznovice potvrdi sve povlastice gradjana i obilno 
nadari nadbiskupa Krescencija. 

Od Splita krene Koloman dalje prema gradu Tro- 
giru. Ovdje je biskupovao glasoviti Ivan, koji je bio 
biskup još od kralja Petra Kriesimira. I pred Trogi- 
rom dodje skoro do krvi, ali na posljedku posredova bi- 
skup Ivan, koji bi kašnje proglašen svetcem. Priča se, 

10 



146 

da je kralja sklonila na pomirbu čudna noćna prikaza. 
Bješe naime ve<5 odlučio, da će upaliti grad, jer mu se 
s dobra ne htjede predati ; no u to da je noću, kad je 
u svojoj palači izvan grada spavao, ušao u njegovu lo- 
žnicu biskup Ivan strašna lica, da ga je pograbio i počeo 
vući za kose, a napokon da ga je i ljuto izšibao. Kad 
ga je biskup iz šaka pustio, a Koloman se iz sna prenuo, 
nije više vidio biskupa, ali je ćutio bol i vidio na svomu 
tielu mastnice od šiba. Upravo s toga prepade se silno 
Koloman, pa se radostno nagodi s Trogirani, čim mu 
je samo biskup Ivan ponudio ruku pomimicu. 

Sada se Koloman spremi, da zauzme još i Zadar i 
gradove na otocih. Otoci Krk i Osor umah mu se poko- 
riše, ali za to mu tim više jada zadavaše grad Zadar, 
a uza nj i grad Rab na otoku istoga imena. Ovdje je 
latinsko žiteljstvo bilo najbrojnije, ovi su se gradovi ta- 
kodjer i za kraljeva hrvatske krvi najradje otimali za- 
krilju hrvatskoga kralja. Koloman izgubi pune dvie go- 
dine (1103—1105), dok mu se pokoriše. Osobito Rab 
odoljevaše uztrajno, štićen svojim položajem na moru. 
Koloman morade dva put odpremiti svoje brodovlje, da 
ga svlada. Prvi put pošalje svoga bana Ugrina (možda 
od plemena Kukara) s jakom vojskom i brodovljem. Ovaj 
dođje iznebuha do otoka, izkrca se na njem i oplieni ga. 
Zastrašivši tako žitelje vrati se na brodove i izčekivaše, 
što će Rabljani uraditi. U njega bijaše trinaest brodova. 
No žitelji grada Raba ne predadoše se, već se utekoše 
svome zaštitniku sv. Kristoforu, pa opremivši tri dvove- 
slice navališe na bana Ugrina. Ugrin bijaše bolji vojnik 
no vojvoda, pa nije čekao, dok mu se neprijateljski bro- 
dovi približe, već je umah na početku bitke bacao na 
dušmane svu svoju zairu kamenja i strjelica, a to je sve 
popadale u more, pošto su neprijatelji još suviše udaljeni 
bili. Ovi pako navališe na nj tek onda, kad je ostao go- 

loruk. U prvi čas zarobiše mu jednu lactju; ostalo mu 
brodovlje razbiše, a na to dune oštra bura, koja mu bro- 
dove po morskoj pučini porazbaca i uništi. 

Tužni udes bana Ugrina razjari Eolomana, te odluči 
drugo brodovlje poslati na Rabljane. Ovo će voditi 
vojvoda Sergije. Ovaj pokupi liepo čislo brodova od Se- 
ljana, Cresana i Krcana, te se izkrca kod sv. Petra na 
Babu. Umah poče po otoku harati polja i lugove. Ra- 
bljani se uvjeriše, da mu se ne mogu oprieti na otvo- 
renu polju ; pa za to jedni ostaše u gradu, da ga brane, 
a drugi se ukrcaše u ona tri broda. Sergije ostavi svoje 
brodove bez velike straže, i trpaše u njih samo plien, što 
bi ga na kopnu oteo. Nu u to podje Sabijanom za rukom, 
te mu upališe brodove, a on bi na to s čitavom vojskom 
svojom zasužnjen. 

Jednako nesretno vojevaše sam Koloman pod gra- 
dom Zadrom. Stajaše pred njim već dvie godine, ali mu 
se ovaj ne predade. Napokon ne mogući ga silom dobiti 
pokuša još jednom milom. Vrli nadbiskup Krescencije i 
Ivan biskup trogirski bijahu mu posrednici. „Ako se 
kraljevoj milosti pokorite", poručivao kralj Zadranom, 
„primit ću vas i vaš grad za prve u mojem kraljevstvu, 
jer volim imati dragovoljne prijatelje, nego li prisiljene 
podanike". I zbilja, najprvo Zadrani a za njimi i Ra- 
bljani počeše se pogadjati s kraljem. Koloman sazove na 
polju pred Zadrom veliku skupštinu latinskih žitelja i 
svećenika, i tu se poče razpravljati, uz koje će ga po- 
godbe priznati za kralja Dalmacije. Na skupštini bilo je 
i hrvatskih velikaša i župana, a i ugarskih velikaša i 
čitavo čislo biskupa, kao ostrogonski nadbiskup Lovrinac, 
vacki biskup Marcelo, pečuvski biskup Simon, koločki 
biskup Fulberto, i drugi. Krescencije i biskup trogirski 
Ivan, koji su u ime Dalmacye ugovarali s kraljem, htjeli 
su biti sigurni, da će Koloman i njegovi nasljednici što- 

vati i čuvati kroz sva vremena stare sloboštine dalma- 
tinskih gradova, pa su zato zahtievali, da se pogodba 
sastavi u prisuću mnogobrojnih svjedoka. Kralj morade 
na sve povlasti Dalmacije prisegom priseći, a isto uči niše 
i prisutni ugarski velikaši : biskupi, župani, da i satnici. 
Ali ni to ne bi još dosta. Kralj dade na uspomenu te 
svoje pogodbe načiniti tri zlatna križa, te ih dade u 
zalog trima biskupima Dalmacije i Hrvatske: jedan bi- 
skupu zadarskomu, drugi biskupu rabskomu, a treći prvo- 
stolniku čitave Dalmacije i Hrvatske. 

Tek sada otvoriše se Kolomanu vrata grada Zadra, 
te bi svečano primljen, kako no pred dvie godine u Splitu. 
Sad je Koloman bio kralj Dalmacije ne samo po imenu, 
nego i činom. A i žitelji dalmatinskih gradova bili su 
sretni, što su iza višegodišnjih borba dočekali mirnije 
dane. Oni su slavili čas, kad je „Božjom milosti po Ko- 
lomanu vraćen mir i poredak na kopnu i na moru", te 
je sada svaki opet mogao ići za svojim poslom. Godina 
1105, kad je Koloman piTi put u slavlju uljezo u grad 
Zadar, duboko se je usjekla u pamet tamošnjim žiteljeii). 
Sam Koloman dade na crkvi opatičkoj sv. Marije podići 
nov zvonik, pošto se je stari valjda za obsade srušio, 
te dade na zvoniku uklesati ove rieči: „Godine od upu- 
ćenja gospodina našega Isusa Krista 1 105. Iza pobjede 
i mira, i nakon ulaza u Zadar dao je ovaj zvonik o 
svom trošku podići Koloman, kralj ugarski, hrvatski i 
dalmatinski". Kad je malo zatim umrla opatica Vekenega, 
posljednja od ženskoga roda kralja Petra Kriesimira. 
uklesaše joj na gi'obnici. da je umrla g. 1111., to jest 
„pete godine k ralje van ja Kolo mano va" u 
HiTatskoj i Dalmaciji. 

Koloman bijaše sada kralj Dalmacije. No što će na 
to Mletci i njihov duždo, koji se smatraše jedinim go- 
spodarom latinske Dalmacije ? Mletčani ne učiniše ništa, 

pošto bijahu zabavljeni na dalekom iztoku, ali zato sma- 
trahu Kolomana vjerolomnikom, jer bješe pogazio ugovor 
od g. 1101.. gdje no priznade pravo Mletaka na Dalma- 
ciju. Koloman medjutim slabo je mario, što Mletčani o 
njem misle, već je nastojao, da svakako ugodi svojim 
novim podanikom. Upravo za to potvrdi svakomu latin- 
skomu gradu posebice njegove povlastice i stare pravice, 
i izdade svakomu ovakovo po prilici slobodno pismo: 
„Ja Koloman, kralj Ugarske, Hrvatske i Dalmacije, pri- 
sižem na sveti križ, da ću Vam, mojim vjernim gradja- 
nom (splitskim, trogirskim, zadarskim) čuvati tvrdi mir. 
Ne ćete plaćati daće niti meni, niti mome sinu, niti mo- 
jim nasljednikom. Biskupa i načelnika, koga svećenstvo 
i puk izaberu, potvrdit ću. Dopustit ću vam, da se slu- 
žite davnimi vašimi običaji i zakoni. Od prihoda gradske 
luke, što ga plaćaju stranci, neka budu dva diela kralju, 
treći dio načelniku grada, a desetina biskupu. U gradu 
ne ću dopuštati, da se nastani koji Ugrin ili koji drugi 
inorodnik, van ako vi koga po svojoj volji primite. Kada 
pako k vama dodjera, ili da se krunim, ili da u vašem 
gradu sazovem sabor kraljevstva, nijedan gradjanin ne će 
morati da prima gosti na silu, već će svakome biti iia 
volju, da primi koga hoće. Ako bi slučajno kadgod moja 
vlada ikome dotežčala, pak bi se htio kamo drugamo 
odseliti, slobodno mu budi, da prodje sa ženom i djecom, 
i sa svime što ima". 

Ovako je Koloman u prvi čas gledao, da svimi mo- 
gućimi povlasticami i sloboštinami st-če ljubav i odanost 
žitelja dalmatinskih. U to ime dolazio je i kasnije više 
puta u Hrvatsku i Dalmaciju, gotovo svake treće godine. 
No kad je za nekoliko godina opazio, da se je i Hrvat 
i Latinac novome redu nekako prilagodio, poče on zabo-- 
ravljati kletve i obećanja svoja, pa onako s Hrvati i La- 
tini raditi, kako no piTO s Mletčani. Ma da je Hrvatom 

bio obreko, da ne će od ivjih tražiti nikakovih daća, na 
jedan put poče im neki kraljevski danak nametati, pače 
pošalje u Hrvatsku svoga čovjeka, koji će taj danak po- 
birati. Kraljevski se poreznik nastani u gradu Splitu. 
Malo zatim pošalje ugarske čete u Dalmaciju, da tobože 
brani primorske gradove od navala mletačkih. Splićani 
biše prisiljeni, da izprazne jednu kulu na iztočnoj strani 
svoga grada, i u tu kulu smjesti se sada kraljevski vojvoda 
sa svojimi četami. No još veće nasilje učini Koloman g. 
1112. U Spljetu naime umrie nadbiskup Krescencije, pa 
se radilo o izboru novoga prvostolnika. Po staroj pra- 
vici zapadalo sada pravo svećenstvu i puku splitskomu, 
da si bira duhovnoga pastira, kojega će kralj samo po- 
tvrditi. Ali Koloman umieša svoje prste, pa si stvori u 
Splitu jaku stranku od gradjana, koja poče raditi o tom, 
da se izabere za biskupa čovjek prijatan i odan Kolo- 
manu. I tako se zgodi, da je najviše vikom i bukom 
ovih pristalaca ugarskih izabran za nadbiskupa neki Ma- 
nasse, bivši prije na dvoru Kolomanovu, a osobiti lju- 
bimac njegov. Ovako dodje prvi Ugrin na nadbiskupsku 
stolicu u Splitu. Pošto ga je papa potvrdio, zalazio bi 
često u Ugarsku na kraljev dvor i tamo bi nešto snovao^ 
Ali djelo mu još ne izadje na vidjelo, jer u to umre 
Koloman g. 1114. naglom smrti. Mletčani vjerovahu, da 
ga je stigla Božja kazna, što je pogazio rieč i vjeru njima 
zadanu. 

Ugarskom, Hrvatskom i Dalmacijom zavlada sada 
Stjepan HI. (11)., nedorasli sin Kolomanov. Nestašno to 
diete zlo bi odgojeno, pa kad odraste, bješe gotovo stra- 
šilo. Već za rana viko zapoviedati, postade lakomišljen, 
raspušten, strastven, pa i okrutan. Sve ga se bojalo ko 
žive vatre; majke plašile plačnu djecu samim imenom 
njegovim. Kako bješe okrutne ćudi, kaznio bi svoje pro- 
tivnike tako, da bi im dao kapati goruće baklje na naj- 

nježnije udove tiela. Na posljedku obuze toga manitoga 
kralja gotovo ludilo, u kome i umre ( 1 1 3 1 .) u tridesetoj 
godini svoga života. 

Već prvih godina vladanja Stjepanova požuriše se 
njegovi skrbnici, da rade u zator sloboština Hrvatske i 
Dalmacije, koje bješe Koloman tolikimi kletvami utvrdio. 
Pomagali su ih neki suviše revni pristaše ugarskoga 
dvora u našoj domovini. A svima je bio na čelu nad- 
biskup splitski Manasse, koji je neprekidno tajno suro- 
vao sa skrbnici Stjepanovimi. 

Zapovjednik ili vojvoda ugarske posade u gradu 
Splitu stanovao je u nekoj kuli na iztočnoj strani grada, 
a imao je dosta veliku posadu. Ovome vojvodi, budi da 
su ga iz Ugarske putili, budi da je na svoju ruku radio, 
mune na jednom u glavu čudna misao, da nasuprot svim 
svetim ugovorom silom zauzme čitavi Split i da ga oplieni. 
Posavjetova se za to sa svojimi častnici, a ovi mu re- 
koše, da se to ne bi inače moglo zgodno izvesti, nego 
kad bi se sporazumili s nadbiskupom Manassom. Pozovu 
dakle i njega na dogovor. On dodje i pristane na urotu, 
pače sam razloži čitavu osnovu, kako se naum izvede. 
Za koji dan posvetit će se novo sagradjena crkva izvan 
grada na nekom brdu, po imenu „Gospodi pomiluj" 
(Kyrie eleison). Sav puk splitski pohitit će na taj dan 
iz grada, da prisustvuje crkvenoj slavi. Kad će se tako 
gradjani desiti izvan zidina gradskih, ugarski vojnici, 
koji će biti u kuli, uzpet će se na gradske zidine, a 
drugi vojnici, koji će biti spremni izvan grada, čim im 
se dadne znak, svi će priskočiti u pomoć, i tako će grad, 
lišen svake obrane, sasvim lako pasti u ruke ugarskoj po- 
sadi. Osnova nadbiskupova svidje se vojvodi i njegovim 
častnikom, te bi s toga i prihvaćena. 

U to vrieme bio je načelnik grada Splita neki 
odvažni i umni čovjek, po imenu Adrijan, rodom Ta- 

Iranac iz građa Treviza. On je više mario za boljak 
svojih sugradjana, nego li za svoju čast; pa kad je slu- 
čajno doznao za zavjeru ugarsku, izdade sve gradjanom 
splitskim, a zatim pobjegne u svoju domovinu, bojeći se 
osvete ugarske. Splićani pako videći, da im se radi o 
glavi, složiše se krišem s Trogirani i drugimi žitelji Dal- 
macije, te smjestiše na sve strane jake straže, da budu 
vazda na oprezu. Na urečeni dan, kad će se crkvena 
slava slaviti, svi će tobož gradjani poći na brdo „Go- 
spodi pomiluj", želeći se uvjeriti, da li je istina, što im 
]e Adrijan odao. U istinu medjutim poslaše iz grada 
samo djecu, žene i starce na svečanost, dočim se sva 
oružju dorasla momčad posakrije u gradu. Kad je na to 
svečanost započela, na jedan put zamnieše trublje na 
ugarskoj kuli, a vojnici sa zastavami provališo iz kule i 
razštrkaše se po gradskih zidinah. No na to izadjoše Spli- 
ćani iz svojih skrovišta, pa što brže potekoše prema 
kuli, koju upališe, a zatim oboriše sa zidina sve vojnike^ 
koji se bjehu uzpeli. Što je bilo vojnika u kuli, ili iz- 
goriše u vatri, ili postradaše skačući s visoke kule na 
golo kamenje. Oni pako ugarski vojnici, koji su izvana 
provalili u grad, biše poubijani, drugi pako prepadoše se 
ljuto, pa se od straha i smetnje razbjegoše na sve strane. 
Splićani spasoše tako sretno svoj rodni grad. Nad- 
biskup Manasse, kad mu djelo izadje na vidjelo, ostavi 
zastidjen i posramljen grad Split i ne vrati se nikad više 
u svoju biskupiju. Splićani pako, a i drugi žitelji gra- 
dova dalmatinskih, ozlojedjeni s tolike nevjere, odlučiše 
odmetnuti se od kralja Stjepana i tražiti drugoga zaštit- 
nika. To jedva dočeka mletački duždo Ordelaf Falieri. 
Ne mogući Mletčani i onako pregorjeti, što im je Kolo- 
man na vjeru oteo Dalmaciju, tražili su samo zgodu, da 
se opet umiešaju u dalmatinske posle. A sad im se nada 
liepa prilika ko nikad prije, te se mogahu nadati, da 

će ih latinski žitelji primiti razkriljenih ruku, gotovo 
kao osloboditelje svoje. 

U to ime započne Ordelaf Falieri još god. 1115 
vojnu za Dalmaciju. U kolovozu krenu on s velikim bro- 
dovljem iz Mletaka i pade najprvo pod Zadar. Sama 
varoš pade mu brzo u ruke, jer su mu i žitelji bili 
skloni ; ali zadarske tvrdje ne mogaše uzeti, pošto je u 
njoj bila jaka kraljevska posada, a on nemaše dovoljno 
kopnene vojske. Ostavi zato Zadar i podje na jug pred 
hrvatski kraljevski grad Belgrad, koji je bio gotovo 
predstraža zadarska. Belgradjani nemogbše mu odoljeti, 
i premda niesu voljeli Mletčanom, moradoše se predati. 
Dužd uze od Zadrana i Belgradjana taoce, dade oba 
grada utvrditi i posadu kraljevsku u tvrdjavi zadarskoj 
obkoliti, a na to se vrati kući, uvjeri vši se, da nema do- 
voljno pješadije, da bi mogo uspješnije ratovati. 

Druge godine 1116 došao je mjeseca ožujka u Mletke 
njemačko-rimski car Henrik V. Duždo se upravo spre:nao 
na novu vojnu za Dalmaciju, zato primi cara uljudno i 
susretljivo, ne bi li izinolio u njega nešto pomoći. I 
zaista mu Henrik V. obeća pripomoć za vojnu na ugarsko- 
hrvatskoga kralja Stjepana. Ordelaf Falieri obrati se 
takodjer na bvzantskoga cara Aleksija Komnena, pa i 
ovaj pošalje nm pomoćnih četa. Pripremivši se ovako 
baš valjano podje dužd u svibnju put Dalmacije. Bješe 
i skrajnje vriem^, da dodje, pošto se je već jaka vojska 
hrvatska pod banom Aleksijem primicala zadarskoj tvrdji, 
da izpred nje odtjera mletačke čete. Tik pred zadarskom 
tvrdjom zametnuta bi 29. lipnja velika bitka, koja se 
svrši podpunim porazom ugarske i hrvatske vojske. Ban 
Aleksije pobježe crlavom bez obzira, a mnogi odlični ple- 
mići padaše u mletačko sužanjstvo. Sad se ne mogaše 
viš^ uzdržati ni posada u tvrdji zadarskoj, već se pre- 
dađe đuždu dragovoljno, samo da slobodna izadje. 

Bazbivši ovako hrvatsko-ugarsku vojsku prolazio je 
sada slavodobitni duždo primoijem od grada do grada. 
Najprvo dodje do Belgrada, koji mu se bješe već prošle 
godine pokorio, i tu potvrdi samostanu sv. Ivana da- 
rovnice kralja Petra Kriesimira. Zatim osvane pred utvr- 
djenim gradom Šibenikom, koji se smatrao nedobitnom 
tvrdjom hrvatskom. Ali jakoj vojsci duždevoj ipak ne 
odoli: on bi uzet i na to gotovo do temelja razvaljen, 
da ne bude više uporištem hrvatskoj vojsci. Odavle po- 
dje k Trogiru i Splitu, koji mu se rado pokloniše i pri- 
znaše vrhovničtvo mletačko. U svih gradovih uze duždo 
taoce i darove, pa se onda s njimi i obilnim ratnim 
plienom vrati slavodobitan u Mletke. 

Ordelafo Falieri nije se cienio ipak dosta siguran, da 
će održati Dalmaciju. Vrativši se kući pošalje umah u 
Ugarsku tri poslanika, sina svoga Vitala Faliera, Ursa Ju- 
stiniana i Marina Maurocena, da bi s kraljem Stjepanom 
III. sklopili petgodišnje primirje. Ali Stjepan ne mogaše 
pregorjeti Dalmacije. Odbi primirje, pa sliedeće godine 
1117., kad su Mletci s čitavom Italijom stradali od ko- 
bnih potresa, diže opet vojsku na Dalmaciju, koja je sretno 
napredovala i Mletčane gotovo iz svih gradova iztjerala. 
Čini se dapače, da su čak i otoci Rab, Krk i Osor (Cres) 
pristali na novo uz svoga zakonitoga kralja. 

Slavodobiće hrvatske i ugarske vojske prisili Or- 
delafa Faliera na treću vojnu. Sabere g. 1118. i liepo 
brodovlje i sjajno oboružano konjaničtvo s ravnica lom- 
bardskih, pa ga preveze u Dalmaciju. Čim je prispio u 
Zadar, požuri se, da udari na hrvatsko-ugarsku vojsku, 
da ju ko lani u jedan mah u prvoj vatri smrvi. Po svom 
dosadanjem običaju sam je dužd i ovaj put sudjelovao 
u bitci, boreći se ko prosti vojnik. Na nesreću svoju 
bude umah na početku bitke ranjen, te su ga morali 
odnieti s bojišta. Konjanici njegovi borili su se još neki 

čas, dok se ne smetoše, ne videći pred sobom vojvode 
svoga. Ostavljajući mrtve na bojištu uzeše u najvećoj 
smetnji bježati u Zadar. Mletčani biše do nogu razbiti; 
sam duždo izdahnu za nekoliko dana od smrtnih rana. 
Mrtvo mu tielo odnieše na brod, da ga provezu u Mletke 
zajedno s ostatci vojske. Tamo su očekivali vesele viesti, 
jer niesu ni dvojili o tom, da će Ordelafo novo slavlje 
slaviti; a kad tamo, kolik užas zavlada medju gradjani, 
kada ugledaše tek ostatke brodovlja, nešto malo preo- 
stale vojske, a k tome još i mrtva dužda! 

Novi dužd Dominik Michieli nije u prvi čas ni sa- 
njao odmazdi. Ne mogući rata sada nastaviti, zadovolji 
se onim, što mu je u Dalmaciji preostalo, naime Za- 
drom na kopnu i gradovi na otocih. Gradovi Split i 
Trogir, kako no i Šibenik i Belgrad vratiše se opet pod 
svoga kralja. 

Ali za to Dominik Michieli ne smetnu s uma tih 
gradova, niti ne zaboravi sramote svoga rodnoga grada. 
Godine 1124. u svibnju vraćaše se on s velikim, jakim 
brodovljem iz dalekoga iztoka, iz svete zemlje, kamo 
bješe na poziv papin pošao. Prolazeći mimo hrvatskoga 
primorja uhvati zgodnu priliku, pa će zaskočiti gradove 
Split i Trogir, gdje niesu ni slutili, da bi krstonosac 
mogao omastiti svoje ruke krvi kršćanskom. Duždo za- 
teče nepripravne kraljevske posade u Splitu i Trogiru, 
odtjera ih i prisili tako oba građa na predaju. 

Čitavo primorje hrvatsko od Kvarnerskoga zaljeva 
do grada Splita bijaše sada u rukama mletačkim. Jedini 
hrvatski grad Belgrad ostao je vjeran svome kralju. U 
njemu zbirale su se posade, protjerane iz Splita i Tro- 
gira ; iz njega su čete hrvatske i prije i sada udarale na 
odmetne gradove latinske. Kako je Belgrad imao zgodan 
položaj a bio blizu Zadra, nikad ne bi mogla pokraj njega 
mirna obastati mletačka vlast u Zadru. K tome je Bel- 

grad bio kraljevski grad i spominjao svakoga na slavna 
vremena Petra Kriesimira i Zvonimira! Dok će ovaj 
grad stajati, nije sigurno mletačko gospodstvo u Dal- 
maciji. Duždo ga odluči zato osvojiti i razoriti. Svom 
silom i biesom baci se nj i provali u nj. Vojsci svojoj 
obeća za plien blago čitavoga grada i dozvoli joj, da radi 
što joj volja. Grad bi razoren do temelja, da mu se zatre 
trag za sve vjekove. Tako su Mletčani htjeli izbrisati 
s lica zemlje uspomenu na kraljeve hrvatske i njihova 
prava na Dalmaciju. 

Nesretni žitelji razorenoga Belgrada preseliše se u 
bliži Skradin, kamo bi prenesena i biskupija ; a zemljište 
belgradsko spade pod obćinu zadarsku. Ovako nestade 
slavnoga i sjajnoga nekad Belgrada. Na njegovu mjestu 
podiže se kasnije malo mjesto, koje danas ima jedva 
150 kuća i 700 hrvatskih žitelja. Dalmatinski gradovi 
vra^tiše se kasnije opet pod hrvatsko-ugarske kralje, svoje 
zakonite gospodare; ali je hrvatski narod krvavo to 
platio, jer izgubi krunu svih gradova svojih, svoj kra- 
ljevski grad Belgrad. 



16. Arnerijev grob. 

Nije prošlo ni dvadeset godina, što je hrvatski Bel- 
grad ležao u razvalinah, kad se na carsko priestolje u 
Carigradu pope silan vladar, po imenu Emanuel iz 
porodice Kom ne u a (1143—1180.). Čim se zacari, za- 
misli veliku osnovu, da povrati svome vladanju nekadanju 
slavu i moć. Byzantska država neka bude opet prostrana 
i velika, kako no bješe pred šest sto godina za slavnoga 
cara Justinijana. Svi narodi, koji žive u zemljah nekad 
bjzantskih, neka se pokore velikomu caru, a koji ne će 
s dobra, jnignut će ih pod svoj jaram mačem u ruci. 

Bugarsko carstvo bijaše već od g. 1018. slomljeno, a 
krasne zemlje i\jegove ostadoše grčke pokrajine. No zato 
su Srbi ponosno podigli glavu, pa hoće pod svojim S tj e- 
panom Nemanjom da budu svoji, da imadu svoju 
državu. Ali i ugarski kralji bili su Emanuelu trn u oku. 
Ne samo da su pred petdeset godina zavojštili grčku 
pokrajinu Sriem s obih strana Dunava, nego eto ne- 
davno usudio se Koloman da se proglasi kraljem Hr- 
vatske i Dalmacije, koje su još nedavno priznavale vr- 
hovnu vlast bvzantsku ! A nasljednici Kolomanovi iz roda 
Arpadova pojagmiše se čak i za banovinom Bosnom, pače 
počeše šurovati i sa srbskimi vladari, koji nastojahu da 
se otmu carskoj vlasti i podignu na svoje noge! 

Emanuel se rieši, da će skršiti ugarske Arpadoviće. 
A čim smrvi njih, bit će mu pred nogama ne samo 
Ugarska, nego i Hrvatska i Dalmacija s Bosnom i Srie- 
mom, pa će i srbske župane proći volja, da se otimlju 
carskoj vlasti. I tako planu velik rat medju ugarsko- 
hrvatskimi kralji i carem byzantskim, koji je u svem 
trajao skoro dvadeset i pet godina. Uz ugarsko-hrvatske 
vladare pristajahu bosanski bani i srbski knezovi, boreći 
se za slobodu svoju ; a cara grčkoga pomagahu opet braća 
i rodjaci ugarskih Arpadovića. U Ugarskoj naime nije 
bilo tada još stalno odredjeno. ima U vladajućega kralja 
nasliediti sin prvorodjenac ili koji mladji brat kraljev, 
pa zato je uviek bilo smutnja u kraljevskoj porodici, kad 
god je umro stari kralj. K tome bi se dogadjalo i to, 
da bi mladja braća tražila više puta od prvorodjenca 
brata, koji je bio kralj, da im dade upravljati kojim 
dielom svoje države; a kad ne bi kralj na to privolio, 
oni bi bježali u Carigrad, pa tamo molili cara, da im 
bude zaštitnik, pa da im pomogne do njihova prava. 

Još za vladanja ugarsko-hrvatskoga kralja Gejze ra- 
dio je tako car Emanuel u prilog kraljeviću Borisu Ko- 

lomanoviću, a iza smrti Borisove (1154) ustao da tobož 
brani mladju braću kraljevu: Lađislava i Stjepana V. 
Kralj naime Gejza imenova i odredi prvorodjenoga sina 
svoga Stjepana IV. za svoga nasljednika, ali tim povriedi 
braću svoju toli ljuto, da su iz Ugarske pobjegli u Ca- 
rigrad i tamo se dali u zaštitu zakletomu dušmaninu 
svoje domovine. Car ih prime razkriljenih ruku, pače 
oženi Stjepana svojom rodjakinjom, liepom Marijom 
a kad je na to kralj Gejza g. 1161 umro, nastojaše 
svom silom, da zbaci s priestolja njegova sina, i da na- 
metne Ugarskoj kojega od svojih štićenika, koji bi onda 
priznao vrhovnu vlast byzantskoga carstva. 

Kad mu to ne podje za rukom, kako je želio, lati 
se Emanuel drugoga načina. Kra\j ugarsko-hrvatski Stje- 
pan IV. imao je mladjega brata Belu, komu je otac 
Gejza namienio na samrti jedan dio svoga kraljevstva, 
da njim upravlja kao vojvoda, ali tako, da se pokorava 
starijemu bratu ko svome vrhovnome gospodaru. Kad je 
Emanuel g. 1163 sklopio mir s kraljem Stjepanom, na- 
puti ga, te mu je dao mladjega brata svoga Belu, da ga 
povede u Carigrad i da ga tamo odgaja. Čim mladi Bela 
stiže u Carigrad, promieni mu car ime nazvavši ga 
Aleksijem, imenova ga despotom i namieni mu svoju 
kćer Mariju za ženu. No pored toga poče umah od 
ugarsko-hrvatskoga kralja zahtievati, da predade Beli na 
ime baštine onu vojvodinu, koju mu bješe pokojni otac 
namienio. Pa kad kralj Stjepan na to ne privoli, započe 
rat iznova g. 1164. Ratovalo se na više strana, ponaj- 
više u zemljah kraljevstva hrvatskoga, jer je Emanuelu 
bilo najviše do toga, da upravo ove zemlje povrati car- 
stvu svojemu. 

Grčkoj vojsci zapoviedao je sam car Emanuel. Kre- 
nuv iz Carigrada starodrevnom vojničkom cestom, koja 
je kraj Sredca (Sofije) i Niša vodila do Beograda, predje 

ovcye rieku Savu i provali u pokrajinu Sriem, koja je 
tada obuhvatala ne samo današnji Sriem, nego i sadanju 
Bačku medju Dunavom i Tisom. U tinji čas prodre car 
s ogromnom vojskom svojom do Petrovaradina, gdje se 
čvrsto utabori, da mu bude što laglji i slobodniji prelaz 
u Ugarsku. Iz Petrovaradina odpravi kralju Stjepanu ovu 
poslanicu: „Niesmo došli, sinko moj, da na Ugarsku 
ratujemo, nego da vratimo Beli njegovu baštinu, koje ti 
ne otesmo silom, nego nam ju ti i tvoj otac već prije 
dobre volje odstupiste. Ako se je dakle slučilo, te bi 
Bela tvojom privolom imao postati naš zet — a ti si to 
čak i ugovorom potvrdio — zašto mu onda ne daješ nje- 
gove baštine, pa se uza to ne koristiš našom naklonosti 
i savezničtvom? Ako se pako žacaš našega rodbinstva 
i dužnosti svoje, a duh ti već za drugim teži: budi 
uvjeren, da ne ćemo nikako dopustiti, da nam se ma 
kakova sila nanese". Od Petrovaradina podje Emanuel 
preko Dunava do grada Baca, koji je tada bio piTi grad 
u čitavome Sriemu i sielo nadbiskupa. Kuda je car pro- 
lazio, svagdje mu je narod sa svećenstvom dolazio u 
susret, i pozdravljao ga pjesmami i hvalospjevi po grč- 
kome obredu. Stigavši napokon pred Bač utabori se 
Emanuel u veoma čvrstu taboru. 

U to nije ni ugarsko -hrvatski kralj Stjepan IV. 
mirovao. Njemu priskoči u pomoć češki kralj Vladislav 
IL, a na to krenuše oba u južnu Ugarsku, da suzbiju 
cara. Čuvši Emanuel, da je uz Stjepana i češki kralj 
Vladislav, potraži u svome logoru Moravljanina Bogotu, 
koji bješe još pred sedamnaest godina za križarske vojne 
ostao u Carigradu. Našavši ga, dade ga obući u strano 
odielo, te mu zapovjedi, da podje u neprijateljski tabor, 
pa kad dodje do češkoga kralja, da mu saobći ovu po- 
ruku: „Kamo putuješ? Kamo si pošo s vojskom svojom? 
Zar ne znaš, da dižeš ruku na velikoga cara, s kojim je 

opasno vojevati i s pravednih razloga, a kamo li sada, 
kad ga Ugri vode za nos otevši kraljeviću Beli baštinu, 
koju su mu podielili, te su tako svoje zakletve pogažli 
i ruglu izvrgli. Zar ne znaš, da se i onaj, koji s obi- 
čnim čovjekom sklopi ugovor, smatra po zakonu za krivca, 
ako se predomisli i ugovor razkine? A Ugri, koji su 
prpkršivši ugovor uvriedili toli velikoga cara, da ostanu 
nekažnjeni? Nipošto. Zar car ne vodi pravedan rat i 
zar se ratna sreća ne naklanja uviek pravednoj stvari? 
Promisli još; ti kao sluga dolaziš da ratuješ sa svo- 
jim gospodarom, ne kao sluga, kome je silom name- 
tnuto da služi, nego kao dobrovoljni sluga, što vi zovete 
kletvenik (vazal). II zar se ne sjećaš, što si nekad go- 
vorio u Carigradu, kad si s carem rimskim išao na kri- 
žarsku vojnu put iztoka? Dočim sada do tvoje odluke 
stoji konac i uspjeh stvari, dobro promisli, što prudi tebi 
i tvojim Čehom . . .". Na ove rieči odporuči češki kralj 
Vladislav: „Niesmo došli ovamo, da nanesemo rat veli- 
komu caru, dobri moj čovječe, niti smo zaboravili na 
ono, što smo s njim ugovorili, već smo došli da obranimo 
mladjanoga kralja Stjepana od njegovih neprijatelja. Ako 
je taj kralj Stjepan što god proti veličanstvu carevu sa- 
griešio (čujem, da je zauzeo zemlju, što zapada Belu), 
to će on uz naš sud i posredovanje oteto vratiti i okajati 
svoj čin". Rekavši ovo odpusti kralj Bogotu, koji se je 
na to vratio u carev logor i tamo sve izkazao Emanuelu 
bješe ta poruka veoma mila, pa da ne prolieva krvi, 
prihvati ponudu češkoga kralja. Sklopljen bi na to 
mir medju Ugarskom i bvzantskim carstvom, te kralj 
Stjepan podieli svome bratu dio zemlje, koji ga je za- 
padao, naime čitavi Sriem. Car pako, ostavivši Nicefora 
Kalufa da upravlja Sriemom, viati se u svoju priestol- 
nicu. Uz put ponese iz Mitrovice (iz hrama sv. Dimi- 

trija) ruku mučenika sv. Prokopija i sahrani ju u gradu 
Nišu, gdje je ostalo tielo ovoga svetca počivalo. 

Mir ne potraja dugo. Ugarsko-hrvatski kralj Stjepan 
poželi si opet kitnjastoga Sriema, pa ljeti 1165 provali 
n nj, da ga otme Grkom. U tinji čas zauze svu pokra- 
jinu sve do grada Zemuna, kojega ne mogaše u jedan 
mah osvojiti, pošto je bio utvrdjen, a k tome ga je bra- 
nila i jaka grčka posada. Emanuel pošalje za obranu 
grada i ppkrajine nove čete, a kralju Stjepanu zaprieti 
ovom poslanicom: „Nepravedno radiš, vele plemeniti 
mužu, kad kršiš nedavno meni zadatu vjeru glede Sriema 
i Zemuna. Znaj dakle, ako što prije ne odeš iz oblasti, 
koja nije tvoja, stradat ćeš ne samo s toga, što ću ti 
Sriem opet oteti, nego ću ti umah zatim dati zemlje 
tvoje poharati i spaliti od svojih ljudi. Zar ne znaš, ko- 
liko je zlo snašlo Ugarsku, što je tvoj otac Gejza uvriedio 
byzantsko carstvo? Ali kazna za njegove griehe bila je 
za nj spasonosna. Ti pako pazi, da se ne bi kasno i za- 
ludu kajao". 

Kralj Stjepan slabo je mario za prietnje careve, već 
je i dalje obsiedao Zemun. Ne mogući ga silom uzeti 
posluži se izdajom. Dogovori se naime tajno s ugarskimi 
žitelji i pristalicami svojimi, što su bili u građu, te mu 
ovi nekoga dana otvoriše gradska vrata. Zgodilo se to u 
travnju g. 1166 

Pad Zemuna, najtvrdjega grada u čitavom Sriemu, 
silno se kosnu cara Emanuela. On odluči strašno kazniti 
kralja Stjepana. Još za obsade Zemunji spremao se je 
na odlučnu borbu s ugarsko-hrvatskim ki^aljem, te je u 
to ime na sve strane tražio saveznike i sabirao vojnike. 
Nešto pomoći poslaše mu ruski knezovi Eastislav i Ja- 
roslav; osim toga pozvao je na oružje Srbe,* pače je 
sklopio savez i s turskim sultanom. Skupivši ovako 
ogromnu vojsku stiže mu strašna viest o padu Zemuna. 

11 

Premda je caricu upravo onih dana shrvala ljuta 
b >lest, ostavi ipak car priestolnicu svoju i podje s voj- 
skom na sjever. Koncem lipnja bješe već u Sredcu, gdje 
pribiraše još više vojske. Tu smish i osnovu, kako će 
ne samo Sriem uzeti i kralja Stjepana kazniti, nego 
kako će uza to osvojiti i sve zemlje i oblasti, što no su 
nekad spadale na hrvatsku državu HiTatska, Dalmacija^ 
pa i Bosna neka se vrate pod byzantsku vrhovnu vlast^ 
kojoj su se pokoravali, dok ih nije lakomi Koloman 
ugrabio zakonitomu gospodaru. U to ime razdieli Ema- 
nuel svoje čete u dvie vojske : jednu vojsku povede sam 
put Sriema, a drugu povjeri vojvodi Ivanu Duki, da 
s i'jom osvaja Bosnu, Hrvatsku, Duklju i Dalmaciju, 
naime sve zemlje, koje su nekad spadale na rimsku 
Dalmaciju. 

Ivan Dukas sretno obavi, što mu bješe car povjerio. 
Iz Sredca prodje kroz Srbiju u Bosnu, gdje no pokori 
bana; a zatim upade u Hrvatsku i Dalmaciju. Tu mu 
se .slabo opirao ban Omj)udin, pošto su kraljevske čete 
bile pošle u Sriem na cara Enianuela. Grada Zadra ne 
mo^^aše Ivan Dukas uzeti, jer je bio u mletačkoj vlasti, 
ali za to pridobi susjedne gradove hrvatske, poimence 
Ostrovicu i Skradin, koji je u to doba počeo cvje- 
tati mjesto razvaljeiioga Belgrada. Odavle krene slavo- 
dobitno na jug. Uz put zauze Trogir i Split, zatim 
pokori čitavu Neretvu i slavno ve(: tada pleme Kačića. 
Iz Neretve provali u kraljevinu Duklju. te osvoji sve 
nekadanje crveuohrvatske oblasti zajedno s Dubrovni- 
kom. Kotorom, i'drugimi i-Taclovi. Tako je Ivan Duka.s 
osvojio svega ]»etdes( t i sedain tvrdih gradova 
i vratio hvzantskonnj carstvu čitavu liinsku pokrajiim 
Dalniaeijp. V Hrvatskoj i >irveiiioj Dalmaciji postade 
na to carskim upraviteljem Nikeior Kalulb, koji je još 
nedavno bio namjestnik u Sriemn : a u ki'aljevini Duklji 

i južno-đalmatinskih gradovih (Dubrovniku i Kotoru) za- 
vlada u ime carevo vojvoda Izak. Nicefor Kalufo stolo- 
vaše u gradu Spljitu, a vojvoda Izak po svoj prilici u 
Draču ili Skadru na Bojani. 

Dok je vojvoda Ivan Dukas osvajao hrvatske i dal- 
matinske ki'ajeve, obsiedao je car Emanuel tvrdi grad 
Zemun u Sriemu. Kralj Stjepan spremao je doduše vojsku, 
da obrani ovaj grad i čitavu pokrajinu, ali se ipak nije 
usudio, da se ogleda s carem. U to zapade posada ugar- 
sko-hrvatska u Zemunu u toliku biedu, da su vojvode 
poslali Emanuelu poslanike, te mu ponudili, da će mu 
grad predati, ako ih jmsti s vojskom zdrave i čitave 
otići. No car pomči im, da ne će na to privoljeti, dok 
vrhovni vojvoda Gregorije i drugi vojvode u gradu ne 
metnu užeta na vrat. pa gologlavi i bosonogi ne dodju 
preda nj moliti za milost. Odpravivši tako poslanike 
dade car još jednom jurišati na grad, te ga ua posljedku 
zauzme. Na to dodjoše predanj vrhovni vojvoda Grego- 
rije i druge vojvode, bas onako kako bješe naložio, pa 
ga plače ći moljahu za milost. Car ih izprva ne htjede 
ni gledati, no na molbu kraljevića Bele pokloni im život, 
ali ih dade u tavnice pobacati. Na to provališe razja- 
reni vojnici byzantski u grad, pa ubijahu ljude ko ja- 
ganjce i oplieniše grad baš nemilo. Po silnih mitvacih 
bilo je vidjeti, da se je grad baš junački branio. Medju 
mrtvimi nadjena bi i neka žena vračaiica, koja se bješe 
za obsade popela na gradske zidine te htjela da vrača- 
rijom spase grad : — ali ju u srtd vračarija shvatila 
strjelica grčkoga vojnika. 

Kralj Stjepan ljuto se prepao, kad je začuo za pad 
Zemuna, jer gotovo nije ni vjerovao, da bi se taj grad 
mogo toli brzo osvojiti! No još ga više potrese, kad se 
je pročulo, da je i svakoUka Hrvatska s Dalmacijom 
spala u šake byzantske. Ne mogav uza to dobiti obe- 

ćane pomoći niti iz Češke niti iz Ruske, pošalje slavo- 
dobitnome caru Emanuelu svoje poslanike nudeći mu 
mir. Poslanici bijahu sami odlični ljudi, medju njimi i 
sriemski biskup. Ovi izjaviše u ime kraljevo, da će on 
drage volje odstupiti caru Sriem i svu nekadaiuu rim- 
sku Dalmaciju, samo ako pristane na mir. Car odvrati 
])oslanikom ujedljivo: „Velika i čudna je stvar, kad tko 
hoće pokloniti ono, što je već izgubio. Mi imamo Sriem, 
osvojismo Zemun, zauzesmo silom Dalmaciju, i tako smo 
1 »ostali gospodari svega onoga, što nam hoćete da od- 
.^tupite, pošto vam je oteto. Ili zar imade u vas još 
jedan Sriem, još jedan Zvmun, ili druga Dalmacija?** 
Narugavši se ovako do volje ugarskim poslanikom okrenu 
govorom i završi : „Ali da vidite, kako čestito i pošteno 
liiislim s vama raditi, jer ste kršćani, to pristajem na 
mir, ali vam je priseći, da ćete mir i držati**. Na to se 
poslanici zaista zakleše na ime kraljevo, da će držati 
mir i da odstupaju Sriem i Dalmaciju. 

Ali kralju Stjepanu IV. ne bješe iski'eno stalo do 
mira. Čim mu je malko odlanulo, umah je opet snovao^ 
tako da vrati izgubljene zemlje svojoj državi. Pomagala 
su ga pri tome i mnoga hrvatska gospoda, kojim se ne 
mogaše sviknuti grčko vladanje. Nadbiskup splitski Petar 
ostavi prvi svoju stolicu i ode u Ugarsku, ne htijući se 
pokoravati caru razkolniku, a i mnogi hrvatski župani 
ne htjedoše se iznevjeriti svomu zakonitomu kralju, pače 
nastojahu, da bi čak i latinske gradove odvratili od by- 
zantskoga cara. Videći to kralj Stjepan IV. pošalje u 
HiTatsku i Dalmaciju nekoga vojvodu ili bana Relju^ 
čovjeka moćna i ugledna, da se stavi na čelo nezado- 
voljnikom, pa da protjera Grke iz ovih kraljevina, čim 
je Relja došao u Hrvatsku, grnuo narod odasvud pod 
zastavu njegovu, te župa za župom i grad za gradom 
odmetaše se od byzantskoga cara. To prisili carskoga 

namjestnika u Splitn, Nicefora Ealufa, da izadje s četami 
svojimi u susret vojvodi Relji. No prolazeći kroz hrvat- 
ske župe ostavljali ga redom njegovi ljudi, bježeći i ra- 
zilazeći se na sve strane, tako da se je napokon Nicefor 
8 posve malom četom našao pred neprijateljem. On se 
je doduše s ostatci svoje vojske hrabro borio, ali mu 
nije pomoglo. Četa bi mu razpršena, a on sam bi za- 
robljen. 

Iza ovoga poraza odmetnu se od byzantskoga car- 
stva čitava Hrvatska, a valjda s njom i Bosna. A i njeki 
gradovi dalmatinski pokoriše se opet kralju Stjepanu. 
Jedini Split, gdje su osobito svjetovnjaci revno prista- 
jali uz cara, ne htjede se predati. Zato odluči vojvoda 
Relja, da će ga silom uzeti. tom priča neki latinski 
pisac ovako : Vojvoda Relja nastojaše na svaki način, da 
postane gospodar i načelnik grada Splita, ali ga caiu 
odani Splićani ne htjedoše bojeći se, da ne bi spali pod 
vlast muža hrvatskoga poriekla. Na to počne vojvoda 
udarati na grad. Dolazio bi sve pod zidine gradske i 
odvodio silu ljudi i stoke za plieii. Splićani se ne usu- 
diše oprieti velikoj sili njegovoj, već se braniše iza 
svojih zidina; samo kadkada provaljivali bi iz grada i 
štete nanosili svome dušmaninu. Zgodi se jednom, da 
je vojvoda Relja sabrao veliku vojsku, te se utaborio 
pred gradom, pa stao harati i sjeći vinograde i plodo- 
nosno drveće. Videći to tužni Splićani pošalju preda nj 
poslanike moleći ga, neka bi se s njima nekako na- 
godio. Ali Relja odgovori: „Ja neću prestati haranjem, 
dok ne posiečem sve vaše vinograde tako, da vam sa- 
svim nestane vina, pa da ga nemate ni toliko, koliko 
ga vama treba za jednu misu". Tužni poslanici odoše 
a vojvoda pade opet pod zidine, poče gradjane grditi i^ 
pozivati ih na mejdan. Na to se Splićani ipak jednom 
ohrabriše, pa pograbivši oružje provališe na grad- ka 

vrata. Kazdielise se u dvie čete; jedna će se ogledati 
s Hrvati, a druga će im zaci za ledja, pa iz zasjede na 
njih navaliti. Doniala dodj(^ do l)itke, i sred bitke pro- 
vališe oni iz zasjede. Nastade ljuto kreševo, te sam voj- 
voda Kelja pogibe prvi u boju. Vira on pade, čete nje- 
gove nagnuše u bicg. Si)lićani pro^^anjahu neko vrieme 
bježeće Hrvato, a zatim so vratišc* veseli u grad. Uz 
put odrubiše glavu palomu vojvodi Helji, te ju natakose 
na gradske zidine, neka se znade, tko je pobiedio. 

Ali Splićani ne mogoše ii)ak odoljeti. Još iste godine 
1107. pokoriše se kralju Stjepanu, a s njimi i gradovi 
Trogir i Šibenik. Kralj Stjepiin j)otvrdi na to sve po- 
vlastice ovih gradova, što ih dobiše od njegovih predja; 
a papa Aleksandar III. imt»nova na molbu Splićana no 
voga prvostolnika, nekoga Girarda iz Verone, ljuta pro- 
tivnika grčkoga cara. 

U isto vrieme, kad se je Hrvatska s Dalmacijom 
vratila pod svoga kralja,- vojevaše druga ugarsko hrvat- 
ska vojska u Sriemu. Vodio ju je glasoviti vojvoda 
Dionisije. Ovaj zateče jednom ])rilikom rano u zoru ne- 
pripravne grčke vojvode (jabrasa i Branu, te ih potuče 
i razprši im svu vojsku. Vojvode same jedva žive uma- 
koše. Dionisije dade pale Grko i)okupiti i sve na jednom 
mjestu sahraniti, a nad grobom njihovim podiže veliku 
mogilu, da bi se činilo, da ih je kud i kamo više iz- 
ginulo. 

Kad je za sve to čuo car Emaimel, dodija mu vje- 
rolomni kralj Stjepan. Umah iza uzkrsa 1108 dodje sam 
u Sredee, te sabiraše vojsku sa svili sti'ana svoga car- 
stva, da učini jednom kraj i konac zulumu ugarskomu. 
Deseci se u Sredcu stiže mu ^las. da se je od dva mje- 
dena kipa, što su stajala na trgu u Carigradu, te jedan 
prikazivao Ugarsku, a drugi bvzantsko carstvo, onaj by- 
zantski od starosti i)orušio. dočim je ugarski ostao čitav. 

Umah zapovjedi, da se ugarski kip sruši, a byzantski 
na novo podigne, hoteći tako označiti sudbinu obih dr- 
žava. Sabravši zatim veliku vojsku zače razmišljati, bi 
li sam pošao na vojnu ili bi vojsku povjerio kojemu 
vojvodi. Svjetovahu ga, da ostane u Sredcu i da imenuje 
vojvode, jer ako pobiede, bit će veća slava, ako budu 
poraženi, bit će manja sramota. Na to povjeri čitavu 
vojsku svome rodjaku Androniku Kontostefanu i poduči 
ga, kako će vojevati s Ugri. 

Već iza nekoliko dana predje x\ndronik Savu i 
dopre s velikom vojskom svojom do Zemuna. U isto 
vrieme prispije i ugarska vojska, koju je vodio hi*abri 
Dionisije. Približivši se Ugrom ne htjede se Andronik 
umah upustiti u borbu, već razasla svoje ljude, da uhvate 
kojega Ugiina. koji bi im izkazao položaj i broj nepri- 
jateljske vojske. 1 zaista zarobljen bi jedan Tgrin, koji 
izpriča, da ugarsku vojsku vodi 37 vojvoda (župana,) a 
na čelu da im je hrabri Dionisije; vojnika da ima 
15.000 konjanika, oklopnika. strielaca i praćara. Ugri 
da su toli smjeli, da ne će grčka vojska ni prvoj navali 
njihovoj odoljeti. 

Andronik odabere dan sv, Prokopija (l-^. srpnja) /a 
bitku. I' to mu stiže [)ismo od cara Emannela, ^dje mu 
naloži, da bitku odgodi na zgodniji dan. No vojvoda 
turi i)isnio u žep i povede vojsku u bojne redove Pore- 
davši vojsku i osokolivsi ju vatrenom besjedom poče Ju 
voditi u boj. Idući na neprijatelja dodjose do ono^a 
mjesta, gdje Je lansk'' ^odin(^ Dionisije podigo nio«'ila na 
grobu palih vojnika grčkih. Svi poskakase ovdj«' s konja, 
te se prisegom zavjorisc, da će smrt svojih drngov;i 
ljuto osvetiti. 

Dionisije ćnvsi, da s; (uri primiču, nije m mnof^o 
za to glave razbijao. Kako se i suviše uzdavase u svoju 
snagu, smijase i nigase se noprijateljem, pači za])ovjcdi 

svojim Ugrom, da se ponapiju vina i da nekoliko vr- 
čeva izkape u zdravlje dolazećih Grka. A na to se di- 
goše brzi Ugri, pograbiše oružje, i staviše se u bojni 
red. Bitka započe. Izprva ko da će Ugri pobiediti, ali 
na posljedku pretegnu grčka sila. Ugri nagnuše u bieg, 
a Grci za njimi te ih poubiše sila, da je bojno p^lje 
bilo prekrito Iješinami ugarskih junaka. Zarobljena bi i 
ogromna zastava, koja je bila tolika, da su ju morali 
voziti na kolima; isto tako uhvaćen bi i Dionisijev konj 
s čitavom opremom, te je sam Dionisije jedva živ po 
čudu umako. Zasužnjeno bi još mnogo vojvoda, medju 
njimi pet župana, zatim osam stotina vojnika. 

Ovom odlučnom bitkom svrši se dugotrajni rat medju 
carem Emanuelom i kraljem Stjepanom. Sriem, Bosna, 
i čitava Hrvatska s Dalmacijom (izuzam Zadra) spadoše u 
ruke careve, koji umah pošalje svoje vojvode i upravitelje 
u ove zemlje i pokrajine. Malo zatim zaruči car kraljevića 
Belu ili Aleksija, koji se je svedjer u Carigradu desio, 
sa svojom kćeri Marijom i odredi ga za svoga naslje- 
dnika na priestolju bjzantskom, nadajući se ovako, da će 
Bela svoju baštinu za sve vieke sjediniti s carstvom. 

Hrvatska s Dalmacijom ostade sada pod byzantskim 
carstvom kroz trinaest godina, naime sve do smrti cara 
Emanuela. Namjestnikom carskim postade Konstautin Se- 
bastos, koji se je ponosno zvao „vojevoda čitavoga kra- 
ljevstva dalmatinskoga i hrvatskoga." Stolovaše u gradu 
Splitu i nastojaše odavle, da pokori hrvatske župane i 
plemena, koja niesu htjela da skuče svoj vrat pod by- 
zantsku vladu. Osobito se u tih borbah proslaviše žitelji 
hrvatskoga grada Klisa, i plemena Kukari i Kačići. No 
napokon prevlada grčka sila, i za dvie i tri godine ne 
bješe nikoga više koji bi se otimao oružjem u ruci by- 
zantskim vojvodam. Ovi pako, pokorivši Hr\^ate, nasto- 
jahu sada, da im u svem ugode, pa da tako steku iskre- 

nih privrženika u Hrvatskoj i Dalmaciji. Stari neki pisac 
pripovieda o tom ovako: Sva Dalmacija i malo ne ciela 
Hrvatska bijaše podložna caru Emanuelu. Ovaj pako bi- 
jaše veoma milostiv prema svim podanikom svojim. Nije 
pobirao daća, već je veledušno razpoklanjao svoja dobra. 
Sve bi častio, koji su k njemu dolazili na poklon, pače 
bi im i putne troškove iz svoje carske blagajne nami- 
rivao. Doznavši pako, koliko ima duša u gradu Splitu, 
šiljao je svima podpore, čak i djeci u koljevkah darovao 
je po jedan dukat. Vojvode njegove došavši s velikom 
vojskom imale su vazda silu i obilje novaca za trošak, 
te niesu bile na teret gradjanom." 

Sve se pokori caru Emanuelu, samo glavar kršćan- 
ske crkve, nadbiskup Girard u Splitu ne htjede ni čuti 
za cara razkolnika. Svjetovnjaci splitski zahtievahu od 
svoga nadbiskupa, da i on podje na poklon novome go- 
spodaru Hrvatske i Dalmacije, pa da bi mu svećenstvo 
njegovo u to ime moralo skupiti novaca za put. Ali 
Girard ne htjede na to privoliti, već ode u Rim papi 
Aleksandru HL, a ovaj iziade g. 1170 poslanicu, kojom 
oslobodi svećenstvo hrvatsko i dalmatinsko od plaćanja 
svake podpore, ako bi nadbiskup išao u pohode ili na 
poklon budi caru byzantskomu, budi kralju ugarskomu. 
Girard vrati se na to u Split misleći, da će se gradjani 
primiriti; ali kad su sada splitski svjetovnjaci, na čelu 
im načelnik Ivan, još odlučnije tražili, da ide u Cari- 
grad, ostavi on po drugi put svoju stolicu, te se ne vrati 
više sve do smrti svoje (1175). Splićanom dade se to 
na žao, te kušahu poslanstvom na papu domamiti Gi- 
rarda u Split. Girard obeća, da će se vratiti, ali samo 
uz pogodbu, ako mu se gradski načelnik i čitavo gra- 
djanstvo prisegom obveze, da će vazda braniti prava 
njegova i crkvena, a poimence da ga ne će ni sami 
siliti, a niti pustiti, da ga drugi sile, da se podje po- 

kloniti caru Emanuelu. Splićani međjutim ne pristađoše 
na to, pa tako se Girard više ne vrati na svoju stolicu. 

Po smrti Girardovoj imenova papa na molbu Spli- 
ćana nadbiskupom nekoga Talijana Rajnerija, koga su 
Hrvati prozvali Arnerijem. Ovaj Arnerije bijaše, kako se 
priča, imućan čovjek, a uza to uman i razborit biskup. 
Čim je došao u Split, saletiše ga gradjani, da učini ono, 
čemu se je Girard toliko otimao, pa da podje u Cari- 
grad na poklon caru Emanuelu. Na veliko veselje gra- 
djana privoli Arnerije na to, i umah biše izabrani po- 
slanici, koji će s nadbiskupom poći u Carigrad. Došavši 
onamo primljen bi Arnerije vele prijazno, te pozdravi 
cara najpokornije u ime gradjana splitskih. Iza toga 
ostade duže vremena u Carigradu, a trošak za boravak 
njegov i splitskih poslanika namirivala je carska bla- 
gajna. Kad je napokon Arnerije zamolio cara, da ga 
milostivo odpusti, car obilno nadari i njega i Splićane, 
pa im dozvoli, da se vrate u domovinu. 

Tako nije carstvo byzantsko imalo više ni jednoga 
protivnika u gradu Splitu. Arnerije sa svojim svećen- 
stvom pokoravao se je zapovjedim carskim, a zato je 
opet novi carski namjestnik, vojvoda Rogerije radio u 
prilog nadbiskupu, kad bi se samo zgoda pridesila. A 
Arnerije nastojao je živo ne samo oko boljega života 
svećenstva i oko pouke puka, nego se je i mnogo brinuo 
da uredi svoju biskupiju i da joj vrati izgubljene po- 
vlasti i posjede. Baš radi posjeda zavadi se jednom 
prilikom s plemenom hrvatskih Kačića, koji su tada bili 
gospodari Poljica i vladali u gradu Omišu. Povod raz- 
miricam bile su neke zemlje, poimence selo Srinjine na 
podnožju planine Mosora, koje si prisvajaše u jednu ruku 
pleme Kačića, a u drugu nadbiskup Arnerije za svoju 
biskupiju. Razmirice se tako zaoštriše, da se je Arnerije 
na posljedku obratio za pomoć caru Emanuelu, tražeći u 

njega zaštite proti Kačićem. Car izdade umah nalog 
svome namjestniku Rogeriju, neka izvidi, da li je istina, 
što nadbiskup tvrdi za Srinjine, i da li ima u njega 
pismo, kojim bi mogo dokazati, da je to selo njegovo,. 
Ako je nadbiskup vlastnik, neka nm se umah povrate 
Srinjine, koje su mu Kačići nedavno oteli. Na to dozove 
10. lipnja 118J vojvoda Rogerije zbilja nadbiskupa i 
svećenstvo, zatim više giadskih načelnika i hrvatskih 
župana na sud, koji se je sastao u Splitu pred kulom 
cara Emanuela. Ovamo dodjoše osim prućih se stranaka 
još i Mireo, biskup senjski ; Flasko, biskup kninski ; Mar- 
tin, načelnik splitski ; Marin, načelnik trogirski ; zatim 
hrvatski župani Deša, Nikola, Miroslav, Stjepan, Grubiša, 
Drago, i mnogi drugi. Na sudu ne bješe govora o Sri- 
njinah, nego samo o posjedu crkve sv. Bartola, i taj bi 
zaista podieljen Arneriju u vlastničtvo. Ujedno dade voj- 
voda Rogerije nadbiskupu dva pristava, koji će ga uve- 
sti u dosudjeni mu posjed. Srinjinkh nije se ništa 
odlučilo, jer nadbiskup nije valjda mogao svoga prava 
dokazati. Medjutim ode Arneiije sa svojimi pristašami, da 
preuzme zemlju. Ogledavši medjaše i ustanovivši ih dodje 
i do sela Srinjine; no tu ga doč-ka knez Nikola Kačić 
s braćom, rodjaci i pukom. Kačić s družbom obkoli 
nadbiskupa i svi počnu na nj vikati: „Što ti radiš, zli 
glavaru? Što snuješ proti nam? Ako te umah ne bude 
nestalo, znaj da je to zadnji daa tvoga života." Ali Ar* 
nerije se ne prestraši, već odvrati oporo: „Nije to vaša 
zemlja, nego crkvena, koju ste silom ugrabili." Sada tek 
nastade prava gungula; Kačići sa svojim plemeuom po- 
grabiše kamenje i bacahu ga na nadbiskupa, dok ga ne 
pokopaše pod gomilom kamenja. Dok su ovako Kačići 
nadbiskupa kamenovali, pobjegoše oba pristava i drugi 
ljudi, koji bjehu nadbiskupa dopratili, u grad Split, da 
jave gradjanom tu nesreću. Ko gromom ošinuti prenuše 

se gradjani, pograbiše oružje, pa koje po moru, koje po 
kopnu pohitiše k brdu Mutograsu (Monte grasso, De- 
belo brdo), gdje se bješe nesreća dogodila. Kačići u to 
sa svojim pukom umakoše, a Splićani razvališe gomilu 
kamenja, te odnieše Iješinu svoga nadbiskupa u Split, gdje 
ga svečano sahraniše. Kasnije podigoše na istom mjestu, 
gdje je nadbiskup tužno zaglavio, malu crkvicu, koja i 
sad još stoji. 

Nadbiskup Arnerije pogibe 4. kolovova 1180. Nje- 
koliko tjedana kasnije (24. rujna) umrie i bizantski car 
Emanuel. Čim je oči sklopio, svakolika Hrvatska s Dal- 
macijom listom se diže na noge, odmetne se od Carigrada, 
i vrati se u krilo svoga zakonitoga kralja. 



17. Kula u Knegineu. 

Još za živa cara Emanuela umre u Ugarskoj kralj 
jepan, ne ostavivši za sobom mužkoga poroda. Tko će 
sada biti kralj? Neka gospoda ugarska pomisliše umah 
na mladjega mu brata Belu ili Aleksija, koji je od rane 
mladosti svoje boravio u Carigradu. Emanuel privoli, da 
se Bela vrati u Ugarsku i da sjedne na priestol djedova 
svojih. Ali na polazku morade Bela obećati caru, da 
ne će od njega tražiti svoju baštinu — Hrvatsku s Dal- 
macijom i Sriemom, nego da će ju i dalje ostaviti car- 
stvu byzantskomu. 

Tako postade Bela g. 1178. kraljem ugarskim. Od 
hrvatskoga kraljevstva nasliedio je iza brata svoga je- 
dino banovinu slovinsku sa Zagrebom gradom ; sva ostala 
zemlja hrvatska i dalmatinska ostade u rukama grčkim. 
I dok je Emanuel živio, Bela nije pogazio rieči svoje 
niti otimao caru Hrvatske s Dalmacijom. Ali kad je ve- 
liki car grčki umro, kad se je u Srbiji podigo Stjepan 

Nemanja, a u Bosni ban Eulin, e onda je i Bela zabo- 
ravio na svoje obećanje, pa posego za baštinom svojom. 

Godine 1180. vratiše se opet Sriem i Hrvatska s 
Dalmacijom u krilo svoga zakonitoga kralja Bele II. 
(III.). Borba nije ni bilo, jer su i Hrvati i Dalmatinci 
težko izgleflali čas, da se otmu zagrljaju grčkih voj- 
voda. Kad su to vidjeli Zadrani, koji su takodjer već 
odavna mučno podnosili vladanje mletačko i nepravde 
mletačkih ljudi, i oni se podigoše na noge, pa odkazavši 
posluh duždu pokloniše se kralju Beli. Tako je Bela 
opet sjedinio u svojoj ruci čitavo kraljevstvo hrvatsko, 
kako ga bješe nasliedio kralj Koloman, prvi kralj hr- 
vatski od roda Arpadova. No Belina se moć razastrla 
još i dalje ; njegovu je rieč slušao i bosanski ban Kulin, 
u iyega se pouzdavao i slavni Stjepan Nemanja, koji 
je utemeljio srbsku državu, okupivši raztresene župe i 
oblasti srbske u jednu cjelinu. 

Kralj Bela bijaše uman i uljudjen čovjek. Ta nije 
zalud toliko gotiina proboravio u Carigradu, učeći se sva- 
kome znanju i umienju ljudskome. Ugarski ga ljetopisi 
hvale, da je bio prijatelj pravde i ršda, i da je nemilo 
progonio tate i razbojnike, kojih se bješe za prošlih bur- 
nih vremena velika sila pojavila. Kažu još, da je još 
uveo pismene molbenice i pismene tužbe u parnicah, 
kako je to odavno bio običaj u Carigradu, gdje se nije 
mogao svatko približiti caru, kad bi mu se prohtjelo. Kako 
je sam kralj bio pravedan, tražio je i od hrvatskoga 
bana, da radi pravo i zdiavo. Poimence se hvali hrvat- 
ski ban Dionisije, „da je ljubio pravicu, i da je u svem 
sliedio stope preblagoga kralja Bele." 

Hrvatsko kraljevstvo bijaše za kralja Bele mimo, 
zadovoljno i sretno. Kraljevstvom upravljao je ban ili 
vojvoda, koji je od svojih dohodaka davao kralju godi- 
mice 10.000 maraka srebra. Zalud su Mletčani svom 

silom nastojali, da opet pridobe Zadar; sav trud njihov 
bješe zaludan. Jedno samo kidalo vriednoga kralja Belu. 
Sjećao se dobro, kako je nedavno stradala Ugarska, a 
s njom i Hrvatska, jer nije bilo stalno odredjeno, tko 
da vlada iza smrti kraljeve, da li prvorodjeni sin njegov, 
ili koji od preživjele braće njegove. Emerik ustanovi, da 
će odsad na izpražnjeno priestolje sjesti prvorodjeni sin 
pokojnoga kralja, a samo kad sina ne bi bilo, da zapane 
vladanje kojega brata kraljeva. Ima li u kralja više mužke 
djece, prvorodjenac nasliedit će kraljevsku čast, a mla- 
dji sinovi bit će vojvode i upravljat će u ime bratova 
pojedinimi pokrajinaitii i zemljami, ali tako, da slušaju 
zapovjedi starijega brata svoga. 

U kralja Bele bijaše više sinova; najstariji bijaše 
Emerik, a mladji zvahu se Andrija, Salamon i Stjepan. 
Da ne bude kasnije krvi medju braćom, dade Bela još 
za života svoga prvorodjenca si Emerika okruniti kra- 
ljem najprvo ugarskim, a poslije hi-vatskim ; a zatim mu 
god. 1194. predade čitavu Hrvatsku s Dalmacijom, da 
njome gotovo samostalno upravlja, pomagan banom Do- 
minikom. Osigurav ovako prvorodjencu svome nasljed- 
stvo spremaše se kralj Bela zadnje vrieme svoga života, 
da podje u daleku Aziju na križarsku vojnu, pa da po- 
maže tamo kršćanskim vladarom, koji bjehu pošli, da 
oslobode svetu zemlju iz ruku nevjerničkih. Bela bješe 
u to ime skupio i liepu svotu novaca, a i sabrao čete 
junaka, kad ga sred tih priprava stiže smrt 23. travnja 
1196. Na samrti preporuči još jednom sinovom svojim, 
da priznaju okrunjenoga već brata svoga Emerika za 
kralja, a mladjemu sinu Andriji naloži, da ide na kri- 
žarsku vojnu, pa mu u to ime predade skupljeno blago 
i sve drugo, što bješe za taj daleki put spremio. 

Još nije Bela u grobu ohladio, već se pojavi razdor 
medju najstarijom braćom Emerikom i Andrijom. Eme- 

rik bijaše čovjek strastven, bez ikakve snage i uztraj- 
nosti; tjelesna nemoć njegova činila je k tome, da je 
bio osobito razdražljiv. Časomice planuo bi gnjevom, a 
na to bi u tinji čas sasvim malaksao Kad bi se razi- 
grao, bio je smion i podhvatljiv; ali zato nije bio mu- 
guć, da radi promišljeno, uztrajno i odlučno. Ni brat 
mu Andrija nije bio bolji. Bio to čovjek tašt, slabičak, 
Ttoji je hlepio za gospodstvom, dok ga nije stekao; a 
kad ga je zapalo, nije bilo u njega snage, da vrši vlast. 
Uza to bio je nepromišljen i razpikuća; a nije mario 
ni za pravdu ni za mudre savjete, već se dao zavoditi 
od laskavaca, koji ga zavadiše s rodjenim bratom. 

Čim je Bela umro, zaboravi Andrija na otčeve opo- 
mene. Novce otčeve uze, ali za križarsku vojnu ne 
htjede ni da čuje. Otčevimi novci sabere vojsku i pre- 
mami mnogo vlastele na svoju stranu. A na to poče 
tražiti od brata Emerika, da mu predade u baštinu svu 
Hrvatsku s Dalmacijom i Bosnom, upravo onako, kako 
je nedavno kralj Stjepan IV. morao te zemlje ustupiti 
bratu svome Beli. Kad se Emerik ne odazove ovim za- 
htjevom bratovim, Andrija trgnu mač iz korica. 

Gradjanski rat planu već g. 1197. Kako je u Andrije 
bilo obilno novaca i vojske, bilo mu je lako ratovati s bra- 
tom. Emerik ne mogaše se pouzdati ni u svoje pristalice. 
Kad ih je pozvao na oružje, mnogi se izvinjivahu, da 
ne smiju vojevati u svjetskom ratu, pošto su se još za 
živa Bele zavjetovali, da će poći na križarsku vojnu u 
svetu zemlju. Emerik se s toga nadje u velikoj biedi, 
pa se uteče pod okrilje pape Celestina III. Ovaj umah 
zaprieti Andriji i njegovim pristašam crkvenim proklet- 
stvom, ako se ne bi umirili i pošli na križarsku vojnu; 
k tome se zagrozi svima, koji bi se s Andrijom družili 
ili ga čak i pomagali. No prietnje papine slabo su ko- 
ristile. Svećenstvo u Ugarskoj bilo je doduše većim die- 

lom uz kralja Emerika, a i u Hrvatskoj revnovao je 
osobito za nj zagrebački biskup Dominik, koji je za to 
mnogo zla pretrpio od pristaša Andrijinih; ali zato su 
svjetska vlastela jatomice grnula pod zastavu Andrijinu. 
U slovinskoj zemlji bio je najodlučniji pristaša njegov 
Vratislav, kojega se je posjed sterao oko Susjedgrada i 
po Zagorju. Ovaj je Vratislav pretrpio radi Andrije ve- 
oma mnogo; protivnici poharaše mu dvore, oteše sva 
imanja, tako da je ostao siromak bez kuće i kućišta. 
Rat medju Andrijom i Emerikom vodio se g. 1197. 
ponajviše u Ugarskoj i u slovinskoj zemlji medju Savom 
i Dravom. U Hrvatskoj i Dalmaciji priznavahu još u 
prosincu iste godine jedinoga Emerika za svoga zakoni- 
toga gospodara. U to postade u siečnju 1198. rimskim 
papom odlučni i strogi Inocentije III. Jedva bješe na 
svoju stolicu sjeo, umah odasla vojvodi Andriji posla- 
nicu, u kojoj mu zapovjedi, da po otčevoj odredbi ide 
u svetu zemlju, a da se okani dalje borbe s bratom i 
da mu se pokori, jer da će ga inače lišiti nasljedstva i 
prenieti pravo na priestol na mladjega brata (Salamona). 
Pismo papino slabo je medjutim prudilo. Andrija je malo 
mario za prietnje papine, već pošto je sretno napredovao 
u slovinskoj zemlji, podje preko Save i Kupe na jug, da 
si pokori Hrvatsku i Dalmaciju. Polovicom veljače 1198. 
bio je već na jugu Velebita, te su sa svih strana hrlili 
preda nj svjetski i duhovni velikaši, da mu se poklone^ 
a koncem ožujka stolovao je i u samom Zadru, okružen 
najvećimi častnici Hrvatske i Dalmacije. Tu se je po- 
nosno prozvao „Božjom milosti vojvodom Zadra, čitave 
Dalmacije i Hrvatske, a i Humske zemlje", tu je imao 
posebni svoj dvor i dvorsku kancelariju, tu se je uza nj 
desio i hrvatski ban Andrija, zatim novi zadarski nad- 
biskup Nikola, načelnici gradova Zadra i Splita, napo- 
kon i neki župani hrvatski, poimence krbavski i sanski 

Andrija ponašao se je gotovo ko sasvim samostalan vla- 
dar. Iz Zadra ode na jug put Splita, gdje su ga opet 
dočekali svi nadbiskupi i biskupi hrvatski i dalmatinski, 
uz njih ban Andrija i nada sve y]emi mu Vratislav od 
Susjedgrada. Pred Splitom sazove vojvoda Andrija vieće 
ili mali sabor hrvatskih velmoža i vlastele, te učini 
nmoge koristne odredbe. Prošavši tako čitavu Hrvatska 
i Dalmaciju i sklonivši koje milom koje silom sve hr- 
vatske župe i latinske gradove, da su mu se pokoriM, 
bio je već u travnju 1198. jedini gospodar hrvatskoga 
kraljevstva počam od- Drave pa sve do Humske zemlje. 

Sada tek poče raditi, kako bi se izmirio s rimskim 
papom, te mu ušo u volju. U to ime diže vojsku na 
susjednu oblast Hum, gdje se bješe ukorienila kriva vjera 
nekoga popa Bogomila, a isto tako zaratova i na srb- 
skoga velikoga župana Stjepana Nemanjića, koji je pri- 
stajao uz iztočnu crkvu. On pobiedi i humskoga kneza 
i velikoga župana srbskoga; ali na to se umah vrati 
u Hrvatsku, te je već u svibnju opet bio u Zadru. 

Andrija boravio je već u Zadru, kad mu stiže druga 
poslanica od pape Inocentija III., koja je bila kud i 
kamo blaža od prve. Papa ga nastojao liepim načinom 
uputiti, da bude sklon i pokoran svome bratu. Valjda 
se braća i prije kušala izmiriti, jer papa svjetuje voj- 
vodu Andriju, da ostane trajno pokoran i vjeran svome 
bratu, da štuje brata ko svoga kralja, a brat će njega 
poštivati ko vojvodu. Na posljedku javi papa Andryi 
još i to, da je naložio nadbiskupu ostrogonskomu i ko- 
ločkomu, da ga izobće iz crkve, a na vojvodinu njegovu 
udaie crkvenu kletvu (interđikt), ako bi iznovice poku- 
šao, da digne oružje na brata svoga. 

Iz ovoga dakle razabiremo, da je valjda posredo- 
vanjem biskupa i nadbiskupa ugarskih i hrvatskih došlo 
medju braćom do nekoga sporazumka, te da je Emerik 

12 

priznao Andriju samostalnim vojvodom Hrvatske i Dal- 
macije, a Andrija Emerika svojim kradem i gospodarom. 
Ali taj mir ne potraje dugo. Još u prosincu 1198. izobći 
papa Andriju iz crkve, nedvojbeno za to, što je iznovice 
trgo mač na brata svoga. Odmetnome vojvodi pridružiše 
se ovaj put i nadbiskupi zadarski i splitski, zato naloži 
papa ostrogonskomu nadbiskupu i zagrebačkomu biskupu 
Dominiku, da povedu proti ovim crkvenim poglavicam 
što strožiju iztragu, pa ako su u istinu krivi, da će ih 
on tada skinuti s njihovih časti. 

Godine 1 1 99. biesnio je opet očit rat medju bra- 
ćom. Čini se, da je Andrija ovaj put kušao, da oruža- 
nom silom provali u samu Ugarsku i da brata s prie- 
stolja skine. No ko što je Andrija u svojem vojvod- 
stvu bio mnogo jači, tako je u samoj Ugarskoj stranka 
Emerikova bila brojnija i mogućnija. S toga ostade An- 
drija kratkih rukava. Emerik ga pobiedi, a Andrija iz- 
gubi ne samo nadu, da bi se mogao popeti na kraljevsko 
priestolje, nego bi lišen i vojvodske časti u hrvatskom 
kraljevstvu. Za ove borbe iztaknuo se je osobito zagre- 
bački biskup Dominik ko revan pristaša Emerikov. Sla- 
vodobitni Emerik namjesti sada za bana Hrvatske i Dal- 
macije nekoga Nikolu, a nesretni vojvoda Andrija uteče 
i sakri se najprvo u ugarskoga velmože Ladislava, a 
zatim pobjegne u susjednu Austriju k nadvojvodi Leo- 
poldu VI. No ni ovdje ne bješe siguran, jer je brat mu 
zahtievao od nadvojvode, da mu nevjernika predade ili 
da ga barem iztjera iz svoje zemlje. Leopold ne htjede 
na to privoliti ; a kralj Emerik provali u Austriju, te ju 
pohara. Bilo bi sada došlo do krvavih bojeva, da se opet 
nije umiešao rimski papa. Njegov poslanik Krescencije 
zajedno s nekimi njemačkimi knezovi i s Konradom, 
nadbiskupom grada Mainza, uze moliti Emerika, da 
oprosti bratu, pa da onda izmirena braća podju u svetu 

zemlju vojevati na nevjernike. Emerik se dade namo- 
liti, pa oprosti po drugi put vjerolomnomu bratu i vrati 
mu vojvodsku čast u Hrvatskoj i Dalmaciji. Još g. 1200. 
opet se je Andrija ponosio kićenim naslovom „vojvoda 
Dalmac^e, Hrvatske i Humske zemlje". 

Ali vlastohlepni Andrija ne mogaše mirovati ni brata 
svoga gledati na kraljevskom priestolu. Ne minuse ni 
dvie godine, a braća se na novo zavadiše. Nasta grozan 
rat u Ugarskoj, Hrvatskoj i Dalmaciji. Andriji se sreća 
nasmijala, te se činilo, da će starijega brata nadhrvati. 
Velmože i vlastela jatomice gmuli pod njegov barjak, a 
zakonitoga kialja redom sve ostavljalo. Jednom zgodom 
sastale se obje vojske kod neke Drave nedaleko od 
grada Varaždina. Emerik stajaše na ugarskoj obali, An- 
drija na hrvatskoj. Ni jedan ni drugi ne usudi se zame- 
tnuti boja; Emerik, jer je bio slabiji, a Andrija nepo- 
uzdavajući se u dosadanju sreću svoju. Prodje neko 
vrieme, a protivničke vojske ni makac. U to se dosjeti 
kralj Emerik, što da učini. Ostavi vojsku svoju, pa sam, 
goloruk, noseći u ruci jedino kraljevsku šibiku, predje 
preko Drave u Andrijin tabor. Kad stiže onamo, čitava 
se gotovo vojska preseneti, ugledavši kralja svoga. Sve 
se uklanjaše sa strahom i počitanjem pomazanome kra- 
lju, koji je dostojanstveno medju vojnici prolazio. Kad 
Emerik dodje u sred tabora, stade i doviknu ovako osu- 
pnutim delijam: „Ej ljudi, evo vašega kralja! Tko da 
se od vas usudi, da si omasti ruke krvlju svoga kini- 
njenoga kralja?" I nitko niti pisnu niti rukom ne mače, 
već sva momčad dohrli pred kralja, da ga moli za opro- 
štenje. Na to kralj podje u šator brata Andrije, koji nije 
ni slutio, što se je zgodilo u njegovoj vojsci. Ni Andrija 
ne znadijaše, kamo da se krene, već poniknu nikom; a 
kralj na to zapovjedi momkom, da neharnoga brata svezu 
i za njim odvedu. Sada se obje vojske sjediniše, a sva 

Hrvatska i Dalmacija priznaše kralja Emerika za svoga 
jedinoga gospodara.. Nesretni vojvoda ^ Anđrijia dopade 
robije; on bi zatvoren od brata svoga u tvrdu kulu 
Kneginec kraj Varaždina, u kojoj je čamio sve do 
smrti bratove g. 1204. Sužanj Andrija boravio tužne 
dane u tavnici; jedina mu utjeha bješe, što su čestiti 
žitelji grada Varaždina svome nekadanjemu vojvodi bili 
na ruku, te mu tako olakšali nesnosno tamnovanje. Još 
i sada vide se, idući od Varaždina u ljekovite toplice 
Varaždinske, podrtine stare kule Kneginca, koja je nje- 
kad od sunca krila hrvatskoga vojvodu. 

Dvie pune godine čamio Andrija u kuli Knegincu. 
Kad je Emerik slutio, da mu se primiče zadnji čas, 
pusti neharnoga brata iz tavnice, oprosti mu sve i povjeri 
mu čedo svoje Ladislava, da mu bude i otac i majka, 
dok doraste do mača i žezla kraljevskoga. Ali Ladislav 
umre već za nekoliko mjeseci, a na to se izpuni davna 
želja Andrijina, jer ga zapade kraljevsko priestolje u 
Ugarskoj i Hrvatskoj. 

Tužno li bješe vladanje kralja Andrije (II.) ! Toliko 
hlepio za kraljevskim viencem, a kad si glavu krunom 
okitio, pokaza čitavome svietu, da je nije vriedan nositi. 
Bio on rob i sluga svoje žene, Njemice Gertrude, koja 
je bila kći meranskoga grofa Bertolda. Još za živa Eme- 
rika bunila svedjer muža svoga proti zakonitomu kralju, 
tako te je morala ostaviti Ugarsku ; a kad joj se vojno 
zakraljio, goropadila se ta Njemica upravo grozno. Nije 
marila ni za zakon ni za narodne običaje, već vladala 
starodrevnimi kraljevinami po svojoj glavi, dozivala 
Niemce u Ugarsku i Hrvatsku, pa ih darivala častmi i 
službami, a domaću gospodu kraj toga zametala i pre- 
zirala. Brata svoga Bertolda, mladenca od dvadeset go- 
dina, namjestila za nadbiskupa koločkoga, a kasnije ga 
čak uzvisila na čast bana hrvatskoga! A i tašta i raz- 

sipna bijaše ta meranska grofica. Imala je za svoju 
^ djecu srebrne koljevke, a za se srebrne kupke ; što sama 
ne bi mogla proharčiti, razpoklanjala je njemačkim dose- 
licam, svojim miljenikom i štićenikom. 

No još gori bješe brat joj Bertold, pravi zulumfcar 
i pustolov. Sva ugarska i hrvatska plemčad bijaše kivna 
na njega i mrzila je na nj poradi bezprin\jeme drzovitosti 
njegove. Jednom zgodom provališe gnjevna vlastela čak 
u njegov dvor, i ljuto izbiše i njega i svećenike, koji 
mu u pomoć dohrliše. Ali ga to ipak ne dozove sviesti, 
pače on zaglibi u još veće zlo. Ma da je bio duhovnoga 
stališa, planu grešnom ljubavi prema liepoj ženi pala- 
tina Benka, koji je nedavno bio ban hrvatski. Krepostna 
žena nije htjela ni čuti za Ijubezne ponude njegove, a 
on se na to posluži varkom. Sestra mu, kraljica Ger- 
truda pozove liepu ženu Benkovu na svoj dvor. Čim ova 
na zapovied kraljičinu dodje, eto i Bertolda i nanese joj 
silu u odajah svoje sestre. Poradi ovoga zločina uzbuni 
se i plemstvo i puk. Bertold, bojeći se za rusu glavu 
svoju, ugrabi blago, što ga bješe kraljica Gertruda za 
svoju djecu sabrala i u nekoga ostrogonskoga gradjanina 
sahranila, po pobjegne iz Ugarske. Mjesto njega nastrada 
sami kraljica. Prijatelji Benkovi dosudiše joj smrt a 
na to privoli i sam ostrogonski nadbiskup Ivan. Urotnici, 
na čelu im župan Petar i hrvatski ban Šimun navališe 
g. 1214. na grešnu kraljicu u njezinih vlastitih odajah, 
te ju razkomadaše na komade. Djecu njezinu, krunje- 
noga već kralja Belu, najmladjega sina Andriju i kćer 
Mariju spase njihov odgojitelj Salamon tako, da ih je 
sakrio. 

Čuvši kralj Andrija, koji se je upravo desio u zem- 
lji Haliču (Galiciji), kako mu je tužno poginula žena 
Gertruda, pohiti brže bolje u Ugarsku, da osveti smrt 
njezinu. Ali se bolan uvjeri, da mu to nye moguće, jer 

zateče čitavo kraljevstvo nezadovoljno, a u narodu veliku 
stranku, koja je glasno i jasno tražila, da se sam An- 
drija skine s priestolja, a da ga zaniieni prvorodjenac 
Bela. Težkom mukom i sve uz pomoć pape Inocentija 
održa se nekako na vladi; ali brojno plemstvo ugarsko 
i hrvatsko počelo je doskora oholo dizati svoju glavu i 
nastojati, da što više smanji kraljevsku vlast, pa da kralj 
Andrija bude puka lutka u rukuh njegovih. Uza to po- 
stade plemstvo i nasilno i grabežljivo, te se je kralj g. 
1218 papi ovako tužio: „Mnogi plemići poput sluga pa- 
klenskih ne žacaju se, da vriedjaju našu kraljevsku vi- 
sost, već preziru naše odredbe i mute zemaljski mir. 
Kad je nadbiskup Ivan htio, da ih odvrati od opačina 
njihovih, oteše mu sve imanje, zarobiše ga, pa ga na 
posljedku odpraviše iz zemlje." 

Medjutim ni sam kralj Andrija ne bijaše bolji, pa 
tako se zgodi, da je iza nekoliko godina nestalo sva- 
koga reda i zakona u ugarskom i hrvatskom kraljevstvu. 
Sam kralj, pošto je ludo izpraznio blagajne svoje i do- 
hodke svoje smanjio, razpoklonivši svojim udvoricam ki'a- 
Ijevska dobra, poče sada raditi protiv zakona, samo da 
skuca novaca. Iznajmljivao bi žudijam sve kraljevske 
pristojbe, pa i poreze, a i solare ; na posljedku, kad sve 
ništa nije prudilo, pogoršao srebnii novac tako, da u 
njem nije više srebra gotovo ni bilo. 

Kralj grabio k sebi, plemstvo grabilo k sebi, a puk 
nebogi stradao grozno. Napokon dodijao plemstvu zulum 
Andrijin, pa g. 1222. listom ustalo, da iznudi od kralja 
povlasti i pravice za se i za čitavo kraljevstvo. Tako bi 
Andrija prisiljen, da izdade popis pravica ili zla- 
tnu bulu, kojom biše ustanovljene sve povlasti plem- 
stva u Ugarskoj i Hrvatskoj. 

Ali ni zlatnom bulom ne vrati se mir u Andrijinu 
državu. Plemstvo i dalje ustajalo ha kralja svoga, 

napokon čak i prvorodjeni sin kraljev, vojvoda hrvatski 
Bela đigo neharnu ruku svoju na nesretnoga otca svoga. 
I u hrvatskih zemljah borili se osiljeni knezovi s voj- 
vodom Belom i medju sobom, te je tako nastao obći rat i 
metež. Najviše rogoborili su u Hrvatskoj knezovi od ple- 
mena Kačića, na koje je čak papa dizao križarske čete'; 
a iza Kačića banili se moćni knezovi od Bribira, nikli 
iz krila plemena Šubića. Poimence knez Gregorije od 
Bribira bješe strah i trepet svojih protivnika ; on je sa 
svojom braćom i svojtom vriedio u hrvatskom kraljev- 
stvu gotovo više, nego li i ban i vojvoda, i sam kralj. 
Jednom zavadi se knez Gregorije od Bribira s rodjakom 
svojim, knezom Višanom od Zvonigrada u Lici. Digoše 
vojske i zametnuše kavgu. Višan bješe izprva sretnyi, 
pa razbije Gregorija i zatvori ga u njegovu gradu Bri- 
biru tako, da nitko nije mogao iz grada izaći, ni u nj 
ući. Ali se Gregorije dosjeti varci, pa jednom iznebuha 
provali iz grada. Vojska Višanova bi raztjerana, a sam 
Višan zarobljen. Nevoljni Višan molio se Gregoriju, da 
mu pokloni život; ali ovaj bijaše tvrda srca, pa će se 
osvetiti. Dade Višana svući do gola, a na to ga probode 
«am mačem svojim. 

E taki su onda bili knezovi, župani i druga go- 
spoda i u Ugarskoj i u Hrvatskoj. Klali se medjn sobom 
ko najljući dušmani; ali kad se je bilo kralju opirati, 
našli bi se složni na okupu ko jedan čovjek. Možda je 
u ono tužno doba postala i stara hrvatska poslovica: 
„Tko jači, taj kvači," jer je zaista tako bilo. Ko da je 
pravedni Bog prokleo i Andriju i porod njegov i zemlje 
njegove, pošto je u mladosti svojoj tri puta digo ruku 
na brata, zaboravivši na onu svetu: „Poštuj brata stari- 
jega, i tebe će mladji tvoji." — 

18. Kralj Pasoglav. 

Jeste li kad čuli za kralja Pasoglava? Znate li, što 
se za nj priča? 

U ravnoj Podravini, na Jablanovom polju me^ju 
Viijem, Gjurgjevcem i Šemovcem stoje dva okrugla bre- 
žuljka. Jedan se brežuljak zove Careva glavica, a 
pričaju, da su u njem sahranjena trupla divljih pasogla- 
vaca i njihova cara i kralja, koji da je ovdje zajedno 
sa svojimi poganimi podanici poginuo od ruke hrabrih 
Hrvata. 

Još se više priča o kralju Pasoglavu i njegovu bez- 
božnu puku tamo u primorju, na podnožju siedoga starca 
Velebita. Tamo u kamenom Podgoiju, koje se niže od 
Karlobaga sve do Obrovca, još i danas kola od usta do 
usta čudna priča o kralju Pasoglavu, o njegovoj vojsci i 
njegovu porazu ; a sve to pripovieda narod toli živim 
uvjerenjem i toli svježom uspomenom, kao da je sam 
bio svemu očevidac. Pokazuje se i nedaleko od sela 
Starigrada, tik uz obalu morsku, a kod utoka potoka 
Velike Paklenice podor neke stare gradine, koja se zove 
Većka kula, pa se govori, da je u toj kuli deset go- 
dina tamnovao kralj Pasoglav, a kad je umro, da su ga 
u njoj i zakopali. Podgorac priča: 

Kralj Pasoglav provalio jednom iz neznane zemlje 
u Hrvatsku i prodro sa svojim divljim pukom sve do 
kamenoga Podgorja. Imao kralj Pasoglav struk od čo- 
vjeka, ali pasju glavu i jarčevu bradu. Taki su bili i 
njegovi ljudi, koji nisu znali za Boga, niti je u njih 
bilo srca, već su jedino umjeli harati, plieniti i krv pro- 
. lievati. Golem strah zavladao čitavim Podgorjem; nitko 
se nije usudio oprieti onim divljim zvierim,. jer se znalo, 
da ih ne može nadvladati nikakova vojska ni oružje. U 

to đodje u Podgorje neki biskup sveta života. On ohra- 
bri i skupi nesretne Podgorce i izadje s vojskom Paso- 
glavu na suprot, s častnim krstom u ruci. Sastavši ga 
baci na nj prokletstvo i protjera vragove, koji su dosad 
pomagali i branili njega i puk njegov. Na to navale 
Podgorci junački na kralja Pasoglava, te ubiše njega 
samoga i izkorieniše čitavu vojsku njegovu. Biskup dade 
zatim u sadanjoj Većkoj kuli izkopati devetdeset i devet 
sežanja duboku jamu i obzidati ju živim debelim zidom, 
kao kakav studenac, pak baci u nju truplo Pasoglava i 
njegovo silno blago, koje je bilo prokleto, te ga nije 
smio nitko posvojiti, da ne ogrieši i ne izgubi duše. Ne- 
koliko sežanja povrh Pasoglava dade biskup zakopati i 
častni krst, da ne bi opet kada izašao na ovaj sviet i 
udario u stare svoje opačine. I dok je ukopan častni 
krst, ne će se više Pasoglav vratiti, ier se boji krsta ko 
žive vatre. 

I po drugih nekih krajevih hrvatske zemlje umiju 
koje šta pričati o kralju Pasoglavu. U Lici znadu, da je 
kralj Pasoglav imao pasju glavu, ljudski trup i kozje 
noge ; a k tome dodavaju, da je bio golema Ijudeskara, 
težko kosmata, na čelu mu bješe u sredi jedno veliko 
oko, kojim bi kadkad štogod i previdio, ali mu to na- 
domještao dobar njuh, kojim bi osobito ljudsko meso 
brzo zaćutio. 

Pa zar je zbilja kada kralj Pasoglav živio? Ne, 
pasoglavaca niti je bilo niti ih imade. No zato je ipak 
istina, da je pred šest sto četrdeset i četiri godine neki 
divlji narod, gori od Turaka, provalio u hrvatsko kra- 
ljevstvo, te ga grozno poharao. Narod taj zvao se je 
Mongoli ili Tatari. 

U drugoj strani svieta, u dalekoj Aziji življahu od 
davnih vremena na sjeveru kitajskoga carstva divlji Mon- 
goli, podieljeni u više plemena. Bijahu goropadniji i kr- 
voločniji od istih Avara (Obara). Za vladanja ugarskoga 
i hrvatskoga kralja Andrije sjedini neki Temudžin 
sva mongolska plemena u jednu ogromnu državu (1207). 
Sabravši naime on jednom mnogobrojne Mongole na iz- 
voru rieke Amura, ustade neki stari žrec (poganski sve- 
ćenik) i naviesti Mongolom, da je njihov bog darovao 
Temudžinu svu zemlju i da će se on za to odsad zvati 
džingis-kan, t. j. veliki gospodar. Na to povede veliki 
kan vojsku svoju na Kitaj i osvoji sjeverne česti njegove^ 
obori zatim državu turskih Kovarezmijaca (1218) i dopre 
sve do inedja Evrope. Kasnije predje preko planine Kav- 
kaza, provali u Evropu, te potuče Ruse u kilavoj bitci 
kod rieke Kalke (1224). Ruski knezovi bjehu digli na 
noge do sto tisuća ljudi, ali ni ovom ogromnom vojskom 
ne mogoše odoljeti sili mongolskoj. Jer mongolske voj- 
ske, ogromne kao njihove visoke planine, a nedosežne 
kao njihove pustare, brojile su i)0 [)oI milijuna ljudi i 
više, a bile sti kud i kamo okretni je, uvježbani] e i brže 
od ma ci e vojske onoga vremena. Stoje bilo preći evrop- 
skomu vojniku za tri dana. to je Mongol učinio na svom 
malom i nn-šavom, ali uztrajnom konjicu često puta u 
jednu noć. Neprijatelje svoje znali bi brzinom preteći, 
a njihovu silu i položaj uviek bi dobro poznavali. A i 
strjelice njihove dobro su gadjale, te ih je riedko obični 
evropski štit mogao da odidja. Nije i)()magalo niti s mira 
se predati, jer su ove nakaze bile gola nevjera. Tko bi 
im se dobre volje predao, liefK) bi ga danas i najprija- 
znije primili, paće mu koje sta liepa i obećali, a sutra 
bi ga ko ludu izsmijali i zatim ga nemilo zaklali; 

Temudzina nasliedi sin O^^otaj ili Oktaj. Ovaj 
udari opet na Kitaj. te .t»a sasvim osvoji. Iza toga po- 

šalje si novca .svoga Katija (Batu-kana) s pol milijuna 
\judi na Evroim. Batij provali najprvo u Rusku, te osvoji 
redom tamošnje kneževine zajedno sa slavnim gi'adom 
Kijevom (1240), koji su Rusi zvali majkom svih gra- 
dova svojih. Iz Ruske podje u Poljsku, opustoži ju i 
osvoji znameniti grad Krakov (1241). Tu u Poljskoj raz- 
dieli ogromnu vojsku svoju u tri diela: jedan dio posa- 
de na sjevernu Njemačku, drugi na Ćesku, a sam krene 
s najvećim dielom na Tgarsku. Još uz put pošalje svoje 
glasnike kralju ugarskomu i pozove ga, neka mu dra- 
govoljno preda sebe i svoju državu, ako hoće da se spase 
od gotove propasti. 

U Ugarskoj i Hrvatskoj vladaše tada kralj Etela 
III. (IV)., prs^orodjeni sin Andrije II. Čim je čuo. da se 
Mongoli njegovu vladanju primiču, umah uze raditi, kako 
bi ih junački dočekao. Glasnici njegovi razidjoše se po 
obima kraljevinama, pa noseći u rukama krvave mačeve 
pozivahu narod na oružje. Ali u I^garskoj se malo tko 
odazove kraljevu pozivu. Moćni plemići, osilivši i po- 
nievši se za kralja Andrije, bijahu kivni na kralja Belu, 
što je stezao njihove povlastice i netom stečene pravice, 
ne bi li tako op(*t okriepio moć kraljevsku. Ta baš ne- 
davno bješe izdao zapovied, da po starom običaju ne 
smije nitko osim prvih duhovnih i državnih dostojan- 
stvenika u njegovu prisuću sjediti, pa je zato dao i spa- 
liti sve stolice velikaša i plemića po sabornicah. K tome 
oduže posjede i gradove svim onim plemićem, koji niesu 
mogli dokazati, da su ih stekli pravednim i zakonitim 
putem. Upravo ovi nezadovoljnici počeše sada govoriti, 
da su svi glasovi o dola/ku Mongola puke bajke, a da 
su ih izmislili popovi, poimence biskupi, kojim se ne će 
j)Oći u Rim na (Tkveni sabor, jer to stoji mnogo novaca. 
Ali i seoski puk l)ijaše zlovoljan na svoga kralja. Vrie- 
djalo ga, što je Bela nedavno udomio u Ugarskoj do 



188 

40.000 porodica Kumanskih (Polovačkih), koje su po- 
bjeglo izfHred sile mongolske, a upravo bješe ogorčen, kad 
je ki^alj u svem uga^jao tim doš^akom, koji su u ra- 
znih krajevih zemlje počinjali najveća nasilja. Gotovo 
slavodobitno klicao je uvrieđjeni narod: „Neka kralju 
sada pomognu njegovi miljenici Knmani, koje je pozvao 
u Ugarsku proti narodom ugarskim." 

Uz ove prilike nije se kralj Bela mogao onako pri- 
praviti, kako bi trebalo. U prvi čas bilo mu je moguće 
jedino to, da je poslao svoga nadvornika Dionisija He- 
dervara s nešto vojske u klance planina Karpata, da 
brani Mongolom prelaz u Ugarsku. U isto vrieme sazove 
ugarski sabor, gdje su velmože i plemići pravu istinu 
dozna. i. Sve se zabrinu, te gotovo jednoglasno bi pri- 
hvaćeno, da se sav narod digne na oružje. Ali već bješe 
prekasno. Još za saborovanja doglasi Dionisije iz Kar- 
pata, da se ne će moći održati kraj svih umjetnih obkopa 
i šumskih zasjeka, a malo dana zatim, dne 15. ožujka 
1241. dohrli sam ko bez duše u Budim, te javi, kako 
je pred tri dana njegova vojska od Tatara razbita i raz- 
pršena, i kako je eto sam jedva živu glavu iznio. Još 
isti dan doprli su pojedini čopori mongolski sve do Pešte, 
koji je tada bio njemačka naselbina, te su kralj i go- 
spoda ugarska mogla iz Budima svojima očima vidjeti, 
kako gore sela i gradovi, zapaljeni od divljih Mongola. 

Neki stari pisac, koji je tada živio i nmogo sam 
vidio, opisuje Mongole ovako: „Ovi su ljudi maleni, ali 
prsa su im široka. Spodoba njihova je grozomorna; g(% 
lobrado lice i plosnato, nos tup, a male oči razdaleko 
jedno od drugoga. Odielo im je neprodiino, a sastavljeno 
je od složene kože te naliči Ijuskam Kacige su im od 
kože ili od željeza. Oružje im je zavinuta sablja, tulac, 
luk i strjelica s oštricom od željeza ili kosti, koja je za 
četiri prsta duža od naše. Na svoje crno-biele zastava 

meću na vrh vunenu kitu. Njihovi konji, koje jaše bez 
sedla, maleni su ali jaki, niiivikli naporu i glađu ; premda 
niesu podkovani, pe]\ju- se i prolaze po pećinah kao di- 
vokoze, a i poslije trodnevna naporna trka zadovoljavaju 
se 8 malo odmora i hrane. Pa ni ljudi ne brinu se 
mnogo za svoju hranu, kao da od same okrutnosti živu ; 
ne jedu kruha, hrana im je meso, a piće konjsko mlieko 
i krv. Sa sobom vuku velik broj zarobljenika, osobito 
oružanih Kumana. Silom ih gone u bitku i ubijaju ih, 
čim vide, da sliepo ne srcu u boj. Mongoli sami ne idu 
rado u boj. Ako li pak koji od njih pogine, odmah 
ga pokopaju na onom mjestu, tako da nm se grob ne 
pozna iz vana. Grotovo nema rieke, preko koje ne bi 
sa svojimi konji preplivali. Preko velikih rieka ipak se 
prevoze na svojih mjehovih ili čaincih. Šatori su im od 
kostrieti ili od kože. Premda ih ima neizmjerna množina, 
ipak nema u njihovu taboru štropota niti halabuke, 
već mukom mučeći hodaju i mukom muče, kada se biju." 
Bješe prošlo već preko mjesec dana, što su Mongoli 
prodrli u Ugarsku, a još se vojska ugarska nije mogla 
skupiti ni pripraviti na odlučnu bitku. U to vrieme po- 
haraše Mongoli sjevero-iztočnu Ugarsku i čitavi Erdelj, 
te se napokon, čuvši da je kralj Bela pošo s vojskom 
na njih, počeše skupljati sa svih strana na velikoj pu- 

stari Mohijskoj, koju presieca rieka Sajo ili Slana. Kako 
se je Bela sa svojom vojskom od 65.000 ljudi polagano 

* V , 

napried kretao, povukoše se Mongoli za rieku Sajo i 
utaboriše se na lievoj obali njezinoj, čekajući kraljevu 
vojsku. Mongolskomu taboru za ledji bile su prostrane 
močvare, a pred njim otvorena ravnica, gdje se je mon- 
golskomu konjaničtvu nudjala najbolja prilika, da razvije 
svu svoju divlju silu. U to prispije i kralj Bela s bratom 
svojim Kolomanom, vojvodom hrvatskim, koji je vodio 
hrvatsku vojsku. Ni kralj ni brat mu Koloman ne bijahu 

vični ratu ni boju, pa smjestiše svoje čete posve ne- 
si)retno. Stisnuše ju naime u malen tabor, da su ju 
Mongoli mogli lako obkoliti, a k tome ogradiše tabor 
kolinm i izprepletoše kao gustom mrežom sav prostor 
taborišta svoga mnogobrojnimi uzeti, kojimi su privezali 
čadore uz kolce. Kan Batij bješe se popeo na .jedan 
humak i gledao, kako se Belina vojska redala; pa kad 
je vidio, kako je zlo smještena, reče svojim Ijuđem: 
„Ne će ovi uteći mojima rukama, jer su se stisli ujedan 
tor kao u ovčarnicu." Pokidaj slabe vještine vojvoda bilo 
je i u samoj vojsci malo oduševljenja za boj. Mnogi su 
plemići i velmože upravo žudili, da kralj bude pobiedjen, 
misleći, da će se tim pokoriti r\jegov opori duh prema 
l)lemstvu. A bilo je i takih, koji su smatrali pobjedu 
nad divljimi Mongoli za posve laku stvar, pa su se ru- 
gali onim, koji su se bojali bitke. 

Kralj bješe odredio, da svake noći jedna četa od 
tisuću momaka čuva prelaz preko rieke i mosta, što je 
bio na rieci Šaju. No uza sav taj oprez ipak bi ugarsko- 
hrvatska vojska zatečena, kadno jedne večeri dohrli neki 
ruski prebjeg i javi kralju, da će još iste noći Batij 
udariti na kraljev tabor. Na ovaj glas sabra vojvoda 
Koloman svoje hiTatske čete i sjedinivši se s junačkim 
nadbiskupom Ugrinom podje oko ponoći do mosta, gdje 
zaista nagazi na neke čopore mongolske, koji bjehu prešli 
preko rieke. Odmah navali na njih i protjera ih preko 
vode. Zatim postavi na most straže i vrati se slavodobitno 
u tabor. Ali još istu noć dovede Batij sedam bojnih 
strojeva i poče sipati kamenje na most. Ugarska straža 
bi protjerana, a na to još pred zoj-u čitava mongolska 
vojska predje preko rieke, jedni po mostu, a drugi po 
vodi niže mosta. 

osvitku drugoga dana opasaše Mongoli u slici 
konjske podkove sav tabor ugarski. Nebrojene strjelice 

mongolske, što su padale iznenada kao kiša i led na 
kršćansku vojsku, zajedno s vikom stražara, koji su od 
mosta bježali, poremetiše u tinji čas svaki red u ugar- 
skoj vojsci. Zalud su vojvode zapoviedale, nitko ih nije 
slušao. Čadori se upališe, a tuča strjelica mongolskih 
pokri čitavo taborišće ugarsko. Jedini vojvoda Koloman, 
koji je s hrvatskom vojskom ostao pod oružjem čitavu 
noć, provali iz tabora, da suzbije neprijatelja ; njemu se 
pridruži nadbiskup Ugrin, i meštar Božjaka, koji je vo- 
dio talijanske čete. Čitav dan borio se je Koloman uz 
svoje poput lava, nadajući se svedjer, da će se ostala 
vojska osviestiti i u pomoć mu priteći. Ali ga prevari nada, 
jer l;gri uzmicahu sve dalje, pa kad dodjoše do glavne 
c*esti% počeše hrpimice bježati, ne slušajući ni kralja ni 
svojih vojvoda, od kojih većina pogibe ili u bitci ili na 
biegu. Koloman i nadbiskup Ugrin, bivši smrtno ranjeni 
i izgubivši trećega druga, meštra Božjaka, koji je s či- 
tavom četom svojom na bojištu poginuo, inoradoše tako- 
djer na posljedku uzmaknuti. Ugarska vojska, što je 
bježala velikim drumom i prostranom ravnicom, razbita 
bi do nogu . trupla ubijenih kršćana ležala su na prosto- 
riji od dva dana hoda poput jesenskoga lišća ili nagomilana 
drvlja i kamenja, a kn- je [)od njima tekla poput bujna 
potoka. Do .')').( M)0 junaka ugarskih i hrvatskih hješe po- 
krilo bojno polje. \'ojvoda Koloman spase se sretno dru- 
gim putem u Peštu, a odavle ode kroz Simežku županiju 
u sloviiisku zemlju, gdje se nastani u Ta/mi (Česmi), da 
; preboli zadobivene rane. Ali ih iie prei)oli, već umi-e 
još istii godine 12^ 1. te bi saliranjen u razmanskoj crkvi 
reda sv. Dominika, gdje nni postavise v<'lie.aiistven spo- 
menik, koji su kasiiije razorili Mongoli. 

Nakon pobjede na rieci Šaju zauzeše Mongoli svu 
' zemlju ugarsku s lieve obale Dunava. Sto nije naroda 
r izginulo od mara i strjelica njihovih, razbježa se po vi- 

sokih gorah, špiljah i šumah, koje su bile pune gole i 
gladne čeljadi. Mongoli ne htjedoše čitavo ljeto i jesen 
da predju preko Dunava, već čekahu, dok dozrije ljetina, 
pa će onda zauzeti preostalu Ugarsku i Hrvatsku i poći 
u potjeru za kraljem Belom. Nesretni ovaj vladar bješe 
umah iza poraza na Šaju sa ženom i djecom pobjego u 
fiusjednu vojvodinu Austriju, kamo ga bješe pozvao vojvoda 
Fridrik II. Smutljivac. Ali čudan domaćin bješe taj Fri- 
drik. On orobi svoga gosta, pače ga prisili, da mu je 
morao zapisati nekoliko ugarskih županija, koje su me- 
djašile s Austrijom. Tužni kralj Bela ostavi na to Au- 
striju i ode u Hrvatsku, da se pripravi za dalji rat 
B Mongoli. 

Prolazeći slovinskom zemljom sustavi se kralj Bela 
ti Zagrebu, gdje no ostade deset mjeseci, dočim je ženu 
fi djecom umah dalje odpravio u Dalmaciju. Iz Zagreba 
piša Bela papi (18. svibnja 1241), moleći ga za pomoć. 
Fridriku H., njemačkom caru, koji je upravo tada vodio 
rat na papu, ponudi sebe i državu svoju za kletvenika 
(vazala), ako mu pošalje pomoći. I u druge zemlje evrop- 
ske, poimence u Češku, Francezku i Italiju pošalije svoje 
poslanike; ali sve zaludu. Jedini papa Gregorye IX., 
fitarac od osamdeset golina, smilova se kralju, te mu 
pošalje što je mogao, svoj blagoslov naime i pismo, 
kojim podieli veliko oproštenje grieha, kao pri polazku 
u svetu zemlju, svim onim, koji bi pograbili oru^'e na 
obranu kralja Bele od Mongola. 

Deseci se u Zagrebu viećao je kralj mnogo i s hr- 
vatskom gospodom i velmožami, medju kojimi su bili 
najznatniji ban Dionisije Vialka, biskup zagrebački Stje- 
pan Babonić, knez Hudina, Ivan Jaroslavov od OMća 
grada, Abraham i Nikola župani od Moravča, i drugi. 
U Zagrebu je nadalje Bela sabirao novu vojsku i na- 
redjivao, kako da se utvrde neki gradovi. Ovamo dade 



193 

takođjer iz Stolnoga Biograda prehieti moći ugarskoga 
kralja sv. Stjepana i sve kraljevske i crkvene drago- 
cjenosti, zajedno s krunom, što je sve kasnije u Đalma 

čiju odpremio. 

U to nadodje zima. Dunav se smrznu nekako pred 
Božić, a na sam Božić predjoše Mongoli po ledu preko 
ove rieke i provališe u zapadnu Ugarsku, koju su upravo 
strašno poharali. Malo ne sve gradove i poveća mjesta 
obratiše u prah i pepeo. Kamo je stupila noga mongol- 
ska, prestala je rasti trava i nestalo je traga prvašnjemu 
životu. U prvi čas htjede kralj Bela, da se na novo 
ogleda s Mongoli, ali se domala predomisli, te ostavi 
čak i slovinsku zemlju, i ode u južnu Hrvatsku, nada- 
jući se, da će se tamo u primorskih stranah lašnje oprieti 
divljoj nemani Za kraljem bježao je silan narod iz 
Podravine i Posavine: mužko, žensko, bogato i ubogo. 
Sve se je nadalo, da će se spasti u visokih planinah 
hrvatskih. 

Jedva što je kralj s banom Dionisijem i drugimi 
velmožami, a i s vojskom svojom odmako od Zagreba, 
provališe Mongoli na više mjesta u slovinsku zemlju. 
Premda ih je župan varaždinski s četami svojimi susta- 
vljao, ipak ih ne mogaše suzbiti. Jedna velika četa ra- 
zori grad Banoštor, sielo slavne biskupije sriemske, a 
onda pohara sav iztočni kraj slovinske zemlje. Tom pri- 
likom propade i znameniti grad Orljava u požežkoj žu- 
paniji. Druga velika rulja Mongola provali preko Drave 
u križevačku županiju, te se ovdje sjedini s ostalom 
vojskom, koja je došla iz iztočne zemlje slovinske. Sva 
sila mongolska navali sada na Čazmu (Česmu), razori 
to veliko mjesto do temelja, a na to krene prema Za- 
grebu. Uz put pohara svu zemlju i poruši sve gradove, 
jedini tvrdi Kalnik-grad obrani junački knez Filip Bebek. 
I kraljevaki grad Zagreb sa svojom stolnom crkvom 

prometnu se razvalinom. Pošto je kan Batij poharao svu 
slovinsku zemlju, pođje na jug u Hrvatsku i Dalmaciju, 
jer bješe dočuo, ' da se je onamo kralj Bela sklonio. A 
upravo za kraljem bješe se pomaniio, jer mišljaše, da 
se ne će tako dugo moći zvati gospodarom Ugarske i Hr- 
vatske, dok mu kralj Bela ne dopane šaka. Prešavši 
Gvozd nije se gotovo nigdje sustavljao, već je hrlio 
s čopori svojimi na jug, ne bi li gdje zateko kralja Belu. 
Narod In^atski bježao je pred silom njegovom na sve 
strane, tražeći zaklona u visokih planinah i u špiljah i 
pećinah, kojih u južnoj HiTatskoj obilno imade. Da bi 
ove bjegunce zastrašio, stade kan Batij negdje u Lici 
kod vode Sirbium, da izvede grozno djelo. Utaborivši se 
naime na ravnom polju kraj rieke sabere svu silesiju 
sužnjeva, što ih je iz Ugarske i slovinske zemlje sobom 
vodio, i dade sav taj ubogi puk u jedan mah pogubiti. 
Grozan bješe plač i jauk nesretnih žrtava, i neopisive 
muke njihove, kojimi su paklene zvieri mongolske mu- 
čile te nevine, svezane ljude. Nečovječni divljaci, pošto 
su poubijali tisuće krštenih duša, zapališe oko žrtava 
svojih kriesove i zaigraše kolo, smijući se i veseleći, ko 
da su počinili najveće junačtvo. Još dugo iza odlazka 
Batijeva ležala su trupla tih nesretnika na onom polju 
kano pobacani snopovi žita. 

Na to predje kan Batij preko olebita i krene prema 
tvrdim gradovom u primorju dalmatinskom. Kralj Bela 
bješe medjutim sretno prispio u Split; ali ga umah ostavi i 
podje u susjedni Trogir, jer je ovaj grad bio tada na 
otoku, pak se je lasnije mogao braniti. Na čelu ovoga 
grada bio je tada knez Stjepan od Bribira, iz plemena 
.^ubića, koji je nevoljnoga kralja veoma častno primio. 
Na obraim kraljevu nadjoše se ovom prigodom u Trogiru 
još i mnogi drugi župani i knezovi hrvatski; no od 
Tih bijahu najoiUčiiiji ;i najm^ćnij knezovi s otoka 

Krka, slavni Frankapani. Oni su bili kao gospodari 
Krka podanici mletački, ali su k jednu bili i podanici 
hrvatsko-ugarskoga kralja, po^to su još g. 1193. dobili 
od kralja Bele II (III), čitavu županiju Modru?e za 
vjerne službe svoje. Zahvalni za toliku milost pohitiše i 
sada, da obrane unuka svoga dobrotvora. 

Početkom mjeseca ožujka 1242 osvanuše prve čete 
mongolske na Mosorskih planinah iznad grada Splita. 
Silan narod, koji se bješe skupio pred gradom, nadajući 
se spasu uz kraljevu vojsku, prepozna umah Mongole 
te kako se bješe prepao, poteče glavom bez obzira jato- 
miče na sva vrata u grad, da se spasi. Jedni pobjegoše 
u crkve, da se pričeste i s Bogom izmire, drugi opet 
lietahu gradom jaučući i jadikujući. Mnogi umakoše toli 
brzo, da su ostavili izvan gi'ada svoje konje i blago, da 
i djecu svoju. Sve ulice splitske biše tako u jedan čas 
napunjene biegunci. Tu su ležale najodličnije gospodje 
pod vedrim nebom ili na pragu crkve, ondje opet ja- 
gmile se velmože i siromasi, starci i djeca, da se utisnu 
pod krov i ugi'abe komadić kruha. Žto je god živa ostalo 
izvan grada, svo pogibe: mač mongolski pogubi ih ne 
oprostivši ni mladu ni staru, ni zdravu ni bolestnu. 

Splićani prirediše već bojne strojeve, da brane svoj 
rodni grad. Ali cet^. mongolskih nestade još istoga dana 
izpred Splita. Malo dana zatim nadodje sam kan Batij 
s glavnom vojskom svojom i podje osvajati susjedni 
grad Klis, jer bješe načuo, da se je kralj Bela u njem 
sakrio. Ali bješe loše sreće. Mongoli jjtadoše najprvo ba- 
cati na gradske ograde otrovne svoje stijelice. ali ne 
naudiše gradu. Niti hitci iz strašnih bojnih strojeva ne 
opraviše ništa; jer su visoki i tvrdi zidovi odoljeli i 
njima. Na to poskakaše Mongoli s konja, te se počeše 
verati uz klisure, pomažući si rukama i nogama, ne bi 

li se uzpeli do gradskih zidina. No branitelji bacahu ša 

zidina na larišajaće nemani veliko kamenje, te ih sila 
poubiše. Razđraženi s toga divlji Mongoli penjahu se u 
najvećoj jarosti sve do bedema i do samih kuća, koje 
su stajale pred gradskim platnom i, hrvajući se na šake 
s gradjani. Ali ipak ne uzeše grada, jer ih junački bra- 
nitelji suzbiše, te se moradoše razbijenih glava vratiti 
izpred Klisa grada. 

Upravo se je kan Batij vraćao od Klisa, kad mu 
stigoše glasi, da je džingis-kan Ogotaj u Aziji umro. 
Nedaća pred Klisom, a još više ova viest skloni ga, da 
se je riešio sto prije povratiti u domovinu. No ipak po- 
kuša još jednom, da zarobi kralja Belu, za kojega bješe 
čuo, da boravi u gradu Trogiru. Još dok se je kan pri- 
micao gradu, svjetova knez Stjepan Šubić svoga kralja, 
da ostavi Trogir i da bježi sa ženom, djecom i blagom 
svojim na susjedne otoke. Bela posluša vjernoga kneza 
i odplovi na jug, te se nastani na malenom otočiću, koji 
se i danas još zove Kraljevac (Kraljev kamen) na uspo- 
menu kraljeva boravka Odavle je, ploveći morem amo 
i tamo, motrio neprijatelja i pazio, što radi pred Tro- 
girom. U to pade Batij pod grad. Najprvo ogleda, da li 
bi s konji mogao doprieti do samih zidina gradskih; 
pa kad se uvjeri, da ne može pregaziti vode, što je raz- 
stavljala grad od kopna, posla pred grad glasnika, da 
pozove gradjane, neka se dobre volje predadu, Glisnik 
dodje sve do gradskoga mosta i dovikivaše građjanom 
na hrvatskom jeziku ovako: „Poručuje vam kan Batij, 
vodja nepobiedjene vojske, da ne branite kralja i ljude 
tudje krvi, nego da predate neprijatelje u naše ruke, 
pak ćete izbjeći njegovoj osveti, i ne ćete u ludo pogi- 
nuti." Ali stražari iza zidina ne odgovoriše mu ni rieči. 

Kan Batij se uvjeri, da su primorski gradovi u Hr- 
vatskoj 1 Dalmaciji i suviše jaki, da bi ih mogao na 
brzu ruku uzeti. K tome ponestade takodjer u krševitoj 

zemlji hrane za mongolske konje, pa zato odlači, da će 
se vratiti opet u Posavlje, Podravlje i Podunavlje. Odluči 
udariti istim putem, kojim bješe i došao. Ostavi Trogir, 
Split i Klis, te krene na sjever, da predje preko Vele- 
bita. Ali tamo mu zakrči put narod hrvatski, ne dajući, 
da mu iznova opustoši tužnu domovinu. I sam kralj 
Bela bješe uz pripomoć krčkih knezova Frankapana do- 
plovio na otok Rab, pa je odavle sve udešavao, da se 
Mongolom zaprieči put preko klanaca Velebitskih. Pa 
kad je Batij malo zatim stigo pred Velebit, eto mu za- 
krčenih dolina i provalija, koje vode preko te kršne pla- 
nine. Ne ostade mu drugo, nego da se spusti Podgorskom 
župom, pa da se ovuda pretuče do Senja. I zbilja Mon- 
goli padoše u Podgorje, gdje no i danas još staro i 
mlado znade za pasoglavce i njihova kralja. Prolazeći 
Podgorjem doznade nekako Batij, da kralj Bela s mnogo 
velmoža i mnogo blaga boravi na otoku Rabu. S te 
viesti gotovo pobjesni mongolski kan. Umah negdje na^ 
makne brodove i splavi, pa zapovjedi svojim četam, da 
zaplove morem i da uhite kralja. Nebogi kralj Bela 
nadje se opet u velikoj nevolji. Eako nije ni u snu slu- 
tio, da bi ga Mongoli mogli i na moru potražiti, nije 
imao ni mnogo ljudi uza se ; pa kad je sada vidio brojne 
splavi i brodove mongolske, kako se primiču otoku Rabu, 
sasvim zdvoji o svom spasu. Ali ga ni ovaj put vjerni 
Hrvati ne ostaviše. U osudni čas dohrliše hrvatski ži- 
telji sa susjednih otoka, da obrane svoga kralja. Na 
čelo im se staviše stanovnici otoka i grada Paga. U 
nazočnosti kraljevoj zamitnula se bitka pred otokom 
Rabom. Junački otočani navališe strjelicami, kopljem 
i drugim oružjem oda svih strana na Mongole, koji 
udariše u bieg. Ali vještim mornarom hrvatskim ne mo- 
goše uteći moru nevjesti Mongoli. Hrvati ih otvorenih 
jedara stigoše i sve do jednoga uništiše ; mnogo poubiše, 

a druge utopiše u moru. U ovoj se bitci proslaviše i 
knezovi krčki, braća Friđerik i Bartolomej Frankapan. 
Sa svojom rodbinom i družinom ubiše oni nekoliko mon- 
golskih vojvoda i silu vojske, a k tome zarobiše i neke 
žive, te ih darovaše svome kralju. Ali i oni izgubiše 
mnogo svojih rodjaka i ljudi, pače i sami dopanuše 
rana. 

Iza ove pobjede ode kralj Bela uz najveće slavlje 
na otok Pag, gdje ga primiše s velikim veseljem. Kako 
je sav puk bio oduševljen s pobjede, odlučeno bi, Mon- 
gole sada i na kopnu potražiti, te ih sasvim protjerati. 
Oduševljeni Pažani obskrbiše u to ime kralja svim po- 
trebnim, pače mu darovaše i novaca, a na to kralj sa 
slavodobitnim! otočani (Frankapani) odplovi prema Pod- 
gorju, da se tamo izkrca. Ali tu se na morskoj obali 
zametnu ljuta borba. Kralj se već živo pobojao za svoju 
glavu, kad no mu u osudni čas stigoše u pomoć one 
hrvatske čete, što su branile klance u Velebitu. Na čelu 
ovim bijahu braća Kres, Kupiša i Rak iz Sriema. Kralj 
Bela priča sam o junačtvu ove braće ovako: „Žestoka 
bitka s Tatari bješe jur započela na obali morskoj, a 
ja sam stajah obkoljen od množine borećih se četa mon- 
golskih; mrtva tjelesa mongolskimi strjelicami i mačevi 
ubijenih junaka ležahu oko mene nagomilana kao zid i 
ograda, i to u tolikom broju, da nisam mogao ni napred 
poći ni natrag uzmaci, nadajući se pomoći od jedinoga 
Boga: — kad iznenada, u vrieme najžešće bitke i naj- 
veće opasnosti doletiše tri brata Kres, Kupiša i Rak sa 
trideset i osam braće i rodjaka svojih iz ravnoga Sriema, 
kao iz neba poslani angjeli, te pobivši se s tatarskim! 
četami prodrieše kroz najfjušće gomile tatarske do mene, 
spasoše moju glavu i kr. Ijevsku zastavu, i podieliše 
tim meni i mojim braniteljem novu snagu. Junačina 
Kres, smotrivši nekoga tatarskoga vodju, koji je potsgno 

nišanio lukom svojim na mene, naperi svoju strjelicu na 
njega, te mu prostrieli oba oka, i odsieče mu zatim glavu 
u mojoj nazočnosti, te mu baci truplo u dubljinu morske 
pučine. Zatim navali smjelo sa svojimi drugovi na ostale 
čete mongolske i na šance njihove, obrativ se onamo, 
gdje je bila najžešća bitka, te stade neprijatelje sjeći 
mačem, gaziti nogama i bacati trupla njihova u more 
kao guske u ribnjak ..." 

Boreći se ovako braća Kres, Kupiša, i Rak uz svoje 
rodjake ko mladi lavovi, pošto ih je dvadeset i pet 
mrtvih palo, suzbiše sretno Mongole iz blizine kraljeve. 
Na to se sjediniše s ostalom vojskom hrvatskom, udariše 
s njom poput plahe kiše na uzmičuće Mongole, te ih 
napokon natjeraše u bieg. Pobjeda hrvatska u Podgorju 
bijaše sjajna, a poraz Mongola podpun. Od Mongola po- 
gibe neki V u 1, ponajznatniji vojvoda iza kana Batija 
a ubi ga strjelicom knez Aleksandar od plemena Abova 
u nazočnosti samoga kralja. Uz Aleksandra proslavi se 
u bitci još ban hrvatski Dionisije, zatim knez Hudina, 
župani Abraham i Nikola od Moravča, knezovi Tomo, 
Filip i Lovro Radići, Ivan knez Okićki, i mnogi drugi, 
kojih poimence ne spominjemo. 

Potučeni Mongoli umakoše u nutrnju zemlju sve 
prema izvoru rieke Krke. Odavle predjoše u Bosnu, 
Srbiju i Bugarsku, te opustošiše te zemlje. U Hrvatsku 
ne vratiše se nikad više. 

Pod jesen 1242. vrati se kralj Bela s banom Dio- 
nisijem i s mnogimi drugimi velmožami i junaci u slo- 
vinsku zemlju, poimence u Zagreb. Ali nadje taj grad 
gotovo sasvim razvaljen, zato se morade nastaniti u 
križevačkoga vlastelina Hudine, koji je kralja svoga baš 
gospodski podvorio. Bela ostade više mjeseci u slovinskoj 
zemlji, nastojeći odavle ubogu svoju državu podići iz 
praha i pepela. 

Kroza sav viek svoj ostade kralj Bela haran hrvat- 
skomu narodu, koji mu je spasao život i kraljevsku 
krunu od divljih Mongola i njihova krvožednoga kana 
Batija. Pa tako iza krvave borbe za bitak oživi hrvatsko 
kraljevstvo po milosti kraljevoj novim životom, i na ru- 
ševinah starih gradova ponikoše novi, obasuti svakom 
pogodnosti i najvećim! povlasticami. A pokraj ovih gra- 
dova prosinuše nevidjenim još sjajem one kneževske po- 
rodice hrvatske, koje su za crnih, tmurnih dana bile 
jedino uzdanje kralja bezkućnika. 

